
ĮVADAS 


Nauji Biblijos vertimai kyla iš troškimo aiškiau suvokti Dievo min- 
tis. Nors Šventojo Rašto kanonas yra baigtinis, tačiau pats Die- 
vo žodis - gyvas ir vis iš naujo prakalbinantis. Kinta ne tik kalba, 
į kurią verčiamas Biblijos tekstas, bet ir kultūra, kurioje gyvena 
skaitytojas su teksto vertėju. Be to, nauji kultūrinio ir religinio 
hebrajų bei graikų romėnų pasaulio, kuriame pirmiausia suskam- 
bo Viešpaties žodžiai, tyrimai atveria daugiau galimybių aiškintis 
biblinių tekstų prasmę. Dar reikėtų paminėti ir vis tobulėjančius 
tekstinius įrankius: skaitmenizuotą Šventojo Rašto tekstą ori- 
ginalo kalbomis, taip pat senųjų kalbų žodynus, konkordancijas, 
paieškos sistemas, leidžiančias tirti, kaip atskirus žodžius ir frazes 
vartoja vienas ar kitas Biblijos autorius, lyginti įvairius to paties 
teksto vertimus į skirtingas kalbas. Naują teksto perskaitymą ir 
sykiu jo perteikimą gimtąja kalba lemia dabartinės kultūros kaita 

irbesiplečiantis senųjų kultūrų bei jose užrašytų tekstų pažinimas. 

Vienas pagrindinių Biblijos vertėjo uždavinių - nutiesti tiltą tarp 

biblinės ir savo kultūros. Šis nelengvai įgyvendinamas darbas reika- 
lauja hebrajų ir graikų kalbos išmanymo, gimtosios kalbos pojūčio, 
teologinio išsilavinimo, bet svarbiausia - nuoširdžios meilės Dievui 

ir jo Žodžiui. Vienas žmogus vargu ar galėtų turėti visas šias savybes. 
Todėl mūsų dienomis naujus Biblijos vertimus dažniausiai atlieka 

ne pavieniai vertėjai, o komandos, kurias sudaro teologai, biblis- 
tai, hebrajų, graikų ir gimtosios kalbos specialistai. Galime tikrai 

pasidžiaugti, kad šiandien Lietuvoje jau turime minėtų sričių pro- 
fesionalų, o Lietuvos Biblijos draugijai pavyko juos sutelkti kilniam 

ir išganingam tikslui - naujam ekumeniniam Naujojo Testamento 

vertimui (NEV) į lietuvių kalbą. Šį kartą skaitytojai turi progą prisi- 
liesti prie naujai išverstų apaštalo Pauliaus laiškų (Corpus Paulinum). 


Apaštalo Pauliaus laiškai sudaro reikšmingą Naujojo Testamen- 
to dalį. Paulius, produktyviausias Naujojo Testamento autorius, 

„tikėjimo ir tiesos Mokytojas tautoms“ (I Tim 2,7), Kristaus Evange- 
lijai suteikia tvirtą teologinį pamatą. Sunku įsivaizduoti Naująjį 
Testamentą be Pauliaus laiškų. Be jų, regis, nesuprastume kai kurių 
esminių tikėjimo tiesų, kaip antai: išgelbėjimo malone, išteisinimo 
tikėjimu, tikinčiųjų dalyvavimo Kristaus mirtyje ir prisikėlime. Pau- 
lius mums padeda suvokti, kuo Naujoji Sandora skiriasi nuo Seno- 
sios, kokio esama ryšio tarp Adomo ir Kristaus, kaip gimsta naujas 
žmogus ir kodėl naują žmoniją charakterizuoja ne tautinis, o dva- 
sinis tikėjimo kriterijus, kaip Dievas Jėzaus Kristaus mirtimi sutaikė 
žydus su pagonių tautomis ir kaip Abraomas tapo jų tėvu, kokios 
yra Šventosios Dvasios dovanos ir dar daugybę įvairiausių kitų slėpi- 
nių. Nedvejotinai Paulius buvo „rinktinis Viešpaties indas" (Apd 9,15), 
mažiausias iš apaštalų, bet daugiausia nuveikęs (1 Kor 15, 9-10) ir be- 
negiliausiai apmąstęs (2 Pet 3,15-16) Kristaus Evangeliją. 

Tradiciškai Corpus Paulinum sudaro keturiolika laiškų: Laiškas 
romiečiams, 1ir 2 Laiškas korintiečiams, Laiškas galatams, Laiškas 
efeziečiams, Laiškas filipiečiams, Laiškas kolosiečiams, 1 ir 2 Laiš- 
kas tesalonikiečiams, 1 ir 2 Laiškas Timotiejui, Laiškas Titui, Laiš- 
kas Filemonui ir Laiškas hebrajams. Šių dienų Naujojo Testamento 
tyrėjai vieningai sutaria, kad Laiškas hebrajams buvo parašytas 
ne Pauliaus (žr. Hbr 1,3a, 1,3b, 1,3d paaišk.). Dėl kitų laiškų auto- 
rystės — kiek iš jų buvo parašyti (o tiksliau, padiktuoti) Pauliaus — 
vieningos nuomonės nėra. Mūsų manymu, atsižvelgiant į laiškų 
struktūrą, leksiką, autobiografines pastabas, autorystės pristaty- 
mą laiško pradžioje ir jos patvirtinimą asmeniniu parašu keliuose 
laiškuose (I Kor 16,21; Gal 6,11; Kol 4,18; Fm 19; žr. 2 Tes 3,17 paaišk.), 
apaštalą Paulių galima laikyti trylikos laiškų autoriumi: Naujojo 
Testamento kanone jie išdėstyti pagal apimtį, pradedant ilgiausiu 
Laišku romiečiams ir baigiant trumpiausiu Laišku Filemonui. 

NEV vertimo metodas paremtas ištikimybės originaliam tekstui 
principu. Siekiant Pauliaus laiškus kuo tiksliau išversti į lietuvių kalbą, 
pasirinktas ne ad verbum (pažodinis), o ad sensum (prasminis) verti- 
mo metodas. Verčiami ne žodžiai, bet Mintys. Vis dėlto, idant skai- 
tytojas žinotų, kokių žodžių nėra graikiškame tekste, vertėjo įterpti 
lietuviški žodžiai žymimi šiek tiek blyškesniu šriftu, pvz.: „Paulius, 
Kristaus Jėzaus vergas, pašauktas apaštalas, skirtas skelbti 


Dievo Evangeliją“ (Rom 1, 1). Žodžio skelbti graikiškame tekste nėra, 
ir pažodžiui tikriausiai turėtume versti: „Paulius, Kristaus Jėzaus ver- 
gas, pašauktas apaštalas, skirtas Dievo Evangelijai.“ Mūsų nuomo- 
ne, įterptas žodis mintį padaro sklandesnę. Šiaip ar taip, kitu šriftu 
šiame leidinyje pažymėti įterptiniai žodžiai leidžia skaitytojui pamė- 
ginti perskaityti minų be jų ir sykiu šiek tiek priartėti prie originalaus 
teksto. 

Paminėtini dar keli uždaviniai, kuriuos suponuoja ištikimybės 
verčiamam originalo tekstui principas. Pirma, kreipiamas dėmesys 
į biblinės kultūros aplinką. Pavyzdžiui, Pirmame laiške korintie- 
čiams minimi muzikos instrumentai - aulos ir kithara - ir grojimas 
jais nusakomas veiksmažodžiais auled ir kitharizo. Lietuviški verti- 
mai šią vietą perteikia taip: „jei negyvi Instrumentai, pavyzdžiui, 
fleita ar arfa, neskleistų įvairių garsų, iš ko pažintumę, kas grojama 
ar skambinama?“ (Č. Kavaliauskas); „negyvi daiktai, skleidžiantys 
garsą, ar tai būtų fleita, ar lyra, - jei jie neišduos skirtingų tonų, 
kaip kas nors žinos, kas grojama fleita ar lyra?" (A. Jurėnas); „garsą 
skleidžiantys besieliai instrumentai - aūlas ar kitara: jei jie neskleis 
skirtingų garsų, kaip žinoti, kas aūlu grojama ar kitara skambinama?" 
(NEV) (I Kor 14,7). Mūsų nuomone, parinkti žodžiai aūlas ir kitara 
tiksliau atspindi to meto kultūrinę aplinką ir neleidžia anachronis- 
tiškai niveliuoti skirtingų kultūrų. Paminėtinas ir žodžio „atleistinis“ 
atsiradimas, kalbant apie vergus Romos imperijoje, kuriems šeimi- 
ninkas suteikdavo laisvę (I Kor 7,22). 

Antra, siekiama perteikti Pauliui būdingą rašymo stilių, išlai- 
kant (jei įmanoma) stilistines teksto detales. Pavyzdžiui, Laiško 
efeziečiams įžangoje sąmoningai išsaugomi trys bendrašakniai 
žodžiai, kurie ankstesniuose vertimuose pasislėpdavo: „Palaimin- 
tas [eulogėtos] Dievas, mūsų Viešpaties Jėzaus Kristaus Tėvas, ku- 
ris palaimino [eulogėsas) mus Kristuje visa dvasine palaima [eulogia] 
dangaus aukštybėse“ (Ef 1,3). Trečia, ypatingas dėmesys kreiptas 
į nuoseklų teologinių sąvokų vertimą. Pavyzdžiui, siekiant kuo tiks- 
liau perteikti Kristaus kenozės vyksmą, po ilgų svarstymų nuspręs- 
ta vksm. kenoo - ištuštinti, išeikvoti, padaryti tuščių, nusiaubti - versti 
padaryti nieku: „Mąstykite kaip Kristus Jėzus, kuris, būdamas Dievo 
pavidalo, nemanė pasiglemžti lygybės su Dievu, bet padarė save nie- 
ku, prisiimdamas vergo pavidalą, tapdamas panašus į žmones ir iš- 
ore pasidaręs kaip žmogus“ (Fil 2, 5-7). Taip pat: „Mat Kristus siuntė 


mane ne krikštyti, o Evangelijos skelbti, ir ne gudria kalba, kad Kris- 
taus kryžius nebūtų paverstas nieku“ (I Kor 1, 17). 

Teksto išnašose pateikiami išsamūs komentarai turėtų būti 
naudingi skaitytojams, norintiems labiau įsigilinti į tekstą. Ko- 
mentarais siekiama supažindinti su turtingu apaštalo Pauliaus 
minties paveldu: juose atkreipiamas dėmesys į pagrindines laiškų 
temas, paaiškinamos svarbiausios teologinės sąvokos, apžvelgia- 
mi skirtingi sudėtingesnių vietų aiškinimai, analizuojama teologi- 
niu požiūriu svarbių graikiškų žodžių kilmė bei jų vartosena Sep- 
tuagintoje ir antikiniuose tekstuose. Skaitytojas supažindinamas 
ir su reikšmingais išlikusių rankraščių skirtumais - remiantis kriti- 
ne teksto analize, aptariami skirtingi žodžiai, randami skirtinguo- 
se rankraščiuose, pvz., nėpioi — vaikai ir ėpioi - švelnūs (žr. 1 Tes 2,7 
paaišk.). Dėl gana plačių komentarų nuspręsta atsisakyti teminių 
teksto struktūrinimo antraščių ir apsiriboti tradiciniu biblinio 
teksto struktūrinimo metodu - jo skirstymu į skyrius ir eilutes. 

Tikime, jog trokštantys perprasti Pauliaus kaip išskirtinio Kris- 
taus tarno pasaulėvaizdį, vertybes ir, svarbiausia, jo širdį, nebus 
nuvilti. Naujai perteiktos Pauliaus mintys ir jų teologinės reflek- 
sijos komentaruose turėtų atverti neišsiamiamą dieviško apreiš- 
kimo lobyną ir sustiprinti dvasinius piligrimus tikėjimo kelionėje. 


Leidėjai 


TECHNINĖS PASTABOS 

Kursyvas - Senojo Testamento citatos. 

(Laužtiniai skliaustai) - Novum Testamentum Graece 28 teksto redakcijoje 
(eds. Nestle-Aland), kuria paremtas šis vertimas, į laužtinius skliaustus imami žo- 
džiai ar jų junginiai, esantys tik kai kuriuose rankraščiuose. 

Blyškesniu šriftu pažymėtų žodžių graikiškame tekste nėra, jie numanomi iš 


konteksto ir įterpiami dėl minties sklandumo. 


SANTRUMPOS 
LXX - Septuaginta dktv. - daiktavardis 
NT - Naujasis Testamentas įvard. - įvardis 
ST- Senasis Testamentas plg. - palyginti 
bdv. - būdvardis vksm. - veiksmažodis 


cit. - citata žr. - žiūrėti 


TURINYS 

Pirmas laiškas Timotiejui....LLLiaaaaa aaa kaka 153 

LAIŠKAS ROMIEČIAMS 


Paulius, Kristaus Jėzaus" vergas", pašauktas apaštalas, 
skirtas skelbti Dievo Evangeliją, žkurią jis iš anksto 
pažadėjo per savo pranašus šventuosiuose Raštuose. *ji - 
apie jo Sūnų, kūnu“ kilusį iš Dovydo palikuonių, *o šven- 
tumo Dvasia" per prisikėlimą iš mirusiųjų patvirtintą 


1,1 Kristaus Jėzaus: žodžių junginio, apibūdinančio Jėzų kaip Kristų, eilės tvarka Pauliaus 
laiškuose kinta. Laiške romiečiams Christos Ižsous vartojamas dažniau nei Iėsous Christos, 
išskyrus tuos atvejus, kai prijungiamas dar žodis kurios - Viešpats. 

1,1vergas: pagrindinė žodžio doulos reikšmė yra vergas, antra - tarnas. Rinkdamas žodžius, 
kaip pristatyti savo tarnystę, Paulius turėjo ir kitų galimybių: (I) šiame laiške dktv. diako- 
nos - tarnas taikomas apibūdinti valdžios atstovams (13,4), taip pat pačiam Kristui, kalbant 
apie jo misiją žydams (15, 8), galiausiai bendruomenės diakonei Febei (16,1); (2) dktv. leitour- 
g0s - tarnas sinonimiškai apibūdina valdžios atstovus (13,6), tačiau jis pažymi ir apaštališką 
Pauliaus tarnystę (15,16); (3) vksm. latreuo — tarnauti (šventykloje) ir bendrašakniai žodžiai 
(1,9.25), Vis dėlto laiško įžangoje Paulius renkasi doulos (taip pat Fil 1,1; Tit 1,1), pabrėžda- 
mas savo, kaip vergo, priklausomybę ir pasišventimą Viešpačiui Kristui. Toliau jis aiškina, 
kad Kristaus vergas yra ir teisumo vergas (6,18-19). Tikėtina, jog Paulius seka ST tradicija, 
vadinusia pranašą Dievo vergu, tarnu (hbr. 'švėd). Taip vadinami Abraomas (Pr 26,24), Mozė 
(Joz1,2) ir pranašai, pradedant Amosu (Am 3,7; iz 20,3). Tyrėjai pastebi, kad semitinėje kul- 
tūroje, priešingai nei graikų, vergo statusas nebuvo gėdingas: ištikimi vergai sulaukdavo 
savo šeimininko pagarbos, palaikymo, apsaugos ir turėjo teisę naudotis namų ištekliais. 
1,3 kūnu: žodžių junginys kata sarka - pažod. pagal kūną yra būdingas Pauliui ir iš viso jo 
laiškuose pavartotas 19 kartų (kiti NT autoriai jo nevartoja). Šių žodžių reikšmė kinta 
priklausomai nuo konteksto. Čia (taip pat 9,5) nusakoma Jėzaus kilmė; tautybė turima 
omenyje 4,1ir 9,3; o antiteze kata sarka ir kata pneuma (pagal kūną ir pagal Dvasią) pabrėžia- 
ma etinė skirtis tarp gyvenimo su Šv. Dvasia ir bejos: tikintieji Kristų gauna Šv. Dvasią irja 
vadovaudamiesi išpildo Įstatymo reikalavimus; kita vertus, netikintieji Šv. Dvasios neturi 
ir stengdamiesi gyventi teisiai, vadovaujasi Įstatymu, nepajėgiu išlaisvinti iš nuodėmingos 
prigimties (8,4-5.12-13); daugiau apie dktv. sarx vartoseną žr. Gal 5,13 paaišk. 

1,4 šventumo Dvasia: NT toks žodžių junginys randamas tik šioje vietoje. Nemažai biblistų 
linkę manyti, kad, atskleisdamas Jėzaus Kristaus žmogišką ir dievišką prigimtis, Paulius 
remiasi ankstyvojoje Bažnyčioje jau gyvavusiu primityviu kristologiniu išpažinimu, todėl 
Šv. Dvasiai apibūdinti ir vartoja semitinę frazę, nebūdingą jo paties rašymo stiliui. 


9 


10 Romiečiams 1,4-17 


galinguoju Dievo Sūnumi", - apie Jėzų Kristų, mūsų Vieš- 
patį. *Per jį gavome malonę ir apaštalystę, kad dėl jo vardo 
tikėjimui paklustų visos tautos, “tarp kurių ir jūs esate 
pašaukti Jėzaus Kristaus. "Visiems gyvenantiems Romoje, 
Dievo mylimiems, pašauktiems šventiesiems - malonė ir 
ramybė jums nuo Dievo, mūsų Tėvo, ir Viešpaties Jėzaus 
Kristaus. 

šVvisų pirma dėkoju savo Dievui per Jėzų Kristų už jus 
visus - jūsų tikėjimas garsėja visame pasaulyje“. ?Die- 
vas, kuriam tarnauju savo dvasia, skelbdamas jo Sūnaus 
Evangeliją, yra mano liudytojas, jog nepaliaudamas jus 
miniu, "visuomet savo maldose prašydamas, kad kaip 
nors, jei tokia būtų Dievo valia, pagaliau įstengčiau pas 
jus atkeliauti. "Mat trokštu jus išvysti, idant perduočiau 
jums bent dalį dvasinės dovanos" jums sustiprinti, "tai 
yra kad vienas kitą padrąsintume bendru tikėjimu, jūsų 
ir mano. “Noriu, kad jūs, broliai, žinotumėte, jog daug 
kartų ketinau pas jus atvykti (bet iki šiol vis atsirasdavo 
kliūčių), idant ir pas jus turėčiau vaisių, kaip ir kitose 
tautose. "Esu skolingas graikams ir barbarams, išmin- 
čiams ir neišmanėliams, "todėl trokštu skelbti Evangeliją 
ir jums Romoje. 

“Nesigėdiju Evangelijos, nes ji yra Dievo galia išgelbėti kiek- 
vieną tikintijį“, pirma žydą, paskui graiką. "Ja apreiškiamas 


1.4 galinguoju Dievo Sūnumi: pažodž. Dievo Sūnumi galioję. Nežinome, ar Paulius norėjo pa- 
brėžti prisikėlimo iš mirusiųjų galią, patvirtinusią Jėzaus dieviškumą, ar paties dieviškumo 
galią, kuriai po prisikėlimo jau niekas negali prilygti. 

1,8visame pasaulyje: epistolinio žanro hiperbolė, pasitelkta įžanginiam pagiriamajam žodžiui. 
Visgi posakis yra daugiau nei stilistinė priemonė, nes toliau Paulius Evangelijos tikėjimo 
sklaidą visame pasaulyje grindžia pranašiškais psalmės žodžiais (10,18; Ps 19,4). 

1,71 dvasinės dovanos: žodžių junginiu charisma pneumatikon Paulius apibūdina savo kaip apaš- 
talo charizmą, o ne dovanų (das. charismata) įvairovę bažnyčioje, apie kurią jis rašo 12, 5-8. 
Romiečiai jau Dievo apdovanoti, tačiau apaštalo charizma gali sustiprinti jų pašaukimus 
ir padėti skleistis skirtingoms dovanoms. 

1,16 Nesigėdiju Evangelijos, nes ji yra Dievo galia išgelbėti kiekvieną tikintįjį: šią mintį (1, 16-17) 
galime laikyti ne tik pagrindine Laiško romiečiams, bet ir viso Corpus Paulinum teze, visos 
Pauliaus teologijos santrauka. Tikėjimo prigimtis bei reikšmė Rom aptariama giliau ir dę- 
taliau, palyginti su kitais apaštalo laiškais: dktv. pistis - tikėjimas iš viso pavartotas net 35 
kartus, vksm. pisteud - tikėti - 20 kartų. 


Romiečiams 1,17-28 Tl 


Dievo teisumas iš tikėjimo į tikėjimą", kaip parašyta': teisusis 
tikėjimu gyvens." 

8Dievo rūstybė apreiškiama iš dangaus prieš visokią be- 
dievystę ir neteisybę žmonių, kurie varžo tiesą neteisybe, 
Snes tai, kas gali būti žinoma apie Dievą, jiems yra atsk- 
leista - Dievas jiems tai atskleidė. Juk tai, kas nuo pasau- 
lio sukūrimo jame neregima, jo amžinoji galia ir dievystė, 
suvokiama žvelgiant į kūrinius. Tad jie neturi pasiteisinimo. 
"Pažinę Dievą, jie nešlovino jo kaip Dievo ir jam nedėkojo, 
bet atsidėjo bergždiems samprotavimams, ir nenuovoki jų 
širdis aptemo. ŽSakydami, kad yra išmintingi, pasidarė 
kvaili Žir nemirtingo Dievo šlovę iškeitė į atvaizdus, prime- 
nančius mirtingą žmogų, paukščius, keturkojus ir šliužus. 

Todėl Dievas dėl jų širdžių geismų leido jiems elgtis nety- 
rai ir patiems niekinti savo kūnus. "Dievo tiesą jie iškeitė 
į melą ir garbino kūrinius bei tarnavo jiems, o ne Kūrėjui, 
kuris palaimintas per amžius. Amen. “Štai todėl Dievas ir 
leido jiems pasiduoti gėdingoms aistroms. Jų moterys pri- 
gimtinius santykius iškeitė į priešingus prigimčiai. "Taip 
pat ir vyrai, palikę prigimtinius santykius su moterimis, 
užsidegė geismu vienas kitam; vyras su vyru elgiasi begė- 
diškai ir už savo paklydimą gauna jiems priklausantį atlygį. 
“Kadangi jie nevertino Dievo pažinimo, Dievas leido jiems 
remtis beverčiais samprotavimais" ir daryti, kas netinkama. 


1,17 ištikėjimo į tikėjimą: žodžiai ek pisteūs eis pistin gali reikšti: (I) jog Dievas iš savo ištikimybės 
(dktv. pistis reiškia ir ištikimybę, žr. Gal 2,16 paaišk.) apreiškia žmogui, kaip būti išteisintam 
ir išgelbėtam, t. y. iš [Dievo] ištikimybės - tikinčiam žmogui; (2) Evangelijos perdavimą iš ti- 
kinčio skelbėjo - tikinčiam klausytojui; (3) tikėjimo kelionę nuo atsivertimo iki brandos; (4) 
poslinkį nuo ST tikėjimo prie NT tikėjimo Evangelija. 
117 kaip parašyta: laiške frazė pavartota 4 kartų, o ST citatų išviso yra net 17! Vien tai parodo, 
kokią didelę reikšmę Paulius teikė ST ir kaip juo grindė skelbiamą Evangeliją (plg. 1 Kor 15, 3-4). 
Perfrazuojant Augustiną, tyrinėjusį ST ir NT santykį Pauliaus laiškuose, „Naujasis Testamen- 
tas paslėptas Senajame, o Senasis apreikštas Naujajame" (De spiritu et littera 1, 18; 15,27). 
117 teisusis tikėjimu gyvens: cit. Hab 2,4 (taip pat Gal 3,11; Hbr 10,38). Posakį galima suprasti 
dvejopai: teisus žmogus gyvens (pasi)tikėdamas arba kas yra išteisintas dėl tikėjimo - gyvens, žr. 
Gal3,11 paaišk, 

1.28 beverčiais samprotavimais: vksm. dokimazė - išmėginti, ištirti mėginio vertę, pripažinti 
svarbus Pauliaus teologijos terminas. Šiame sakinyje jis drauge su bendrašakniu bdv. ado- 
kimos - neišlaikęs išmėginimo, netinkamas, netikęs, bevertis ir pan. pabrėžia mąstymo, kuriame 
nėra vietos Dievui, bergždumą; daugiau apie šias kategorijas žr. 1 Kori, 29 ir1 Tes 2,4 paaišk. 

ŠJie kupini visokios neteisybės, nedorybės, godumo, blogio, 
apimti pavydo, kraugeriškumo, nesantaikos, klastos, pagie- 
žos, apkalbėtojai, *šmeižikai, Dievo nekentėjai, skriaudėjai, 
pasipūtę pagyrūnai, išradingi piktadariai, neklusnūs gimdy- 
tojams, "nesupratingi, neištikimi, beširdžiai, negailestingi". 
Žinodami, kad, pagal Dievo potvarki, šitaip besielgiantys 
verti mirties, jie ne tik patys tai daro, bet ir pritaria taip 
besielgiantiems. 


Todėl, žmogau", neturi pasiteisinimo, jei teisi kitus - teis- 

damas kitą, pasmerki save, nes ir tu, kuris teisi, darai 
tą patį. 2O mes žinome, kad Dievo nuosprendis tiems, kurie 
tai daro, yra teisingas. *Žmogau, negi manai, kad teisdamas 
tai darančius ir pats tai darydamas, išvengsi Dievo nuosp- 
rendžio? 'O gal niekini jo gerumo, pakantumo ir kantrumo 
turtus, nesuprasdamas, kad Dievo gerumas veda tave į atgai- 
14?*Savo kietumu ir neatgailaujančia širdimi pats sau kaupi 
rūstybę rūstybės ir teisingo Dievo teismo apreiškimo dienai. 
Šfis kiekvienam atlygins pagal jo darbus“: "tiems, kurie ištvermingai 
darydami gerus darbus ieško šlovės, garbės ir nemirtingumo - 
amžinuoju gyvenimu, *o savanaudžiams", nepaklūstantiems 
tiesai ir neteisybe pasitikintiems - rūstybe ir pykčiu“. "Vargas 


1,31 negailestingi: ydų (ir dorybių) vardijimas, analizavimas, nesvetimas ir antikiniams 
tekstams (pvz., Aristotelio Nikomacho etikai), yra būdingas Pauliaus laiškams (Gal 5,19-23; 
Kol 3,5-9; 1 Tim 1,9-10; 6,4-5; 2 Tim 3,2-5). Šiame, ilgiausiame, Corpus Paulinum nedorybių 
sąraše nesunku įžvelgti retorinių stiliaus figūrų: (I) jau pats vardijimas yra sintaksinė figūra, 
vartojama emocinei įtampai padidinti; (2) ją sustiprina aukščiausias ypatybių laipsnis: peple- 
romenous - kupini ir mestous - apimti, (3) asindetonas - net 22 vienarūšės sakinio dalys neturi 
nėvieno jungtuko, (4) fonetinis asonansas - greta esantys ir beveik identiškai skambantys 
skirtingų reikšmių žodžiai, pvz.: phthonou phonou - pavydo, polinkio žudyti, asunetous asune- 
thous - nesupratingi, neištikimi. Įtaigų Pauliaus rašymo stilių pripažindavo net jo nedraugai: 
„jo laiškai yra svarūs ir stiprūs“ (2 Kor 10,10). 
2,1žmogau: retorinis kreipinys, suartinantis žinios skelbėją su klausytoju (taip pat 2,3; 9,20), 
gali būti verčiamas ir bičiuli, drauge. 
2,6 Jis kiekvienam atlygins pagal jo darbus: cit. Ps 62 [61], 13; Pat 24,12. 
2,8 savanaudžiams: dktv. eritheia ateina iš Antikos politinio konteksto, kuriame jis reiškė 
asmenines ambicijas, varžymąsi, klastingą agitavimą siekiant valdžios (žr. Aristotelis, Politika 
1302b:4,1303a:14). NT 5į žodį vartoja tik Paulius ir Jokūbas, dažniausiai savanaudiškumo 
prasme (Gal 5,20; Fil1,17; 2,3; Jok 3,14.16), bet, atsižvelgiant į kontekstą, jis gali reikšti ir 
varžymąsi, nesantaiką (2 Kor 12,20). 
2,8 rūstybe ir pykčiu: hebraizmas, plačiai vartotas LXX (pvz., Įst 29,27; Ps 78[77], 49; Jer 7,20; 
1z13, 9). Nors žodžiai skirtingi, tikriausiai nebūtų tikslinga aiškintis, kuo Dievo rūstybė ski- 
riasi nuojo pykčio; veikiau šį žodžių junginį reikėtų suprasti kaip didžią rūstybę. 

ir suspaudimas" kiekvieno bloga darančio žmogaus sielai, 
pirma žydo, paskui graiko. "Tačiau šlovė, garbė ir ramybė 
kiekvienam, kuris daro gera, pirma žydui, paskui graikui, 
"nes Dievas nežiūri į asmenis". ŽVisi, nusidėję be Įstatymo, 
pražus be Įstatymo, ir visi, nusidėję Įstatymui, bus nuteisti 
pagal Įstatymą. "Nes Dievo akyse teisūs ne Įstatymo klausy- 
tojai, bet tie, kurie vykdo Įstatymą, - jie bus išteisinti. "Kai 
pagonys, neturėdami Įstatymo, pagal savo prigimtį vykdo 
tai, ko reikalauja Įstatymas, tada jie, neturintys Įstatymo, 
patys sau yra Įstatymas. Jie parodo, kad Įstatymo vykdy- 
mas' įrašytas jų širdyse; tai liudija ir jų sąžinė" bei tarpusavio 
svarstymai" - tai kaltinantys, tai pateisinantys. “Taip bus 


2,9 Vargas ir suspaudimas: dktv. thlipsis - suspaudimas, kančia, vargas, išmėginimas ir pan. ir 
pan. bei dktv. stenochėria - suspaudimas, priespauda, suvaržymas yra svarbios eschatologi- 
nės sąvokos, kuriomis paskutinių dienų vizijose apibūdinamos kančios, nelaimės ir vargas. 
Nelaimių, kurios ištiks Izraelį dėl jo nepaklusnumo Jahvei, kontekste šis žodžių junginys 
randamas jau LXX (Įst 28, 53.55.57; Iz 8,22; 30, 6), jį ne kartą vartoja ir Paulius (8,35; 2 Kor 6,4; 
12,10); taip pat žr. 2 Kor 1,4 paaišk. Galutinis didysis suspaudimas (thlipsis megalė) Apreiškimo 
knygoje yra visų šių kančių kulminacija (Apr 7,14). 

2,1 nežiūri į asmenis: pažod. nėra šališkumo pas Dievą - skolinys iš šališkumą nusakančios 
hebrajiškos idiomos našd' panim, reiškiančios pakelti veidą, t. y. kaip maloningumo, svetingu- 
mo ženklą. Tora įpareigojo visus, o ypač Izraelio teisėjus, saugotis šališkumo, atskleisdama 
Dievo kaip Aukščiausiojo Teisėjo paveikslą (Kun 19,15; Įst 1,16-17; 16,18-20). Dktv. prosopo- 
Iėmpsia = šališkumas - atsižvelgimas į asmenis pasitaiko LXX, NT ir Bažnyčios tėvų raštuose, 0 
klasikinėje graikų literatūroje tyrėjai jo neaptinka. NT prosopolėmpsia pavartotas dar 3 kartus 
(Ef 6,9; Kol 3,25, Jok 2,1), taip pat randamas bendrašaknis vksm. prosėpolėmpteo (Jok 2, 9) ir 
dktv. prosėpolėmptės (Apd 10, 34). 

2,15 Įstatymo vykdymas: pastebėtina, kad žodžių junginys to ergon tou nomou, pažod. Įstaty- 
mo darbas, yra hapax legomenon, t. y. pavartotas vienintelį kartą NT. Regis, Paulius šį posakį 
pasirenka sąmoningai, atskirdamas Įstatymo darbus (dgs.) - tai viena raktinių Pauliaus 
teologijos frazių (pvz., 3,20; Gal 2,16; 3,20), turinti neigiamą konotaciją - ir Įstatymo kaip 
etinio normatyvo vykdymą, kuris čia vertinamas teigiamai. 

2,15 sąžinė: etimologinėje genezėje sąžinės sąvoka buvo labiau siejama su kognityvinėmis, 
one su žmogaus juslinėmis galiomis; suneidėsis kyla iš veiksmažodžių oida, sunoida, kurių 
pagrindinės reikšmės yra žinoti, suprasti. Pvz., Euripidas sunoida vartoja kaip sąvoką, nusa- 
kančią savo nedorybių matymą, o Antifanas (Stobaeus, Florilegium 3.24) ir Isokratas (Nicocles 
59, Ad Philippum 79) - nekaltumo pažinimą. Plutarchas sąžinę prilygina sielos opai, nuolatos 
graužiančiai, bet ir pamokančiai (De tranguilitate animi 476F-477A). Pauliaus teologija pas- 
partino sąžinės kaip moralinio vadovo, o gal net ontologinio žmogaus sando, skiriančio 
gėrį nuo blogio, kaip vidinio balso, atkartojančio Dievo įsakymus kiekviename žmoguje, 
reikšmės paplitimą. Apie sąžinę kaip savimonę žr. 1 Kor 8,7 ir 2 Kor 4,2 paaišk. 

2,15 tarpusavio svarstymai: nors frazė metaxu allėlėn ton logismūn dažniausiai verčiama kaip 
mintys, praleidžiant žodžių junginį metaxu allėlon - pažod. tarp vienas kito, panašu, kad Paulius 
čia turi omenyje ne vidinius atskiro žmogaus samprotavimus, o graikų ir romėnų kultūroje 
paplitusius filosofinius svarstymus, pvz., Platono dialogus; dktv. logismos - samprotavimas, 
svarstymas, protavimas ir pan. pokalbio prasme randamas Sir 27,5.7. Tad pasakęs, jog pagonių 
tautos pačios sau yra Įstatymas (2,14), Paulius grindžia šį teiginį nuorodomis į sąžinę kaip 
Moralinį vadovą ir į mąstytojų svarstymus, padedančius suprasti, kas gera ir kas bloga. 

tą dieną", kai, pasak mano Evangelijos, Dievas teis žmonių 
slaptybes per Kristų Jėzų. 

"Įeigu tu vadiniesi judėjas", remiesi Įstatymu ir giriesi Dievu, 
'špažįsti jo valią ir, Įstatymo pamokytas, skiri, kas pranašiau, 
Besi tikras, kad gali būti aklųjų vedlys, šviesa esantiems 
tamsoje, "kvailių auklėtojas, mažamečių mokytojas, turįs 
Įstatyme išreikštą pažinimą ir tiesą, "tai kodėl gi, mokyda- 
mas kitą, nepamokai pats savęs? Kodėl pamokslaudamas, 
kad negalima vogti, pats vagi? "Sakai „nesvetimauk“, o pats 
svetimauji? Bjauriesi stabais - ir apiplėši šventyklas'? ZGiriesi 
Įstatymu, o nusižengdamas Įstatymui paniekini Dievą: "dėl 
jūsų, kaip parašyta, Dievo vardui piktžodžiaujama tarp pagonių. Mat 
apipjaustymas naudingas, jei vykdai Įstatymą, bet jei esi Įs- 
tatymo pažeidėjas, tavo apipjaustymas tampa neapipjausty- 
mu. “Todėl, jei neapipjaustytasis laikosi Įstatymo nuostatų, 
ar jo neapipjaustymas nebus laikomas apipjaustymu? "Tad 
Įstatymo vykdytojas, neapipjaustytas nuo gimimo, teis tave, 
Įstatymo pažeidėją, turintį jo raidę ir apipjaustymą. *Nes 
judėjas yra ne tas, kuris išore toks, ir apipjaustymas - ne 
kūne ir ne išorėje. "Ne, Judėjas yra tas, kuris toks slaptoje, 
ir apipjaustymas tas, kurį širdyje atlieka Dvasia, o ne raidė. 
Tokiam pagyrimas ne iš žmonių, bet iš Dievo. 


Tuomet koks judėjo pranašumas ir kokia apipjaustymo 
nauda? *Visokeriopas. Pirma, jiems patikėti Dievo žodžiai. 
"Tai ką? Jei kai kurie buvo neištikimi, ar jų neištikimybė gali 
panaikinti Dievo ištikimybę? “Tikrai ne! Te Dievas pasirodo 


2,16 Taip bus tą dieną: tęsiama mintis, kuri baigiasi 13 eil., 0 14-15 eil. įsiterpia kaip papildo- 
ma Pauliaus refleksija apie tautas, neturinčias Įstatymo. 

2,17 Jeigu tu vadiniesi judėjas: kai kuriuose vėlesniuose rankraščiuose dalelytės ei dė - jeigu 
pakeistos žodeliu ide - štai. Vis dėlto ankstyvieji šaltiniai sakinį vieningai pradeda sąlyginė 
prielaida ei de. Pauliaus akimis, tikrasis judėjiškumo kriterijus apibrėžiamas ne prigimtimi 
ir ne įstatymo žinojimu, o atvirumu Šv. Dvasiai (2, 28-29; 8, 5-9). 

2,22 apiplėši šventyklas: turimos omenyje žydų apiplėštos pagonių šventyklos. Juozapas 
Flavijus Žydų senovėje, aiškindamas romėnams Toros įstatus, rašo: „Te nė vienas nepiktžo- 
džiauja dievams, kuriuos garbina kiti miestai. Taip pat te nė vienas neapiplėšia svetimų 
šventyklų ir nepasisavina dovanų, paaukotų kuriam nors dievui“ (Antiguitates, 4.207). Mat 
miesto užkariautojai paprastai apiplėšdavo šventyklas (2 Mak 9,2), o žydams tai buvo 
draudžiama (Įst 7,25-26). 

2,24 Dievo vardui piktžodžiaujama tarp pagonių: beveik pažodžiui cituojama Iz 52,5, taip pat 
turimi omenyje pranašo žodžiai Ez 36,17-23. 

teisus, o kiekvienas žmogus - melagis", kaip parašyta: kad būtum 

išteisintas savo žodžiais ir laimėtum, kai tave teisia". 20 jei mūsų ne- 
teisumas iškelia Dievo teisumą, ką gi sakysime? Kad Dievas 

neteisus, kai rūstauja? Kalbu, kaip įprasta žmogui. "Tikrai 

ne! Kaip tuomet Dievas teistų pasaulį? "Bet jeigu Dievo tiesa 

per mano melą tik dar labiau išryškėja jo šlovei, tai kodėl dar 
teisti mane kaip nusidėjėli? *Gal darykime bloga, kad išeitų 

gera - kaip esame šmeižiami ir kaip kai kurie tvirtina mus 

sakant? Tokių pasmerkimas teisingas! 

"Tai kaip? Ar mes teisinamės? Visai ne! Juk jau apkaltinome ir 
žydus, ir graikus - visi yra pavaldūs nuodėmei, “kaip parašyta:" 

Nėra nė vieno teisaus, 
" nėra nuovokaus, 
nėra kas Dievo ieškotų. 
"2 Visi pasiklydo, net ir drauge - niekam tikę, 
nėra darančio gera, 
[nėra] nė vieno. 
Jų gerklė - atviras kapas, 
sukti jų liežuviai, 
po lūpomis - gyvačių nuodai, 

" oburna pilna keiksmų ir kartėlio. 

5 Jų kojos eiklios kraują pralieti, 

6 jų keliuose griūtis ir vargas. 

" Ramybės kelio jie nepažįsta, 

8 jų akyse nėra Dievo baimės. 

"Žinome, kad visa, ką sako Įstatymas, jis sako tiems, ku- 
rie pavaldūs Įstatymui, idant visos burnos būtų užčiauptos 
ir visas pasaulis stotų prieš Dievo teismą. “Todėl Įstatymo 
darbais jo akivaizdoje nebus išteisintas joks kūnas" - per Įs- 
tatymą tik igyjamas nuodėmės pažinimas. 


3,4 kiekvienas žmogus - melagis: cit. Ps 16,11 [15,2]. 

3,4 kad būtum išteisintas savo žodžiais ir laimėtum, kai tave teisia: cit. Ps 50, 6 [Ps 51,4). 

3,10 kaip parašyta: toliau cituojamos net 7 LXX ištraukos (5 iš Psalmyno), truputį modi- 
fikuojant įžangines frazes: 10 eil. - Koh 7,20; 11-12 eil. - Ps 13, 2.3; 13 eil. - Ps 5,10; 139, 4; 14 
eil. — Ps 9,28; 15-17 eil. - Iz 59,7-8; 18 eil. - Ps 35,2. Daugiau apie ST citatų rinkinius - anto- 
logijas žr. 2 Kor 6,18 paaišk. 
3,20 nebus išteisintas joks kūnas: frazė pasa sarx į Pauliaus žodyną ateina iš LXX (pvz., IZ 40, 5; 
66,23; Ez 21,4; Zch 2,17) ir dažniausiai, kaip ir šioje vietoje, reiškia žmoniją, kiekvieną Žmogų. 
Tačiau kai kur ji apima ne tik žmones, bet ir kitus Dievo kūrinius žemėje (pvz., Pr 7, 21; 9,11; 
Job 34,15); taip pat žr. Gal 2,16 paaišk. 

ŽTačiau dabar Dievo teisumas, paliudytas Įstatymo ir Pra- 
našų, yra apreikštas be Įstatymo. “Tai Dievo teisumas per 
tikėjimą Jėzaus Kristaus", duodamas visiems, kurie tiki. Juk 
nėra skirtumo - Žvisi nusidėjo ir stokoja Dievo šlovės, "o iš- 
teisinami dovanai jo malone dėl atpirkimo Kristuje Jėzuje“. 
5Dievas viešai jį iškėlė kaip permaldavimo auką jo kraujyje", 
veikiančią per tikėjimą, kad būtų jo teisumo ženklas" dėl anks- 
čiau padarytų nuodėmių, “kurias Dievas kantriai pakentė, 
ir teisumo ženklas dabar, parodantis, jog jis pats teisus ir 
išteisina tą, kuris tiki Jėzų. 

"Kurgi tuomet pasigyrimas? Jis nutildytas. Kokiu įstatymu? 
Darbų? Ne! Tikėjimo įstatymu! * Mūsų požiūriu, žmogus iš- 
teisinamas tikėjimu, be Įstatymo darbų. P Ar Dievas yra tik 
žydų Dievas? Ar ir pagonių? Taip, ir pagonių, *"nes Dievas yra 


3,22 per tikėjimą Jėzaus Kristaus: posakis dia pisteūs Iėsou Christou yra dviprasmis, todėl daug 
svarstomas teologų. Tradiciškai manyta, kad Paulius turi omenyje žmogaus tikėjimą, ta- 
čiau naujesni tyrimai siūlo frazę traktuoti kaip nusakančią Kristaus tikėjimą ir ištikimybę. 
Sintaksė nepadeda išspręsti šios dviprasmybės, todėl pasirinkimą lemia teologinis požiūris. 
Jei turima omenyje Kristaus ištikimybė, tuomet sustiprinama malonės reikšmė, Dievui iš- 
teisinant tikintįjį. Žmogaus tikėjimas nesumenkinamas, nes toliau sakoma, jog ši dovana 
skirta visiems, kurie tiki. Jei vis dėlto abu kartus turimas omenyje tikinčiųjų tikėjimas, tada 
nedvejotinai pabrėžiamas tikėjimas kaip esminė išteisinimo sąlyga. Daugiau apie tai žr. 
Gal2,16 paaišk. 

3,24 Kristuje Jėzuje: Pauliaus mėgstama teologinė formuluotė, jo laiškuose pavartota daugiau 
nei 80 kartų (6,1.23; 8,1.2; 9,1; 12,5; 15,17ir t. t.). Jėzus Kristus yra ne tik atpirkimo pagrindas 
ir priežastis, jo kančia, mirtis ir prisikėlimas yra ne tik būdas, kuriuo ateina išgetbėjimas, bet 
irontologinė sfera, kurioje keičiasi kiekvieno žmogaus (ir apskritai bet kurio Dievo kūrinio) 
egzistencija. Tikėjimu jau čia ir dabar Įeidami į šią sferą, tikintieji tampa Kristaus mirties, 
prisikėlimo ir naujo amžinojo gyvenimo dalimi, o po mirties - neaprėpiamų Dievo malonės 
ir šlovės turtų paveldėtojais (6,3-5; Gal 2,19-20; Ef 2,4-7; Kol 2, 9-13). 

3,25 Dievas viešai jį iškėlė kaip permaldavimo auką jo kraujyje: dktv. hilastėrion - permaldavimas, nu- 
maldymas, sutaikymas turi daug reikšminių konotacijų. Pirma, tai ST sandoros skrynios dangtis, 
dar vadinamas malonės sostu, kurį vyriausiasis kunigas kartą per metus Atpirkimo dieną 
apšlakstydavo paaukotų gyvulių krauju (Iš 25, 17-22; Kun 16 sk.). Šia prasme LXX žodis pavar- 
totas 21 kartą (pvz., Iš 25,17; Kun 16,2; Sk 7,89), o NT tik čia ir Hbr 9,5. Pastarajame tekste 
tikrai turimas omenyje sandoros skrynios dangtis, o čia - už tautos nuodėmes atnašautas 
gyvulys (I Kor 5,7; 1 Pet 1,19; Jn 1, 29.36), todėl hilastėrion verčiamas kaip permaldavimo auka. 
Šio ritualo, kurį NT autoriai aiškina kaip Kristaus kančios ir mirties provaizdį, esmė - Dievo 
rūstybės už padarytus nusižengimus permaldavimas, nuodėmių atleidimas ir išteisinimas. 
3,25 teisumo ženklas: endeixis tės dikaiosunės; vertėjai šį žodžių junginį dažniausiai verčia pasi- 
telkdami vksm. formas, pvz., parodė teisumą ar pan. Tačiau, mūsų nuomone, čia labiau tinka 
išsaugoti dktv. endeixis - ženklas, požymis, parodymas, įrodymas - ir versti pažodžiui. Paulius 
Kristaus kančią ir permaldaujančią mirtį ant kryžiaus vaizduoja kaip Dievo viešai iškeltą 
(protithėmi) teisumo ženklą (frazė kartojama 3, 26). Kitame skyriuje vėl randame panašią ana- 
logiją - teisumo antspaudą (sphragis tės dikaiosunės) - tik jau kalbant apie Abraomo tikėjimą ir 
apipjaustymą (4,11). Žodį endeixis randame ir Fil 1,28; ten krikščionių vienybę ir drąsą Paulius 
taip pat vadina ženklu: Evangelijos priešams pražūties ženklu, o tikintiems - išgelbėjimo. 

vienas, jis dėl tikėjimo išteisins apipjaustytąjį ir per tikėji- 
mą - neapipjaustytąjį. “Gal tuomet tikėjimu panaikiname 
Įstatymą? Tikrai ne! Mes Įstatymą tik itvirtiname. 


Ką tuomet pasakysime apie Abraomą, mūsų protėvį 

pagal kūną - ką gi jis gavo? "Jei Abraomas buvo ištei- 
sintas darbais, tuomet jis gali girtis, bet ne prieš Dievą. *O 
ką sako Raštas?" Abraomas patikėjo Dievu ir tai jam buvo pripažinta 
teisumu. “Atlygis darbininkui laikomas ne malone, o prievole. 
30 tam, kuris nedirba, bet tiki Dievą, išteisinantį bedievį, jo 
tikėjimas pripažįstamas teisumu. “Taip ir Dovydas vadina lai- 
mingu žmogų, kuriam Dievas be darbų pripažįsta teisumą': 

" Laimingi, kurių neteisybės atleistos 

ir kurių nuodėmės uždengtos. 

Š Laimingas žmogus, kuriam Viešpats neįskaito nuodėmės. 

Ar ši palaima skirta apipjaustytiesiems, ar ir neapipjaustytie- 
siems? Juk mes sakome: Abraomui tikėjimas buvo pripažintas teisumu. 
"Kuomet buvo pripažintas? Jam esant apipjaustytam ar dar neapip- 
jaustytam? Prieš apipjaustymą, one pojo. "Apipjaustymo žymę jis 
gavo kaip teisumo antspaudą dėl tikėjimo, kurį turėjo prieš apip- 
jaustymą tam, kad taptų tėvu visiems, kurie tiki, nors yra neapip- 
jaustyti, kad [ir] jiems teisumas būtų pripažintas, "ir tėvu tiems 
apipjaustytiesiems, kurie ne tik apipjaustyti, bet ir vaikšto mūsų 
tėvo Abraomo, kuris tikėjo dar būdamas neapipjaustytas, pėdomis. 

ŠJuk pažadas, kad paveldės pasauli, Abraomui ir jo palikuonims 
buvo duotas ne dėl Įstatymo vykdymo, bet dėl tikėjimo teisumo. 
"Nes jei paveldėtojai tik tie, kurie laikosi Įstatymo, tai tikėjimas 
tuščias ir pažadas negalioja. "Juk Įstatymas gimdo rūstybę, o kur 
nėra Įstatymo, nėra ir nusižengimo. "Todėl paveldima tikėjimu", 
idant būtų iš malonės, o pažadu galėtų kliautis visi palikuonys - ne 


4,3 ką sako Raštas?: toliau cit. Pr 15, 6; Gal 3, 6; plą. Jok 2,23. 

4,6 Dievas be darbų pripažįsta teisumą: toliau žodis žodin iš LXX cituojama Ps 32,1-2a. Pau- 
lius įžvelgia jungtį tarp šios iš pirmo žvilgsnio nesusijusios su Abraomu ištraukos ir Pr 15,6, 
kurioje sakoma, kad Abraomo tikėjimą Dievas pripažino teisumu. Šias dvi ištraukas sieja 
tas pats vksm. logizomai - galvoti, manyti, laikyti, turėti omenyje, įskaityti, pripažinti. Sąsaja 
padeda geriau suprasti soteriologinį Pauliaus žvilgsnį: būti teisiam Dievo akyse reiškia būti 
be nuodėmės, o ši laimės būsena pasiekiama tik vienu būdu - tikėjimu. 

4,16 Todėl paveldima tikėjimu: pažodžiui frazė skamba taip: todėl tai - iš tikėjimo arba tikėjimu, 
Ožodis paveldima įterptas dėl aiškumo, nes prieš tai kalbama apie pažado paveldėtojus (4,14). 

tik besilaikantys Įstatymo, bet ir turintys Abraomo, kuris yra visų 
mūsų tėvas, tikėjimą, "kaip parašyta: Padariau tave daugelio tautų tėvu. 
Toks jis buvo Dievo, kurį tikėjo, akivaizdoje, Dievo, atgaivinančio 
mirusiuosius ir pašaukiančio nebūtį į būti". ŠVildamasis, nors ne- 
buvo vilties, Abraomas patikėjo ir tapo daugelio tautų tėvu, kaip buvo 
pasakyta: Tiek bus tavo palikuonių." "Jis nenusilpo tikėjimu, nors ir 
matė savo kūną [jau] apmirusį (jam buvo arti šimto metų) ir Saros 
įsčias apmirusias“, "neprarado tikėjimo ir nesuabejojo Dievo pa- 
žadu. Priešingai, sustiprėjo tikėjimu ir atidavė Dievui šlovę, "isiti- 
kinęs, kad tai, ką Dievas pažadėjo, pajėgs ir įvykdyti. "Todėl taijam 
buvo pripažinta teisumu. 

3Tačiau jam buvo pripažinta buvo parašyta ne vien apie jį, “bet 
ir apie mus. Bus pripažinta ir mums, tikintiems tą, kuris 
prikėlė iš numirusių mūsų Viešpatį Jėzų, Žatiduotą dėl mūsų 
nusižengimų ir prikeltą dėl mūsų išteisinimo. 


5 Taigi, išteisinti tikėjimu gyvename taikoje su Dievu per 

mūsų Viešpatį Jėzų Kristų, "per kurį [tikėjimu] prieina- 
me prie tos malonės, kuria tvirtai laikomės ir didžiuojamės 
Dievo šlovės viltimi. Bet ne vien tuo. Didžiuojamės ir vargais, 
žinodami, kad vargas gimdo ištvermę, “ištvermė - tvirtumą", 
tvirtumas - viltį. *O viltis gėdos nedaro, nes Dievo meilė yra 
išlieta mūsų širdyse per mums duotą Šventąją Dvasią. 'Juk 


4,17: cit. Pr 17,5. Paulius paradoksaliai pasitelkia citatą iš pasakojimo apie tai, kaip buvo 
įsteigta Sandora su Abraomui ir jos ženklas - apipjaustymas. Pauliaus įsitikinimu, kaip 
kūno apipjaustymas tėra vidinio širdies apipjaustymo ženklas (2, 28-29), taip ir Abraomas 
yra netik žydų, bet visų tikinčiųjų, nepriklausomai nuo kilmės ir tautybės, archetipas - visų 
mūsų tėvas (4,16). 

4,17 atgaivinančio mirusiuosius ir pašaukiončio nebūtį į būtį: pirmoji frazė gali būti tiek aliuzija 
į Saros nevaisingumą (4,19), tiek į epizodą, kuriame Abraomas aukoja Izaoką, vildama- 
sis, kad Dievas prikels jį iš mirusiųjų (Pr 22,14; Hbr 11, 19), tiek ir apskritai į stipresnę už 
mirtį Dievo galią (Ez 37 sk.), parodytą Kristaus ir eschatologiniame tikinčiųjų prisikėlime 
(I Kor 15,12-28.51-55). Antroji frazė soteriologinę Dievo galią susieja su kūrinijoje ir žmonijos 
istorijoje besiskleidžiančia Dievo galia. Ta pačia galia, kuria buvo sukurta visata, iš Abrao- 
mo ir Saros, prokreacijai nebetinkamos šeimos, Dievas pažadino Izraelio tautą, o per ją 
pažadėtąjį Mesiją, viso pasaulio Gelbėtoją. 

4,18: cit. Pr 15,5; šiuos Dievo žodžius Abraomas išgirdo tuomet, kai žvilgsnį pakėlė į dangų, 
nusėtą nesuskaičiuojama daugybę žvaigždžių. Būtent šis regėjimas, kurį lydėjo Dievo pa- 
žadas, paakino Abraomą tikėti, o Dievas jo tikėjimą pripažino teisumu (Pr 15, 6). 

4,19 Saros įsčias apmirusias: plg. Hbr MI, -12. 

5,4 tvirtumą: dktv. dokimė kyla iš vksm. dokimazė - išmėginti, ištirti, kad paaiškėtų mėginio 
vertė, pažodžiui būtų patikimumas (Fil 2,22), gal net branda. Tad turimas omenyje patyręs, 
patikimas, išmėginimų užgrūdintas, tvirto charakterio žmogus; taip pat žr. 1 Tes 2,4 paaišk. 


Romiečiams 5,6-19 19 


Kristus, kai mes dar buvome silpni, tinkamu metu mirė už 
bedievius. "Vargu ar kas mirtų net už teisųjį. Galbūt už gerą 
žmogų kas nors ir ryžtųsi numirti, *Bet Dievas parodė mums 
savąją meilę tuo, kad Kristus mirė už mus, kai vis dar buvome 
nusidėjėliai. "Tad dabar, kai esame išteisinti jo krauju, juo 
labiau per jį būsime išgelbėti nuo rūstybės. "Jei, dar būdami 
priešai, buvome sutaikyti su Dievu per jo Sūnaus mirtį, juo 
labiau dabar, kai jau esame sutaikyti, būsime išgelbėti jo 
gyvenimu. "Negana to - mes dar didžiuojamės Dievu per mū- 
sų Viešpatį Jėzų Kristų, per kurį dabar sulaukėme sutaikymo. 

"Todėl, kaip per vieną žmogų nuodėmė atėjo į pasaulį, o 
per nuodėmę mirtis, taip ir mirtis perėjo į visus žmones, 
nes visi nusidėjo. "Nuodėmė buvo pasaulyje ir iki Įstatymo, 
bet, nesant Įstatymo, nuodėmė neįskaitoma. “Tačiau nuo 
Adomo iki Mozės mirtis karaliavo net ir tiems, kurie nebuvo 
nusidėję, nusižengdami kaip Adomas, kuris yra Ateisiančio- 
jo provaizdis". 

"Tačiau nusižengimas nelygu dovanai: jeigu dėl vieno žmo- 
gaus nusižengimo mirė daugelis, tai Dievo malonė ir vieno 
žmogaus, Jėzaus Kristaus, malone daugeliui suteikta dovana 
yra daug didesnė. "Ne, vieno žmogaus nuodėmė nelygu dova- 
nai; dėl vieno nusižengimo - pasmerkimo nuosprendis, o dėl 
daugybės nusižengimų - išteisinimo dovana. "Jeigu mirtis 
isikaraliavo dėl vieno žmogaus - vieno jo nusižengimo, tai 
juo labiau dėl vieno Jėzaus Kristaus gyvenime karaliaus tie, 
kurie gausiai gauna malonės ir išteisinimo dovaną. 

STaigi, kaip per vieną nusižengimą - visiems žmonėms 
pasmerkimas, taip ir per vieną teisingą veiksmą - visiems 
žmonėms išteisinimas ir gyvenimas. "Kaip vieno žmo- 
gaus neklusnumu daugelis tapo nusidėjėliais, taip ir vieno 


5,14 Adomas, kuris yra Ateisiančiojo provaizdis: Adomo kaip Ateisiančiojo, t. y. Kristaus, pro- 
vaizdis gan netikėtas, tačiau perskaičius skyrių iki galo, tampa aišku, kad turimas omeny- 
Je ne Adomo neklusnumas Dievui - pastarasis priešpriešinamas Kristaus paklusnumui 
(5,19) - bet jo nuopolio padarinys jo palikuonims. Adomas yra senosios žmonijos galva, 
O Kristus - naujosios. Iš Adomo kilo žmonija, pažeista nuodėmės, o iš Kristaus - atpirkta 
teisiųjų bendrija. Adomas atvėrė duris mirčiai, o Kristus - amžinajam gyvenimui. Adomas 
lėmė mums gyvenimą ir mirtį žemėje, o Kristus - prisikėlimą ir gyvenimą danguje. Šį sugre- 
tinimą atrandame ir 1 Kor 15,45-49: „Koks žemiškasis, tokie iržemiškieji, ir koks dangiškasis, 
tokie ir dangiškieji. [...] kaip nešiojome žemiškojo atvaizdą, taip nešiosime ir dangiškojo 
atvaizdą" (I Kor 15, 48-49). 

paklusnumu daugelis taps teisiaisiais. *O Įstatymas įsiterpė 
tam, kad nusižengimas taptų didesnis. Tačiau, kur padau- 
gėjo nuodėmės, ten dar labiau pagausėjo malonės, “idant, 
kaip nuodėmė karaliavo nešdama mirtį, taip ir malonė ka- 
raliautų išteisindama amžinajam gyvenimui per Jėzų Kristų, 
mūsų Viešpatį. 


Ką gi sakysime? Pasilikime nuodėmėje, kad padaugėtų 
malonės? *Tikrai ne! Esame mirę nuodėmei. Kaip vis dar 

joje gyvensime? “Ar nežinote, kad mes visi, pakrikštytieji i 
Kristų Jėzų", buvome pakrikštyti į jo mirti? "Taigi per krikštą 
buvome palaidoti kartu su juo mirtyje, idant, kaip Kristus Tėvo 
šlove buvo prikeltas iš mirusiųjų, taip ir mes gyventume naują 
gyvenimą. *Jeigu jau esame suaugę su jo mirties paveikslu, tai 
būsime suaugę ir su prisikėlimo. Mes juk žinome, kad mūsų 
senasis žmogus buvo nukryžiuotas kartu su juo, idant būtų su- 
naikintas nuodėmės kūnas ir mes nebevergautume nuodėmei. 
"Juk kas miręs, tas išlaisvintas iš nuodėmės. Šjeigu numirėme 
su Kristumi, tikime, kad ir gyvensime su juo, žinodami, kad 
prikeltas iš mirusiųjų Kristus daugiau nebemiršta, mirtis jam 
nebeviešpatauja. "Mirdamas jis kartą ir visiems laikams mirė 
nuodėmei, o gyvendamas gyvena Dievui. "Taip ir jūs laikykite 
save mirusiais nuodėmei, bet gyvais Dievui Kristuje Jėzuje. 

"Todėl nuodėmė tenekaraliauja jūsų mariame kūne, versda- 
ma paklusti jo geismams. "Ir neduokite nuodėmei savo kūno 
narių kaip neteisybės inagių, bet atiduokite save Dievui lyg 
atgaivintus iš mirusiųjų ir savo narius Dievui kaip teisumo 
inagius. "Nuodėmė jūsų nebevaldys - jūs esate ne Įstatymo, 
bet malonės galioje. 


6,3 pakrikštytieji į Kristų Jėzų: teologai skirtingai aiškina frazės eis Christon Iėsoun prasmę. (I) 
Vieni posakį supranta kaip trumpinį, praleidžiant žodį onoma - vardas, t. y. pakrikštyti Jėzaus 
vardan (plg. Apd 8,16; 19,5; taip pat1 Kor 1,13.15). (2) Kiti ją siūlo versti remiantis Kristumi Jėzumi, 
nes Paulius nori atkreipti dėmesį į tikėjimo Kristumi pradžią. (3) Tą pačią reikšmę perteik- 
tų ir vertimas pakrikštyti Kristui, dėl Kristaus. (4) Vis dėlto vyraujanti nuomonė yra ta, kad 
Pauliaus teologijoje Kristus yra dvasinė sfera, į kurią panardinamas tikintysis ar tikinčioji; 
vksm. baptizo reikšmės susijusios su įmerkimu, panardinimu į vandenį, kaip antai: nardinti, 
merkti, mirkyti, skandinti, tvindyti, maudyti, plauti ar apiplauti rituaiine prasme. Šį aiškinimą 
patvirtintų ir tolesnė mintis, kad pakrikštytieji yra panardinti į Kristaus mirtį, t. y. mistiškai 
suaugę su jo mirtimi, mirę sau bei nuodėmei ir prisikėlę su Kristumi naujam, šventam ir 
amžinajam gyvenimui (6,4-6; Gal 3,27). 

Tai kaip? Imkime nuodėmiauti, jei esame ne Įstatymo, bet 
malonės galioje? Tikrai ne! “Argi nežinote, kad paversdami 
save klusniais kieno nors vergais ir esate to, kuriam paklūs- 
tate, vergai: arba į mirtį vedančios nuodėmės, arba į teisumą 
vedančio paklusnumo. "Ačiū Dievui, kad būdami nuodėmės 
vergai iš širdies paklusote tokiam mokslui, koks jums buvo 
patikėtas, Šo išlaisvinti iš nuodėmės tapote teisumo vergais. 
"Taip kalbu dėl jūsų žmogiško silpnumo“. Kaip buvote ati- 
davę savo kūno narius kaip netyrumo ir neteisybės vergus ir 
gyvenote neteisiai, taip dabar atiduokite savo narius kaip tei- 
sumo vergus ir tapsite šventi. *Nes būdami nuodėmės vergai 
buvote laisvi nuo teisumo. "Koki gi derlių tuomet pjovėte? 
Tai, ko dabar gėdijatės, nes viso to pabaiga - mirtis. O dabar, 
išlaisvinti iš nuodėmės ir tapę Dievo vergais, jūs brandina- 
te šventumo vaisių, o pabaigoje turite amžinąjį gyvenimą. 
SAtlygis už nuodėmę - mirtis, o Dievo dovana - amžinasis 
gyvenimas Kristuje Jėzuje, mūsų Viešpatyje. 


Argi nežinote, broliai, - kalbu išmanantiems Įstatymą, - 

kad Įstatymas galioja žmogui tol, kol jis gyvas? ŽAntai, 
ištekėjusi moteris Įstatymo sujungta su vyru, kol jis gyvas. 
Tačiau jei vyras miršta, ji laisva nuo Įstatymo, jungusio ją 
su vyru. “Taigi, ji būtų laikoma svetimautoja, jei, vyrui 
gyvam esant, priklausytų kitam vyrui. Tačiau jei jos vyras 
miršta, ji yra laisva nuo Įstatymo ir nebūtų svetimautoja, 
priklausydama kitam vyrui. “Taip ir jūs, mano broliai, per 
Kristaus kūną numirėte Įstatymui, kad priklausytumėte 
kitam, prikeltajam iš mirusiųjų, idant brandintume vaisių 
Dievui. *Kai gyvenome kūnu, mūsų nariuose veikė Įstatymo 
pažadintos nuodėmingos aistros, idant brandintume vaisių 
mirčiai, O dabar esame išlaisvinti iš Įstatymo, mirę tam, 
kurio buvome varžomi, idant tarnautume nauja Dvasia, o ne 
pasenusia raide. 


6,19 dėl jūsų žmogiško silpnumo: pažod. dėl jūsų kūno silpnumo. Frazę galėtume versti ir laisviau: 
kad jums būtų lengviau suprasti. Paulius, norėdamas paaiškinti žmogaus viduje vykstančius 
dvasinius giluminius procesus, pasitelkia skaitytojui suprantamas metaforas - šiuo atve- 
Juvergo irjo šeimininko. Panašiai evangelijose Jėzus apie Dievo karalystę kalba įvairiais iš 
kasdienio gyvenimo paimtais palyginimais. 

'Ką gi sakysime? Įstatymas - nuodėmė? Tikrai ne! Tačiau 
aš nebūčiau pažinęs nuodėmės, jei nebūtų Įstatymo. Ne- 
žinočiau, kas yra geismas, jei Įstatymas nesakytų: Negeisi". 
*Bet nuodėmė, pasinaudojusi įsakymu, pažadino manyje 
visokius geismus; o be Įstatymo nuodėmė negyva. "Kadaise 
aš buvau gyvas be Įstatymo", bet, atėjus įsakymui, pradė- 
jo gyventi nuodėmė, o aš numiriau; ir įsakymas, turėjęs 
teikti gyvenimą, man atnešė mirtį. "Nuodėmė, pasinau- 
dojusi įsakymu, apgavo mane ir juo nužudė. "Tačiau pats 
Įstatymas šventas, taip pat ir įsakymas šventas, teisingas 
ir geras. "Vadinasi, tai, kas gera, atnešė man mirtį? Tikrai 
ne! Tai nuodėmė, idant pasirodytų, kad yra nuodėmė, pasi- 
naudojusi tuo, kas gera, atnešė man mirtį, kad perįsakymą 
ji taptų dar labiau nuodėminga. "juk mes žinome, kad Įsta- 
tymas yra dvasinis, o aš esu kūniškas, parduotas nuodėmės 
galion. "Mat nesuprantu, ką darau. Ko noriu, to nedarau, 
o ko nekenčiu, darau. “O jei darau tai, ko nenoriu, sutinku, 
kad Įstatymas geras. "Tačiau tuomet ne aš tai darau, bet 
manyje gyvenanti nuodėmė. "Žinau, kad manyje, tai yra 
mano kūne, negyvena tai, kas gera. Norėti noriu, bet pada- 
ryti gero negaliu. "Nedarau gera, nors ir noriu, bet darau 
bloga, nors ir nenoriu. 0 jei [aš] darau, ko nenoriu, nebe 
aš tai darau, bet manyje gyvenanti nuodėmė. 

"Taigi atrandu įstatymą': kai noriu padaryti gera, čia pat 
yra ir bloga. "Savo vidiniame žmoguje džiaugiuosi Dievo 
Įstatymu, "bet savo kūno nariuose regiu kitą įstatymą, 
kovojanti su mano proto įstatymu ir pavergiantį mane 


7,7: cit. Iš 20,17; įst 5,21; plg. Pat 21,26; Mch 2,2. 

7,9 Kadaise aš buvau gyvas be Įstatymo: pirmą kartą laiške nuskamba įvard. ego - aš. Regis, kai- 
bėdamas pirmuoju asmeniu, Paulius tapatinasi su Adomu ir Ieva, o sykiu irsu visa žmonija. 
Adomas tapo gyva siela (Pr 2,7), gavo Dievo įsakymą, draudžiantį valgyti nuo gėrio ir blo- 
gio pažinimo medžio (Pr 2,17). Tačiau įsakymas, duotas, idant žmonijos protėviai gyventų, 
pažadino geidulį (Pr 3,6), o šis nuodėmę, kuri galiausiai atnešė mirtį (Pr 3,19). Taip nutiko 
ir Izraeliui: Mozės duotas Dekalogas suteikė ne palaiminimą, o prakeiksmą, nes tauta jį 
sulaužė (Įst 28,15-68; Neh 1, 6-7). Panašiai ir visa žmonija gyveno (ir iš dalies tebegyvena) 
be Dievo Įstatymo, tačiau ir jo pažinimas nuodėmės bei blogio problemos neišsprendžia. 
Ne Įstatymas, o prisikėlęs Kristus nugali nuodėmę ir dovanoja gyvenimą (5, 20-21; 6, 23). 
7,21 atrandu įstatymą: kai kurie biblistai mano, kad toliau kalbama apie Torą; kitaip tariant, 
Paulius sako: „štai tokia yra mano, norinčio daryti gera, patirtis, naudojantis Įstatymu.“ Vis 
dėlto labiau tikėtina, kad turimas omenyje nuodėmingumo principas, kurį Paulius toliau 
vadina nuodėmės įstatymu (7,23). 

nuodėmės įstatymui", glūdinčiam mano kūno nariuose. 
*Nelaimingas aš žmogus! Kas išgelbės mane iš šio mirties 
kūno? ŽAčiū Dievui per Jėzų Kristų, mūsų Viešpatį! Taigi 
pats aš protu tarnauju Dievo įstatymui, o kūnu - nuodė- 
mės įstatymui. 


Taigi dabar nėra pasmerkimo tiems, kurie yra Kris- 

tuje Jėzuje“. 'Nes gyvybės Dvasios įstatymas" Kristu- 
je Jėzuje išlaisvino tave iš nuodėmės ir mirties įstatymo. 
*Kas Įstatymui buvo neimanoma dėl kūno silpnumo, tai 
padarė Dievas, pasiųsdamas savo Sūnų kūne, panašiame 
į nuodėmingąjį, ir nuodėmei įveikti pasmerkė nuodė- 
mę kūne, 'idant Įstatymo nuostatai išsipildytų mumyse, 
gyvenančiuose ne pagal kūną, bet pagal Dvasią. *Gyve- 
nantieji pagal kūną mąsto tai, kas kūno, o gyvenantieji 
pagal Dvasią - tai, kas Dvasios. "Kūno mintys neša mirtį, 
o Dvasios mintys - gyvenimą ir ramybę. "Mat kūno min- 
tys priešiškos Dievui, nes nepaklūsta Dievo Įstatymui, o 
ir negali paklusti. *Esantieji kūne negali patikti Dievui. 
"Bet jūs esate ne kūne, o Dvasioje, jei jumyse gyvena Die- 
vo Dvasia. O kas Kristaus Dvasios neturi, tas nėra jo. "Jei 
Kristus jumyse, tai nors kūnas mirtingas dėl nuodėmės, 


7,23 kovojantį su mano proto įstatymu ir pavergiantį mane nuodėmės įstatymui: šie Pauliaus svars- 
tymai, atskleidžiantys žmogiškos prigimties dvilypumą, primena graikų mąstytojų, ypač 
platonių, kurie protą laikė esmine sielos savybe, mintis. Kad ir kaip būtų, akivaizdu, kad Pau- 
liaus įžvalgos remiasi jo asmenine patirtimi, todėl šio skirsnio pabaiga labai emocinga (7, 24). 
7,24 Kas išgelbės mane iš šio mirties kūno?: be abejonės, šis skausmingas retorinis klausimas 
leidžia suprasti, kad niekas, išskyrus Dievą, negali žmogaus išvaduoti išjo pasidalijusios pri- 
gimties, Paulius išeitį regi gyvenime pagal Dvasią, Dvasios įstatyme, kurį aptaria kitame skyriuje. 
8.1 kurie yra Kristuje Jėzuje: kai kuriuose vėlesniuose rankraščiuose įterpiamos frazės iš 4eil.: 
gyvena ne pagal kūną (dar kituose pridedama), bet pagal Dvasią. 

8,2 gyvybės Dvasios įstatymas: tai jau ketvirtas 7-8 sk. randamas įstatymas: (1) Įstatymas 
(Tora) (pvz., 8,7-12); (2) nuodėmės ir mirties įstatymas (7, 23; 8,2); (3) proto įstatymas (7, 23); 
(4) gyvybės Dvasios įstatymas (8,2). Žmoguje Paulius regi du vienas kitam priešiškus prin- 
Cipus - gėrio troškimą ir polinkį į nuodėmę. Tai, kas yra gera ir teisinga, apreiškia Mozės 
Įstatymas, tačiau įo raidė nesuteikia jėgų daryti tai, ko pati reikalauja (2,29; 2 Kor 3,3.6). 
Nugalėti nuodėmingą prigimtį padeda tik gyvybės Dvasia (8,2.4.11). Kai kurių vertėjų spren- 
dimas šioje eilutėje versti Dievo Dvasia, teikianti gyvybę yra loginis vedinys, tačiau originalaus 
teksto žodžiai yra pneumatos tės zdės - gyvybės, gyvenimo Dvasia. 

Dvasia teikia gyvybę dėl teisumo“. "Jeigu prikėlusiojo Jėzų 
iš mirusiųjų Dvasia gyvena jumyse, tai prikėlusysis Kristų 
iš mirusiųjų atgaivins ir jūsų marius kūnus savo Dvasia, 
gyvenančia jumyse. 

"Taigi, broliai, nesame kūno skolininkai, kad gyventume, 
kaip jis nori". "jeigu gyvenate pagal kūną, turėsite mirti, bet 
jei Dvasia marinate kūno darbus, gyvensite. "Visi, vedami 
Dievo Dvasios", yra Dievo sūnūs. “juk gavote ne vergystės 
dvasią, kad vėl bijotumėte, bet gavote įsūnystės Dvasią, kuria 
šaukiame: „Aba, Tėve!“ "Pati Dvasia liudija mūsų dvasiai, 
kad esame Dievo vaikai. VO jei vaikai, tai ir paveldėtojai - Die- 
vo paveldėtojai ir Kristaus bendrapaveldėtojai, jei kenčiame 
kartu su juo, kad kartu būtume ir pašlovinti. 

Manau, kad dabartiniai kentėjimai nepalyginami su būsi- 
mąja šlove, kuri mums bus apreikšta. "Juk kūrinija ilgesingai 
laukia, kada bus apreikšti Dievo sūnūs “(mat kūrinija buvo 
palenkta bergždybei ne savo noru, bet per tą, kuris ją palen- 
kė') su viltimi, "jog ir pati kūrinija bus išvaduota iš pražūties 
vergovės ir gaus Dievo vaikų šlovės laisvę. Zfuk žinome, kad 
visa kūrinija iki šiol dejuoja gimdymo skausmuose. Žir ne 


8,10 Dvasia teikia gyvybę dėl teisumo; pažod. Dvasia - gyvybė, gyvenimas dėl teisumo. Šių dienų 
NT tyrėjai sutaria, kad čia Paulius turi omenyje Šv. Dvasią, o ne žmogaus dvasią. Pami- 
nėtini keli argumentai: (I) pastraipoje aptariamas gyvybės Dvasios įstatymas (8,2); (2) 4-6 
eil. kalbama apie gyvenimą ir mąstymą, vadovaujantis Šv. Dvasia; (3) tiek 9 eil., tiek TI eil. 
nedvejotinai turima omenyje Dievo Dvasia, tad ir 10 eil. žodis pneuma - dvasia turi tą patį 
signifikatą - Šv. Dvasią. 

8,12 kaipjis nori: pažod. pagal kūną. 

8,14 vedami Dievo Dvasios: plg. Gal 5,18. Vksm. ago - vesti, vadovauti LXX randamas Izraelio 
kelionės per dykumą naratyve, pabrėžiant Viešpaties kaip vienintelio patikimo vedlio rolę 
(pvz., Įst 8,2.15; 29,4). Panašu, kad tai Pauliaus aliuzija, padedanti suvokti pasikliovimo 
Šv. Dvasia reikšmę. Dievo Dvasia priešpriešinama įkalinančiai baimei (8,15). Pastebėtina, 
kad Evangelijoje pagal joną Šv. Dvasios vedimą apibūdina sinoniminis vksm. odėgeė - vesti, 
lydėti, taip pat vartojamas Išėjimo istorijoje (pvz., Iš 13,17; 15, 13). 

8,15 Aba, Tėve!: aramėjiškas žodis abba reiškia tėve. Posakis Tėve, Tėve išreiškia artimą Dievo 
vaiko ir dangiškojo Tėvo santykį (plg. Gal 4, 6; Mk 14,36). Šios bendrystės, kurią perteikia 
Šv. Dvasia, jausmingumą pabrėžia ir vksm. krazė - šaukti, rėkti. 

8,20 per tą, kuris ją palenkė: biblistų nuomonės išsiskiria dėl numanomo asmens. Vieni mano, 
kad tai Adomas, turėjęs valdžią visai žemės kūrinijai (Pr 1, 26-28; Ps 8, 5-9), kiti - kad Dievas, 
prakeikęs žemę dėl žmogaus nuopuolio (Pr 3,17). ST patikina, kad Jahvė yra visos kūrinijos 
Dievas (Ps 24,1; 50,10-12), Jėzus moko, kad be jo valios kūrinijoje neįvyksta nė menkiausio 
pokyčio (Mt 10, 29-31). Treti, nors ši pozicija teologiniame diskurse reta, mano, kad kalbama 
apie levą sugundžiusį žaltį. Kad ir kaip būtų, Pauliaus pavartotas priel. dia — per pabrėžia 
tarpininką, agentą, per kurį įvyko šis kosminis nuopuolis. 

tik ji, bet ir mes patys, turintys Dvasią kaip pirmąjį vaisių", 
mes taip pat viduje dejuojame, laukdami įsūnystės, mūsų 
kūno atpirkimo“. "Esame išgelbėti viltimi, tačiau regima 
viltis nėra viltis. Nes kas vilsis to, ką jau regi? Tačiau jeigu 
viliamės to, ko neregime, tada kantriai laukiame. 

“Dvasia taip pat padeda mums, nes esame silpni ir neži- 
nome, ko turėtume melsti, tačiau pati Dvasia mus užtaria 
neišsakomomis dejonėmis. 7O tas, kuris ištiria širdis, žino 
Dvasios siekius, nes ji užtaria šventuosius pagal Dievo valią. 
Be to, žinome, kad mylintiems Dievą, kurie buvo pašaukti 
jo sumanymu, visa talkina, kad išeitų į gera'. "Nes kuriuos 
numatė, tuos iš anksto ir skyrė būti panašius į jo Sūnaus pa- 
vidalą, kad jis būtų pirmgimis tarp daugelio brolių. *Kuriuos 
iš anksto paskyrė, tuos ir pašaukė, kuriuos pašaukė, tuos ir 
išteisino, kuriuos išteisino, tuos ir pašlovino. 

"Ką gi dar pasakyti? Jei Dievas už mus, kas prieš mus? 
"Kaipgi tas, kuris nepagailėjo savo Sūnaus", bet atidavė jį už 
mus visus, kartu su juo nedovanos mums visko? **Kas galės 
apkaltinti Dievo išrinktuosius? Dievas juos išteisina, “Kas 
galės pasmerkti? Kristus [Jėzus], kuris ne tik mirė, bet ir buvo 
prikeltas, yra Dievo dešinėje ir užtaria mus? “Kas atskirs mus 
nuo Kristaus meilės? Vargas? Suspaudimas? Persekiojimai? 
Badas? Nuogumas? Pavojai ar kalavijas? “Kaip parašyta": 

Dėl tavęs esame žudomi visą dieną, 
laikomi pjaunamomis avimis. 
"Tačiau visa tai mes nugalime (ir dar kaip!) per tą, kuris mus 
pamilo. *Esu tikras: nei mirtis, nei gyvenimas, nei ange- 
lai, nei valdovai, nei dabartis, nei ateitis, nei galios, nei 


8,23 turintys Dvasią kaip pirmąjį vaisių: žr. 1 Kor 15,20 paaišk. 

8,23 laukdami įsūnystės, mūsų kūno atpirkimo: ši Pauliaus mintis numano teologinę „jau ir dar 
ne" perspektyvą. 15 eil. sakoma, kad tikintys Kristumi jau yra gavę įsūnystės Dvasią, o čia, kad 
Jievis dar laukia įsūnijimo, kuris bus suteiktas tuomet, kai bus atpirktas, t. y. realiai perkeis- 
tas fizinis kūnas. Nuosekliai plėtodamas šią metaforą, Šv. Dvasios gavimą Paulius palygina 
su pirmaisiais derliaus vaisiais, o visas derlius - tai būsima Dievo vaikų šlovės laisvė (8,21). 
8,28 visa talkina, kad išeitų į gera: sakinio subjektas gali būti ne tik panta - visa, bet ir numa- 
Nomas Dievas, tuomet prasmė būtų tokia: „jis visame kame talkina, kad mums tai išeitų į 
gera". Šiaip ar taip, Paulius yra tikras, kad visos gyvenimo aplinkybės prisideda prie Dievo 
sumanymų išpildymo ir todėl tikintiesiems išeina tik į gera. 

8,32 kuris nepagailėjo savo Sūnaus: galima aliuzija į Abraomo pasiryžimą paaukoti savo sū- 
nų (Pr 22,16). 

8,36 Kaip parašyta: pažod. LXX cit. Ps 44,23 [43,23]; plg. Zach W,4.7; Iz 53,7. 

aukštumos, nei gelmės, nei joks kitas kūrinys negalės mūsų 
atskirti nuo Dievo meilės Kristuje Jėzuje, mūsų Viešpatyje. 


Kalbu tiesą Kristuje, nemeluoju, tai liudija mano są- 

žinė Šventojoje Dvasioje", *jog didis mano liūdesys ir 
nepaliaujamas skausmas širdyje! *Melsčiau, kad pats būčiau 
prakeiktas ir atskirtas nuo Kristaus" dėl savo brolių, savo tau- 
tiečių pagal kūną". "Jie yra izraelitai, jų yra įsūnystė ir šlovė, 
sandoros, Istatymo leidyba, tarnystė šventykloje ir pažadai, 
?jų protėviai ir iš jų pagal kūno kilmę Kristus, aukščiau visų 
esantis Dievas, palaimintas per amžius. Amen. 

“Ne, Dievo žodis nebuvo bergždžias. Ne visi kilusieji iš Izrae- 
lio yra Izraelis". "Ir ne visi Abraomo palikuonys yra jo vaikai, 
bet, kaip pasakyta: iš Izaoko tau bus pašaukti palikuonys", Štai yra 
ne kūno vaikai yra Dievo vaikai, bet tik pažado vaikai laiko- 
mi palikuoniais. 70 pažado žodžiai tokie': Apie tą laiką ateisiu, ir 
Sara turės sūnų. "Ir ne tik jai, bet ir Rebekai, vienu pradėjimu 
iš mūsų tėvo Izaoko pagimdžiusiai dvynius, "dar jiems ne- 
gimus ir nepadarius nei gero, nei blogo (idant įvyktų pagal 
Dievo sumanymą, "ne dėl darbų, bet dėl to, kuris pašaukia), 
buvo pasakyta": Vyresnysis tarnaus jaunesniajam, "kaip parašyta': 

Jokūbą pamilau, 


9,1 liudija mano sąžinė Šventojoje Dvasioje: vėl pabrėžiamas sąžinės vaidmuo (2,15), tik šį kar- 
tąjis susiejamas su vidiniu Šv. Dvasios liudijimu (8, 16). Šiems dviem liudytojams ir tikėjimo 
kelionės vedliams Paulius teikia ypatingą dėmesį (2 Kor 1,12; 4,2; 1 Tim 1,19; 3,9 ir kt.). 

9,3 prakeiktas ir atskirtas nuo Kristaus: gr. tekste tėra vienas žodis anathema, reiškiantis 
prakeiksmą, tai, kas atiduota Dievo rūstybei, tačiau toliau pavartotas prielinksnis apo - nuo 
reikalauja įterptinio žodžio. Pauliaus malda būti prakeiktam ir atskirtam nuo Kristaus dėl 
savo tautiečių užkietėjimo, be abejo, yra hipotetinė, išreiškianti apaštalo meilę savo tau- 
ai. Šia įžanga Paulius patikina, kad tolesnį dėstymą apie Izraelio užkietėjimą motyvuoja 
ne neapykanta, o meilė. 

9,3 dėl savo brolių, savo tautiečių pagal kūną: paprastai dktv. adelphoi - broliai Paulius taiko kri- 
ščionims, tačiau čia - savo tautiečiams, pabrėždamas, kad nėra išsižadėjęs savo tautinio 
tapatumo, nors būtent tuo jį kaltino žydai (Apd 21,28; 24, 5). 

9,6 Nevisi kilusieji iš Izraelio yra Izraelis: t. y. ne visi gimusieji Jokūbui, kuriam Dievas suteikė 
zraelio vardą (Pr 35,10-11), ir jo vaikams bei vaikaičiams yra tikri izraelitai. Paulius sugrįžta 
prie savo minties, kad tikras žydiškumas apibrėžiamas ne kilme ir ne išoriniais simboliais, 
kaip antai apipjaustymu, bet dvasinėmis kategorijomis - iš širdies kylančiu tikėjimu Evan- 
gelija ir vidiniu atsivėrimu Šventajai Dvasiai (2, 28-29). 

9,7 iš Izaoko tau bus pašaukti palikuonys: pažod. LXX cit. Pr 21,12; (plg Hbr W,18). 

9,9 pažado žodžiai tokie: remiamasi Pr 18,10.14. 

9,12 buvo pasakyta: pažod. LXX cit. Pr 25,23. 

9,13 kaip parašyta: cit. Mal 1, 2-3. 

o Ezavo neapkenčiau. 

"Ką gi sakysime? Kad Dievas neteisingas? Tikrai ne! "Mo- 

zei jis sako“: 

Pasigailėsiu to, kurio pasigailiu, 
ir būsiu gailestingas tam, kuriam esu gailestingas. 

"Taigi viskas priklauso ne nuo to, kuris nori, ir ne nuo to, 
kuris bėga, bet nuo gailestingojo Dievo. "Juk Raštas sako fa- 
raonui': Pažadinau tave tam, kad per tave parodyčiau savo galią ir kad 
mano vardas būtų skelbiamas visoje žemėje. *Taigi, Dievas pasigaili 
to, kurio nori, ir tą, kurį nori, užkietina. 

"Žinoma, man pasakysi: „[Tad] kodėl jis dar priekaištauja? 
Kas galėtų pasipriešinti jo valiai?“ *"Žmogau, o kas gi tu toks 
esi, kad prieštarautum Dievui? Ar lipdinys sakys lipdytojui': 

„Kodėl mane toki padarei?“ ŽAr puodžius neturi teisės iš to 
paties molio minkalo pagaminti vieną indą garbingam var- 
tojimui, o kitą - gėdingam'? O jeigu Dievas, norėdamas 
parodyti rūstybę ir atskleisti savo galybę, labai kantriai pa- 
kentė rūstybės indus, nužiestus pražūčiai, "idant parodytų 
savo šlovės turtus gailestingumo indams, kuriuos iš anksto 
paruošė šlovei? “Mus jis pašaukė ne tik iš žydų, bet ir iš pa- 
gonių, Škaip ir sakoma Ozėjo knygoje": 
Ne savo tautą pavadinsiu savąja tauta, 
ir nemylimą - mylimąja. 
“ Ir toje vietoje, kur jiems buvo pasakyta: „Jūs ne mano tauta“, 
ten jie bus vadinami „gyvojo Dievo sūnumis“. 
7O Izaijas šaukia apie Izraelį": Nors Izraelio sūnų skaičius būtų kaip 
jūros smiltys, tik likutis bus išgelbėtas. **Viešpats nedelsdamas tesės že- 
mėje savo žodį. ? Taip pat Izaijas išpranašavo": 
Jei galybių Viešpats nebūtų palikęs mums palikuonių, 
būtume tapę kaip Sodoma, 
būtume panašūs į Gomorą. 


9,15 Mozei jis sako: pažod. LXX cit. Iš 33,19. 

9,17 Raštas sako faraonui: cit. Iš 9,16. 

9,20 Ar lipdinys sakys lipdytojui: čia ir 2 eil. remiamasi Iz 29,16; 45, 9. 

9,21 vieną indą garbingam vartojimui, o kitą - gėdingam: plg. 2 Tim 2,20. 

9,25 kaip ir sakoma Ozėjo knygoje: 25 eil. laisvai cit. Oz 2,25 [2,23], 26 eil. pažod. cit. Oz 2,1b [1,10]. 
9,27 Izaijas šaukia apie Izraelį: visa citata (27-28 eil.) iš tikrųjų yra Ozėjo ir Izaijo pranašysčių 
lydinys (Oz 2,1a (MT 1,10); Iz10,22-23). 

9,29 Izaijas išpranašavo: pažod. LXX cit. IZ1,9. 

*Ką gi sakysime? Pagonys, kurie nesiekė teisumo, gavo 
teisumą, teisumą iš tikėjimo. 70 Izraelis, siekęs teisumo 
Įstatymo, Įstatymo nepasiekė". *Kodėl? Todėl, kad siekė ne 
tikėjimu, o manydami, jog teisumas remiasi darbais, Jie 
suklupo ant suklupimo akmens, “kaip parašyta': 

Štai dedu Sione suklupimo akmenį ir papiktinimo uolą, 
ir tikintis jį nebus sugėdintas. 


1 Broliai, aš širdingai trokštu ir meldžiuosi Dievui už 

juos - kad jie būtų išgelbėti. ŽGaliu paliudyti, kad 
jie uolūs dėl Dievo, bet pažinimo stokoja. *Nesuvokdami 
Dievo teisumo ir siekdami įtvirtinti nuosavą [teisumą|), jie 
nepakluso Dievo teisumui. “Juk Įstatymo pabaiga yra Kristus, 
išteisinantis kiekvieną, kuris tiki. 

"Mozė rašo apie teisumą iš Įstatymo“: įsakymus vykdantis 
žmogus jais bus gyvas. “Bet štai kaip kalba teisumas iš tikėjimo": 
nesakyk savo širdyje: „kas įžengs į dangų?“ - tai yra Kristaus atves- 
ti, 'arba „kas nužengs į bedugnę?“ - tai yra Kristaus iš mirusiųjų 
prikelti. *Tačiau ką jis sako?" 

Žodis arti tavęs - 
tavo lūpose ir tavo širdyje. 
Tai yra tikėjimo žodis, kurį skelbiame, ?jei tu lūpomis išpa- 
žinsi Viešpatį Jėzų ir širdimi tikėsi, kad Dievas prikėlė jį iš 


9,31 Izraelis, siekęs teisumo Įstatymo, Įstatymo nepasiekė: įvardijęs pagrindinę Toros paskir- 
Ųų- padaryti žmogų teisų, Paulius daro paradoksalią išvadą, kad, nors Izraelis didžiuojasi 
Įstatymu ir jį vykdo, iš tiesų jo esmės taip ir nesupranta. 

9,33 kaip parašyta: tolesnė citata susideda iš dviejų skirtingų Izaijo pranašystės vietų (Iz 28,16 
ir 8,14). Pastebėtina, kad paskutinė frazė hebrajiškame MT tekste kas tiki, neskubės LXX jau 
verčiama kas tiki jį, nebus apviltas arba neliks sugėdintas. Tad tuo metu, kai hebrajiškas teks- 
tas buvo verčiamas į graikų kalbą (Ill a. iki Kr.), šiai pranašystės ištraukai, kurią cituoja ne 
vien Paulius, bet ir Petras (I Pet 2,6), jau buvo teikiama mesijinė reikšmė. 

10, 5 rašo apie teisumą iš Įstatymo: cit. Kun 18, 5; plg. Įst 30,15-20.. 

10,6 kalba teisumas iš tikėjimo: Paulius personifikuoja tikėjimo teisumą, apibūdindamas jį 
Pakartoto Įstatymo citatos žodžiais (Įst 30,1-14). Pastaroji citata dažnai buvo apmąstoma 
rabiniško judaizmo mokytojų ir plačiai aiškinama Pauliaus amžininkų tiek Palestinoje, tiek 
ir diasporoje. Pvz., Targum Neofiti žodį tapatina su Tora, kurią užkopęs į kalną gavo Mozė ir 
kurios paliepimus priminė iš jūros gilumos iškilęs pranašas Jona. Savo raštuose šią Įstaty- 
Mo ištrauką ne kartą reflektuoja ir Filonas Aleksandrietis. Žodis, kurio nereikia nuleisti įš 
dangaus ir iškelti iš bedugnės, Filonui yra gėris, gerumas, duodamas kitiems (De posteritate 
Caini 84-85). Tad hermeneutine prasme Paulius jau eina pramintais takais, tačiau nauja yra 
tai, kad arti esantį žodį jis interpretuoja kaip Žodį - Kristų, kuris žmonėms apreiškiamas 
Evangelijos skelbimu - per tikėjimo žodį (10,8). 

10,8 ką jis sako?: toliau cituojama Įst 30,14. 


Romiečiams 10,9-21 29 


mirusiųjų, būsi išgelbėtas. '"Nes žmogus širdimi tiki ir yra iš- 
teisintas, lūpomis išpažįsta ir yra išgelbėtas. "Juk Raštas sako": 
Nė vienas, tikintis jį, nebus sugėdintas. "Nėra skirtumo tarp žydo 
ir graiko, nes tas pats visų Viešpats, dosnus visiems, kurie jo 
šaukiasi. "Juk kiekvienas, kuris šauksis Viešpaties vardo, bus išgelbėtas". 
"Tačiau kaip jie šauksis to, kurio neįtikėjo? Kaip tikės tą, apie 

kurį negirdėjo? Kaip išgirs be pamokslininko? "Kaip pamoks- 
laus, jeigu nėra pasiųsti? Juk parašyta': Kokie gražūs žingsniai" 
gerosios naujienos skelbėjų! "Bet ne visi pakluso Evangelijai. Antai 
Izaijas sako“: Viešpatie, kas patikėjo mūsų žinia? "Taigi tikėjimas iš 
girdėtos žinios", o žinia per Kristaus žodžius. "Tačiau klausiu: 
ar jie negirdėjo? Priešingai": Po visą žemę pasklido jų garsas 

ir iki pasaulio pakraščių - jų žodžiai. 
"Vėl klausiu: ar Izraelis nesuprato? Mozė pirmas atsako": 

Aš pažadinsiu jūsų pavydą tiems, kurie nėra tauta, 

sukelsiu jūsų pyktį ant nenuovokios tautos. 

Izaijas drįsta sakyti“: 
Buvau atrastas tų, kurie manęs neieškojo, 

pasirodžiau tiems, kurie apie mane neklausinėjo. 
"0 Izraeliui sako': Visą dieną laikiau ištiesęs savo rankas į nepaklusnią 
ir priešgyniaujančią tautą. 


10,71 Raštas sako: vėl cituojama Iz 28,16 (žr. 9,33 paaišk.), o pirmas žodis pas - kiekvienas, pri- 
dedamas greičiausiai turint omenyje pranašystę (Joel 3,5), kuri cituojama truputį toliau 
(10,13): „kiekvienas, kuris šauksis Viešpaties vardo, bus išgelbėtas." Tai darvienas pavyzdys (žr. 
10,6, taip pat 9,33 paaišk.), iliustruojantis, kad to meto ST citavimo hermeneutika leisdavo 
Mokytojui į tekstą įterpti ir lakonišką savo interpretaciją. 

10,13 kiekvienas, kuris šauksis Viešpaties vardo, bus išgelbėtas: cit. Joel 3,5. 

10,15 Juk parašyta: laisvai cit. Iz 52,7 arba Nah 2,1 

10,15 Kokie gražūs žingsniai: pažod. gražios kojos - yra idioma, nusakanti klausytojo susižavėji- 
Mą tuo, kuris atnešė gerąją naujieną. Pastebėtina ir bdv. ūraios reikšmė savalaikis, deramu metu 
atliekamas, tinkamas. Ji šiam frazeologizmui suteikia ir soteriologinį atspalvį - geroji išgelbė- 
Jimo naujiena visuomet pasiekia žmogų deramu, tinkamu metu (plg. 2 Kor 6,2; Hbr 3,7-9). 
10,16 Izaijas sako: pažod. cit. Iz 53,1. 

10,17 iš girdėtos žinios: frazė ex akoės pažodžiui - tikėjimas iš klausymo, girdėjimo arba tikėjimas 
iš žinios (dėl aiškumo čia verčiama abiem žodžiais), žr. Gal 3, 2 paaišk. 

10,18 Priešingai: pažod. cit. Ps 19,4 (18,5). 

10,19 Mozė pirmas atsako: pažod. cit. įst 32,21. 

10,20 Izaijas drįsta sakyti: sukeičiant žodžių tvarką, cituojama Iz 65,1. Pastebėtina, kad 
Paulius, cituodamas ST, laikosi hermeneutinės judėjų tradicijos: pirma pateikti ištrauką 
Iš Toros, o po to iš pranašų. 

10,21 Izraeliui sako: sukeičiant žodžių tvarką, cituojama Iz 65,2. Ši citata įrėmina skyriaus 
Mintis: pradžioje Paulius meldžiasi dėl Izraelio išgelbėjimo, o pabaigoje pats Dievas, ties- 
ūamas rankas į neklusnią tautą, laukia jos sugrįžtančios (ši vaizdinė priemonė biblistų 
vadinama inclusio). 


30 Romiečiams T,1-15 


Taigi klausiu: ar Dievas atstūmė savo tautą? Tikrai 
1 ne! Juk ir aš esu izraelitas, iš Abraomo palikuonių, iš 
Benjamino giminės. "Dievas neatstūmė savo tautos, kurią iš 
anksto numatė. Ar nežinote, ką Raštas sako apie Eliją', kai jis 
skundžiasi Dievui dėl Izraelio: *Viešpatie, tavo pranašus išžudė, 
tavo aukurus sugriovė, aš vienas likau, kėsinasi ir į mano gyvybę. *0 koks 
yra Dievo atsakymas'? Pasilikau sau septynis tūkstančius vyrų, kurie 
nepriklaupė prieš Baalą. *Taip ir šiuo metu yra jo malone išrink- 
tas likutis. “Bet jei malone, tai ne dėl darbų, antraip malonė 
nebūtų malone. "Tai kaip? Izraelis nepasiekė to, ko ieškojo; 
pasiekė tik išrinktieji, o kiti užsikietino, škaip parašyta': 
Dievas davė jiems stingulio dvasią, 
akis, kurios neregi, 
ir ausis, kurios negirdi, 
iki pat šiandien. 
"Ir Dovydas sako": 
Tegul jų stalas tampa pinklėmis ir žabangais, 
spąstais ir atpildu. 
V Teaptemsta jų akys, kad neregėtų, 
ir sulenk jų nugarą amžiams. 

"Taigi klausiu: ar jie suklupo tam, kad parpultų? Tikrai ne! 
Tačiau per jų nusižengimą išgelbėjimas duotas pagonims, 
idant žydus apimtų pavydas. "Bet jeigu jų nusižengimas 
praturtina pasaulį, o jų nesėkmė" praturtina pagonis, tai 
koks turtas bus jų pilnumas?! 

5Ojums, pagonims, sakau: būdamas pagonių apaštalas, aš 
didžiuojuosi savo tarnyste "ir viliuosi: gal pavyks pažadinti 
savo tautos pavydą ir bent kai kuriuos išgelbėti. "Nes jeigu jų 


11,2 ką Raštas sako apie Eliją: laisvai cit. 1 Kar 19,1034. 

11,4 koks yra Dievo atsakymas: laisvai cit. 1 Kar 19, 18. 

11,8 kaip parašyta: laisvai cit. sujungiant Įst 29,3 [LXX 29,4] ir IZ 29, 10. 

11,9 Dovydas sako: laisvai cit. Ps 69,22-23 [LXX 68,23-24], įterpiant Ps 35,8 [LXX 34,8] fragmentą. 
1,12 nesėkmė: dktv. hėttėma - pralaimėjimas, nesėkmė yra retas žodis, NT randamas tik čia ir 
1Kor 6,7. Kai kurie vertėjai mano, kad šiame kontekste jį reikėtų versti kaip visumos, pilnai- 
vės (plėroma - pilnatvė, pilnumas, visuma, daugybė) antonimą, t. y. mažą skaičių žydų, tikinčių 
Kristų. Kad ir kaip būtų, Paulius Izraelio užkietėjimą ir pagonių atvirumą Evangelijai laiko 
tarpusavyje susijusiais reiškiniais (Tl, 28-32). Jis ne tik meldžiasi dėl Izraelio atsivertimo (10,1), 
bet ir tiki, kad, atėjus metui, Izraelis bus išgelbėtas (11, 25-27). 


Romiečiams Tl,15-30 31 


atmetimas yra pasaulio sutaikymas, ką duos jų priėmimas, jei 
ne gyvenimą mirusiesiems". “Jeigu pirmkepė duona šventa, 
tai ir visa tešla“. Jei šaknis šventa, tai ir šakos. 

"lei kai kurios šakos buvo nulaužtos, o tu, laukinis alyvme- 
dis, buvai įskiepytas tarp likusių šakų" ir tapai alyvmedžio 
šaknies syvų dalininku, "nesigirk prieš kitas šakas. O jei gi- 
riesi, žinok - ne tu laikai šaknį, bet šaknis tave. "Pasakysi: 
„šakos nulaužtos, idant aš būčiau įskiepytas“. "Puiku! Jos 
buvo nulaužtos dėl netikėjimo, o tu laikaisi tikėjimu. Nesi- 
didžiuok, o bijok! ŽJei Dievas nepagailėjo prigimtinių šakų, 
[kažin] ar pagailės tavęs. *Matai, Dievas geras ir griežtas: 
puolusiems - griežtas, o tau - geras, jei pasiliksi jo gerume; 
antraip ir tu būsi nukirstas. “Bet ir anie, jei nepasiliks neti- 
kėjime, bus įskiepyti, nes Dievas gali vėl juos įskiepyti. “Juk 
jei tu buvai iškirstas iš gimtojo laukinio alyvmedžio ir prieš 
prigimtį įskiepytas į taurųjį alyvmedį, tai juo labiau anos 
prigimtinės šakos galės būti įskiepytos savame alyvmedyje. 

5Noriu, kad jūs, broliai, žinotumėte apie šį slėpinį ir ne- 
būtumėte išmintingi savo pačių akyse: dalis Izraelio yra už- 
kietėjusi, kol įeis pagonių visuma, 0 tuomet visas Izraelis 
bus išgelbėtas, kaip parašyta': 

Ateis iš Siono Gelbėtojas, 
nugręš bedievystę nuo Jokūbo. 
" Štai tokia bus mano sandora su jais, 
kai pašalinsiu jų nuodėmes. 
“Evangelijos atžvilgiu jie yra priešai jūsų labui, o išrinkimo 
atžvilgiu - mylimieji dėl protėvių. "Juk Dievo dovanos ir pa- 
šaukimas - neatšaukiami'. *Kaip jūs kitados nepaklusote 


1,15 gyvenimą mirusiesiems: neaišku, ar Paulius turi omenyje eschatologinį mirusiųjų pri- 
sikėlimą, ar tiesiog naują dvasinį Izraelio tautos gyvenimą. Rašydamas apie mirusiųjų 
prisikėlimą kūne Paulius paprastai vartoja dktv. anastasis - kėlimasis, prisikėlimas ir vksm. 
egeiro - pažadinti, prikelti (pvz.,1 Kor 15,12), tačiau čia nėra nei vieno, nei kito, tad labiau tikė- 
tina, kad kalbama apie dvasinį žydų perkeitimą. Pastebėtina paralelė tarp šios eilutės ir 5,10. 
T, 16 Plg. Sk. 15,17-2); taip pat žr. 1 Kor 15,20 paaišk. 

N,17 įskiepytas tarp likusių šakų: pažodžiui - juose, tarp jų. Tad nepagrįsta frazę en autois vers- 
ti vietoj jų, t. y. vietoj nulaužtų šakų. 

TI,26 kaip parašytacit. 12 59,20-21. 

TI,29 Dievo dovanos ir pašaukimas - neatšaukiami: nors bdv. ametamelėtos - neatgailaujantis, 
nesigailintis, nekintantis, neatšaukiamas (NT pavartotas tik čia ir 2 Kor 7,10) pažymi dovanų 
ir pašaukimo savybę, tačiau taip pat atskleidžia ir Dievo charakterį: Dievas pažįsta tuos, 
kuriuos pasirinko, jiems suklupus, nepersigalvoja dėl jų išrinkimo ir neatsiima savo dovanų. 


32 Romiečiams Tl,30-12,5 


Dievui, bet dabar sulaukėte pasigailėjimo dėl jų neklusnumo, 
"taip ir jie dabar nepaklūsta dėl jums skirto pasigailėjimo, 
kad [dabar] ir patys sulauktų pasigailėjimo. “Dievas visus 
uždarė neklusnume, idant visų pasigailėtų. 
30 Dievo turtų, išminties ir pažinimo gelmės! Kokie neiš- 
tiriami jo sprendimai ir nesusekami jo keliai. 
* Kas pažino Viešpaties mintį? 
Ir kas buvo jo patarėjas? 
3 Arba kas jam ką davė, 
kad būtų sugrąžinta? : 
Juk iš jo, per jį ir jam yra visa. Jam šlovė per amžius! 
Amen. 


1 Dėl Dievo gailestingumo raginu jus, broliai, atna- 

šauti savo kūnus kaip gyvą, šventą, Dievui mielą 
auką - tai jūsų protinga tarnystė". "Ir nesitaikykite prie šio 
amžiaus, bet keiskitės, atnaujindami mąstymą, kad galė- 
tumėte perprasti Dievo valią - kas gera, tinkama, tobula. 
*Dėl man suteiktos malonės sakau kiekvienam iš jūsų: 
negalvokite apie save geriau negu dera, bet galvokite' san- 
tūriai, pagal kiekvienam skirtą tikėjimo saiką. Juk kaip 
viename kūne esama daug narių, ir visi nariai turi ne tą 
pačią paskirtį, *taip ir mes daugelis esame vienas kūnas 


11,34 Kas pažinoViešpaties mintį?: cit. Iz 40,13 (plg. Job 15, 8; Iz 55, 8-9; Jer 23,18); 35 eil. laisvai 
cit. Job 41,3 [LXX 41, Tla]. Pastarosios eilutės prasmė hebrajiškame ir graikiškame tekstuose 
skiriasi. Pauliaus citata artimesnė hebrajiškai frazei, tad tikėtina, kad čia Paulius iš atminties 
verčia hebrajišką tekstą, o ne cituoja Septuagintą. Kad ir kaip būtų, šios citatos užbaigia 
skirsnį (9-1 sk.), kuriame apaštalas maldos dvasia apmąsto Izraelio tautos būklę, vertindamas 
ją išteisinimo malone per tikėjimą (1-8 sk.) šviesoje. 
12,1 tai jūsų protinga tarnystė: užbaigęs teologinę Evangelijos ekspoziciją, Paulius, kaip būdinga 
irkitųjo laiškų struktūrai, pereina prie praktinių pastoracinių ir moralinių paraginimų - pa- 
renezės (parainesis). Kokia frazės tėn logikėn latreian, sukėlusios nemažai teologinių diskusijų, 
prasmė? Pažodžiui tai protinga, apgalvota tarnystė arba protingas garbinimas. Besirenkantys 
garbinimo reikšmę žodį sieja su atnašos aukojimu, kuris minimas prieš tai. Tačiau Paulius 
toliau kalba apie skirtingas dovanas ir ragina krikščionis jomis tarnauti (8,4-8); tad, mūsų 
nuomone, labiau tikėtina, kad latreia čia vartojama platesne tarnystės Dievui prasme, kuri 
be abejo, apima savyje ir garbinimo aspektą. Bdv. logikos šiame kontekste versti kaip dva- 
sinis, mūsų nuomone, nėra pagrindo, nes, norėdamas pabrėžti dvasinę tarnystės prigimtį, 
Paulius būtų pasirinkęs jo mėgstamą bdv. pneumatikos, kurį šiame laiške randame du kartus 
(I, 11; 7,14; išviso jo laiškuose 20 kartų). Juolab kad protinga, apgalvota tarnystė gerai dera prie 
tolimesnės minties - savikritišku mąstymo atnaujinimu (12, 2-3). 

12,3 galvokite: vksm. phroned - galvoti, mąstyti, manyti yra būdingas Pauliaus žodynui; dau- 
giau apiejo reikšmes žr. Fil 1,7 paaišk. 

Kristuje, o vieni kitiems - nariai, "turintys skirtingų do- 
vanų pagal mums duotą malonę“: ar pranašystės dovaną 
pagal tikėjimo dydį", 7ar tarnystės tarnaujant, ar mokytojo 
mokant, *ar ragintojo raginant, dosnaus šelpėjo, stropaus 
vadovo, džiaugsmingo atjautėjo. 

"Meilė tebūna neveidmaininga. Bjaurėkitės tuo, kas bloga, 
glauskitės prie to, kas gera. '"Mylėkite vieni kitus broliška 
meile. Stenkitės vieni kitus pranokti rodydami pagarbą. "Ne- 
pritrūkite uolumo, liepsnokite dvasia, tarnaukite Viešpačiui. 
"Džiaukitės viltimi, būkite ištvermingi varguose, atkaklūs 
maldoje. "Dalinkitės su stokojančiais šventaisiais, puoselė- 
kite svetingumą. “Laiminkite [savo] persekiotojus, laimin- 
kite, o nekeikite. "Džiaukitės su besidžiaugiančiais. Verkite 
su verkiančiais. '"Sutarkite vieni su kitais. Nesididžiuokite, 
bendraukite su žemesniaisiais. Nelaikykite savęs išmintin- 
gais. "Niekam neatsilyginkite piktu už pikta, rūpinkitės tuo, 
kas dora visų žmonių akyse. Kiek tai nuo jūsų priklauso, 
gyvenkite taikiai su visais žmonėmis. "Nekeršykite patys, 
mylimieji, bet palikite tai Dievo rūstybei, juk parašyta": Ma- 
no kerštas, aš atmokėsiu, - sako Viešpats. "Atvirkščiai": jei tavo 
priešas alksta, pamaitink jį, jei trokšta, pagirdyk jį, nes tai darydamas, 
sukrausi ant jo galvos žarijas. *Nesiduok blogio nugalimas, bet 
nugalėk blogi gėriu. 


1 Kiekviena siela tepaklūsta aukštesnei valdžiai, nes 

nėra valdžios, kuri nebūtų iš Dievo. Ir esamos val- 
džios yra Dievo skirtos. ŽTodėl, kas priešinasi valdžiai, tas 
prieštarauja Dievo patvarkymui, o prieštaraujantys patys 
užsitraukia teismo nuosprendį. *Juk valdovų bijoma ne ge- 
ra darant, o bloga. Nori nebijoti valdžios? Daryk gera, ir 


12,6 turintys skirtingų dovanų pagal mums duotą malonę: palyginus šį ir1 Kor 12,7-10.28 bei Ef 4,11 
dvasinių bei tarnystės dovanų sąrašus, tampa akivaizdu, kad jie nėra tapatūs ir baigtiniai. 
Pabrėžiama Šv. Dvasios dovanų įvairovė, o ne konkretus ir galutinis jų skaičius. 

12,6 ar pranašystės dovaną pagal tikėjimo dydį: toliau pateikiamame charizmų sąraše nėra 
veiksmažodžių. Paprastai vertėjai įterpia imperatyvus. Mūsų nuomone, mintis yra sklandi ir 
bejų. Tačiau galimas ir toks 12, 6b-8 vertimas: „jei pranašystę, tepranašauja pagal tikėjimo 
dydį. Jei tarnystę, tetarnauja. Mokytojas temoko. Ragintojas teragina. Rėmėjas te dosniai 
dalijasi. Vadovas te stropiai vadovauja. Gailestingasis te džiaugsmingai rodo gailestingumą." 
12,19 juk parašyta: cit. Įst 32,35; plg. Kun 19,18; Pat 20,22; 24,29; Sir 28,1-7; Hbr 10,30. 

12,20 Atvirkščiai: cit. Pat 25,21-22. 

sulauksi iš jos pagyrimo. “Jie Dievo tarnai tavo labui. Tačiau 
jei darai bloga, bijok, nes jie ne veltui nešioja kalaviją; jie 
Dievo tarnai ir darančius bloga atiduoda jo rūstybei".*Todėl 
paklusti reikia ne tik vengiant rūstybės, bet ir dėl sąžinės. 
ŠJuk todėl ir mokesčius mokate, nes jie Dievo tarnai, atsidėję 
šiam darbui. "Atiduokite visiems, kas priklauso: kam mo- 
kestis - mokestį, kam muitas - muitą, kam baimė - baimę, 
kam pagarba - pagarbą. *Nebūkite niekam nieko skolingi, 
išskyrus tarpusavio meilę, nes mylintis kitą išpildo Įstaty- 
mą. Juk nesvetimausi, nežudysi, nevogsi, negeisi ir bet kuris kitas 
įsakymas" gali būti apibendrintas šiais žodžiais': Mylėsi savo 
artimą kaip save patį. "Meilė nedaro artimui nieko blogo. Taigi 
meilė - Įstatymo išpildymas. 

"Be to, žinote, koks dabar laikas - atėjo valanda jums pabusti 
iš miego. Išgelbėjimas dabar arčiau nei tuomet, kai įtikėjote, 
"Naktis traukiasi, brėkšta diena. Todėl nusimeskime tamsos 
darbus, apsiginkluokime šviesos ginklais. "Gyvenkime dorai, 
kaip tinka dieną: nelėbaukime, negirtuokliaukime, nesan- 
guliaukime, neištvirkaukime, nesivaidykime ir nepavydėki- 
me. "Apsivilkite Viešpačiu Jėzumi Kristumi ir žiūrėkite, kad 
besirūpindami kūnu netenkintumėte jo geismų. 


13,4 atiduoda jo rūstybei: laiško įžangoje Paulius atkreipia dėmesį į teisingumo principą - nu- 
sikaltimas reikalauja dieviško atpildo (1,18; 2,2). Dievo rūstybė minima ir eschatologinėje 
perspektyvoje (2, 5), tačiau Paulius patikina, kad tikintieji, išteisinti Kristaus krauju, jos 
išvenąs (5,9). Krikščionys įpareigojami neatsilyginti piktu Už pikta, palikti tai Dievo atpildui 
(12,17a, 19). Tačiau čia valstybei, jos teisingumo sergėtojams leidžiama tai, kas draudžiama 
tikintiesiems - bausti už padarytą blogį. Skirtumą pabrėžia tie patys bendrašakniai žodžiai: 
vksm. ekdikeo - keršyti, vykdyti bausmę (12, 19) ir bdv. ekdikos - keršijantis, vykdantis teisingumą, 
atiduodantis bausmei (13, 4). Valstybės kaip Dievo rūstybės vykdytojos vaidmuo, be abejo- 
nės, į Pauliaus teologiją ateina iš ST. Tik ten Izraeliui priešiškos karalystės tapdavo Dievo 
įrankiais, kuriais Dievas bausdavo prasižengusį Izraelį (pvz., Iz 10, 5-6.25-26; 13, 4-5 ir kt.). 
13,9 bet kuris kitas įsakymas: ne iš eilės cituojami Dekalogo įsakymai pabrėžia Pauliaus mintį, 
kad bet kuris Dievo įsakymas numano meilės santykį ir gali būti įvykdytas tik mylint; plg. 
Iš 20, 13-17; Įst 5,17-21. 

13,9 apibendrintas šiais žodžiais: cit. Kun 19,18b. I-ame amžiuje ne vienas judaizmo mokytojas 
siekė suprasti, kas svarbiausia Toroje, ir ją lakoniškai apibendrinti. Tad šiuo aspektu Paulius 
nėra novatorius. Antai Talmude pasakojama apie pagonį, paprašiusį išmokyti jį Toros, kol 
jis stovėsiąs ant vienos kojos. Į tai Hilelis atsakęs: „Nedaryk kitam, ko pats nemėgsti. Tai 
yra visa Tora, o visa kita - tik jos interpretacijos. Eik, mokykis“ (Šabbat 31a). Prisimintini ir 
epizodai iš evangelijų Mt 22,24-40; Mk 12, 28-34; Lk 10, 25-28; taip pat plg. Gal 5,14. 

Silpno tikėjimo broli priimkite', bet ne tam, kad 
1 ginčytumėtės dėl skirtingų požiūrių. *Vienas tiki, 
kad viskas valgytina, o silpnasis valgo tik daržoves. *Kas 
valgo, teneniekina nevalgančiojo, o kas nevalgo, teneteisia 
valgančiojo. Juk Dievas jį priėmė! “Kas gi tu esi, kad teistum 
ne savo namų tarną 7! Savo viešpačiui jis stovi ar puola. Bet 
jis stovės, nes Viešpats pajėgs jį palaikyti. ?[Juk] vienam atro- 
do, kad diena dienai nelygu, o kitam visos dienos vienodos. 
Tegu kiekvienas turi savo įsitikinimą. "Kas laiko vieną dieną 
ypatinga, tai daro Viešpačiui. Ir kas valgo, valgo Viešpačiui, 
nes dėkoja Dievui, ir kas nevalgo, nevalgo Viešpačiui ir taip 
pat dėkoja Dievui. "juk nė vienas iš mūsų negyvena sau, ir 
nė vienas sau nemiršta. *Jei gyvename - Viešpačiui gyvena- 
me, jei mirštame - Viešpačiui mirštame. Tad ar gyvename, 
ar mirštame, priklausome Viešpačiui. "juk ir Kristus mirė ir 
gyvena", idant būtų ir mirusiųjų, ir gyvųjų Viešpats. '"Kodėl 
gi tu teisi savo brolį? O tu? Kodėl niekini savo brolį? Mes visi 
stosime prieš Dievo teismo sostą.' "Juk parašyta": 

Kaip aš gyvas, sako Viešpats, prieš mane priklaups kiekvienas kelis 


14,1Silpno tikėjimo brolį priimkite: tikėtina, kad Paulius turi omenyje tikinčiuosius, išaugusius 
judaizmo aplinkoje, kuriems Įstatymas leido valgyti tik tam tikros rūšies mėsą (Kun TI, 4-8; 
Įst 14,7-10). Tačiau gali būti, kad kalbama apie tuos, kurie apskritai nevalgo mėsos (14,2). 
Tokiu atveju tai krikščionys, anksčiau išpažinę pagonišką tikėjimą: pvz., Pitagoro arba Orfėjo 
(mistinio graikų poeto) pasekėjai buvo vegetarai ir gyveno asketiškai. Nors labai panašus 
klausimas aptariamas ir1 Kor 8, atkreiptinas dėmesys į tai, kad ten Paulius ragina nevalgyti 
mėsos, paaukotos dievybėms pagoniškose šventyklose, o čia apie stabus jis nepasako nė 
žodžio. Kadangi aplinkybės nėra tapačios, skiriasi ir apaštalo pamokymai. 

14,4 ne savo namų tarną: dktv. oikos reiškia namus, dktv. oiketeia apibūdina tuose pačiuose 
Namuose kolektyviai tarnaujančius vergus, o čia pavartotas dktv. oiketės - vieną iš vergų. 
Tad Pauliaus mintis aiški: visi tikintieji, nepriklausomai nuo skirtingų dovanų ir požiūrių 
atskirais diskutuotinais klausimais, gyvena ir tarnauja tuose pačiuose namuose. Ir nė vie- 
nas iš tarnų nėra kito šeimininkas. Tik Dievas, šių namų šeimininkas, gali teisingai teisti 
(14,10-12), tačiau jo intencija, kurią Paulius čia ir toliau pabrėžia, yra kitokia - jis siekia padėti 
net puolusiam savo tarnui, o ne jį pasmerkti (plg. 1 Kor 4, 5). 

14,9 mirė ir gyvena: Kristaus prisikėlimui neįprastas apibūdinimas; dažniau sakoma mirė ir 
buvo prikeltas (8,34; 2 Kor 5,15). Dėl šios priežasties dalyje vėlesnių rankraščių vksm. za0- 
9yventi yra keičiamas arba į anistėmi - kelti, prikelti, arba pastarasis žodis įterpiamas. Paulius 
prisikėlimą dažniausiai apibūdina vksm. egeiro pasyvo formomis - būti prikeltam (4, 25; 6,4; 
7.4irt.t.), tačiau čia, matyt, norėdamas pabrėžti gyvenimo ir mirties antitezę, jis ketvirtą 
kartą iš eilės (14, 7-9) pavartoja antonimų porą - gyventi ir mirti, mirti ir gyventi. 

14,10 stosime prieš Dievo teismo sostą: žr. 2 Kor 5,10 paaišk. 

14,11 Juk parašyta: citata sudaryta iš dviejų ištraukų. Pirma frazė zė ego - aš gyvenu - traktuo- 
tina kaip patikinimas, priesaika, kartojasi ne vienoje ST knygoje (Sk 14,28; IZ 49,18; Jer 22,24 
irkt.), o antra iš Iz45,23. 

ir kiekvienas liežuvis išpažins Dievą. 

"Taigi kiekvienas iš mūsų atsiskaitys už save [Dievui). 

STodėl liaukimės teisę vieni kitus. Verčiau apsispręskime 
neduoti broliui akstino suklupti ar parpulti'. "Žinau ir esu 
tikras Viešpatyje Jėzuje, kad savaime niekas nėra sutepta“, 
tačiau kas laiko ką nors suteptu - tam tai sutepta. "Jei tavo 
brolis liūdi dėl to, ką valgai, elgiesi jau ne iš meilės. Nežudyk 
savo valgiu to, už kurį mirė Kristus! "Taigi tenebūna kone- 
veikiama tai, ką jūs geru laikote. "Juk Dievo karalystė yra ne 
maistas ir ne gėrimas, bet teisumas, ramybė ir džiaugsmas 
Šventojoje Dvasioje. "Kas taip tarnauja Kristui, yra mielas 
Dievui ir pripažįstamas žmonių". "Tad siekime ramybės ir 
to, kas padėtų vienas kitą ugdyti. *"Negriauk Dievo darbo dėl 
maisto! Viskas tyra, bet blogai tam, kas valgydamas pastū- 
mėja kitą suklupti. “Gerai nevalgyti mėsos, negerti vyno ir 
nedaryti nieko, kas pastūmėtų tavo brolį suklupti. “Tai, kuo 
tiki“, laikyk sau Dievo akivaizdoje. Laimingas, kas nesmerkia 
savęs dėl to, kaip pasirinko. 7O kas abejoja, bet valgo, tas 
smerktinas, nes elgiasi ne pagal tikėjimą. Visa, kas daroma 
ne pagal tikėjimą, yra nuodėmė“. 


14,13 neduoti broliui akstino suklupti ar parpulti: šią mintį galima būtų versti su įterptiniais 
žodžiais ir taip: „apsispręskime nedėti brolio kelyje suklupimo akmens ar papiktinimo 
uolos“. Sinoniminiai žodžiai proskomma - kliūtis ir skandalon - suklupimas, kliuvinys, papikti- 
nimas, paimti išjau cituotos (9, 33) Izaijo pranašystės (Iz 28,16; 8,14), yra aliuzija į Kun 19,14: 
„Neužgausi nebylio, nepadėsi kliūties (skandalon) neregiui. Bijosi savo Dievo; aš esu Viešpats" 
(Kun 19,14); proskomma kartojama ir toliau (14,20-21). 
14,14 savaime niekas nėra sutepta: tęsdamas mintį apie švarų ir suteptą maistą (14, 2-3), Paulius 
pabrėžia principinę poziciją, kad, priešingai nei judėjai (Kun TI, 4-8; įst 14, 7-10), krikščionys 
visą maistą laiko švariu (pig. Mk 7,2-5.15; 1 Tim 4,3-4). 
14,18 pripažįstamas žmonių: daugiau apie bdv. dokimos - ištirtas, įšmėgintas, išgrynintas, taip 
pat tinkamas, patikimas, tikras, pripažintas, ir vksm. dokimazė - išmėginti, ištirti, kad paaiškėtų 
mėginio vertė, taip pat pripažinti vertu, tinkamu ir pan. žr.1 Kor 11,19 ir 1 Tes 2,4 paaišk. 
14,22 tai, kuo tiki: čia ir 14,23a dktv. pistis - tikėjimas vartojamas siauresne įsitikinimų, pažiūrų 
prasme; vis dėlto 14,23b jis jau apima daugiau nei požiūrį į mėsos valgymą ir vyno gėrimą - 
visa, kas daroma ne pagal tikėjimą, yra nuodėmė. 
14,23 Visa, kas daroma ne pagal tikėjimą, yra nuodėmė: šia išvada Paulius užbaigia tikėjimo te- 
mą, kuriai šiame laiške skiriamas didžiausias dėmesys. Kai kuriuose rankraščiuose po šios 
eilutės skamba baigiamoji doksologija (16,25-27), tad tyrėjai mano, kad galėjo būti kelios 
laiško versijos - trumpesnė ir ilgesnė. Šiaip ar taip, tikėjimo tema, kurią įrėmina įžangoje ir 
epiloge esantis tautų paklusnumo tikėjimui motyvas (1, 5 ir16, 26), čia dar kartą akcentuojama 
iš negatyvios pusės. Tai tarsi laiško pabaigoje skambantis apaštalo saikdinimas išlaikyti 
tikėjimą (plg. 2 Tim 4,17). 

Mes, stiprieji, turime pakelti silpnųjų nėgales, o 
1 ne sau įtikti. "Kiekvienas iš mūsų tesirūpina įtikti 
artimui - jo ugdymo labui. juk ir Kristus rūpinosi ne sau 
įtikti, bet, kaip parašyta": Tave užgauliojančių užgaulės mane 
užgriuvo. *0 visa, kas anksčiau parašyta, parašyta mums 
pamokyti, idant Rašto palaikomi ir guodžiami puoselė- 
tume viltį. 0 ištvermės ir paguodos Dievas teduoda jums 
tarpusavyje sutarti, kaip nori Kristus", "kad viena širdimi 
ir vienu balsu šlovintumėte mūsų Viešpaties Jėzaus Kris- 
taus Dievą ir Tėvą. 

"Todėl priimkite vienas kitą, kaip ir Kristus jus priėmė, 
Dievo šlovei. *juk Kristus dėl Dievo tiesos tapo apipjausty- 
tųjų tarnas, kad patvirtintų protėviams duotus pažadus, 
"ir kad dėl jo gailestingumo pagonys šlovintų Dievą, kaip 
parašyta': 

Todėl išpažinsiu tave tarp pagonių 
ir tavo vardui giedosiu. 
"Ir dar sakoma“: Linksminkitės, pagonys, drauge su jo tauta. "Ir 
vėl": Girkite Viešpatį, visi pagonys, pagirkite jį, visos tautos! "Taip 
pat ir Izaijas sako“: Išaugs Jesės atžala ir pakils tautų valdyti; juo 
vilsis pagonys. "Vilties Dievas jus, tikinčius, tepripildo visokio 
džiaugsmo ir ramybės, kad Šventosios Dvasios galia būtu- 
mėte kupini vilties. 

"Aš, mano broliai, esu įsitikinęs, kad jūs patys esate pilni 
gerumo, apsčiai turite visokeriopo pažinimo ir galite vienas 
kitą paprotinti. 5Vis dėlto parašiau jums ganėtinai drąsų 
priminimą iš man suteiktos Dievo malonės “būti Kristaus 
Jėzaus tarnu pagonims, kunigaujančiu Dievo Evangelija, 
idant pagonys taptų tinkama atnaša, pašventinta Šventosios 


15,3 kaip parašyta: pažod. LXX cit. Ps 69,9 [68,10]. 

15,5 kaip nori Kristus: pažod. pagal Kristų. 

15,9 kaip parašyta: cit. Ps 18,49 [17,50]; 2 Sam 22, 50. 

15,10 dar sakoma: pažod. LXX cit. Įst 32,43. Pastebėtina, kad paskutinė Mozės giesmės eilutė, 
kurios pradžią čia cituoja Paulius, graikiškame vertime yra praplėsta, palyginti su hebra- 
jišku tekstu. Izraelio ir pagonių tautų bendrystės, kylančios iš Dievo garbinimo, niuansas 
išreikštas būtent graikiškai, priev. meta - drauge, kartu. 

TS, Ir vėl: cit. Ps 17,1 [16,1]. 

15,12 Izaijas sako: cit. Iz TI, 10. 

Dvasios“. "Tad galiu didžiuotis Kristuje Jėzuje tuo, ką darau 
dėl Dievo. Juk nedrįsčiau ko nors pasakoti, ko Kristus nebū- 
tų per mane padaręs pagonių paklusnumui laimėti - žodžių 
ir darbu, "ženklų ir stebuklų galia, [Dievo] Dvasios galia. 
Taip aš paskleidžiau Kristaus Evangeliją nuo Jeruzalės ir jos 
apylinkių iki pat Ilirijos". *Siekiau skelbti Evangeliją ten, 
kur Kristus vardas dar nebuvo žinomas, idant nestatyčiau 
ant svetimų pamatų, "bet kaip parašyta'; 
Išvys tie, kuriems nebuvo skelbta, 
ir suvoks tie, kurie nebuvo girdėję. 

“Tai vis ir trukdė man pas jus atvykti". O dabar, kai šiuose 
kraštuose nebėra tokios vietos, o aš daugelį metų esu puoselė- 
jęs troškimą atvykti pas jus, “keliaudamas į Ispaniją viliuosi 
pakeliui jus išvysti ir būti jūsų išlydėtas kelionėn, pirma, be 
abejo, kiek pasidžiaugęs jūsų draugija. 20 dabar keliauju į 
Jeruzalę patarnauti šventiesiems. “Mat Makedonija ir Achaja 
nusprendė nusiųsti aukų" Jeruzalės šventųjų vargšams. Jos 
taip nusprendė, bet ir yra jų skolininkės: jei pagonys yra ju- 
dėjų dvasinių gėrybių dalininkai, tai patys privalo patarnauti 
jiems dalydamiesiesi žemiškosiomis'. *Taigi, užbaigęs tai 
ir pristatęs jiems šią rinkliavą“, pro jus keliausiu į Ispaniją. 


15,16 idant pagonys taptų tinkama atnaša, pašventinta Šventosios Dvasios: pasitelkdamas tą 
pačią metaforą (12, 1), Paulius Evangelijos skelbimą palygina su kunigavimu šventykloje, o 
tikinčiuosius - su kunigo atnašaujama aukuro auka. Regis, tokį palyginimą Paulius skolinasi 
iš pranašo izaijo: Ir išvisų tautų, sako Viešpats, jie pargabens jūsų brolius kaip atnašą Viešpačiui 
ant arklių ir vežimais, neštuvais, ant mulų ir kupranugarių. Atgabens juos į Jeruzalę, mano šventąjį 
kalną, sako Viešpats, kaip izraelitai neša savo atnašą švariuose induose (Iz 66,20). 

15,19 nuo Jeruzalės irjos apylinkių iki pat Ilirijos: nors čia Paulius pabrėžia, kad yra pagonių apaštalas, 
savo atsivertimo pradžioje jis skelbė Evangeliją ir Jeruzalėje (Apd 9,28-29). O apie Pauliaus misiją 
Iirijoje (apytikslė mūsų dienų Makedonijos ir Albanijos teritorija) neturime žinių nei iš Apaštalų 
darbų, nei iš Pauliaus laiškų (beje, ir čia tepasakoma, kad jis skelbė Evangeliją iki pat Wirijos). 
15,21 kaip parašyta: cit. 1Z 52,15. 

15,22 Tai vis ir trukdė man pas jus atvykti: mintis apie ketinimą keliauti į Romą ir vis pasitaiky- 
davusias kliūtis, tarp kurių buvo ir tai, kad Paulius stengėsi skelbti Evangeliją tiems, kurie 
jos dar negirdėjo (15,20-21), nuskamba laiško pradžioje (1,13) ir pabaigoje. 

15,26 aukų: dktv. koinėnia čia traktuotinas aukų, dovanų reikšme; daugiau apię koinūnia reikš- 
mes žr. Fil 1,5 ir 2 Kor 9,13 paaišk. 

15,27 privalo patarnauti jiems dalydamiesi žemiškosiomis: plg. 1 Kor 9, 1. 

15,28 pristatęs jiems šią rinkliavą: pažodž. uždėjęs savo antspaudą šiai rinkliavai. Gali būti, kad 
turimas omenyje to meto siuntoms taikytas formalumas - uždėti siuntėjo antspaudą, 
liudijantį, kad siuntinys gavėją pasiekė toks, koks ir buvo išsiųstas. Kai kurie vertėjai ant- 
spaudą aiškina kaip tvarkos simbolį. t. y. pabrėžiama, kad rinkliava atlikta tvarkingai ir 
be priekaištų. Tačiau panašu, kad frazė reiškia, jog Paulius asmeniškai pristatys aukas į 
Jeruzalę (plą. Apd TI, 28-30). 

Žinau, kad atėjęs pas jus atsinešiu Kristaus palaiminimo 
pilnatvę. “Prašau jūsų [broliai] per mūsų Viešpatį Jėzų Kris- 
tų ir dėl Dvasios meilės kovoti kartu su manimi maldoje už 
mane Dievui, *kad nenukentėčiau nuo netikinčiųjų Judėjoje 
ir kad mano patarnavimas Jeruzalei būtų palankiai priimtas 
jos šventųjų, “idant, jei tokia bus Dievo valia, atkeliaučiau 
pas jus su džiaugsmu ir drauge su jumis atsigaučiau. Ž0 ra- 
mybės Dievas tebūna su jumis visais! Amen. 


Pristatau jums mūsų sesę Febę", Kenchrėjos" bend- 
1 ruomenės diakonę. *Priimkite ją Viešpatyje, kaip dera 
šventiesiems, ir padėkite jai, kai tik reikės jūsų pagalbos, nes 
ji pati yra buvusi daugelio, taip pat ir mano, globėja. 
3Sveikinkite Priską ir Akvilą', mano bendradarbiams Kristu- 
je Jėzuje, “kurie guldė savo galvas už mano gyvybę. Jiems ne 
vien aš esu dėkingas, bet ir visos kitataučių bendruomenės. 


16,1 sesę Febę: ilgame Pauliaus bičiulių ir bendražygių sąraše pirmoji paminima Febė. Kodėl? 
Tikriausiai jai buvo patikėta pristatyti Pauliaus laišką į Romą. Laiškanešiais Romoje (lot. 
tabellarius) dažniausiai dirbdavo į laisvę paleisti vergai - atleistįniai (žr. 1 Kor 7,22 paaišk.), 
tačiau vienkartinė Febės kaip apaštalo laiškanešės užduotis dar nieko nesako apie jos 
praeitį. Gr. vardas. Febė - šviesioji, spindinčioji (vienas dažniausių dievo Apolono epitetų, tik 
vyr. g. Febos, randamas graikų mitologijoje) sufleruoja pagonišką, o ne žydišką Febės kilmę. 
Ji- bažnyčios diakonė, bet dar daugiau apie ją pasako žodis prostatis, reiškiantis patroną, 
globėją, rėmėją, užtarėją (16,2). Bendrašaknį vksm. proistėmi — vadovauti - Paulius vartoja, 
rašydamas apie vadovavimo dovaną bendruomenėje (12, 8). Tad tikėtina, jog Febė buvo 
įtakinga lyderė ne tik bažnyčioje, bet ir miesto bendruomenėje. Nors patronais senovės 
Romoje būdavo vyrai, tačiau išimtiniais atvejais panašų vaidmenį vaidindavo ir pasiturinčios 
Moterys. Pastebėtina, kad tiek čia, tiek patristiniuose raštuose dktv. diakonos yra vyriškos 
giminės; mot. gim. diakonissa pirmą kartą aptinkama 19-ame Nikėjos susirinkimo kanone. 
16,1 Kenchrėjos: Kenchrėja, rytinis Korinto miesto uostas (plg. Apd 18. 18). Tiek šis faktas, 
tiek ir toliau minimas bendruomenės šeimininkas Gajus (16,23) namų, kuriuose rinkosi 
bendruomenė, šeimininkas Gajus leidžia pagrįstai teigti, kad Laišką romiečiams Paulius 
Parašė iš Korinto (1 Kor 1,14 mini Gajų, kurį Paulius pakrikštijo Korinte). 

16,3 Priską ir Akvilą: Pauliaus bendražygiai, kilę iš Romos, su kuriais jis susipažino Korinte 
(Apd 18,2). Priskilė yra Priskos deminutyvas. Paulius Akvilo žmoną vadina Priska (taip pat 
TKor16,19; 2 Tim 4,19), o Lukas - Priskile (Apd 18.2.18.26). Regis, Paulių su Priska ir Akvilu 
Suartino ne tik Evangelijos skelbimas bei bendrystė misijinėje kelionėje iš Korinto į Efezą 
(Apd 18,18-19), bet ir bendras palapinių audimo amatas (Apd 18,3). Priska ir Akvilas buvo 
apaštalo Apolo (I Kor 3,4-6.22; 4,6; 16,12) mokytojai (Apd 18,26), tad nenuostabu, kad juos 
itin gerbė Pauliaus bei Apolo įkurtos ir ugdytos bendruomenės (16,4). Tai, kad Priska mi- 
Nima pirma savo vyro (taip pat Apd 18,18.26; Rom 16,3 ir 2 Tim 4,19), liudija svarbesnę jos 
rolę apaštališkoje tarnystėje, nors neatmestina ir prielaida, kad jos visuomeninis statusas 
buvo aukštesnis. 


40 Romiečiams 16,5-18 


"Sveikinkite ir bendruomenę jų namuose“. Sveikinkite ma- 
no mylimąjį Epenetą, kuris yra Azijos pirmavaisis Kristui“. 
“Sveikinkite Mariją, kuri daug dėl jūsų vargo. 7Sveikinkite 
Androniką ir Juniją', mano tautiečius, kalėjusius su mani- 
mi; jie yra įžymūs tarp apaštalų ir anksčiau už mane gimę 
Kristuje. *Sveikinkite Ampliatą, mano mylimąjį Viešpatyje. 
"Sveikinkite Urboną, mūsų bendradarbį Kristuje, ir mano 
mylimąjį Stachą. "Sveikinkite Apelį, išmėgintą" Kristuje. 
Sveikinkite Aristobulo namiškius. "Sveikinkite mano tau- 
tieti Erodijoną. Sveikinkite tuos Narkiso namiškius, kurie 
Viešpatyje. "Sveikinkite Trifeną ir Trifosą, kurios darbuojasi 
Viešpatyje. Sveikinkite mylimąją Persidę, kuri daug darbavo- 
si Viešpatyje. “Sveikinkite Rufą, išrinktąjį Viešpatyje, ir jo 
bei mano motiną". "Sveikinkite Asinkritą, Flegontą, Hermį, 
Patrobą, Hermą ir su jais esančius brolius. "Sveikinkite Fi- 
lologą ir Juliją, Nerėją ir jo seserį, Olimpą bei visus su jais 
esančius šventuosius. 

“Sveikinkite vienas kitą šventu pabučiavimu. Jus sveikina 
visos Kristaus bažnyčios. 

"Raginu jus, broliai, saugotis tų, kurie kelia nesutarimus 
ir stato kliūtis, prieštaraudami tam mokslui, kurio jūs iš- 
mokote. Šalinkitės jų! 5Tokie žmonės tarnauja ne mūsų 


16,5 bendruomenę jų namuose: Priskos ir Akvilo namuose susirenkanti bendruomenė mini- 
ma ir 1 Kor 16,19. Priska ir Akvilas, anksčiau išvykę iš Romos dėl imperatoriaus potvarkio 
(Apr 18,2), Rom parašymo metu, regis, vėl buvo sugrįžę į savo namus, kuriuose ir rinkosi 
bendruomenė. Tokių bendruomenių Romoje buvo ir daugiau: Aristobulo ir Narkizo na- 
muose (16,10.11), Asinkrito ir kitų brolių prižiūrima bendruomenė (16,14), taip pat Filologo 
ir Julijos (16,15). Apskritai ankstyvoji Bažnyčia gyvavo namų bendruomenėmis (Apd 2,46; 
Kol 4,15); taip pat žr. Flm 1,2 paaišk. 

16, 5 Azijos pirmavaisis Kristui: pirmavaisio (aparchė) analogija ateina iš ST, tad turima omeny- 
je, kad Epenetas buvo pirmasis Azijos gyventojas, įtikėjęs Kristų (plg. 1 Kor 16,15); taip pat 
žr. 1 Kor 15,20 paaišk. 

16,7 Androniką ir Juniją: kai kurie šių dienų biblistai mano, kad Junija yra sutrumpintas vy- 
ro vardas, tačiau Bažnyčios tėvų komentaruose Junija įvardijama kaip Androniko žmona. 
Frazė įžymūs tarp apaštalų gali reikšti, kad apaštalai juos labai gerbė, visgi labiau tikėtina, 
kad Paulius juos pačius vadina apaštalais, kurie garsėjo savo darbais. 

16,10 išmėgintą: pig. 14,18; žr. 1 Kor 11,19 ir1 Tes 2,4 paaišk. 

16,13 jo bei mano motiną: mažai tikėtina, kad Rufas buvo Pauliaus brolis, veikiau Paulius 
šią tikinčiąją vadina savo motina perkeltine prasme (plg. Mk 10,30), būdamas dėkingas 
už jam parodytą motinišką rūpestį. Gali būti, kad Rufas buvo Simono Kirėniečio, kuriam 
teko panėšėti Jėzaus kryžių į Golgotą, sūnus (Mk 15,21). Ši prielaida grindžiama tuo, kad 
Morkaus Evangelija rašyta, turint omenyje, kad jos pirmaisiais skaitytojais bus romiečiai, 
gerai pažįstantys Rufą. 

Viešpačiui Kristui, bet savo pilvui, ir gražiais, maloniais 
žodžiais apgaudinėja patiklias širdis. "O jūsų paklusnumas 
visiems žinomas, Todėl džiaugiuosi jumis ir linkiu jums bū- 
ti išmintingiems tam, kas gera, ir nekaltais tuo, kas bloga“. 
20 ramybės Dievas netrukus sutryps šėtoną po jūsų kojomis". 
Mūsų Viešpaties Jėzaus malonė tebūna su jumis! 

"Jus sveikina mano bendradarbis Timotiejus ir mano tau- 
tiečiai Jasonas bei Sosipatras. "Sveikinu jus Viešpatyje ir aš, 
Tercijus, užrašęs šį laišką. Jus sveikina Gajus, mano ir visos 
bendruomenės šeimininkas. Jus sveikina miesto iždininkas 
Erastas ir brolis Kvartas. 

** [O tam, kuris geba jus sustiprinti pagal mano Evange- 
liją ir Jėzaus Kristaus skelbimą, pagal apreiškimą slėpinio, 
nutylėto per amžinuosius laikus, **o dabar atverto ir pranašų 
raštais atskleisto visoms tautoms, kad amžinojo Dievo palie- 
pimu jos paklustų tikėjimui - vieninteliam išmintingajam 
Dievui per Jėzų Kristų šlovė amžių amžiais! Amen. 


16,19 išmintingiems tam, kas gera, ir nekaltais tuo, kas bloga: plą. Mt 10,16. 

16,20 ramybės Dievas netrukus sutryps šėtoną po jūsų kojomis: aliuzija į Pr 3,15. 

16,20 Mūsų Viešpaties Jėzaus malonė tebūna su jumis!: ši benedikcija kai kuriuose rankraščiuose 
įterpta arba atkartojama „trūkstamoje" 24 eil. Tyrėjų nuomone, vėlesni redaktoriai ją įterpė, 
Norėdami išvengti įspūdžio, kad 21-23 eil. minimus bendražygius Paulius buvo pamiršęs ir 
prirašė tik vėliau prisiminęs. 

16,25 (O tam...]: kai kuriuose rankraščiuose nėra laišką užbaigiančios doksologijos (16,25-27). 
Jos vieta kinta: vienuose šaltiniuose ji įterpta po 14,23, ankstyvajame P46 papiruse - po 
15,33; vienur ja užbaigiami 14 ir 15 skyriai, o kitur - 15 ir 16 skyriai. Tyrėjų nuomone, šiuos 
fedakcinius skirtumus galėjo lemti Markijono kontroversija: trumpesnė laiško forma (1,11 
14,23) vadinama Markijono „apkarpyta" versija, o ilgesnė - originali, vėlesnių perrašinėtojų 
Vienaip ar kitaip redaguota. 


PIRMAS LAIŠKAS 
KORINTIEČIAMS 


1 Paulius, Dievo valia pašauktas Kristaus Jėzaus apaštalas, 

ir brolis Sostenas - "Dievo Bažnyčiai, esančiai Korinte, 
pašventintiesiems Kristuje Jėzuje, pašauktiems šventie- 
siems, taip pat visiems, besišaukiantiems mūsų Viešpaties 
Jėzaus Kristaus vardo kiekvienoje vietoje: pas save ir pas mus". 
Malonė ir ramybė jums nuo Dievo, mūsų Tėvo, ir Viešpaties 
Jėzaus Kristaus. 

"Visada dėkoju už jus savo Dievui, kad jis suteikė jums 
savo malonę Kristuje Jėzuje, *nes jame buvote viskuo pra- 
turtinti, visokiu žodžiu ir visokiu pažinimu - “taip Kristaus 
liudijimas buvo patvirtintas jumyse. "Tad jums netrūksta 
jokios dovanos, belaukiant mūsų Viešpaties Jėzaus Kristaus 
apreiškimo“. *Jis ir išlaikys jus iki galo be priekaišto mūsų 
Viešpaties Jėzaus [Kristaus] dienai, nes Dievas, pašaukęs 
jus į savo Sūnaus, mūsų Viešpaties Jėzaus Kristaus bend- 
rystę, yra ištikimas. 


1,2 pas save ir pas mus: nors sintaksė palankesnė būtent tokiam vertimui, kai kurie egzege- 
tai jau pirmajame laiško sakinyje įžvelgia užuominą apie Kristaus kūno vienybę - tai viena 
pagrindinių laiško temų - ir verčia sakinį taip: visiems, besišaukiantiems Jėzaus Kristaus, kuris 
yra jų ir mūsų Viešpats, vardo. Iš tiesų jau 1-3 eil. Paulius teigia, kad Kristus negali būti pa- 
dalytas; taip pat žr. 1,10 paaišk. 

T.7apreiškimo: turimas omenyje ne kurio nors slėpinio ar tiesos apreiškimas (pvz., Rom 16,25; 
Gal 2,2; Ef 1,17), bet eschatologinis Kristaus atėjimas (2 Tes 1,7), atversiantis ne tik Viešpaties, 
bet ir tikinčiųjų šlovę (Rom 8,19; 2 Tes 1,10). šiame laiške ypač jaučiamas eschatologinio 
Kristaus atėjimo lūkestis (7, 29-31; 15, 12-57), tai pabrėžia ir baigiamasis maldavimas: „Mūsų 
Viešpatie, ateik!" (16,22). Dvasios dovanos (charismata), kuriomis didžiavosi Korinto bend- 
ruomenė, yra duotos iki Kristaus atėjimo, o tuomet: „Pranašystės liausis, kalbos nutils, ir 
žinojimo nebereikės, [...] ateis tobulumas“ (13, 2.10). 

"Mūsų Viešpaties Jėzaus Kristaus vardu raginu jus, broliai", 
kad visi sutartumėte ir tarp jūsų nebūtų skilimų“, bet kad 
jus jungtų ta pati mintis ir tas pats tikslas. "Mat iš Chlojės 
patikėtinių“ sužinojau, kad tarp jūsų, mano broliai, esama 
vaidų. "Kalbu apie tai, kad jūs kiekvienas sakote: „Aš esu 
Pauliaus“, „o aš - Apolo“, „aš- Kefo“, „o aš - Kristaus“. "Ar 
Kristus suskilo? Gal Paulius buvo nukryžiuotas už jus? O gal 
Pauliaus vardu jūs buvote pakrikštyti? "Dėkoju [Dievui], kad 
nekrikštijau nė vieno iš jūsų, tik Krispą ir Gajų, "antraip kas 
nors pasakytų, kad buvote pakrikštyti mano vardu. “Tiesa, 
pakrikštijau ir Stepono šeimyną, o daugiau nežinau, ar ką 
besu pakrikštijęs. "Mat Kristus siuntė mane ne krikštyti, 
o Evangelijos skelbti, ir ne gudria kalba', kad Kristaus kry- 
žius nebūtų paverstas nieku". 

SŽūstantiems kryžiaus žinia yra kvailybė, o mums, gelbs- 
timiesiems, - Dievo galia, "nes parašyta: 

Sunaikinsiu išminčių išmintį 
ir niekais paversiu nuovokiųjų nuovokumą." 
"Kur išminčius? Kur žinovas? Kur šio amžiaus tyrėjas? Ar 
Dievas neapkvailino pasaulio išminties? "Kadangi pagal Die- 
vo išmintį pasaulis savo išmintimi Dievo nepažino, Dievas 


110 broliai: šių dienų egzegetai nurodo, kad kreipinys adelphoi numano ir seseris (1,11 ir to- 
liau), nes to meto kultūroje dktv. adelphai - seserys viešuose kreipiniuose apskritai nebuvo 
vartojamas. Pauliaus laiškuose das. dktv. seserys randamas tik 1 Tim 5,2. 

1,10 skilimų: manoma, kad dktv. schisma - skilimas, skaldymas į Pauliaus žodyną ateina iš po- 
litinio konteksto ir visų pirma pabrėžia ne teologinius skirtingų grupių požiūrius, o šioms 
frakcijoms būdingą politinės galios siekį. Visame Pauliaus korpuse schizmos kategoriją ran- 
dame tik šiame laiške (11,18; 12,25). Vėliau Bažnyčios istorijoje žodis vartotas konfesiniams 
skilimams apibūdinti, pvz., paminėtina 1054 m. įvykusi Rytų ir Vakarų Bažnyčios schizma. 
1,1 iš Chlojės patikėtinių: pažod.. tų Chlojės, kitaip tariant, numanomi žmonės, turėję vienokį 
ar kitokį ryšį su Chloje. Biblistai svarsto, kad tai galėję būti namiškiai, vergai, pasiuntiniai. 
Mūsų nuomone, tai patikėtiniai, įteikę Pauliui korintiečių laišką, į kurį jis ir atsako (7,1). 
417 gudria kalba: posakis sophia logou pažod. reikštų žodžio išmintis; dktv. sophia jau Anti- 
koje turėjo ne tik išminties, meno, mokytumo reikšmes, bet ir neigiamas gudrybės, suktumo 
konotacijas. Labiausiai tikėtina, kad Paulius turi omenyje retorinius kalbos sugebėjimus, 
būdingus iškiliems oratoriams, kurie manipuliavo klausytojų emocijomis, siekdami juos 
įtikinti. Paulius toks nebuvo (2 Kor10,10). Toliau tekste (12,8) šis žodžių junginys, tik at- 
virkštine tvarka (logos sophias), jau pateikiamas pozityviai, kaip Šv. Dvasios dovana. Taigi 
čia pabrėžiama rafinuota retorika, žmogiška gudrybė kaip tikros išminties priešingybė. Tą 
Pačią mintį Paulius pakartoja 2,1, nors jau kitais žodžiais: kath' huperochėn logou ė sophias 
iškilia kalba ar išmintimi (ir 2, 4.5). 

117 paverstas nieku: vksm. kenoė - ištuštinti, išeikvoti, padaryti tuščiu, nusiaubti, žr. Fil 2,7 paaišk. 
119 Sunaikinsiu išminčių išmintį ir niekais paversiu nuovokiųjų nuovokumą: cit. 1Z 29,14. 

panoro išgelbėti tikinčiuosius skelbimo kvailybe. "Žydai 
reikalauja ženklų, graikai ieško išminties, Žo mes skelbiame 
nukryžiuotą Kristų - žydams suklupimą, graikams - kvailybę, 
“tačiau pašauktiesiems, tiek žydams, tiek graikams, - Kris- 
tų - Dievo galią ir Dievo išmintį. “Nes Dievo kvailybė išmin- 
tingesnė už žmonių išmintį, ir Dievo silpnumas galingesnis 
už žmonių galią. 

“Pažiūrėkite, broliai, į savo pašaukimą - kūno žvilgsniu" 
nedaug tarp jūsų išmintingų, nedaug galingų, nedaug kil- 
mingų. "Tačiau Dievas išsirinko, kas pasauliui kvaila, kad 
sugėdintų išminčius; Dievas išsirinko, kas pasauliui silpna, 
kad sugėdintų galinguosius. *Ir Dievas išsirinko, kas pasau- 
liui prastos kilmės ir menka, ko nėra, kad niekais paverstų 
tai, kas yra, "idant joks kūnas nesigirtų Dievo akivaizdoje. 
“Jo dėka ir jūs esate Kristuje Jėzuje, kuris mums tapo išmin- 
timi iš Dievo - teisumu, šventumu ir atpirkimu, "idant, kaip 
parašyta, kas giriasi, tesigiria Viešpačiu“. 


2 Ir aš, broliai, atėjęs pas jus, atėjau skelbdamas jums 

Dievo slėpinį ne iškilia kalba ar išmintimi, Žnes buvau 
nusprendęs tarp jūsų nežinoti nieko kito, tik Jėzų Kristų, 
ir tą nukryžiuotą. “Ir pats buvau pas jus apimtas silpnumo, 
baimės ir didelio drebulio". *Mano kalba bei skelbimas buvo 


1,26 kūno žvilgsniu: Pauliui būdingą žodžių junginį kata sarka - pagal kūną - tenka versti, 
atsižvelgiant į kontekstą (žr. Rom 1,3 paaišk.); tyrėjai išskiria net septynias šio žodžių jun- 
ginio prasmes Pauliaus laiškuose (žr. Gal 5,13 paaišk.). Čia ją galėtume versti dar laisviau: 
žmonių vertinimu ar pan. 

1,30 šventumu: dktv. hagiasmos apima pašventinimo, šventėjimo ir šventumo reikšmes, kurias 
teologai vėliau išskyrė. Paprastai pašventinimas apibūdinamas kaip pirminis Dievo Dvasios 
veiksmas, kuriuo Dievas perkeičia, pašventina nusidėjėlį; šventėjimas - tai tikinčiųjų bren- 
dimo procesas, ojo pažanga ar galutine pakopa yra laikomas šventumas. Pastebėtina, kad 
Pauliui šventumas - visų pirma dovana, o ne nuopelnas. Korinto tikinčiuosius jis vadina 
ir pašventintais, ir šventaisiais (1,2), nepaisant to, kad jie tik kūdikiai Kristuje (3,1) ir daro 
didelių nuodėmių (5, 1). Tad labai tikėtina, jog čia apaštalas pabrėžia, kad krikščionių šven- 
tumas yra pats Kristus. Pastebėtina, jog kai hagiasmos turi prasminį pašventinimo atspalvį, 
minima ir Šv. Dvasia (2 Tes 2,13; 1 Pet 1,2). 

1,31 kas giriasi, tesigiria Viešpačiu: laisvai cituojama Jer 9,23-24. 

2,3 baimės ir didelio drebulio: posakis pasiskolintas iš hebrajų kalbos (žr. Ef 6,5 paaišk.); juo 
Paulius apibūdina vergų požiūrį į savo šeimininkus (Ff 6, 5), taip pat deramą tikinčiųjų po- 
žiūrį į apaštalus bei jų paskelbtą išganymo žinią (Fil 2,12). 

ne įtaigūs išminties [žodžiai|', o Dvasios ir galios raiška, 
Šidant jūsų tikėjimo šaltinis būtų ne žmonių išmintis, bet 
Dievo galia. 

Ššmintį mes kalbame subrendusiems, tik ne šio amžiaus" 
ir ne pranykstančių šio amžiaus valdovų" išmintį, "bet kalba- 
me slėpinyje glūdinčią Dievo išmintį, kurią Dievas iš anksto, 
prieš amžius skyrė mūsų šlovei *ir kurios nepažino jokie šio 
amžiaus valdovai, nes, jei būtų pažinę, nebūtų nukryžiavę 
šlovingojo Viešpaties. "Tačiau, kaip parašyta: 

Ko akis neregėjo ir ausis negirdėjo" 

ir kas žmogaus širdies nepasiekė, 

tai Dievas paruošė tiems, kurie ji myli. 
"Mums Dievas tai apreiškė per Dvasią, nes Dvasia ištiria 
viską, net Dievo gelmes. "Kuris žmogus žino, kas žmoguje, 
jei ne pačiame žmoguje esanti dvasia? Taip ir to, kas Dieve, 
nežino niekas, tik Dievo Dvasia. "Mes gi gavome ne pasaulio 
dvasią, o Dvasią iš Dievo, idant pažintume, kas Dievo mums 
dovanota. “Tai ir kalbame ne žmogiškos išminties, o Dvasios 
išmokytais žodžiais, dvasiškai aiškindami dvasinius daly- 
kus. "Sielos žmogus" nepriima Dievo Dvasios dalykų, jam 
tai kvailybė ir jis nepajėgia to suprasti, nes tai perprantama 
dvasiškai. "O Dvasios žmogus perpranta viską, tačiau pats 
lieka niekieno neperprastas. 


2,4 išminties [žodžiai]: išlikusiuose rankraščiuose iš viso yra vienuolika skirtingų šios vietos 
žodinių variacijų. Vėlesniuose išmintis, remiantis kita eilute, papildoma pažyminiu žmonių. 
Novum Testamentum Graece 28 teksto redakcija (eds. Nestle-Aland), kuria paremtas šis 
vertimas, logoi ima į laužtinius skliaustus, tuo nurodydama, kad žodis randamas tik kai 
kuriuose rankraščiuose. 

2,6 šio amžiaus: žr. Ef 2,2 paaišk. 

2,6 pranykstančių šio amžiaus valdovų: frazę galima suprasti ir taip: „šio amžiaus valdovų, 
kurie yra niekas“. 

2,9 Ko akis neregėjo ir ausis negirdėjo: cit. IZ 64,3. 

2,14 Sielos žmogus: Pauliaus antropologija skiriasi nuo Petro. Pastarajam nepražūstantis 
žmogaus sandas yra siela (1 Pet 1, 9.22; 2,25; 4,19), o Pauliui - dvasia. Pauliaus požiūriu, siela 
irkūnas glaudžiai susiję ir yra žemiškos prigimties (15,44), priešingai nei žmogaus dvasia. 
Todėl žmogų, kuris nepažįsta Šv. Dvasios ir nesupranta Evangelijos, Paulius vadina psuchikos 
anthrėpos - sielos žmogumi. Toks apibūdinimas nėra aiškus, todėl vertėjai šią frazę paprastai 
traktuoja kaip juslinis, jausminis žmogus arba žemiškas žmogus. Vis dėlto Pauliaus antropolo- 
aija neleidžia sielos redukuoti vien iki jausminės ir juslinės žmogaus prigimties. Šios eilutės 
kontekstas kalba apie mąstymą, tad protas taip pat yra sielos dėmuo. Pauliaus požiūriu, 
Dievo Dvasios neapšviestas sielos žmogus gali remtis tik žmogiška išmintimi (2, 5.13). Kita 
Vertus, atviro Šv. Dvasios apreiškimui ir dvasiškai subrendusio žmogaus (2, 6.12-13) mąstymą 
Paulius vadina Kristaus protu (2,16). 

“ Kas pažino Viešpaties mintį, 
kad galėtų jį pamokyti?" 
O mes turime Kristaus protą. 


Jums, broliai, aš negalėjau kalbėti kaip Dvasios žmo- 

nėms, bet tik kaip kūno žmonėms, kaip kūdikiams Kris- 
tuje. "Žindžiau jus pienu, o ne valgydinau, nes kieto maisto 
dar negalėjote priimti. Dar ir dabar negalite, *nes tebesate 
kūniški. Jeigu pavydite ir vaidijatės, negi nesate kūniški, 
argi nevaikštote žmogaus keliais? *'Kai vienas sako: „Aš esu 
Pauliaus“, o kitas - „Aš - Apolo“, - argi nesate tokie žmonės? 
"Kas gi yra Apolas? Kas yra Paulius? Tarnai, per kuriuos jūs 
įtikėjote ir kurie tarnavo, kiek kiekvienam skyrė Viešpats. "Aš 
sodinau, Apolas laistė, bet augino Dievas. Nei sodintojas ką 
reiškia, nei laistytojas, tik augintojas Dievas. šSodintojas ir 
laistytojas yra viena, bet kiekvienas gaus atlygi pagal savo 
triūsą. "Juk mes esame Dievo bendradarbiai, o jūs Dievo dirva, 
Dievo statyba. "Dievo man suteikta malone aš, kaip sumanus 
statytojas, padėjau pamatą, o kitas stato toliau. Kiekvienas 
težiūri, kaip toliau stato, "nes niekas negali padėti kito pa- 
mato, be jau padėtojo, kuris yra Jėzus Kristus. "Ar kas ant 
šio pamato stato iš aukso, sidabro, brangakmenių, medienos, 
šieno ar šiaudų - “kiekvieno darbas taps regimas. Juk toji 
diena' nušvies, nes ugnimi pasirodys“ ir [pati] ugnis ištirs, 
koks yra kiekvieno darbas. "Kieno statybos darbas išliks, tas 
gaus atlygį, "o kieno darbas sudegs, tas patirs nuostolį; pats 
išsigelbės, bet kaip ištrauktas iš ugnies". Argi nežinote, kad 
esate Dievo šventykla ir jumyse gyvena Dievo Dvasia? "Kas 
griauna Dievo šventyklą, tą sugriaus Dievas. Dievo šventykla 
yra šventa, o ta šventykla esate jūs. 


2,16 kas pažino Viešpaties mintį, kad galėtų jį pamokyti? cit. Iz 40,13. 

3,13 toji diena: Paskutiniojo teismo dieną Paulius vadina ta diena (Rom 2,16;13,12; 2 Tes1,10), 
Viešpaties diena (1 Tes 5,2), kaip ir ST: ta diena (plg. 1 2,17; Joel 3,18-19; Am 3,14; Mal 3,2.17ir 
kt.), Viešpaties diena (plą. Iz 2,12; 13, 9; Jer 46,10; EZ 30,3; Sof1,7; Zach 14,1ir kt.). 

3,13 nes ugnimi pasirodys: kadangi nėra veiksnio, sakinio mintį galima suprasti ir taip: viskas 
paaiškėja ugnyje. 

3,15 ištrauktas iš ugnies: pažod. taip, kaip per ugnį neleidžia tvirtai teigti, ką turi omenyje 
Paulius. Tikėtina, kad čia numanomas pranašo Amoso posakis: jūs tapote kaip nuodėgulis, 
ištrauktas iš ugnies (Am 4,11). 

8Tegu niekas savęs neapgaudinėja: jei kas iš jūsų manosi 
esąs išmintingas šiame amžiuje, tegu tampa kvailas, idant 
taptų išmintingas. "Mat šio pasaulio išmintis Dievo akyse 
yra kvailybė, nes parašyta: 
Jis sugauna išminčius jų gudrybėje.“ 
Tr vėl: 
Viešpats žino išminčių mintis, 
kad jos yra bergždžios./ 
"Todėl niekas tenesigiria žmonėmis, nes viskas yra jūsų: 
Paulius, Apolas, Kefas, pasaulis, gyvenimas, mirtis, da- 
bartis, ateitis - viskas jūsų", “jūs gi Kristaus, o Kristus - 
Dievo. 


Taigi žmonės mus telaiko Kristaus talkininkais" ir Dievo 
slėpinių prievaizdais".O iš prievaizdo reikalaujama, kad 
būtų ištikimas“. Man mažiausiai rūpi, kaip jūs ar žmonių 


3,19 Jis sugauna išminčius jų gudrybėje: cit. Job 5,13; pasitelktas medžiotojo, persekiojančio 
ir galiausiai užklumpančio savo grobį, įvaizdis. Pastebėtina ir tai, kad cituojamos Jobo 
„guodėjo“ Elifazo mintys, kurios, kaip paaiškėja knygos pabaigoje, nebuvo išmintingos. 
3,20 Viešpats žino išminčių mintis, kad jos yra bergždžios: Paulius su ironija laisvai cituoja Ps 94,11, 
pakeisdamas žmones išminčiais. Šiomis ST citatomis Paulius pabrėžia dvasinę antitezę: 1,18-25 
Jis atskleidė, kad Dievo išmintis, pasaulio akimis žiūrint, yra kvailybė, o dabar parodo ir 
priešingą pusę - pasaulio išmintis Dievo akyse yra kvailystė. 
3,22 gyvenimas, mirtis, dabartis, ateitis - viskas jūsų: plg. Rom 8,38-39. Pateikdamas to- 
kią plačią tarnystės viziją, Paulius parodo, kad Bažnyčia yra ne vieno ar kito apaštalo, o 
Kristaus ir drauge Dievo nuosavybė. Skirtingos charizmos suponuoja plačią daugialypės 
Bažnyčios kaip Kristaus kūno, kuriame skirtingi nariai atlieka jiems suteiktas funkcijas, 
sampratą (12-14 sk.). Tikintieji neturi skaldytis, angažuodamiesi vienai ar kitai tikėjimo 
tradicijai - Pauliaus, Apolo ar Kefo, ir tuo pagrindu didžiuotis bei niekinti kitus. Šią minų 
Paulius vaizdžiai plėtoja 12, 12-26. 
4,1Kristaus talkininkais: dktv. hupėretės — padėjėjas, pagalbininkas, vykdytojas, tarnas reikšmė 
etimologiškai kyla iš karinių galerų irkluotojo, klausančio jiems vadovaujančio karininko 
nurodymų; vėliau žodis plačiai taikytas įvairiuose kontekstuose patarnaujantiems žmonėms 
apibūdinti, kaip antai gydytojo asistentui, valdžios atstovo pavaldiniui, pvz., Romoje magis- 
tratų liktoriui (sargybiniui), taip pat teismo, šventyklos, sinagogos patarnautojui. Lyginant 
hupėretės ir doulos (vergas) bei diakonos reikšminius atspalvius, pažymėtina, kad hupėretės 
Savo viršininkui tarnauja laisva valia ir nėra jo vergas; taip pat žr. Fil1,1 paaišk. jonas, Bar- 
Nabo pusbrolis, talkinęs Pauliui ir Barnabui pirmoje misijoje, vadinamas hupėretės (Apd 13, 5). 
4,1 Dievo slėpinių prievaizdais: žr. Ef 1.10 paaišk. 
4,2 ištikimas: arba patikimas; bdv. pistos - tikintis, ištikimas, patikimas, vertas pasitikėjimo, tas, 
kuriuo galima kliautis ir pan. 

teismas" mane teistų, aš ir pats savęs neteisiu, “Nors mano są- 
žinė manęs neteisia', tačiau tuo dar nesu išteisintas. Teisėjas 
man yra Viešpats. "Taigi nieko neteiskite prieš laiką, iki ateis 
Viešpats, kuris nušvies, ką slepia tamsa, ir atskleis širdžių 
ketinimus. Tuomet kiekvienas sulauks pagyrimo iš Dievo. 
“Visa tai, broliai, jūsų labui pritaikiau sau ir Apolui, 
idant iš mūsų pavyzdžio pasimokytumėte: „nieko, be 
to, kas parašyta“", ir nesipūstumėte" vienas prieš kitą. 
"Kas gi tave skiria nuo kitų? Ką turi, ko nesi gavęs? O 
jei esi gavęs, ko giriesi, tarsi nebūtum gavęs? jūs jau 
esate sotūs, jau turtingi, be mūsų pradėjote karaliauti! 
Norėtųsi, kad karaliautumėte, tuomet ir mes galėtume 
karaliauti kartu su jumis! "Tačiau man atrodo, kad Die- 
vas mums, apaštalams, skyrė pasirodyti paskutiniams, 
kaip mirti pasmerktiesiems. Juk tapome reginiu pasau- 
liui, angelams ir žmonėms". "Mes kvaili dėl Kristaus, jūs 


4,3 žmonių teismas: pažod. anthrūpinos hėmera - žmonių diena. Šiais žodžiais paryškinamas 
kontrastas tarp Viešpaties teismo (3,13) ir žmonių teismo. Paulius nebijo būti teisiamas 
žmonių dieną, nes teisingo teismo jis laukia tą dieną, žr. 3,13 paaišk. Biblistai, svarstydami 
posakių žmonių diena ir Viešpaties diena semantiką, nurodo, kad hebrajų, o kaip skolinys ir 
graikų kalboje žodis diena buvo vartojamas kaip teismo sinonimas: kaip diena atskleidžia 
tai, ką buvo paslėpusi naktis, taip teisingas teismas nustato tikrąjį dalykų vaizdą. Būtent 
taip Kristaus atėjimą ir jį lydėsiantį teismą Paulius apibūdina keliomis eilutėmis toliau 
(4,5). Dienos - nakties, kaip teismo, į dienos šviesą iškeliančio tai, kas paslėpta, įvaizdžiai 
yra būdingi ir jono raštams (Jn 3,17-21; 1i,9-10). 

4,4 sąžinė manęs neteisia: pažod.: nieko nežinau prieš save. Pastebėtina, kad iš čia pavartoto 
vksm. sunoida - žinoti (drauge), a refleksyviai žinoti (savyje) ir kyla dktv. suneidėsis - sąmonė, 
sąžinė, žr. 8,7 paaišk. 

4,6 „nieko, be to, kas parašyta": ši frazė, egzegetų vadinama „viena slėpiningiausių", aiškinama 
labai skirtingai. Štai keletas pagrindinių požiūrio taškų: (1) tai, kas parašyta ST; (2) ST citatos, 
kurias jis prieš tai citavo; (3) visa, kas parašyta šiame Pauliaus laiške; (4) tai, kas parašyta 
bendruomenės nuostatuose arba ankstesniuose laiškuose; (5) tai laiško surašytojo klaida; 
(6) tai Pauliaus cituojama pačių korintiečių mintis, kuria jis nori pasakyti, kad būdami dva- 
siškai nesubrendę kūdikiai (3,1-3) jie nemoka skaityti ir klaidingai išsiaiškina Pauliaus mintis. 
4,6 nesipūstumėte: vksm. phusiod - pūstis, didžiuotis, keltis - yra vienas raktinių šio laiško žo- 
džių, 4 sk. pavartotas net tris kartus: 4,18.19; taip pat 5,2; 8,1; 13,4. Neabejotinai korintiečių 
išdidumas ir savęs iškėlimas prieš kitus buvo pagrindinė bendruomenės yda. Paulius ją 
siekia perkeisti, rodydamas į Kristaus kryžių, kvailybę graikams ir suklupimą žydams (1,23), 
taip patį save ir kitus apaštalus, kuriuos žmonės laiko atmatomis ir atpirkimo ožiais (4,13). 
Veiksmingiausias vaistas nuo išdidumo, pasak Pauliaus, yra meilė, kuri nesipuikuoja (13,4). 
4,9 skyrė pasirodyti paskutiniams [...] tapome reginiu pasauliui, angelams ir žmonėms: apašta- 
lus Paulius palygina su myriop pasmerktaisiais, kuriuos reginio amfiteatre kulminacijoje 
išveda žvėrims sudraskyti, o angelus ir žmones - su tribūnose sėdinčiais žiūrovais; dktv. 
theatron - teatras, reginys, žiūrovai, čia verčiamas kaip reginys, neleidžia dvejoti, kad analogija 
pasirinkta turint omenyje Korinto mieste buvusį amfiteatrą irjame vykusius pasirodymus. 

išmintingi Kristuje. Mes silpni, jūs stiprūs. Jūs gerbiami, 
mes be garbės. "Iki šios valandos alkstame ir trokštame, 
neturime kuo apsirengti, esame mušami, benamiai "ir 
vargstame dirbdami savo rankomis. Keikiami laiminame, 
persekiojami iškenčiame, "užgauliojami esame draugiški. 
Tapome tarsi pasaulio šiukšlėmis", iki šiol laikomi visų 
atmatomis'. 

“Tai rašau ne gėdydamas jus, o protindamas kaip savo 
mylimus vaikus. Net jei ir turėtumėte tūkstančius auk- 
lėtojų Kristuje, neturėsite daug tėvų - Evangelija aš pa- 
gimdžiau jus Kristuje Jėzuje". "Tad ir prašau jūsų: sekite 
manimi“. "Todėl ir pasiunčiau pas jus Timotiejų, kuris 
yra mano mylimas ir ištikimas sūnus Viešpatyje. Jis pri- 
mins jums mano kelius Kristuje [Jėzuje], kurių mokau 
visur, kiekvienoje bendruomenėje. "Kai kurie ėmė pūs- 
tis, lyg neketinčiau pas jus atkeliauti. "Tačiau, jei Vieš- 
pats panorės, aš netruksiu pas jus atkeliauti. Tuomet ir 
pasversiu ne kokie yra pasipūtėlių žodžiai, bet kokia jų 
galia, “nes Dievo karalystė ne žodžiuose, o galioje. "Ko 
norite? Ar kad ateičiau pas jus su rykšte“, ar su meile ir 
romumo dvasia'? 


4,13 pasaulio šiukšlėmis: posakis perikatharmata tou kosmou pažod. reiškia pasaulio sąšlavos, 
šiukšlės, tačiau helenizmo laikų graikų kalboje jis vartotas ir perkeltine prasme, kalbant 
apie myriop pasmerktus žmones, kurių ritualinė mirtis tariamai apvalydavo miesto bend- 
ruomenę. Pastebėtina, kad LXX vertėjai hebrajišką dktv. koper - atpirkimas, išpirka į graikų 
kalbą verčia būtent žodžiu perikatharma: nedorėlis - išpirka už teisųjį (Pat 21,18). Tad šią frazę 
galėtume versti ir taip: tapome tarsi pasaulio atpirkimo ožiais. 

4,13visų atmatomis: antras šiame sakinyje pavartotas posakis, apibūdinantis visuomenė- 
Jė vyravusį požiūrį į apaštalus ir apskritai į krikščionis, yra pantėn peripsėma - pažod. visų 
Ruograndos, nuoskutos; dktv. kyla iš vksm. psad - gramdyti, nutrinti, valyti; taip sakyta apie 
purvo nugramdymą nuo apavo. 

4,15 aš pagimdžiau jus Kristuje Jėzuje: plg. Gal 4,19. 

4,16 sekite manimi: arba imkite mėgdžioti mane, žr. Ef 5,1 paaišk. 

4,21 rykšte: dktv. rabdos - lazda, rykštė - vartojamas kaip pedagoginė metafora, dažnai su- 
tinkamas LXX Dievo auklybai apibūdinti. Pvz., „Aš būsiu jam tėvas, o jis bus man sūnus. Jei 
Jis nusikals, bausiu jį žmonių rykštėmis [en rabdėi] ir žmonių vaikų smūgiais" (2 Sam 7,14); 

„Kvailystė prisirišusi prie vaiko širdies, bet pamokymo rykštė [rabdos] išvaro ją" (Pat 22,15); 

„Plaksiu rykštėmis [en rabdėi] už jų kaltę" (Ps 89,32) irt. t. 

4,21su meile irromumo dvasia: nėra dvejonių, kad būtent meilę ir romumo dvasią Paulius laiko 
dvasios tėvui derančiomis nuostatomis, o rykštės gali būti aliuzija į korintiečių mokytojų, 
kuriais jie ėmė žavėtis (4,14-15), metodus. Nors, kita vertus, kaip jau minėta, LXX dktv. rab- 
dos - lazda, rykštė - vartojamas, kalbant apie auklėjimą (2 Sam 7,14; Ps 89,32; Pat 22,15 ir kt.). 

Sklinda garsas, kad tarp jūsų esama pasileidimo“, tokio 

5 pasileidimo, kokio nėra net tarp pagonių - kažkas sueina 
su savo tėvo žmona. “Ir jūs dar esate pasipūtę?! Argi neturėjo- 
te sielvartauti ir pašalinti iš savo tarpo to, kuris taip pasielgė? 
"Na, oaš, nors ir nebūdamas su jumis kūnu, bet būdamas dva- 
sia, jau nutariau, tartum būčiau tarp jūsų, tą, kuris tai padarė, 

*imūsų] Viešpaties Jėzaus vardu, jūsų susirinkime dalyvaujant 
ir mano dvasiai, mūsų Viešpaties Jėzaus galia 'atiduoti šėtonui, 
idant kūnas būtų sunaikintas, o dvasia galėtų būti išgelbėta 
Viešpaties dieną'. "Nedera jums girtis. Nejau nežinote, kad 
truputis raugo įraugina visą tešlą? 'Išvalykite senąjį raugą, 
idant būtumėte nauja tešla, juk esate nerauginti ir mūsų 
Paschos avinėlis, Kristus, yra paaukotas. *Tad švęskime ne su 
senuoju raugu, ne su blogio ir nedorybės raugu, bet su nerau- 
gintais tyrumo ir tiesos papločiais. ?Rašiau jums laiške, kad 
nebendrautumėte su pasileidėliais, “žinoma, ne su šio pasau- 
lio pasileidėliais, gobšais, sukčiais“ ir stabmeldžiais, nes tuo- 
met privalėtume pasitraukti iš pasaulio. "Ne, iš tiesų rašiau 
jums, kad nebendrautumėte su tuo, kuris vadinasi brolis, bet 
yra pasileidėlis, gobšas, stabmeldys, burnotojas, girtuoklis ar 


5,1 pasileidimo: pagrindinė dktv. porneia reikšmė yra prostitucija, pasileidimas, paleistuvavi- 
mas. Manoma, jog NT semantinis šio žodžio reikšmių laukas yra kur kas platesnis ir apima 
praktiškai visas įmanomas seksualines nuodėmes, kurias draudė Mozės įstatymas. Žodis 
kildinamas iš dktv. pornė - prostitutė, pasileidėlė, paleistuvė; paminėtinas ir pornografijos, 
kaip santykių su prostitutėmis aprašymo, terminas, randamas jau antikiniuose tekstuose. 
5,5 idant kūnas būtų sunaikintas, o dvasia galėtų būti išgelbėta Viešpaties dieną: vyrauja kelios 
pagrindinės teologinės pozicijos šiuo klausimu. (I) Paulius tikisi, kad nusikaltusiojo kūnas 
bus sunaikintas - jį ištiks liga ir jis mirs. Kančios jį atves iki atgailos, o mirtis tam tikra 
prasme atpirks jo nuodėmę, tad prasikaltusiojo dvasia bus išgelbėta paskutiniojo teismo 
metu. Panašiai Paulius svarsto ir 1, 29-30 (žr. 1,30 paaišk.). (2) Kadangi tekste nėra įvardžio, 
nesakoma jo kūnas, jo dvasia, Paulius čia turi omenyje ne nusikaltusįjį, bet bendruomenę. 
Išmetant iš savo tarpo nusikaltusįjį, kūniškas bendruomenės mąstymas bus sunaikintas, 
[e] bendruomenė išgelbėta. (3) Kūnas ir dvasia čia vartojamos ne SnErepo SgiNE prasme, 
priešingos nuostatos, kurias Paulius jau aptarė (3,1-4). 

5,10 sukčiais: dktv. harpax - plėšikas, pagrobėjas, grobikas taikomas ir apibūdinti klastingam 
žmogui, kuris grobia sukčiaudamas; taip pat 5,11; 6,10. NT plėšikas paprastai nusakomas 
dktv. Iėstės, pvz. Mt 21,13; Mk 14,48; Lk 19,46; Jn10,1; 2 Kor TI, 26. 

5,13 Išvarykite piktąjį iš savųjų tarpo: cit. Įst. 13,5; taip pat pasikartoja Įst 17,7; 19,19; 21,21; 
22,21.24; 24,7. 


1 Korintiečiams 5,11-6,9 51 


sukčius. Su tokiu nė prie vieno stalo nesėskite! "Nes koks man 
reikalas teisti pašaliečius? O jūs, ar ne savuosius turėtumėte 
teisti? "Pašaliečius teis Dievas, Išvarykite piktąjį iš savųjų tarpo.“ 


6 Kažkas iš jūsų, besibylinėdamas su kitu, drįsta teistis 

pas neteisiuosius, o ne pas šventuosius? “Ar nežinote, 
kad šventieji teis pasaulį'? O jei teisite pasaulį, negi esate 
netinkami smulkioms byloms spręsti? Nejau nežinote, kad 
mes teisime angelus, ką jau kalbėti apie kasdienio gyveni- 
mo reikalus? *O jūs, iškilus ginčams dėl kasdienių reikalų, 
teisėjais sodinate bendruomenėje nieko nereiškiančius 
žmones? Ar jums ne gėda? Nejaugi tarp jūsų nėra nė vieno 
išmintingo žmogaus, kuris gebėtų išspręsti brolių ginčą? 
“Tačiau dabar brolis teisiasi su broliu, ir dar pas netikin- 
čiuosius. /'Pralaimite jau vien dėl to, kad teisiatės vieni 
su kitais. Ar ne verčiau pakęsti neteisybę? Ar ne verčiau 
likti apiplėštiems? *Bet jūs patys neteisiai elgiatės, patys 
apiplėšiate, ir dar brolius! ?Gal nežinote, kad neteisieji ne- 
paveldės Dievo karalystės? Neapsirikite! Nei pasileidėliai", 
nei stabmeldžiai, nei svetimautojai, nei išglebėliai, nei 


6,2 šventieji teis pasaulį: eschatologinio pasaulio teismo, kurio teisėju yra ne tik Die- 
vas, bet visa jo tauta, idėja ateina iš ST ir apokaliptinės judaizmo literatūros. Pvz., 
pažod. Dan 7,22 vertimas būtų: iki atėjo dienų senolis ir atidavė teismą Aukščiausiojo šven- 
tiesiems. Kumrano rankraščiuose sakoma, jog Dievas teis tautas savo išrinktųjų ran- 
komis (IOp-Hab 5,4). Panašiai mintis formuojama ir Apreiškimo knygoje (Apr 2, 26-27; 
20,4). Sinoptinėse evangelijose Jėzus tvirtina, kad apaštalai teis dvylika Izraelio giminių 
(Mat 19,28; Lk 22,30). 

6,9 pasileidėliai: čia prasideda dešimties nedorybių, o tiksliau - joms pasiduodančių 
Žmonių sąrašas. Sunku pasakyti, kuo Paulius rėmėsi, jį sudarydamas. Vienų biblistų 
Nuomone, didžiausią įtaką darė ST nuostatai ir Jėzaus Kristaus mokymas apie Dievo 
karalystę, tačiau kiti atranda nemažai sąsajų su dorybių ir ydų sąrašais, būdingais grai- 
kų romėnų kultūrai, o ypač stoikų raštams, pvz., Senekai, Musonijui Rufui, Epiktetui 
ir kitiems, žr. 7,10 paaišk. Tokie sisteminiai sąrašai būdingi ir helenistinio judaizmo 
šaltiniams (pvz., Filono Aleksandriečio tekstams), mat buvo siekiama, jog diaspo- 
ros žydai nesusimaišytų su pagonimis ir nepersiimtų jų gyvenimo būdu. Panašiai 
Paulius siekia formuoti krikščionišką tapatybę, tik jos pagrindas yra Jėzaus Kristaus 
atpirkimas - esate brangiai nupirkti (6, 20; 7,23). Šis kristologinis akcentas suponuoja 
krikščionišką etiką - esate nuplauti, pašventinti, išteisinti Viešpaties Jėzaus Kristaus vardu 
Ir mūsų Dievo Dvasia (6, 1). 

vyrų sugulovai", "nei vagys, nei gobšai, nei girtuokliai, nei 
burnotojai, nei sukčiai nepaveldės Dievo karalystės. "Kai 
kurie buvote tokie, bet esate nuplauti, esate pašventinti, 
esate išteisinti Viešpaties Jėzaus Kristaus vardu ir mūsų 
Dievo Dvasia. 

"Viskas man leistina", tačiau ne viskas naudinga. Viskas 
man leistina, tačiau aš nebūsiu nuo nieko priklausomas. 
"valgis pilyui ir pilvas - valgiui, bet Dievas niekais pavers ir 
vieną, ir kitą, O kūnas - ne pasileidimui, bet Viešpačiui, ir 
Viešpats - kūnui. "Dievas prikėlė Viešpatį ir mus savo galia 
prikels. "Argi nežinote, kad mūsų kūnai yra Kristaus nariai? 
Nejau, paėmęs Kristaus narius, padarysiu juos pasileidėlės 
nariais? Tikrai ne! "Argi nežinote, kad kas susideda su pa- 
sileidėle, yra vienas kūnas? Nes sakoma: Du taps vienu kūnu". 
VO kas susideda su Viešpačiu, yra viena dvasia. SVenkite 
pasileidimo! Nė viena žmogaus daroma nuodėmė nepaliečia 


6,9 nei išglebėliai, nei vyrų sugulovai: žodžių malakoi ir arsenokoitai reikšmės NT biblistų kruo- 
pščiai tyrinėjamos, tačiau konsensusas dėl šių žodžių reikšmės nėra pasiektas. Pirmasis bdv. 
malakos - pažod. švelnus, minkštas, nuolaidus, malonus, (Mt V, 8 ir Lk 7,25 - švelnūs drabužiai, 
o LXX Pat 25,15 - švelnus liežuvis) turi ir neigiamų konotacijų, kaip antai lepus, glebus, išglebęs, 
bevalis ir pan. Viduramžių tekstuose malgkos - tai silpnavalis, užsiimantis nuodėmingais 
lytiniais santykiais su savimi, t. y. masturbacija. Ir dabartinėje šnekamojoje graikų kalbo- 
ję viena iš dktv. malakia reikšmių yra masturbacija. Visgi dalis egzegetų mano, jog malakos 
apibūdina ne onanistą, o homoseksualą, lytiniuose santykiuose tarp vyrų užimantį pasyvų, 
t.y. moterišką vaidmenį. Siejant jį su arsenokoitės - pažod. vyrų sugulovas, išeitų, kad Paulius 
turi omenyje abu homoerotinių santykių partnerius. Esama ir trečio požiūrio, pagal kurį 
malakos reiškia už pinigus lytines paslaugas teikusį vyrą prostitutą. Todėl dalis teologų yra 
įsitikinę, kad čia smerkiamas ne homoseksualumas per se, bet homoseksuliais santykiais 
paremta vyrų prostitucija. Antrasis žodis arsenokoitai galėjęs būti ir apaštalo Pauliaus (arba 
helenistinio judaizmo autorių) naujadaras, sudarytas remiantis Kun 18,22; 20,13. Įstaty- 
mo draudimai vyrams turėti lytinių santykių su vyrais perteikiami vksm. koimad - guldyti, 
migdyti, sugulti, permiegoti. Iš dktv. arsėn - vyras ir dktv. koitė- guolis ir susideda Pauliaus 
vartojamas arsenokoitės. Kad ir kaip būtų, pastebėtina, kad kiti šeši šiame sąraše įvardyti 
nedorėliai - stabmeldžiai, vagys, gobšai, girtuokliai, burnotojai ir sukčiautojai - yra laikomi 
ne mažiau nuodėmingais. 

6,12 Viskas man leistina: nemažai vertėjų šią frazę, taip pat ir kitos eilutės pradžią, ima į ka- 
butes, taip nurodydami, kad Paulius cituoja korintiečių arba kieno nors kito motto. Nors 
posakis pakartojamas du kartus čia ir du kartus vėliau (10,23), sintaksiškai sakinyje nėra 
jokių citatos požymių. Dažniausiai ST citatas Paulius pristato žodžiu gegraptai - parašyta 
(19.31; 2,9; 3,19 ir kt.) ir phėsin - sakoma (6,6), o Korinto tikinčiųjų mintis jis cituoja įterpda- 
mas.jūs kiekvienas sakote“ (1,12) ir „vienas sako“ (3,4). Be to, dedant kabutes, iškyla nemažai 
nesutarimų dėl citatos pradžios ir pabaigos, pvz., vieni vertėjai į kabutes ima „valgis pilvui ir 
pilvas - valgiui", o kiti ir sakinį „bet Dievas niekais pavers ir vieną, ir kitą“ (6,13). Mūsų nuo- 
mone, šias interpretacijas galima svarstyti komentaruose, bet tekstui jų primesti nereikėtų. 
Juolab kad šių minčių autoriumi galėjo būti ir pats Paulius (plg. Gal 5,1.13). 

6,16 Du taps vienu kūnu: cit. Pr 2,24, taip pat Mt 19,5; Mk 10,8. 

kūno, bet pasileidėlis nusideda savo kūnui. "Ar nežinote, kad 
jūsų kūnas yra šventykla jumyse esančios Šventosios Dvasios, 
kurią turite iš Dievo, ir kad jūs nebepriklausote patys sau? 
Esate nupirkti. Tad savo kūnu šlovinkite Dievą! 


O dabar apie tai, ką rašėte'. Gera vyrui neliesti moters". *Ta- 
7 čiau pasileidimui išvengti kiekvienas tegul turi savo moteri 
ir kiekviena teturi savo vyrą. *Vyras teatlieka savo priedermę 
žmonai“, ožmona - vyrui. 'Ne žmona yra savo kūno šeimininkė, 
o vyras, ir ne vyras yra savo kūno šeimininkas, o žmona. *Nea- 
timkite šios teisės vienas iš kito, nebent kuriam laikui drauge 
susitare, kad atsidėtumėte maldai ir vėl būtumėte kartu, idant 
šėtonas negundytų jūsų nesusilaikymu. “Tai sakau leisdamas, o 
ne liepdamas. "Norėčiau, kad visi žmonės būtų tokie kaip aš, bet 
kiekvienas iš Dievo turi savo dovaną, vienas tokią, kitas anokią. 
*Nesusituokusiems ir našlėms sakau: gerai jiems pasilikti 
tokiems kaip aš, "bet, jeigu jie nesusilaiko, tegul tuokiasi, nes 
tuoktis yra geriau nei degti. O susituokusiems įsakau - ne 
aš, bet Viešpats': žmona tenesiskiria su vyru", "o jei išsiskirtų, 
tegul pasilieka netekėjusi arba susitaiko su vyru". Taip pat ir 
vyras tenepalieka žmonos". "O kitiems sakau aš, ne Viešpats: 


7,1 dabar apie tai, ką rašėte: nuo šios vietos Paulius pradeda atsako į korintiečiams rūpėjusius 
klausimus. Juos nesunku atpažinti, nes atsakymai prasideda ta pačia konstrukcija - peri de 
irįvardžiu arba žymimuoju artikeliu - dabar apie, šiuo klausimu, dėl (7,1.25; 8,1; 12,1; 16,1/12). 
Iš viso apaštalas atsako į 6 klausimus: apie santuoką ir susilaikymą, apie susižadėjusius, 
apie stabams paaukoto maisto valgymą, apie dvasines dovanas, apie rinkliavą ir apie 
Apolo atvykimą. 

7,1 moters: pirmoji dktv. gunė reikšmė yra moteris, taip pat žmona, sutuoktinė. 

7,3 teatlieka savo priedermę žmonai: turimi omenyje lytiniai santykiai. 

7,10 įsakau - ne aš, bet Viešpats: plg. Mt 5, 31-32; 19,3-12; Mk 10,2-12; Lk 16,18. 

7,10 žmona tenesiskiria su vyru: Ia. skyrybos Romos imperijoje buvo plačiai paplitusios. Pau- 
liaus amžininkas Seneka su ironija rašo, kad moterys skaičiuoja metus ne pagal cenzorius, 
O pagal vyrų, už kurių jos išteka, skaičių (De beneficiis 3-16.2); o girdamas savo žmoną, teigia, 
kad dora yra išėjusi iš mados (De consolatione ad Helviam matrem 16.3; 19.2). Tad santuokinė 
ištikimybė buvo laikoma dorybe ir skatinama ne tik krikščionių, bet ir stoikų. 

7 tegul pasilieka netekėjusi arba susitaiko su vyru: Paulius perima judaizmo nuostatą, kad 
žmona po skyrybų turi galimybę susitaikyti ir sugrįžti pas savo vyrą tik tuo atveju, jei pasilieka 
Nesusituokusi ir nėra turėjusi santykių su kitu (Įst 24,1-4; taip pat žr. 2 Sam 16,20-21; 20,3). 
7, W vyras tenepalieka žmonos: | a. judaizme vyravo du priešingi požiūriai į tai, kokiais atve- 
Jais, remiantis Įst 24,1-4, vyras gali atleisti savo žmoną. Pasak Šamajaus, vyras gali duoti 
atleidimo raštą žmonai tik jos neištikimybės atveju, o pasak Hilelio - dėl mažiausio žmo- 
nos prasižengimo, pvz., dė! prastai pagaminto maisto (Mišna, Cit. 9,10). Bet kuriuo atveju 
judaizme skyrybas inicijuoti galėjo tik vyras. Tačiau teisinėje Romos sistemoje šia teise 
naudojosi abu sutuoktiniai. 

jei kuris brolis turi netikinčią žmoną ir ji sutinka gyventi su 
juo, tenepalieka jos. "Taip pat jei kuri moteris turi netikintį 
vyrą, ir jis sutinka gyventi su ja, tenepalieka to vyro. "Juk 
netikintis vyras yra žmonos pašventintas, o netikinti žmo- 
na - tikinčio vyro". Antraip jūsų vaikai būtų netyri, o dabar 
jie yra šventi. "Tačiau, jeigu netikintis nori skirtis, tegu ski- 
riasi. Tokiais atvejais brolis ar sesuo nėra suvaržyti - Dievas 
pašaukė mus santaikai. "Kaip žinai, žmona, kad išgelbėsi 
vyrą? Arba kaip žinai, vyre, kad išgelbėsi žmoną? 

"Taigi, kaip Viešpats kam skyrė, koki Dievas ką pašaukė, 
tegu taip ir gyvena. Taip aš nurodau visose bendruomenėse. 
"Kas buvo pašauktas apipjaustytas, tepasilieka apipjaustytas, 
kas neapipjaustytas - teneapsipjausto. "Apipjaustymas nie- 
ko nereiškia ir neapipjaustymas nieko nereiškia, bet Dievo 
įsakymų laikymasis yra reikšmingas. *Koks kiekvienas buvo 
pašauktas, toks tepasilieka. "Buvai vergas, kai tave pašaukė? 
Nesikrimsk'. Tačiau, jei gali tapti laisvas, pasinaudok proga. 
“Nes Viešpatyje pašauktas vergas yra Viešpaties atleistinis". 
Taip pat ir pašauktas laisvasis yra Kristaus vergas. ŽEsate 
nupirkti, netapkite žmonių vergais. “Tegul pasilieka, broliai, 
kiekvienas prieš Dievą toks, koks buvo pašauktas, 

“sSkaistybės klausimu" neturiu Viešpaties įsakymo, bet 
duodu patarimą kaip tas, kuriuo iš Viešpaties gailestingumo 
galima pasitikėti. “Aš manau, kad gera dėl dabarties sunku- 
mų", gera žmogui tokiam būti. 7Esi susaistytas su moterimi'7 


7,1tikinčio vyro: nors ankstyvuosiuose rankraščiuose vietoj žodžio vyras čia pavartotas 
adelphos - brolis, pradedant Ireniejaus, Tertulijono ir kitais patristiniais raštais, aiškumo 
dėlei verčiama tikinčio vyro. 

7,21 Nesikrimsk: pažod. tegu tau tas nerūpi. 

7,22 Viešpaties atleistinis: Romos imperijoje atleistiniais tapdavo buvę vergai. Jie įgydavo be- 
veik visas Romos piliečių teises, tačiau ir toliau turėdavo tam tikrų asmeninių ir moralinių 
Įsipareigojimų buvusiems šeimininkams. 

7,25 Skaistybės klausimu: pažod. dėl mergelių. Semantinis dktv. parthenos reikšmių laukas 
platus: mergelė [skaisti], mergaitė, mergina, jauna moteris [netekėjusi arba ištekėjusi] ir pan., 
oreiškiant sakralumo idėją - žynė, vaidilutė. Atsižvelgiant į kontekstą, nėra dvejonių, kad 
Paulius šiame paragrafe aptaria nesusituokusių ir besiruošiančių tuoktis - tiek jaunų vyrų, 
tiek jaunų moterų - klausimą. 

7,26 dėl dabarties sunkumų: arba artėjančių sunkumų. Bet kuriuo atveju turimas omenyje 
eschatologinis paskutinių dienų kontekstas, kai, laukiant antrojo Kristaus pasirodymo, 
tikintiesiems teks kentėti priespaudą. Akivaizdu, kad Paulius mano, jog tai įvyks labai 
greitai (7,31), net jam dar gyvam esant (15, 51-52); žr. 1,7 paaišk. 

Neieškok atsiskyrimo. Nesi susaistytas su moterimi? Neieš- 
kok moters. Žjeigu vedi, nenusidedi, ir jei mergina išteka, 
nenusideda, Visgi tokie turės kūno vargų, o aš norėčiau jūs 
apsaugoti. "Štai ką sakau, broliai: nedaug yra likę laiko! 
Nuo šiol turintys žmonas tegyvena tarsi neturėtų, *?verkian- 
tys - tarsi neverktų, besidžiaugiantys - tarsi nesidžiaugtų, 
perkantys - tarsi neisigytų, "besirūpinantys pasauliu - tarsi 
nesirūpintų, nes šio pasaulio pavidalas praeina. “Norėčiau, 
kad jūs neturėtumėte rūpesčių. Nesusituokęs rūpinasi Viešpa- 
ties reikalais - kaip patikti Viešpačiui, *0 susituokęs rūpinasi 
pasaulio reikalais - kaip patikti žmonai, *ir yra pasidalijęs. 
Taip pat netekėjusi moteris ar mergina rūpinasi Viešpaties 
reikalais, idant būtų šventa kūnu ir dvasia. O ištekėjusi rū- 
pinasi pasaulio reikalais - kaip patikti vyrui. “Tai sakau jūsų 
pačių labui, ne norėdamas jus pažaboti, bet idant deramai ir 
netrikdomai atsidėtumėte Viešpačiui. “Tačiau jei kas mano" 
netinkamai besielgiąs su savo mergina labai jos geisdamas' ir, 
jo nuomone, tokia yra priedermė", tedaro kaip nori, nenusi- 
dės; tegu jie tuokiasi. "Bet kas savo širdyje tvirtai apsisprendė, 
ne būtinybės verčiamas, o galėdamas valdyti savo potraukį" 
ir savo širdyje nutaręs, kad išsaugos savo merginą, tas gerai 


7,27 susaistytas su moterimi: atsižvelgiant į tai, kad čia Paulius dėsto savo nuomonę skais- 
tybės klausimu, labiausiai tikėtina, jog 27-28 ir 36-38 eil. kalbama apie susižadėjusį, bet 
dar nevedusį vyrą. 

7,36 jei kas mano: Bažnyčios tėvai (Jonas Auksaburnis, Augustinas, Teodoras Antiochietis ir 
kt.) nežym. įvardį tis - kas traktavo kaip nuorodą į merginos tėvą. Šį požiūrį perėmė ir Refor- 
macijos tėvai (Liuteris, Kalvinas). Visgi didžioji dalis šiuolaikinių egzegetų laikosi nuomonės, 
kad čia turimas omenyje sužadėtinės vyras, žr. tolesnius 7,36 paaišk. Dar vienas požiūris 
remiasi prielaida, kad Paulius kalba sužadėtiniams, kurie yra pasiryžę gyventi drauge, iš- 
laikydami skaistybę vadinamojoje dvasinėje santuokoje (tokių santuokų būta nuo I!-1II a.). 
7,36 labai jos geisdamas: pažod. jei būtų perdėm geidulingas, aistringas arba jei būtų peraugusi. 
Vienu atveju turima omenyje mergina, perkopusi įprastą jaunosios amžių, o kitu (mūsų 
Manymu, tai labiau tikėtina) turimas omenyje stiprus lytinis vyro potraukis. 

7,36 tokia yra priedermė: frazė houtės opheilei ginesthai - pažod. taip turi būti - sietina su 
bendrašakniu dktv. opheilė - priedermė, pareiga, prievolė (7,3), kuris apibūdina sutuoktinių 
lytinius santykius. Tad aptariamu atveju vyras dvejoja, ar vesdamas savo sužadėtinę ne- 
Nusidės. Galimas dalykas, kad taip manyti jį verčia paties Pauliaus patvarkymas išlaikyti 
savo visuomeninį statusą tokį, koks buvo pirmą kartą patikėjus Kristumi (7, 17-24). Atsaky- 
damas į korintiečių laišką (7,1) ir plačiau išdėstydamas savo požiūrį, apaštalas patikina, kad 
susižadėjusiems tuoktis ne nuodėmė. vis dėlto, kaip paaiškėja toliau, jis laikosi nuomonės, 
kad pranašesnis kelias — išsaugoti skaistumą (7,37-40). 

7.37 savo potraukį: dktv. thelėma reiškia valią, bet taip pat norą, lytinį potraukį, pvz., Jn 1,13 
kūno norai, vyro norai. 

padarys. “Taigi, kas veda savo merginą, gerai daro, o kas 
neveda - dar geriau. "Žmona yra susaistyta, kol gyvas jos 
vyras. Jei vyras miršta, ji laisva tekėti už ko nori, tik Viešpa- 
tyje. “Visgi, mano nuomone, laimingesnė ji bus tuomet, jei 
tokia ir liks, - manau, kad ir aš turiu Dievo Dvasią. 


8 Dabar apie stabams paaukotą maistą: žinome, kad visi 

turime pažinimą“. Pažinimas išpučia, o meilė ugdo“. 
"Jei kas manosi ką pažinęs, tas dar nežino, kaip dera žinoti. 
"Tačiau kas myli Dievą, tas jo pažintas". “Taigi, dėl stabams 
paaukoto maisto valgymo, žinome, kad pasaulyje nėra jokio 
stabo ir nėra jokio kito Dievo", išskyrus vieną. *Nors ir yra 
vadinamųjų dievų danguje ar žemėje (daug tokių „dievų“ ir 
daug „viešpačių“), “tačiau mums yra tik vienas Dievas Tėvas, 
iš kurio visa ir mes jam, ir vienas Viešpats Jėzus Kristus, per 
kurį visa ir mes per jį. 

"Tačiau ne visi turi tokį pažinimą. Kai kurie iki šiol prisirišę 
prie stabų, aukojimo maistą valgo taip, tarsi jis išties būtų 
paaukotas stabams", ir jų silpna sąžinė" susiteršia. *Maistas 


8,1visi turime pažinimą: tikėtina, kad korintiečiai laiške klausė Pauliaus dėl stabams paau- 
kotų gyvulių mėsos (7,1), oatsakydamas apaštalas čia cituoja jų mintis (taip pat 8,4). Todėl 
nemažai vertimų šią frazę ima į kabutes. 

8,1 meilė ugdo: vksm. oikodomed - statyti, statydinti, perk. pr. ugdyti, yra vienas raktinių šio 
laiško žodžių (8,10; 10,23; 14,4.17). Palyginęs bendruomenės ugdymą su (šventyklos) statyba 
(3,9), Paulius labiau pabrėžia bendruomeninį, o ne asmeninį ugdymo aspektą: atsižvelgimą į 
silpnesniuosius (8 sk.), vieningą Viešpaties vakarienės šventimą (11,17-34), pirmenybės suteiki- 
mą charizmoms, kurios labiausiai ugdo bendruomenę (12,27-31; 14,1-26); taip pat žr. 14,3 paaišk. 
8,3 kas myli Dievą, tas jo pažintas: posakis egnūstai hup'autou - jo pažintas Čia, regis, suprastinas 
kaipjo pripažintas. Pastebėtina, jog viename ankstyvųjų rankraščių (P46), taip pat Klemenso 
Aleksandriečio raštuose sakinys trumpesnis ir Dievas jame neminimas, o mintis tokia: kas 
myli, tas yra pažinus, t. y. atviras pažinimui. Šiaip ar taip, Paulius priešpriešina du pažinimo 
tipus: vieną motyvuotą meilės, kitą - išdidumo (vėl vartojamas vksm. phusio - pūstis, žr. 
4,6 paaišk.). Pabrėžiama, kad didžiuotis pažinimu tuščia, nes net Dievo Dvasios suteiktas 
pažinimas yra ribotas, o meilė niekuomet neišsenka (13, 2.8-12). Korinto tikinčiųjų pasipūti- 
mas formavo klaidingą dvasingumo ir pažinimo sampratą, kurią Paulius ir siekia pataisyti. 
8,4 pasaulyje nėra jokio stabo ir nėra jokio kito Dievo: plg. Įst 4,35.39; 6,4; Ps 115, 3-8; IZ 44, 8-20; 45,5. 
8,7 tarsi jis išties būtų paaukotas stabams: dalis stabams aukojamo gyvulio mėsos būdavo 
sudeginama ant aukuro, kita dalis rituališkai valgoma šventykloje, o likusi dalis parduo- 
dama prekyvietėse. Panašu, jog čia Paulius kalba apie vaišinimąsi šventykloje (8,10), o ne 
apie prekyvietėje pirktos mėsos valgymą namuose (10,25-29). 

8,7 silpna sąžinė: šioje eilutėje kalbama apie pažinimo stoką, tad dktv. suneidėsis čia varto- 
Jamas labiau savimonės, o ne sąžinės prasme (taip pat 10,25-29; 2 Kor 4,2; 5,11). Naujatikiai 
iš pagonių tarpo, neturintys gilių tikėjimo šaknų, valgydami stabams paaukotą maistą, 
pradėdavo kaltinti save (ir kitus krikščionis) kaip stabų, o ne gyvojo Dievo garbintojus. 
Plačiau apie sąžinės sąvoką žr. Rom 2,15 paaišk. 

neatves mūsų pas Dievą. Neatsiliekame, jei nevalgome, ir ne- 
pirmaujame, jei valgome. *Tik žiūrėkite, kad ši laisvė netaptų 
silpnųjų suklupimo priežastimi. "Nes, jeigu tave, turintį 
pažinimą, kas pamatytų valgantį prie stabų šventyklos sta- 
lo, ar silpno žmogaus sąžinė nebus paakinta valgyti stabams 
paaukoto maisto? "Silpnasis žūsta dėl tavo pažinimo - brolis, 
už kurį numirė Kristus! "Šitaip nusidėdami broliams ir su- 
žeisdami jų silpną sąžinę, jūs nusidedate Kristui. "Todėl, jei 
maistas tampa spąstais mano broliui, aš nevalgysiu mėsos 
per amžius, idant nepastūmėčiau savo brolio nusidėti. 


Ar aš nesu laisvas? Ar nesu apaštalas? Ar nesu regėjęs 

Jėzaus, mūsų Viešpaties? Ar jūs nesate mano darbo Vieš- 
patyje vaisius? "Jei kitiems ir nesu apaštalas, tai jums tikrai 
esu. Juk mano apaštalystės antspaudas esate jūs Viešpatyje. 
"Štai mano atsakymas tiems, kurie mane kaltina. “Nejau ne- 
turime teisės valgyti ir gerti? ?Nejau neturime teisės vedžiotis 
su savimi sesės, žmonos, kaip kiti apaštalai, Viešpaties broliai 
ir Kefas? ?Ar tik mudu su Barnabu neturime teisės užsidirbti 
pragyvenimui? "Kas eina karo tarnybą už savo paties pinigus? 
Kas sodina vynuogyną ir nevalgo jo vaisių? Arba kas gano 
kaimenę ir nesimaitina kaimenės pienu? ŠAr tai, ką sakau, 
tėra žmogaus mintys? Ar to paties nesako ir Įstatymas? ?Juk 
Mozės Įstatyme parašyta: Nedėk antsnukio kuliančiam jaučiui." 
Argi Dievui rūpi jaučiai? O gal jis taip kalba būtent mums? 
Išties, tai parašyta mums, nes artojas turi arti su viltimi ir 
kūlėjas kulti su viltimi gauti savo derliaus dalį. "Argi didelis 
dalykas, jei, pasėję jums dvasinių gėrybių, pas jus pjausime 
žemiškųjų? "Jei kiti turi teisę gauti jūsų gėrybių, tai mes 
juo labiau. Tačiau šia savo teise nesinaudojome - mes viską 
iškenčiame, kad tik nedarytume kliūčių Kristaus Evangeli- 
jai. "Ar nežinote, kad tarnaujantys šventykloje maitinasi 
iš šventyklos" ir kad patarnaujantys prie aukuro gauna dalį 
atnašų? "Taip ir Viešpats liepė Evangelijos skelbėjams gyven- 
ti iš Evangelijos, "bet aš jokia iš tų teisių nesinaudojau. Ir 


9,9 cit. Įst 25,4; plg 1 Tim 5,18. 
9,13 maitinasi iš šventyklos: t. y. valgo šventykloje paaukotą maistą. 

tai rašau ne tam, kad man taip atsitiktų", jau verčiau man 
mirti, negu... niekas neatims iš manęs pagrindo girtis. "Jei 
skelbiu Evangeliją, neturiu kuo girtis - juk man uždėta tokia 
prievolė, ir vargas man, jei neskelbčiau Evangelijos. "Jei tai 
darau savo noru, turiu atlygi, ojei ne savo noru - atlieku man 
patikėtą prievaizdo pareigą". *Tad koks yra mano atlygis? Ogi 
toks, kad, skelbdamas Evangeliją, pateikiu ją už dyka, nesi- 
naudodamas Evangelijos man suteikiama teise. 

"Būdamas nuo nieko nepriklausomas, aš pasidariau visų 
vergas, idant kuo daugiau jų laimėčiau: “judėjams tapau 
kaip judėjas, kad laimėčiau judėjus; Įstatymui pavaldiems 
žmonėms - lyg būčiau pavaldus Įstatymui (pats nebūdamas 
pavaldus Įstatymui), kad laimėčiau pavaldžiuosius Įstatymui; 
"neturintiesiems Įstatymo - lyg neturėčiau Įstatymo (nors ir 
nesu be Dievo Įstatymo, nes paklūstu Kristaus Įstatymui), kad 
laimėčiau neturinčius Įstatymo; “'silpniesiems pasidariau 
silpnas, kad laimėčiau silpnuosius; visiems tapau viskuo, 
kad vienaip ar kitaip bent kai kuriuos išgelbėčiau. ?Visa 
tai darau dėl Evangelijos, idant tapčiau jos dalininkų. Ar 
nežinote, kad varžybų aikštėje bėga" visi, bet apdovanojimą 
gauna tik vienas? Bėkite taip, kad jį gautumėte! ŠKiekvienas 
varžybų dalyvis visaip save riboja: anie - kad gautų vystanti 
vainiką, o mes - nevystantį. “Taip aš ir bėgu - ne aklai, taip 
ir kumščiuojuosi - nemušu oro, "bet tramdau savo kūną ir 
valdau kaip vergą, kad kitiems pamokslaudamas pats nepa- 
sidaryčiau netinkamas. 


1 Noriu, kad jūs, broliai, žinotumėte, jog visi mūsų 
tėvai buvo debesies apgaubti ir visi perėjo jūrą'; Žvisi 


9,15 kad man taip atsitiktų: t. y. Pauliui, kaip Evangelijos skelbėjui, būtų surinktos aukos 
pragyvenimui. 

9,15 nėgu...: Pauliaus mintis šioje vietoje nutrūksta. Egzegetai čia įžvelgia apaštalo susijau- 
dinimą ir dėl to ne visai rišlią kalbą, minties šuolį. 

9,17 prievaizdo pareigą: pažodž. prievaizdavimą, plg. 4,1; žr. Ef1,10 ir 3,2 paaišk. 

9,24 varžybų aikštėje bėga: dktv. stadion - stadionas, rungtynių vieta, varžybų aikštė; vksm. 
trecho — bėgti, eiti lenktynių. Nuo šios eilutės iki skyriaus pabaigos Paulius mini bent kelias 
sporto varžybų rungtis - bėgimą bei grumtynes ir vartoja ne vieną sporto varžyboms 
būdingą terminą. 

10,1 buvo debesies apgaubti ir visi perėjo jūrą: kalbama apie Izraelio tautos išėjimą iš Egipto, 
žr. Iš 13, 21-22; Ps 105,39 ir Iš 14,22-30, Ps 66,6; Neh 9,11. 

buvo pakrikštyti į Mozę debesyje ir jūroje'; visi valgė tą patį 
dvasinį maistą' “ir visi gėrė to paties dvasinio gėrimo" - gėrė 
išjuos lydinčios dvasinės uolos", o ta uola buvo Kristus". *Ta- 
čiau dauguma jų nepatiko Dievui ir buvo išguldyti dykumoje. 
“Tie įvykiai yra mums pavyzdžiai, kad negeistume to, kas 
bloga, kaip anie geidė". "Nepasidarykite stabmeldžiais kaip 
kai kurie iš jų, kaip parašyta: „Tauta sėdosi valgyti bei gerti 
ir kėlėsi pramogauti.“ *Nepasileiskime, kaip kai kurie iš jų 


10,2 buvo pakrikštyti į Mozę debesyje ir jūroje: posakiai pakrikštyti į Mozę, pakrikštytieji į Jėzų Kristų 
(Rom 6,3), pakrikštyti į vieną kūną (12,13) yra būdingi teologinei Pauliaus minčiai. Pauliui tiek 
Kristus (ir Mozė kaip jo provaizdis), tiek Kristaus Kūnas - Bažnyčia yra mistinė sfera, į kurią 
jeinama per krikštą (daugiau apie tai žr. Rom 6,3 paaišk.). Taip pat pastebėtina, kad pagal 
hebrajų paprotį konvertitai krikštydavosi patys, o krikščionys priešingai - buvo krikštijami 
kitų. Pastebėtina, kad didžiojoje dalyje rankraščių čia pavartota pasyvi veiksmažodžio forma, 
t.y. buvo pakrikštyti (kaip krikščionys). Kituose rankraščiuose, tarp jų ankstyvajame papiruse 
P46 ir Origeno bei Auksaburnio raštuose, pavartota sangrąžinė forma, t. y. krikštijosi (kaip 
hebrajai). Tikėtina, kad Paulius Mozės kartos krikštą galėjo apibūdinti krikščioniškai (nors 
akademiniu šių dienų požiūriu tai būtų anachronizmas), nes ir tolesnėje Izraelio kelionėje 
per dykumą apaštalas įžvelgia analogijų su tikinčiųjų gyvenimu. 

10,3 valgė tą patį dvasinį maistą: turima omenyje mana, duona iš dangaus, kuria izraelitai 
maitinosi, keliaudami per dykumą (Iš 16; Ps 78, 23-29). Biblistai svarsto, kodėl Paulius šį maistą, 
okitoje eilutėje vandenį ir uolą, vadina dvasiniu (pneumatikos) maistu. Nuomonės išsiskiria. 
Vieni mano, kad mana pasotindavo izraelitus ne tik fiziškai, bet ir dvasiškai, o kiti - kad 
Paulius siekia pabrėžti Dvasios šaitinį, Dievą. Kad ir kaip būtų, šioje ST istorijoje apaštalas 
įžvelgia užuominų apie krikščionių sakramentus - Krikštą ir Eucharistiją. 

10,4 gėrė to paties dvasinio gėrimo: turimas omenyje vanduo, stebuklingai ištryškęs iš uolos 
(Sk17,1-7; Sk 20, 2-3; Ps 78,15-16; 105, 41; 14, 8). 

10,4 lydinčios dvasinės uolos: nors ST tekstas nieko nekalba apie izraelio tautą lydėjusią uolą, 
tačiau toks požiūris rabiniškoje egzegetinėje tradicijoje jau buvo įsitvirtinęs, tad Paulius jo 
nekvestionuoja. Pvz.: „Jis [...] padarė, kad vandens šulinys juos lydėtų [...]. Ir jis lydėjo juos 
dykumoje keturiasdešimt metų, kilo su jais į kalnus ir leidosi į slėnius" (Pseudo-Filonas, Liber 
antiguitatum biblicarum 10,7; 1,15). „Kadangi jis [šulinys] jiems buvo duotas, jis ėjo drauge į 
slėnius“ (Targum Onkelos, Iš 21,16-20). „Taigi šulinys, buvęs su Izraeliu dykumoje, buvo kaip 
keliaujanti uola [...] ir išjos tryško galingos srovės“ (Tosefta Sukkah 3, 1212). 

10,4 uola buvo Kristus: ST neretai Dievas vadinamas uola. Tiek Mozė (Įst 32,415.18.30.3'), tiek psalmi- 
ninkai Dievą vaizduoja kaip uolą, pvz.: „Viešpats yra mano uola, tvirtovė irišlaisvintojas" (Ps 18,2); 
„Tik Jis yra mano uola ir išgelbėjimas, mano tvirtovė - aš nesvyruosiu" (Ps 62,2); „Dievas yra jų uola, 
aukščiausiasis Dievas jų atpirkėjas“ (Ps 78,35). Matome, kad volos, išgelbėjimo ir atpirkėjo sąvokos 
glaudžiai susijusios. Tad suprantama, kodėl Paulius Izraelį lydėjusią uolą pavadina Kristumi. 
10,6 kad negeistume to, kas bloga, kaip anie geidė: žr. Sk 1,4-9.31-34. 
10,7 Tauta sėdosi valgyti bei gerti ir kėlėsi pramogauti: žr. Iš 32,6; vksm. paizė semantinis reikš- 
mių laukas platus: žaisti, lakstyti, pramogauti, dainuoti, skambinti muzikos instrumentu, šokti, 
Juokauti ir pan. Leisdamasis nuo kalno Mozė girdi stovykloje šūkaujančios minios triukšmą, 
dainas, o prisiartinęs išvysta šokius ir nuliedintą stabą - auksinį veršį (Iš 32, 15-19). Taigi, žo- 
džių paizė čia nusakomos pagoniškoms šventėms būdingos pramogos, kurių Mozės karta 
Išmoko Egipte. Šiuo pavyzdžiu Paulius įspėja Korinto - miesto, garsėjusio stabmeldiškomis 
Puotomis ir pasileidimu, - tikinčiuosius nevalgyti pagonių šventyklose. Stabams paaukoto 
Maisto valgymas paprastai reiškė tik inksmybių įžangą, o puotos baigdavosi pasileidimu - 
tai vaizdžiai iliustruoja kitas Pauliaus pateiktas pavyzdys (10, 8; Sk 25,1-5). 

pasileido ir krito vieną dieną dvidešimt trys tūkstančiai". ?Ne- 
mėginkime Kristaus“, kaip kai kurie iš jų mėgino ir žuvo nuo 
gyvačių". "Ir nemurmėkite, kaip kai kurie iš jų murmėjo' ir 
žuvo nuo naikintojo. "Visa tai jiems atsitiko kaip pavyzdžiai, 
o užrašyta pamokyti mums, gyvenantiems amžių pabaigoje. 
"Todėl, kas manosi stovis, težiūri, kad nekristų. "jus ištikęs 
išmėginimas įprastas žmogui, bet Dievas ištikimas - jis neleis 
jūsų mėginti daugiau nei galite pakelti, o kartu su išmėgi- 
nimumu duos ir išeitį, kad galėtumėte iškęsti. 

"Todėl, mano mylimieji, traukitės nuo stabmeldystės. 
"Kalbu kaip protingiems žmonėms, patys spręskite apie 
tai, ką sakau. “Ar laiminimo taurė, kurią laiminame, nėra 
bendrystė Kristaus kraujyje? Ar duona, kurią laužome, nėra 
bendrystė Kristaus kūne? "Kadangi duona viena, tai ir mes, 
daugelis, esame vienas kūnas, nes visi dalijamės ta viena 
duona. "Pažiūrėkite į Izraelio tautą": ar valgantys aukas nėra 
aukuro beūdrai? "Ką gi aš sakau? Ar kad stabams paaukotas 
maistas ką nors reiškia? Ar kad stabas ką reiškia? “Ne tai, 
o kad jie aukoja demonams", o ne Dievui. O aš nenoriu, kad 
jūs taptumėte demonų bendrais. Negalite gerti Viešpaties 
taurės ir demonų taurės, negalite sėdėti prie Viešpaties stalo 


10,8 dvidešimt trys tūkstančiai: tai vienas iš pavyzdžių, kai aprašant tą patį įvykį skirtingose 
Biblijos knygose pateikiami skirtingi skaičiai. Panašu, kad Paulius turi omenyje Sk 25, 5-9 
pasakojimą, o ten miršta 24 000. Biblistai neatitikimą aiškina skirtingai: (1) Paulius, cituoda- 
mas iš atminties, suklydo; (2) sumaišė su Levio giminės vyrais, kurių buvo 23 000 (Sk 26,62); 
(3) sąmoningai sujungė dvi istorijas (Iš 32,28 ir Sk 25,5-9), iš vienos paimdamas 3 000, o iš 
kitos 20 000; (4) rėmėsi kitais, neišlikusiais rašytiniais šaltiniais; (5) Skaičių knygos autorius 
žuvusiųjų skaičių suapvalino iki 24 000, o Pauliaus - iki 23 000. Kaip ten bebūtų, pateikta- 
me pavyzdyje svarbus ne žuvusiųjų skaičius, 0 jų nusižengimas, susilaukęs Dievo atpildo. 
10,9 Nemėginkime Kristaus: kaip uolą, lydėjusią Mozės kartą per dykumą, Paulius tapatina 
su Kristumi, taip ir Dievo mėginimą jis įvardija kaip Kristaus mėginimą. 

10,9 žuvo nuo gyvačių: žr. Sk 21,4-9. 

10,10 kai kurie iš jų murmėjo: izraelitai murmėjo visos kelionės per dykumą metu (Sk 14,36; 
16, 41.49; 17, 5.10), bet tikriausiai čia turimas omenyje ištroškusių izraelitų murmėjimas prieš 
Mozę, įvardytas kaip Dievo mėginimas (Iš 17, 1-7). 

10,18 Izraelio tautą: pažod. Izraelį pagal kūną. 

10,20 jie aukoja demonams: ir toliau kalbama apie Izraelio tautą (10,18), o ne apie pagonis. 
Žodžiai ta ethnė - pagonys buvo įterpti dalyje rankraščių, nes perrašinėtojams atrodė ne- 
logiška, jog žydai galėtų aukoti stabams. Tačiau iš tikrųjų mintis yra nuosekli - Paulius 
toliau plėtoja 8,7 pateiktą pavyzdį, pasakojantį apie tai, kaip Izraelis nusiliedino auksinį 
stabą ir jį garbino (iš 32, 15-19), žr. 10.7 paaišk. Taigi nuo Dievo atsitraukusi ir stabą garbi- 
nusi Izraelio tauta tampa įspėjimu korintiečiams, valgiusiems stabams paaukotą maistą 
pagoniškose šventyklose. 

ir prie demonų stalo. Gal norime sukelti Viešpaties pavydą"? 
Gal esame už jį stipresni? 

3vViskas leistina, tačiau ne viskas naudinga. Viskas leis- 
tina, tačiau ne viskas ugdo. “Niekas teneieško savo, bet 
kito naudos. 

3Visa, kas parduodama mėsos turgavietėje, valgykite ra- 
mia sąžinė“, nieko neklausinėdami, *“nes Viešpaties yra žemė ir 
visa, kas ją pripildo". "Jei jus pasikviečia netikintis žmogus ir 
jūs norite eiti, visa, kas jums pateikiama, valgykite ramia 
sąžine, nieko neklausinėdami. Bet jei kas jums pasakytų: 
„Tai šventyklos aukų mėsa“, nebevalgykite dėl to, kuris tai 
pasakė, ir dėl sąžinės, "turiu omenyje, ne jūsų, o kito sąži- 
nę. Kodėl gi mano laisvė turėtų būti teisiama kitos sąžinės? 
Jeigu aš valgau dėkodamas, kodėl esu koneveikiamas dėl 
to, už ką aš dėkoju? * Ar valgote, ar geriate, ar ką kita darote, 
visa darykite Dievo šlovei. *"Neįžeiskite nei žydų, nei graikų, 
nei Dievo Bažnyčios, “kaip ir aš stengiuosi visiems viskuo 
patikti, ieškodamas ne savo, bet daugelio naudos, idant jie 
būtų išgelbėti. 


1 Sekite manimi", kaip ir aš - Kristumi. 

ŽGiriu jus, kad prisimenate visą mano mokslą ir 
saugojate tai, ką jums esu perdavęs. Noriu, kad žinotumėte, 
jog kiekvieno vyro galva yra Kristus, žmonos galva - vyras", 
o Kristaus galva - Dievas. “Kiekvienas vyras, kuris meldžiasi 


10,22 Viešpaties pavydą: Viešpaties pavydo samprata kyla iš Dekalogo įsakymo Izraeliui 
neturėti kitų dievų, nesigaminti stabų ir jų negarbinti, nes Viešpats Izraelio Dievas yra 
pavydus Dievas (Iš 20, 3-6; Įst 5,9); stabų garbinimas pakursto Viešpaties pavydą (Įst 6,14-15; 
J0Z 4,19-20; 1 Kar14,22-23; Ps 78, 58). Regis, čia Paulius turi omenyje konkretų įspėjimą ne- 
valgyti stabams paaukoto maisto (Iš 34, 12-17). 

10,25 ramia sąžinė: žr. 8,7 ir Rom 2,15 paaišk. 

10,26 Viešpaties yra žemė ir visa, kas ją pripildo: cit. Ps 24,1; 50,12. 

TI, 1 Sekite manimi: tas pats posakis kaip 4,16; žr. Ef 5,1 paaišk. 

1,3 žmonos galva - vyras: kaip liet. k. žodis vyras gali reikšti arba lytį, arba santuokinį ryšį, 
taip ir gr. k. dktv. gunė turi dvi pagrindines reikšmes - moteris ir žmona. Regis, pastaroji 
reikšmė šiame paragrafe (11, 2-16) labiau atitiktų tiek vyravusias kultūros normas, tiek 
Pauliaus pamokymo turinį (plg. Ef 5,23) - turimos omenyje ne moterys apskritai, o ištekė- 
Jusios Moterys. Kadangi vienas iš pateiktų argumentų (Il, 8-12) remiasi žmogaus, kaip vyro 
' Moters, sukūrimo naratyvu (Pr 1, 26-28; 2,18-25), gunė verčiama ir kaip moteris, siekiant 
Išreikšti labiausiai tikėtiną minties seką; taip pat žr. 14,34 paaišk. 

ar pranašauja, turėdamas galvos apdangalą", daro gėdą sa- 
vo galvai. "Kiekviena žmona, kuri meldžiasi ar pranašauja" 
neapgobta galva", daro gėdą savo galvai - tai tas pats, kas būti 
nuskustai'. “Jei žmona neapsigobia, tai tegu ir nusikerpa. Ojei 
žmonai gėda nusikirpti ar nusiskusti, tegu apsigobia. "Vyras 

neprivalo gobti galvos, nes jis yra Dievo atvaizdas ir šlovė, o 

žmona yra vyro šlovė. *Ne vyras iš moters, bet moteris iš vyro, 
'ir ne vyras sukurtas dėl moters, bet moteris dėl vyro. "Todėl 
žmona privalo turėti ženklą ant galvos angelams“. "Tačiau 

Viešpatyje nei moters nėra be vyro, nei vyro be moters: "kaip 

moteris iš vyro, taip vyras per moterį, bet visa iš Dievo. "Pa- 
tys spręskite: ar dera žmonai melstis Dievui neapsigobusiai? 
"Argi pati prigimtis jūsų nemoko, kad vyrui negarbė auginti 
ilgus plaukus? "Kita vertus, moteriai auginti ilgus plaukus 

yra garbinga - [jai] plaukai duoti kaip skraistė. 


,4 turėdamas galvos apdangalą: pažod. turėdamas žemyn nuo savo galvos arba turėdamas ant 
galvos. Kadangi posakio reikšmė nėra visai aiški, vienų biblistų nuomone, turimas omeny- 
je apdangalas, o kitų - ilgi plaukai. Istoriškai romėnai vyrai melsdavosi apsigobę galvas, o 
graikai ir žydai - ne. Tik III a., siekdami atsiriboti nuo krikščionių, žydai pradėjo apsigobti 
maldai. Nors Korintas buvo Romos provincija, jame vyravo graikų papročiai. Tad sunku 
pasakyti, ar pagonys vyrai melsdavosi apsigobę. Kad ir kaip būtų, šis apaštalo pamokymas 
vienaip ar kitaip koreliuoja su vyravusiomis kultūros ir etiketo normomis. 

Ti,5 Kiekviena žmona, kuri meldžiasi ar pranašauja: Pauliaus nurodymai aprangos kodo klausimu 
sykiu atskleidžia, kad tiek vyrai, tiek moterys viešame bendruomenės susirinkime galėdavo 
melstis ir pranašauti. Nemažai biblistų pranašavimą laiko ne vien spontaniška inspiracine 
kalba, bet ir homilija, pastoraciniu pamokymų; taip pat žr. 14,34. 

TI, 5 neapgobta galva: Pasak Talmudo ir Mišnos, jei moteris žydė pasirodydavo viešumoje be 
apdangalo, ji padarydavo tokią gėdą savo vyrui, kad jis ją galėdavo atleisti (Mishnah Ketubbot 
7.6). Panašiai į moters aprangą žiūrėta ir graikų kultūroje: viešumoje žmonos gobdavosi 
galvą, o mergaitės - ne, idant duotų ženklą vyrams, kad yra netekėjusios (Plutarchas, 
Apophthegmata Laconica 232C). 

TI, 5 tai tas pats, kas būti nuskustai: Tacitas, aprašydamas germanų papročius, mini, kad 
neištikimai žmonai vyras nukirpdavo plaukus, nurengdavo ir nuogą išvarydavo į gatvę (Ger- 
mania 19). Plaukus graikai nusikirpdavo gedėdami (Platonas, Faidonas 89b). Tikėtina, kad 
Paulius pasitelkia viešos gėdos argumentą, turėdamas omenyje egzistavusius papročius. 
11,10 ženklą ant galvos angelams: šiuolaikinis skaitytojas gali tik spėlioti, ką reiškia šis mįslingas 
posakis. Biblistų pateikiamus atsakymus galima suskirstyti į keturias pagrindines grupes: 
(I) angelais vadinami bažnyčių vyresnieji (plg. Apr 1,20; 2,1.8112 ir toliau); (2) Tertulijonas (De 
virginibus velandis 1.7) ir vėlesni šio požiūrio adeptai čia įžvelgia nuorodą į kritusius angelus, 
demonus, ST vadinamus „Dievo sūnumis“, ieškančius sueities su moterimis (Pr 6,1-4); (3) 
posakis suprantamas kaip ženklas ant galvos, koks yra būdingas angelams, juk Dievo akivaiz- 
doje serafai dengia savo veidą sparnais (Iz 6,2); (4) angelai kaip Dievą garbinančios bend- 
ruomenės stebėtojai nusipelno pagarbos; jei ištekėjusioms moterims tuometinėje graikų 
kultūroje buvo nepadoru viešumoje nesigobti, tai juo labiau būtų negarbinga taip elgtis 
garbinant Dievą angelų akivaizdoje. 

"Ojei kas ketintų ginčytis, težino - kitokio papročio netu- 
rime“ nei mes, nei Dievo bažnyčios. 

"Duodamas šiuos nurodymus negaliu jūsų pagirti už jūsų 
susirinkimus: jie išeina ne į gera. 5Visų pirma girdžiu, kad, 
kai susirenkate kaip bendruomenė, tarp jūsų būna skilimų", 
ir tuo iš dalies tikiu. PTaip, tarp jūsų turi būti ir pasidalijimo", 
kad paaiškėtų, kurie iš jūsų yra tinkami". “Taigi, nors ir su- 
sirenkate, tai dar nereiškia, kad valgote Viešpaties vakarienę, 
Žnes kiekvienas skuba suvalgyti savo maistą", ir vienas lieka 
alkanas, o kitas nusigeria. Ar neturite namų, kad pavalgytu- 
mėte ir išgertumėte? O gal niekinate Dievo Bažnyčią ir norite 
pažeminti nepasiturinčiuosius? Ką turėčiau jums pasakyti? 
Pagirti? Ne, už tai nepagirsiu. 

*Aš gavau iš Viešpaties tai, ką ir perdaviau jums - Viešpats 
Jėzus tą naktį, kurią buvo išduotas, paėmė duoną, “padėko- 
jęs laužė ir tarė: „Tai yra mano kūnas už jus". Tai darykite 
mano atminimui.“ Taip pat po vakarienės paėmė taurę, 
sakydamas: „Ši taurė yra Naujoji Sandora mano kraujyje. 
Kiekvieną kartą, kai gersite, darykite tai mano atminimui.“ 


Tl, 16 kitokio papročio neturime: t. y. papročio, kai ištekėjusios moterys meldžiasi neapsigo- 
busios ar palaidais plaukais, o vyrai - apsigobę. Paulius numano, kad jo išdėstytas požiūris 
gali neįtikinti. Tad, regis, jis siekia švelninti nuomonių skirtumus, sakydamas, kad tokiomis 
Nuostatomis vadovaujasi visos jam žinomos bendruomenės - kitokios praktikos papras- 
čiausiai nėra. 

M. 18 būna skilimyžr. 1,10 paaišk. 

TI, 19 pasidalijimo: dktv. hairesis čia verčiamas kaip pasidalijimas, nors žodis gali reikšti vai- 
dus (Gal 5,20), ereziją (2 Pet 2,1) ar religinę srovę, judėjimą, partiją (Apd 5,17). Panašiai kaip 
la. judaizmas buvo pasidalijęs į fariziejų, sadukiejų ir esėjų sroves, taip ir tikintieji Korinto 
bendruomenėje jungėsi į frakcijas, kurias siejo su vieno ar kito apaštalo autoritetu (1,12; 3,4). 
1,19 tinkami: bdv. dokimos - ištirtas, išmėgintas, išgrynintas, bet taip pat tinkamas, patikimas, 
tikras, pripažintas. Abi reikšmes turi ir bendrašaknis vksm. dokimazo - išmėginti, ištirti, kad 
Paaiškėtų mėginio vertė, bet taip pat pripažinti vertu, tinkamu (žr. 1 Tes 2,4 paaišk.). Vksm. 
reikšmės apima tiek procesą, tiek jo rezultatą: išmėgintas, ištirtas žmogus tampa pati- 
kimas, tinkamas Viešpaties darbams. Čia, regis, labiau turimas omenyje vienos ar kitos 
Korinto tikinčiųjų grupės požiūrių tinkamumas ar atmestinumas (plg. dokimos 2 Tim 2,15), 
taip pat žr. 2 Kor 10,18. 

N.21 kiekvienas skuba suvalgyti savo maistą: Eucharistijos šventimas ankstyvojoje Bažnyčioje 
Vykdavo namuose (plg. Apd 2,46) ir, kaip aiškėja iš šio teksto, tikintieji atsinešdavo savo 
Maisto bei gėrimo. Problema, kurią sprendžia apaštalas, yra ta, kad nepasiturintys maisto 
atsinešti negalėdavo, o atsinešusieji skubėdavo patys jį suvalgyti. 

Ti,24 mano kūnas už jus: kai kuriuose vėlesniuose rankraščiuose įterpiami dlv. sulaužomas, 
atiduodamas. Visgi Corpus Paulinum tyrinėtojai sutaria, kad trumpesnis variantas - mano 
kūnas už jus - yra būdingesnis Pauliaus rašymo stiliui. 

“Taigi, kiekvieną kartą, kai valgote šią duoną ir geriate šią 
taurę, skelbiate Viešpaties mirtį, kol jis ateis. 

"Todėl, kas netinkamai valgo duoną ir geria Viešpaties taurę, 
tas nusikals Viešpaties kūnui ir kraujui. *Tegu žmogus save 
patikrina ir tik tuomet valgo duonos ir geria iš taurės. Nes 
kas valgydamas ir gerdamas Kristaus kūno neatpažįsta“, tas 
valgo ir geria sau nuosprendį. *Todėl tarp jūsų daug silpnų, 
ligotų, užtektinai ir užmigusių'. "Jeigu patys save tikrintu- 
me, nebūtume teisiami. *O kai Viešpats mus teisia - auklėja, 
idant nebūtume pasmerkti kartu su pasauliu. “Todėl, mano 
broliai, kai susirenkate valgyti, palaukite vieni kitų. *Jei kas 
alksta, tepavalgo namuose, kad susirinkimai nevirstų jums 
teismu. O visa kita nurodysiu atvykęs. 


1 Dabar apie dvasines dovanas": nenoriu, broliai, kad 

apie jas neišmanytumėte. *Žinote, kad, kai buvote pa- 
gonys, jus tarytum traukte traukė prie nebylių stabų. *Todėl 
sakau jums, kad nė vienas, kalbantis Dievo Dvasia, nesako: 
„Prakeiktas Jėzus!“ Ir nė vienas negali pasakyti: „Jėzus Vieš- 
pats“, jei ne Šventąja Dvasia. 

"Esama skirtingų dovanų, bet ta pati Dvasia, Esama skir- 
tingų tarnysčių, bet tas pats Viešpats. “Ir esama skirtingų 
veiklų, bet tas pats visa visuose veikiantis Dievas. "Kiek- 
vienam duodama Dvasios raiška bendram labui. *Vienam 
Dvasios duodamas išminties žodis, kitam - pažinimo žodis 
ta pačia Dvasia, vienam - iš tos pačios Dvasios - tikėjimas, 


TI, 29 Kristaus kūno neatpažįsta: mintis gali būti suvokiama dvejopai: (1) netinkamas sku- 
bėjimas suvalgyti ir išgerti tai, ką atsinešė pasiturintys bendruomenės nariai, įrodo, kad 
jie nežiūri į valgomą duoną kaip į Kristaus kūną; (2) susirinkusi bendruomenė yra Kristaus 
kūnas, tačiau nesirūpindami silpnesniaisiais, nesulaukdami vėluojančių, tokie krikščionys 
neatpažįsta Kristaus kūno. 

11,30 tarp jūsų daug silpnų, ligotų, užtektinai ir užmigusių: kai kurie tyrinėtojai linkę manyti, 
kad Paulius čia kalba apie dvasinį silpnumą; visgi labiau tikėtina, kad turimos omenyje 
Ūno negalios, ligos ir net mirtys kaip Viešpaties auklėjimo būdai, vedantys į išganymą 
1,33). Paminėtinas ir dar vienas požiūris: pasmerkimas, kurį užsitraukia neatpažįstantys 
Viešpaties kūno (11, 29), yra skirtas šykštuoliams, nenorėjusiems maistu dalytis su kitais. 
12,1apie dvasines dovanas: pažyminys pneumatika neturi pažymimojo žodžio, todėl verčiant 
jį tenka įterpti. Nors dktv. charismata — dovanos šiame skyriuje pavartojamas tik 4 eil. 
atsižvelgiant į kontekstą, čia jis labiausiai tinka. Sudaiktavardėjusi būdvardžio forma ta 
pneumatika šiame laiške verčiama: dvasiniai dalykai (2,13), dvasinės gėrybės (9, 1) ir dvasinės 
dovanos (12,1; 14,1). 

kitam - išgydymo dovanos iš vienos Dvasios, "vienam - nepa- 
prastų galių veiksmai, kitam - pranašavimas, vienam - dvasių 
skyrimas, kitam - įvairių rūšių kalbos“, dar kitam - kalbų 
aiškinimas. "Tačiau visa tai veikia viena ir ta pati Dvasia, 
kuri atskirai kiekvienam dalija, kaip nori. 

"Kaip vienas kūnas turi daug narių, ir visi kūno nariai, 
jų daugybė, yra vienas kūnas, taip ir Kristus. "juk mes visi, 
žydai ir graikai, vergai ir laisvieji, buvome pakrikštyti viena 
Dvasia į vieną kūną, ir visi buvome pagirdyti viena Dvasia. 
“Juk kūnas - tai ne vienas narys, o daugybė. "Jeigu koja 
sakytų: „Kadangi nesu ranka, aš nepriklausau kūnui“, ar dėl 
toji liautųsi priklausiusi kūnui? "Ir jeigu ausis sakytų: „Ka- 
dangi nesu akis, aš nepriklausau kūnui“, ar dėl to ji liautųsi 
priklausiusi kūnui? "Jei visas kūnas būtų akis, kurgi tuomet 
klausa? Jei visas - akis, kurgi būtų uoslė? šVis dėlto Dievas 
sudėliojo kūne narius, kiekvieną, kaip panorėjo. "Jeigu vi- 
si būtų vienas narys, kurgi tuomet kūnas? *0 dabar narių 
daug, bet kūnas vienas. "Negali akis sakyti rankai: „Man 
tavęs nereikia“, ar galva kojoms: „Man jūsų nereikia“. Ne, 
būtent tie kūno nariai, kurie atrodo silpnesni, yra būtini. 
ŠTuos, kuriuos laikome mažiau garbingais, supame didesne 
pagarba, ir mūsų gėdinguosius narius gaubia didesnis pado- 
rumas, "o mūsų padoriesiems nariams to nereikia. Dievas 
taip ir suderino kūną, daugiau pagarbos teikdamas tiems, 
kam jos trūksta, Židant kūne nebūtų skilimo ir nariai vie- 
nodai rūpintųsi vieni kitais. “Jei kenčia vienas narys, su juo 
kenčia ir visi nariai. Jei pagerbiamas [vienas] narys, su juo 
džiaugiasi visi nariai. 


12,10 įvairių rūšių kalbos: pastebėtina, kad šią Dvasios dovaną Paulius apibūdina kitais 
žodžiais nei Lukas. Pasak Luko, Sekminių dieną pirmieji Jėzaus mokiniai, pasidarę pilni Šv. 
Dvasios, pradėjo kalbėti heterais glūssais - kitomis kalbomis (Apd 2,4). O Paulius dar prideda 
žodį genė, kurį verčiame rūšys, tačiau jis gali reikšti ir gimines, gentis, tautas. Galimas dalykas, 
tikėta, kad įvairios kalbų rūšys apima ir angelų kalbas (žr. 13,1 paaišk.). Toliau Paulius frazę 
trumpina: genė glūssūn, tai pažodžiui reikštų kalbų rūšys, t. y. įvairios kalbos (12,28). Regis. 
apaštalų laikais posakis kalbėti kalbomis tampa techniniu terminu: jį vartoja tiek Paulius 
(22,30; 14, 5-6.18.23), tiek Lukas (Apd 10,46; 19,6), nors Morkaus intarpe skaitome: „kalbės 
Naujomis (kainos — naujas, nežinomas, keistas, nuostabus) kalbomis" (Mk 16, 1). 

12,13 pakrikštyti viena Dvasia į vieną kūną: t. y. panardinti (vksm. baptizė - nardinti, nerti) 
ĮKristaus kūną kaip į mistinę sferą, kurią sudaro Dievo Dvasią turintys žmonės; taip pat 
2r.10,2ir Rom 6,3 paaišk. 

"jūs esate Kristaus kūnas, o skyrium - jo nariai. ŠKai ku- 
riuos Dievas paskyrė Bažnyčioje, pirma - apaštalais, antra - 
pranašais, trečia - mokytojais, paskui - stebuklai, paskui - 
išgydymo dovanos, pagalba, vadovavimas, įvairios kalbos. 
“Ar visi apaštalai? ar visi pranašai? ar visi mokytojai? ar visi 
stebukladariai? ar visi turi išgydymo dovanų? ar visi kalba 
kalbomis? ar visi aiškina? "Siekite didžiųjų dovanų, ir aš pa- 
rodysiu jums patį iškiliausią kelią. 


1 Jei kalbėčiau žmonių ir angelų kalbomis", bet netu- 
rėčiau meilės", būčiau aidintis varis ar žvangantys 
cimbolai. “Ir jei turėčiau pranašystės dovaną, suprasčiau visus 
slėpinius ir įgyčiau visą pažinimą, jei turėčiau visą tikėjimą, 
kad galėčiau kalnus kilnoti, tačiau neturėčiau meilės, būčiau 
niekas. “Ir jei išdalyčiau viską, ką turiu, ir jei atiduočiau savo 
kūną, kad galėčiau pasigirti", bet neturėčiau meilės, nebūtų 
jokios naudos. + 
“Meilė kantri, meilė gera, nepavydi, [meilė] nesigiria, 
nesipuikuoja, *nesielgia netinkamai, neieško savo naudos, 
nepyksta, pamiršta, kas bloga, “nesidžiaugia neteisybe, bet 
džiaugiasi tiesa. "Visa pakenčia, visa tiki, visa kuo viliasi, 
visa ištveria. 


13,1 Jei kalbėčiau žmonių ir angelų kalbomis: svarstytina, ar kalbėjimas angelų kalbomis yra re- 
torinė priemonė, hiperbolė, ar iš tikrųjų tikėta, jog skirtingos kalbų rūšys apima ir angelų 
kalbas (žr. 12,10 paaišk.). Jobo testamento knygoje, datuojamoje apie I a., pasakojama, 
kaip Jobo dukterys šlovino Dievą angelų kalba (48.3), dangiškųjų valdovų kalba (49.2) ir 
cherubų dialektu (50.2). Tad požiūris, jog čia Paulius nehiperbolizuoja, o pats teigia arba 
persako korintiečių įsitikinimą, kad kalbantis kitomis kalbomis gali kalbėti ir kuria nors 
angelų kalba, yra visai pagrįstas; taip pat žr. Kol 2,18 paaišk. 

13,1 meilės: dktv. agapė - meilė šiame nedideliame skyriuje pavartotas net 9 kartus. Nėra 
dvejonių, kad tai gražiausias himnas meilei ne tik NT, bet ir visoje Biblijoje. Jis atskleidžia 
Kristaus Evangelijos esmę, įkūnija pagrindinę Corpus Paulinum temą ir ne tik korintiečiams, 
bet kiekvienam tikėjimo piligrimui rodo patį iškiliausią kelią. 

13,3 jei atiduočiau savo kūną, kad galėčiau pasigirti: nemažai vertėjų šią mintį verčia taip: jei 
atiduočiau savo kūną sudeginti. Šį esminį Minties neatitikimą lemia skirtingi tekstiniai šaltiniai. 
Didžioji dauguma ankstyvųjų rankraščių čia turi žodžių junginį hina kauchėsūmai - kad pasi- 
girčiau, tačiau kita dalis - panašiai skambant (skiriasi tik dvi raidės) hina kauthėsomai - kad 
būčiau sudegintas. Patristiniuose tekstuose versijos irgi yra pasidalijusios, pvz.: Klemenso ir 
Jeronimo raštuose skaitome kad pasigirčiau, o Tertulijono, Kiprijono, Auksaburnio ir kt. - kad 
būčiau sudegintas; dar įdomiau tai, kad Origeno raštuose pasitaiko abu variantei. Prasidėjus 
Bažnyčios persekiojimams, teksto perrašinėtojams sudeginimo variantas atrodė tinkamesnis, 
todėljis paplito vėlesniuose šaltiniuose. Tačiau Nestle-Aland graikiško teksto redakcinės 
kolegijos nuomone, labiau tikėtina, kad Paulius rašė kad pasigirčiau. 

Meilė niekada neišsenka'. Pranašystės liausis, kalbos nu- 
tils, baigsis pažinimas, nes mes pažįstame tik iš dalies ir 
pranašaujame iš dalies, bet, kai ateis tobulumas, baigsis tai, 
kas iš dalies. "Kai buvau vaikas, kalbėjau kaip vaikas, mąs- 
čiau kaip vaikas, svarsčiau kaip vaikas; tapęs vyru, palikau 
tai, kas vaikiška. "Dabar regime lyg veidrodyje, mislingai, 
o tuomet regėsime veidas į veidą. Dabar pažįstu iš dalies, o 
tuomet pažinsiu, kaip esu pažintas. "Taigi lieka tikėjimas, 
viltis ir meilė - šie trys, bet didžiausia iš jų - meilė. 


1 4 Puoselėkite meilę ir siekite dvasinių dovanų, o ypač - 

kad pranašautumėte. ŽKas kalba kita kalba, ne žmo- 
nėms kalba, bet Dievui. Niekas jo nesupranta, jis Dvasia 
kalba slėpinius. 0 pranašaujantis kalba žmonėms, juos 
ugdydamas“, ragindamas ir guosdamas. “Kas kalba kita kal- 
ba, ugdo save patį, o kas pranašauja - ugdo bendruomenę“. 
"Norėčiau, kad jūs visi kalbėtumėte kalbomis, bet labiau - 
kad pranašautumėte. Mat pranašaujantis yra didesnis už 
kalbantiji kalbomis, nebent pastarasis ir aiškintų, kad būtų 
ugdoma bendruomenė. 

“Broliai, tarkime, aš ateinu pas jus, kalbėdamas kalbomis. 
Kokia jums bus nauda, jei nekalbėsiu, perteikdamas apreiš- 
kimą, pažinimą, pranašystę ar pamokymą? 'Panašiai ir garsą 
skleidžiantys besieliai instrumentai - aūlas ar kitara': jei 
jie neskleis skirtingų garsų, kaip žinoti, kas aūlu grojama 
ar kitara skambinama? ŠIr jei trimitas skleis neaiškų garsą, 
kas ruošis mūšiui? ?Taip ir su jumis: jei kalba netarsite su- 
prantamų žodžių, kaip suprasti, ką sakote? Juk žodžius vėjais 


13,8 neišsenka: vksm. pipto - kristi, griūti, pulti žemyn gali reikšti ir išsekti, pranykti, baigtis. 
4,3 ugdydamas: dktv. oikodomė - statyba, statymas, perk. pr. ugdymas ir vksm. oikodomeo — 
statyti, ugdyti - vien šiame skyriuje pavartoti net septynis kartus, atskleidžia, kokią didelę 
reikšmę apaštalas teikė dvasiniam bendruomenės ugdymui. Kadangi pažinimo bei apskritai 
dvasingumo siekis gali remtis ir savanaudiškais motyvais (8,1; 13,2), Paulius pabrėžia, kad 
bendruomenės ugdymas pranoksta pavienio asmens tobulėjimą. Akivaizdu, kad korintiečiai 
tokios nesavanaudiško ir meile motyvuoto dvasingumo vizijos neturėjo; taip pat žr. 8,1 paaišk. 
4,4 bendruomenę: atsižvelgiant į kontekstą dėl aiškumo čia ir toliau šiame skyriuje ekklėsia 
Verčiama bendruomenė, o ne bažnyčia, taip pat 6,4. 

14,7 aūlas ar kitara: dktv. aulos - vamzdis, dūdelė ir pan.; anksčiau vertėjai versdavo fleita, ta- 
čiau aūlas panašesnis į obojų arba lietuvių birbynę. Kitara - senovės graikų styginis muzikos 
Instrumentas, sudarytas iš dviejų rėmų, išilgai jų virš nedidelio keturkampio rezonatoriaus 
buvo įtemptos septynios ar daugiau stygų. 

paleisite. "Kad ir kiek daug būtų pasaulyje įvairių kalbų, nėra 
nė vienos bebalsės. "Todėl, jeigu nesuprantu kalbos reikšmės, 
kalbančiajam būsiu svetimtautis ir kalbantysis man bus sve- 
timtautis. "Taip ir su jumis: kadangi esate uolūs dvasinių 
dovanų ieškotojai, siekite jų gausos bendruomenei ugdyti. 
"Todėl, kas kalba kita kalba, tegu meldžiasi, kad galėtų ją 
ir aiškinti. "[Mat] jei meldžiuosi kita kalba, meldžiasi ma- 
no dvasia, o protas lieka bevaisis. "Ką gi daryti? Melsiuosi 
dvasia, bet melsiuosi ir protu; giedosiu dvasia, bet giedosiu 
ir protu. "Nes jei šlovini dvasia, kaip neišmanantis žmogus" 
tars „amen“ tavo dėkojimui? jis juk nesupranta, ką kalbi. 
"Tu gražiai dėkoji, bet kitas nėra ugdomas. "Dėkui Dievui, 
aš kalbomis kalbu daugiau už jus visus, "bet bendruomenė- 
je verčiau pasakysiu penkis žodžius savo protu, kad ir kitus 
pamokyčiau, nei tūkstančius žodžių nežinoma kalba. 

“Broliai, nebūkite vaikai supratimu. Blogio atžvilgiu būkite 
kūdikiai, o mąstymu - subrendę žmonės. Žįstatyme parašyta: 

Svetimomis kalbomis 
ir svetimųjų lūpomis 
kalbėsiu šiai tautai, 
bet ir tuomet manęs neklausys", - sako Viešpats. 
“Taigi, kalbos yra ženklas ne tikintiems, bet netikintiems, 
o pranašavimas - ne netikintiems, bet tikintiems. 

“juk jeigu susirinks visa bendruomenė ir visi ims kalbėti 
kalbomis, ir ateis neišmanantys ar netikintys, argi nesakys, 
kadjūs šėlstate'? “Tačiau jei visi pranašaus ir jeis koks netikin- 
tis ar neišmanantis, jis bus visų sugėdintas, visų apkaltintas, 
Šjo širdies slaptybės bus atidengtos ir, puolęs veidu žemėn, 
jis pagarbins Dievą, skelbdamas: „Dievas išties yra tarp jūsų.“ 


14,16 neišmanantis žmogus: pažod. esantis neišmančio žmogaus vietoje; regis, šia fraze Paulius 
apibūdina naujatikį, kuris vėliau pradėtas vadinti katechumenu (taip pat 14, 23.24). 

14,21 Svetimomis kalbomis ir svetimųjų lūpomis kalbėsiu šiai tautai, bet ir tuomet manęs neklausys: 
laisvai cituojama Iz 28, V ir numanoma Įst 28, 49. Izraelis neklausė savo pranašų, kurių kalbą 
suprato, tad dėljų užkietėjimo Dievas atidavė tautą į svetimšalių, kurių kalbos jie nesuprato, 
rankas. Paulius tuo remiasi, aiškindamas, kad kalbėjimo kitomis kalbomis dovana yra kaip 
teismo ženklas netikintiesiemns (14, 22) - jeigu jie netiki aiškia Evangelijos žinia apie kryžių 
(1,18), tai niekaip negali suprasti ir kalbėjimo kitomis kalbomis dovanos, kurią duoda Šv. 
Dvasia. Visgi tikintieji turi rūpintis žmonių išgelbėjimu, todėl viešumoje pranašauti, mokyti 
bei melstis suprantama kalba (idant netikintys turėtų galimybę patikėti, o tikintieji būtų 
sustiprinti), o kitomis kalbomis melstis - slaptumoje (14, 2.28). 

“Tad kaip bus, broliai? Kai susirenkate, kiekvienas turi ar 
psalmę, ar pamokymą, ar apreiškimą, ar kalbą, ar aiškini- 
mą; visa tai tebūna skirta ugdymui. "Jei kas kalba kita kalba, 
tekalba du, daugiausia trys, ir paeiliui, o vienas teaiškina, 
8Jei nebūtų aiškintojo, tegul jis bendruomenėje tyli, o kal- 
ba sau ir Dievui. Pranašai tekalba du ar trys, o kiti tegu 
įvertina. “Jei kas nors bus apreikšta kitam iš ten sėdinčių, 
pirmasis tenutyla. "Juk jūs galite visi po vieną pranašauti, 
kad visi būtų pamokyti ir visi padrąsinti. *Pranašų dvasios 
paklūsta pranašams, *'nes Dievas yra ne sąmyšio, bet ramy- 
bės Dievas. Kaip visose šventųjų bendruomenėse, “moterys 
bendruomenėje tetyli'; joms kalbėti neleidžiama ir, kaip 


14,23 šėlstaie: vksm. mainomai - šėlti, siusti, siautėti, pakvaišti, būti apsėstam ir pan. (plg. )n 10,20; 
Apd 12,15; 26,24-25). Kai kurie biblistai čia mėgina įžvelgti sąsajas su šėlsmu pagoniškų kul- 
tų apeigose. Tikėtina, kad Korinto tikintieji Dvasios dovanų pasireiškimą (bent jau forma) 
įsivaizdavo kaip mistinių kultų dvasingumą. Juk, pradėdamas rašyti apie Dvasios dovanų 

raišką, Paulius primena, kad iki atsivertimo juos „traukte traukė prie stabų" (12, 2). Titas Livijus, 
aprašęs, kas Romoje vykdavo slaptų bakchanalijų metu, štai taip perteikia perpasakotus 
įspūdžius: „vyrai, tarsi pasiutę, konvulsiškai pranašaudavo, moterys, apsirengusios kaip 

bakchantės, susivėlusiais plaukais, su deglais rankose bėgdavo prie Tiberio" (Ab urbe condita 

39,13). Tolimesni Paulius pamokymai sugriauna tokį neva dvasinių dovanų raiškos mode!į: 

Šv. Dvasios inspiracija yra valdoma (14,32); bendruomenė yra ne sąmyšio, bet ramumo vie- 
ta (04,33); viskas, reiškiantis charizmoms, turi būti daroma tinkamai ir tvarkingai (14,40). 

14,34 moterys bendruomenėje tetyli: mūsų, lyčių lygybės, laikais šis pamokymas itin nuodugniai ty- 
rinėjamas teologų ir biblistų. Išskirtinos trys pagrindinės pozicijos: (1) Tai ne Pauliaus, o korintie- 
čių tezė, kurią Paulius cituoja (panašiai kaip 7,1; 8,1 ir kt.), oatsiliepdamas paneigia. Paneigimas 

įžvelgiamas retoriniame apaštalo klausime: Argi iš jūsų ft. y. vien vyrų) išėjo Dievo žodis? (14,36). Šis 

požiūrio taškas mažai tikėtinas, kadangi citata labai ilga, o paneigimas nekonkretus ir apskri- 
taisunkiai įžvelgiamas. (2) 34-35 eil. yra intarpas, parašytas ne Pauliaus, o vėlesnių redaktorių, 
kurie rėmėsi 1 Tim 2,11-15. Pozicija visų pirma grindžiama tuo, kad Paulius negalėjo prieštarauti 

pats sau: juk jis leido apsigobusiai žmonai melstis ir pranašauti (11,5) ir ką tik rašė, jog „visi [taip 
Pat ir moterys] galite pranašauti“ (14,31). Be to, atkreipiamas dėmesys į Pauliui nebūdingus 
posakius: kalbėti neleidžiama ir kaip sako Įstatymas. Penkiaknygėje nėra nurodymo, draudžian- 
čio kalbėti moteriai (tiesa, kai kurie egzegetai svarsto, gal turima omenyje Pr 3,16). Beto, visur, 
kur mini Raštą, Paulius pateikia ir citatą, o čia citatos nėra. Galiausiai pažymima, kad keliuose 

vėlesniuose rankraščiuose 34-35 eil. yra nukeltos į skyriaus pabaigą, t. y. po 40 eil., o vienas XII a. 
rankraštis šias eilutęs teksto ženklais pažymi kaip intarpą. Visgi didžiausias iššūkis šiam požiū- 
rio taškui yra tai, kad 34-35 eil. tekstas yra visuose ankstyvuosiuose rankraščiuose. (3) Pauliaus 

paliepimą moterims tylėti reikia aiškintis, atsižvelgiant į artimiausią kontekstą, t. y.: „Pranašai 

tekalba du ar trys, o kiti tegu įvertina" (14,29). Taigi moterys bendruomenėje pranašaudavo, 
tačiau aptariant pranašystes turėjo tylėti. Tiek judėjiškoje, tiek helenistinėje kultūroje moterys 

Neturėjo teisės dalyvauti viešajame diskurse, oviešumoje prieštarauti savo vyrui buvo apskritai 

Nepadoru. Paulius, ragindamas apsvarstyti pranašystes, žmonoms liepia patylėti, o nuomonių 

skirtumus su savo vyru išsiaiškinti namuose (14,35). Pastebima ir tai, kad moterys neturėjo 

galimybių išsilavinti. Apibendrinant šį požiūrį, daroma išvada, kad, palyginti su tuometinėmis 

etikos normomis, Pauliaus ieidimas moterims viešai kalbėti (meldžiantis ir pranašaujant) ir 
taip ugdyti bendruomenę (I, 5; 14,31) suteikė joms daugiau teisių nei buvo įprasta. Tačiau visai 

Nepaisyti egzistavusių etikos taisyklių ištekėjusiai moteriai buvo negražu (14,35). 

sako Įstatymas, tegu paklūsta. 70 jei nori ko nors išmokti, 
namie tepasiklausia savo vyrų, nes moteriai negražu kalbėti 
bendruomenėje. * Ar Dievo žodis išėjo iš jūsų? ar jus vienus 
pasiekė? “Jei kas manosi esąs pranašas ar Dvasios žmogus, 
tegu supranta, kad tai, ką jums rašau, yra Viešpaties įsaky- 
mas. *O kas to nepripažįsta, pats nebus pripažintas. *Taigi, 
[mano] broliai, siekite pranašauti ir nedrauskite kalbėti kal- 
bomis. “Bet viskas tebūna daroma tinkamai ir tvarkingai. 


1 5 Primenu jums, broliai, Evangeliją, kurią esu jums 

paskelbęs, kurią jūs priėmėte, kuria remiatės ir 
kuria būsite išgelbėti, jei laikotės Evangelijos žodžio, kuri 
jums paskelbiau, nebent veltui buvote įtikėję. Pirmiausia 
jums perdaviau, ką pats esu gavęs: kad Kristus numirė už 
mūsų nuodėmes, pagal Raštus, “kad buvo palaidotas ir yra 
prikeltas trečią dieną, pagal Raštus, ?ir kad pasirodė Kefui, 
paskui dvylikai; "tada jis pasirodė iš karto daugiau nei pen- 
kiems šimtams brolių, kurių daugumas gyvena iki šiolei, o kai 
kurie yra užmigę; "po to pasirodė Jokūbui, paskui visiems 
apaštalams; *o visų galiausiai, tartum ne laiku gimusiam, 
pasirodė ir man. "juk aš esu mažiausias iš apaštalų, never- 
tas vadintis apaštalu, nes persekiojau Dievo Bažnyčią, "bet 
Dievo malone esu, kas esu, ir jo man suteikta malonė neliko 
bergždžia, priešingai - pasidarbavau daugiau už juos visus, 
tiesa, ne aš, o Dievo malonė, esanti su manimi. "Tad ar aš, 
ar jie - taip mes skelbiame, ir taip jūs patikėjote. 

"O jei skelbiama, kad Kristus buvo prikeltas iš numirusių, 
kaip kai kurie iš jūsų sako, jog nėra mirusiųjų prisikėlimo? “jei 
nėra mirusiųjų prisikėlimo, tai ir Kristus nebuvo prikeltas; 
"o jei Kristus nebuvo prikeltas, tai tuščias [ir] mūsų skelbi- 
mas, tuščias ir jūsų tikėjimas. "Be to, išeina, kad mes esame 
melagingi Dievo liudytojai, nes liudijome, kad Dievas prikėlė 
Kristų, kurio jis neprikėlė, jei jau mirusieji nėra prikeliami. 
“Juk jeigu mirusieji nėra prikeliami, tai ir Kristus nebuvo 
prikeltas; "o jei Kristus nebuvo prikeltas, tai bergždžias jūsų 
tikėjimas, jūs vis dar esate savo nuodėmėse, Štuomet ir užmi- 
gusieji Kristuje yra žuvę. "Jei Kristumi viliamės vien šiame 
gyvenime, tai esame labiausiai apgailėtini iš visų žmonių. 

Bet iš tiesų Kristus yra prikeltas iš mirusių, pirmavaisis 
iš užmigusiųjų'. Kadangi mirtis - per žmogų, tai per žmo- 
gų ir mirusiųjų prisikėlimas. “Nes kaip Adome visi miršta, 
taip Kristuje visi atgyja, “bet kiekvienas pagal savo eilę: 
pirma Kristus, po to Kristaus žmonės - jo atėjimo metu", 
*o tuomet - pabaiga, kai jis perduos karalystę Dievui Tėvui, 
sunaikinęs visus valdovus, valdžias ir galias. “Juk jis turės 
karaliauti, kol visus priešus paties po savo kojomis. *Pasku- 
tinis priešas, kuris bus sunaikintas, - mirtis, nes visa palenkė 
jam po kojų". Kai sakoma „visa palenkta“, aiškų, kad išskyrus 
tą, kuris jam visa palenkė. 30 kai jam bus visa palenkta, tada 
[ir] pats Sūnus nusilenks tam, kuris jam visa palenkė, idant 
Dievas būtų visa visame. ?Antraip ką darys krikštijamieji už 
mirusiuosius'? Jei mirusieji apskritai nėra prikeliami, kam 


15,20 pirmavaisis iš užmigusiųjų: dktv. aparchė gali reikšti ir tiesiog pirma, kaip 15,23, tačiau 
labiau tikėtina, kad Paulius mirusiųjų prisikėlimui apibūdinti pasitelkia šį žodį, turėdamas 
omenyje ST pirmųjų derliaus vaisių nuėmimo šventimą. Kaip Izraelyje buvo švenčiama, 
surinkus pirmuosius derliaus vaisius ir grūdus (iš 23,16), taip krikščionys švenčia Kristaus 
prisikėlimą su viltimi, kad ir patys bus prikelti, kai amžių pabaigoje Dievas surinks visą derlių. 
Vienoje iš Jėzaus parabolių taip ir sakoma: „Pjūtis - pasaulio pabaiga" (Mt 13,39). Paulius 
tikinčiųjų prisikėlimą susieja su paruzija, t. y. su Kristaus atėjimu 15, 23. 

15,23 jo atėjimo metu: dktv. parousia - buvimas čia, atėjimas, atvykimas yra reikšmingas escha- 
tologinis terminas, žymintis antrąjį Kristaus atėjimą į žemę. Teologijoje antrasis Kristaus 
atėjimas įsitvirtino graikišku paruzijos pavadinimu, o pirmasis - lotynišku žodžiu adventus, 
taip pat reiškiančiu atėjimą. Pauliaus laiškuose paruzijos kategoriją randame kaskart, kai 
kalbama apie Kristaus sugrįžimą (I Tes, 2,19; 3,13; 4,15; 5,23; 2 Tes 2,1.8), nors jis taikomas 
ir Antikristo pasirodymui (2 Tes 2, 9), taip pat ne teologine reikšme, kalbant apie žmonių 
atvykimą (16,17; 2 Kor 7,6.7; Fil 1,26). 

15,27 nes visa palenkė jam po kojų: cit. Ps 8,6. 

15,29 krikštijamieji už mirusiuosius: teologai ir NT tyrinėtojai pateikia ne vieną skirtingą šios 
Minties paaiškinimą. Išskirsime kelis pagrindinius: (1) Manoma, kad korintiečiai adaptavo 
Pagoniškus papročius ir iš tiesų buvo krikštijami vietoje savo mirusiųjų artimųjų, idant šie 
būtų išgelbėti. Žinių, kad tokio ritualo būta, pateikia Tertulijonas (Adversus Marcionem 510; 
Deresurrectione carnis 48), Epifanijus (Panarion 28.6), Filasteris (Heresiae 49). Tačiau šie krikš- 
čionių autoriai smerkia tokią praktiką, kaip pagonišką. Todėl mažai tikėtina, kad Paulius, 
laiške daug kartų įspėjęs korintiečius saugotis pagoniškų apeigų, tokį ritualą čia pasitelktų 
kaip vieną iš savo argumentų. (2) Įžvelgiamos ne pagoniškos, ojudėjiškos krikštijimosi už 
Mirusiuosius sąsajos (plg. 2 Mak 12,43-45), tačiau, kaip ir pirmuoju atvėju, manoma, kad 
buvo krikštijamasi už kitus, jau mirusius. (3) Atsižvelgiant į 15 sk. kontekstą ir Corpus Pau- 
linum teologiją krikšto klausimu, labiausiai tikėtina, kad turimas omenyje tikinčiųjų van- 
dens krikštas. Jau Jonas Auksaburnis rašo, kad Pauliaus posakis primena krikšto formulę 
(Homiliaein epistulam i ad Corinthios 40.2). Žodis mirusieji gali reikšti arba tų, kurie krikštijami, 
dvasinę būklę iki tikėjimo (Ef 2,1.5; Kol 2,13), arba mirtingą tikinčiųjų kūną (Rom 6,12; 8,10). 
Bet kuriuo atveju, vandens krikštas, Pauliaus požiūriu, yra mirtį ir prisikėlimą liudijantis 
Ženklas / sakramentas (Rom 6,3-14; Kol 2,12-13), o šiame skyriuje jis ir siekia parodyti, kad 
Mokymas apie tikinčiųjų prisikėlimą pagrįstas. 

už juos krikštytis? *"Kodėl ir mes kas valandą esame pavoju- 
je? Kasdien susiduriu su mirtimi, prisiekiu, [broliai,] savo 
pasididžiavimu, kurį turiu mūsų Viešpatyje Jėzuje Kristuje, 
jumis. “Jei su žvėrimis Efeze kovojau" kaip viso labo žmogus, 
kas man iš to? Jei mirusieji nėra prikeliami, tai 

valgykime ir gerkime, 

juk rytoj mirsime V 

“Neapsirikite: 

Gadina dorą būdą blogos pažintys. 
“Išsiblaivykite, kaip pridera, ir nenuodėmiaukite, Kai kurie 
iš jūsų nepažįsta Dievo - sakau tai jūsų gėdai, 

“Ko gero, kas nors paklaus: „Kaip gali būti prikeliami mi- 
rusieji? Su kokiu kūnu jie ateina?“ “Kvaily, tai, ką tu pasėji, 
neatgyja, jei nenumiršta. *Sėdamas tu sėji ne būsimą kūną, 
o pliką grūdą, tarkime, kviečių ar kokį kitą. “O Dievas jam 
duoda kūną, kokį panorėjo - kiekvienai sėklai savą kūną. Ne 
visi kūnai vienodi: vienoks žmonių, kitoks gyvulių kūnas, 
vienoks paukščių, kitoks žuvų; "yra dangaus kūnų ir žemės 
kūnų: vienokia yra dangiškųjų šlovė, kitokia - žemiškųjų, 
"vienoks saulės, kitoks mėnulio, dar kitoks žvaigždžių spin- 
dėjimas; juk ir žvaigždės spindi skirtingai. 

“Taip ir su mirusiųjų prisikėlimu. Sėjamas pražūvantis 
kūnas, prikeliamas nepražūvantis, “sėjamas negarbingas, 
prikeliamas šlovingas, sėjamas silpnas, prikeliamas galin- 
gas, “sėjamas sielinis kūnas, prikeliamas dvasinis kūnas. 
Jeigu yra sielinis kūnas, tai yra ir dvasinis. “Taip ir parašyta: 


15,32 su žvėrimis Efeze kovojau: mirusiųjų prisikėlimui pagrįsti Paulius pasitelkia dar vieną 
argumentą - savo, kaip apaštalo, tarnystę ir su ja susijusius mirtinus pavojus, kuriuos jis 
išsamiai aprašo 2 Kor TI, 23-29. Mintį apie kovą su žvėrimis galime suprasti arba tiesiogine, 
arba perkeltine prasme. Pastaroji, rodos, yra labiau tikėtina. Jei Pauliui, kaip pasmerktam 
nusikaltėliui, išties būtų tekę Efezo amfiteatre kovoti su žvėrimis, jis, pagal romėnų teisę, 
būtų praradęs savo pilietybės teikiamas teises, o taip nebuvo (Apd 22,25-29; 23,27). Greičiau- 
siai ir Lukas tokį įvykį būtų paminėjęs Apaštalų darbuose. Veikiau žvėrimis Paulius vadina 
priešiškus Evangelijai ir trokštančius jo kraujo žmones, kurių Efeze, pasak jo paties, buvo 
daug (16,8-9). ir kitoje vietoje apsigynimą teisme Paulius metaforiškai lygina su išplėšimu 
iš iiūto nasrų (2 Tim 4, 16-17). 

15,32 Valgykime ir gerkime, juk rytoj mirsime: cit. Iz 22,13. 

15,33 Gadina dorą būdą blogos pažintys: citata iš Menandro (apie 342 - 290 pr. Kr.) komedijos 
(fragmentas 187 [218]) Taidė (gr. Thais). Kadangi ne vienas Menandro posakis tapo plačiai 
cituojama auksine mintimi, svarstytina, ar čia Paulius pateikia teksto citatą, ar korintiečiams 
gerai žinomą maksimą. 

pirmasis žmogus, Adomas, tapo gyva siela"; o paskutinis Ado- 
mas - gyvenimą teikiančia dvasia “Tačiau pirma ne dvasios, 
o sielos žmogus", ir tik paskui - dvasios. "Pirmasis žmogus - 
iš žemės dulkių, žemiškasis, o antrasis žmogus - iš dangaus. 
“Koks žemiškasis, tokie ir žemiškieji, ir koks dangiškasis, 
tokie ir dangiškieji. “Tad kaip nešiojome žemiškojo atvaizdą, 
taip nešiosime ir dangiškojo atvaizdą. 

"Štai ką sakau, broliai: kūnas ir kraujas negali paveldėti 
Dievo karalystės ir kas pražūva nepaveldės to, kas nepražū- 
va. "Štai skelbiu jums slėpinį: nors ne visi užmigsime, bet 
visi būsime perkeisti - *staiga, akimirksniu, aidint pasku- 
tiniajam trimitui . Jis sutrimituos ir mirusieji bus prikelti 
nepražūvantys, o mes būsime perkeisti, *nes ši pražūtis turi 
apsivilkti nepražūtimi, ir šis marumas apsivilkti nemarumu. 
"Kai ši pražūtis apsivilks nepražūtimi ir šis marumas apsi- 
vilks nemarumu, tuomet išsipildys užrašytas žodis: 

Mirtis pergalės praryta" 
"Kur, mirtie, tavoji pergalė? 
Kur, mirtie, tavasis geluonis?" 

“Mirties geluonis - nuodėmė, o nuodėmės galia - Istaty- 
mas. "Bet ačiū Dievui, kuris duoda mums pergalę per mūsų 
Viešpatį Jėzų Kristų. 

“Taigi, mano mylimieji broliai, būkite tvirti, nepajudi- 
nami, visuomet turtėkite Viešpaties darbais žinodami, kad 
jūsų triūsas Viešpatyje nėra bergždžias. 


|| Dabar apie rinkliavą šventiesiems": darykite taip, kaip 
esu nurodęs Galatijos bendruomenėms. *Kas pirmąją 


15,45 tapo gyva siela: cit. Pr 2,7. 

15,46 sielos žmogus: žr. 2,14 paaišk. 

15,52 aidint paskutiniajam trimitui: plą. 1 Tes 4,16. 

15,54 Mirtis pergalės praryta!: laisvai cituojama Iz 25,8. 

15,55 Kur, mirtie, tavasis geluonis? laisvai cituojama Oz 13,14. 

16,1apie rinkliavą šventiesiems: vienas iš Pauliaus įsipareigojimų Jeruzalės bendruomenei 
buvo jos rėmimas lėšomis, surinktomis bažnyčiose pagonijoje (plg. Gai 2,10). Apaštalas tai 
darė netik Korinte bei čia minimose Galatijos bendruomenėse, bet ir kitur (Rom 15, 25-27). 
Rinkliavas motyvavo ne tik skirtingas pragyvenimo lygis - Judėjoje gyvenimo sąlygos buvo 
kur kas sunkesnės (Apd Ti, 27-30) - bet visų pirma savo tikėjimo tėvų ir apskritai dvasinių 
šaknų pripažinimas: „jei pagonys yra judėjų dvasinių gėrybių dalininkai, tai patys privalo 
Patarnauti jiems dalydamiesi žemiškosiomis" (Rom 15,27). Šią perspektyvą Paulius teolo- 
9iškai grindžia ir plėtoja 2 Kor 8-9 sk. 

savaitės dieną kiekvienas iš jūsų teatideda, kiek gali, iš to, 
ką yra sukaupęs, idant rinkliavos nebūtų daromos tik man 
atvykus. 30 atvykęs pasiųsiu jūsų parinktus žmones su paly- 
dimaisiais laiškais, kad nuneštų jūsų dovaną į Jeruzalę. *jei 
pasirodys, kad ir man verta keliauti, jie keliaus sa manimi, 

*Pas jus atkeliausiu, perėjęs Makedoniją. Makedonijoje 
neužsibūsiu“, *o pas jus galbūt pasiliksiu arba ir peržiemosiu, 
kad išlydėtumėte mane, kai keliausiu toliau. "Mat nenoriu 
dabar su jumis pasimatyti tik praeidamas. Viliuosi, jei Vieš- 
pats leis, kurį laiką pas jus paviešėti. Iki Sekminių viešėsiu 
Efeze, "nes čia plačiai atsivėrusios durys mano darbui, bet ir 
priešų daug. “Jei atvyks Timotiejus, žiūrėkite, kad jam pas 
jus nieko netektų bijoti, nes jis, kaip ir aš, dirba Viešpaties 
darbą. "Todėl niekas jo teneniekina. Išlydėkite jį ramybėje, 
kad ateitų pas mane, nes laukiu jo kartu su broliais. 

"Dėl brolio Apolo: labai raginau jį, kad su broliais aplankytų 
jus, bet dabar jis visai neturi noro vykti; ateis, radęs tinka- 
mą laiką. 

SBudėkite, tvirtai stovėkite tikėjimu, būkite vyriški, stip- 
rūs! "Tegu viskas jūsų būna daroma su meile. 

5Prašau jūsų, broliai, - jūs žinote Stepono namus, kad 
jie yra Achajos pirmavaisiai', paskyrę save šventųjų tarnys- 
tei, - “kad ir jūs paklustumėte tokiems žmonėms ir visiems, 
kurie dirba ir vargsta kartu su mumis. "Džiaugiuosi Stepono, 
Fortunato ir Achaiko atvykimu, jie užpildė jūsų nebuvimo 
spragą, Šatgaivino ir mano, ir jūsų dvasią. Gerbkite tokius 
žmones! 

9fus sveikina Azijos bendruomenės. Šiltai jus sveikina Ak- 
vilas ir Priska“ ir bendruomenė jų namuose“. “Jus sveikina 
visi broliai. Sveikinkite vienas kitą šventu pabučiavimu“. 


16,5 Makedonijoje neužsibūsiu: pažod. Makedoniją pereisiu. 

16,15 Achajos pirmavaisiai: t. y. pirmieji patikėję Kristumi Achajos krašte, žr. 15,20 paaišk. 
16,19 Akvilas ir Priska: žr. Rom 16,3 paaišk. 

16,19 bendruomenė jų namuose: Apd 2,46; plg. Kol 4,15, žr. Rom 16,5ir Flm 1,2 paaišk. 
16,20: žr. 2 Kor 13,12 paaišk. 

"Sveikinimai - mano paties, Pauliaus, ranka". "Jei kas 
nemyli Viešpaties, tebūnie prakeiktas". Maranata'! ŠVieš- 
paties Jėzaus malonė su jumis. “Mano meilė su jumis visais 
Kristuje Jėzuje. 


16,21 mano paties, Pauliaus, ranka: žr. 2 Tes 3,17 paaišk., plg. Gal 6,71; Kol 4,18; Fm 1,19. 

16,22 tebūnie prakeiktas: žr. Gal 1,8 paaišk. 

16,22 Maranata: NT šis aramėjiškas posakis randamas tik šioje vietoje. Jis gali reikšti: (1) Vieš- 
Pats atėjo, (2) Viešpats ateina arba (3) Viešpatie, ateik. Visos šios prasmės tinka ir teologiniu 
aspektu: tai gali būti išpažinimas, įtvirtinantis Viešpaties atėjimo (pirmojo arba antrojo) 
faktą, arba maldavimas, kad Kristus kuo greičiau sugrįžtų. Didachėje (10, 6) ta pati formulė 
Vartojama Eucharistiniame kontekste, tačiau ir vė] neaišku, ar kaip išpažinimas, ar kaip 
Malda. Kadangi pastaroji, tik graikų kalba, skamba Apreiškimo knygos pabaigoje - ateik, 
Viešpatie Jėzau (Apr 22,20) - tai ir čia marana tha tradiciškai traktuojama kaip malda. 


ANTRAS LAIŠKAS 
KORINTIEČIAMS 


Paulius, Dievo valia Kristaus Jėzaus apaštalas, ir brolis 
Timotiejus - Dievo Bažnyčiai Korinte ir visiems šven- 
tiesiems, gyvenantiems visoje Achajoje. "Malonė ir ramybė 
jums nuo Dievo, mūsų Tėvo, ir Viešpaties Jėzaus Kristaus. 
*Palaimintas Dievas' ir mūsų Viešpaties Jėzaus Kristaus 
Tėvas, gailestingumo Tėvas ir visokeriopos paguodos Die- 
vas“, 'guodžiantis mus visuose mūsų varguose', kad ir mes 
galėtume paguosti visokio vargo prislėgtuosius ta paguoda, 
kuria patys esame Dievo guodžiami. ?Nes kaip gausėja mums 
tenkančių Kristaus kentėjimų", taip per Kristų gausėja ir 
mūsų paguodos. “Jei esame slegiami vargo, tai jūsų paguo- 
dai ir išgelbėjimui. Jei esame guodžiami, tai jūsų paguodai, 
teikiančiai jėgų ištverti tokius pačius kentėjimus, kokius ir 
mes kenčiame. /'Mūsų pasitikėjimas jumis tvirtas, nes žino- 
me, kad esate ir kentėjimų, ir paguodos bičiuliai. 
*Norime, kad jūs, broliai, žinotumėte apie bėdą, į kurią mes 
patekome Azijoje. Buvome taip nepakeliamai slegiami, kad 
nė nesitikėjome likti gyvi. "Patys sau buvome ištarę mirties 


1,3 Palaimintas Dievas: žr. Ef 1,3 paaišk. 

1,3 visokeriopos paguodos Dievas: šiame laiške Dievo, kaip guodėjo visuose žmogaus varguosė, 
paveikslas atskleidžiamas itin ryškiai (1, 33-11; 7, 2-13); taip pat žr. 7, 6 paaišk. 

1,4 varguose: dktv. thlipsis - suspaudimas, priespauda, kančia, vargas - yra vienas raktinių laiško 
žodžių, pavartotas 9 kartus (1,8; 4,17; 6,4ir kt.); taip pat žr. Rom 2,9 paaišk. 

1,5 kaip gausėja mums tenkančių Kristaus kentėjimų: laiško įžanga supažindina su pagrindinė 
tema - krikščionių kentėjimais pasaulyje. Nors Kristus ir dovanojo pergalę prieš blogį, Pau- 
liaus įsitikinimu, Dievas nepanaikina vargo, bet dalyvauja jame, teikdamas savo malonę 
ir paguodą. 

nuosprendį ir jau pasitikėjome ne savimi, o Dievu, prikelian- 
čiu mirusiuosius. “Jis išgelbėjo mus iš mirtino pavojaus, ir 
gelbės. Viliamės juo, [kad] ir toliau gelbės, "prisidedant ir 
jums malda už mus, idant už daugelio lūpomis mums iš- 
melstą dovaną" daugelis už mus dėkotų. 

"Štai kuo didžiuojamės - savo sąžinės liudijimu", kad pa- 
saulyje, o ypač jūsų atžvilgiu, gyvenome vadovaudamiesi 
Dievo nuoširdumu ir tyrumu, [ir] ne kūniška išmintimi, 
bet Dievo malone. "Nerašome jums nieko, išskyrus tai, ką 
galite perskaityti ir suprasti. Viliuosi, kad suprasite iki galo, 
"kaip iš dalies mus jau supratote, kad [mūsų] Viešpaties Jė- 
zaus dieną mes būsime jūsų pasididžiavimas, o jūs - mūsų", 
5Kupinas tokio pasitikėjimo, ketinau pirma atkeliauti pas 
jus, kad antrąkart gautumėte malonę, "ir pro jus keliauti į 
Makedoniją, o iš Makedonijos vėl atvykti pas jus, kad išly- 
dėtumėte mane į Judėją. "Argi turėdamas tokių ketinimų 
elgiausi lengvabūdiškai? O gal šie ketinimai tėra kūniško 
žmogaus ketinimai ir mano „taip, taip“ reiškia „ne, ne“? 
"Prisiekiu, kaip Dievas ištikimas", mūsų žodis jums nėra 
ir „taip“, ir „ne“. "Dievo Sūnus Jėzus Kristus, kuri mes - aš, 
Silvanas ir Timotiejus - jums paskelbėme, nebuvo „taip“ ir 
„he“. Kiek tik yra Dievo pažadų, jame jie yra „taip“. Todėl 
per jį ir mūsų tariamas „amen“ Dievo šlovei. ŽTai jis, Dievas, 


TM dovaną dktv.: charisma čia apibūdina Dievo malonę, apsaugojusią nuo akivaizdžios mirties. 
112 savo sąžinės liudijimu: apie sąžinės - suneidėsis etimologiją ir genezę antikinėje literatū- 
roje bei jos sąvoką Pauliaus teologijoje žr. 1 Kor 8,7 paaišk. 

1.14 Viešpaties Jėzaus dieną mes būsime jūsų pasididžiavimas, o jūs - mūsų: dktv. kauchėma ir 
kauchėsis - pasididžiavimas, pasigyrimas bei vksm. kauchaomai - girtis yra raktiniai šio laiško 
žodžiai, iš viso pavartoti net 29 kartus. Pasakęs, kad gali didžiuotis savo sąžinę, Paulius 
Dristato ir eschatologinę perspektyvą šiuo aspektu: deramas apaštalo ir jo pagimdytos 
tikinčiųjų bendruomenės tarpusavio santykis yra pasitikėjimas ir pasididžiavimas. Mat 
orintiečiai buvo nusivylę Pauliumi kaip apaštalu ir apskritai sudvejoję jo pašaukimu bei 
skelbiama Evangelija. O Paulius priešingai - vis kartoja, kad pasitiki korintiečiais ir giriasi 
ais (74.14: 9,2); tuo pačiu turėtų atsilyginti ir Korinto bendruomenė (5,12; 12, TI). Pasigyrimo 
Motyvas daug kartų kartojasi ir vadinamojoje „kvailio prakalboje“ (11,16 - 12,13), skirtoje 
Sugėdinti korintiečiams ir atskleisti klaidingiems gyrimosi bei pasididžiavimo motyvams. 

118 Prisiekiu, kaip Dievas ištikimas: idiomatinis posakis, būdingas iškilmingoms priesaikoms. 
Laiško įžangoje tai jau antras apaštalo patikinimas dėl savo sąžiningo elgesio. Pirma Paulius 
prisiekia savo sąžine, dabar - Dievu. Apaštalo planus atvykti į Korintą iš pradžių sujaukė bėda, 
greičiausiai persekiojimas, tačiau, kaip toliau paaiškėja, ir netinkama Korinto bendruomenės 
būklė (1,23; žr. 2,1 paaišk.). Tad misijinių kelionių maršruto pasikeitimų, nesvarbu, dėl kokių 

Priežasčių, negalima laikyti svariais argumentais, sprendžiant pasitikėjimo apaštalu ir jo 
dorovės klausimus. Tai ir yra pagrindinis Antrojo laiško korintiečiams parašymo motyvas. 

mus kartu su jumis stiprina Kristuje, patepė, “paženklino 
savo antspaudu ir davė mūsų širdims Dvasios užstatą“. 

Šaukiuosi Dievą savo sielos liudytoju - į Korintą nebekelia- 
vau gailėdamas jūsų. "Nenorime viešpatauti jūsų tikėjimui, 
bet esame jūsų džiaugsmo talkininkai - tikėjimu jūs ir taip 
tvirtai stovite. 


Aš nusprendžiau nebekeliauti pas jus su liūdesiu". "Nes, 

jeigu aš jus liūdinu, kas mane pradžiugins, jei ne tas, 
kurį nuliūdinau? *Todėl ir parašiau jums, kad, kai atvyksiu, 
manęs nenuliūdintų tie, kurie turėtų mane pradžiuginti. Juk 
pasitikiu jumis visais ir žinau, kad mano džiaugsmas yra ir 
visų jūsų džiaugsmas. “Iš didelio sielvarto ir širdgėlos rašiau 
jums, gausiai liedamas ašaras, ne tam, kad liūdėtumėte, bet 
kad žinotumėte, kaip stipriai jus myliu. 

Jei kas ir nuliūdino, tai ne mane, bet (nenoriu perlenkti), 
bent iš dalies, nuliūdino jus visus. "Tokiam pakanka dau- 
gumos skirto sudrausminimo“. "Dabar, priešingai, veikiau 
turėtumėte jam atleisti ir jį paguosti, kad jo nepaskandintų 
beribis liūdesys. Todėl raginu jus: įrodykite, kad jį myli- 
te“. "Tam ir parašiau, kad jus išmėginčiau ir sužinočiau, ar 


1,22 paženklino savo antspaudu ir davė mūsų širdims Dvasios užstatą: plg. 5,5; Ef 1,13-14, Žr. 
Ef1. Girl, 4 paaišk. 

2,1 nusprendžiau nebekeliauti pas jus su liūdesiu: kai kurie korintiečiai kaltino apaštalą esant 
lengvabūdį ir nepatikimą (1,17; 10,2). Čia Paulius atskleidžia pagrindinę priežastį, kodėl jis 
nenorėjo vėl keliauti į Korintą - konfliktą su žmogumi, kurio vardas neminimas (apskritai 
šiame laiške, priešingai nei pirmajame, nėra paminėtas nė vienas vardas), bet jis vadinamas 
tuo, kas nuliūdino, (2, 5) ir įžeidėju (7,12). Šis asmuo netikėjo Pauliaus pašaukimu, juodino 
jo tarnystę ir susilaukė nemažos bendruomenės dalies pritarimo. Todėl apaštalas nuolat 
pabrėžia, kad tiek jo paties, tiek jo bendražygių elgesys yra nepriekaištingas (1,19-23; 2,17; 
3,1-6; 4,2; 5,11-12; 6,1-13 ir kt.). Apskritai 2 Kor galime laikyti didžiąja Pauliaus apaštalystės 
apologija (panašia intencija buvo parašytas ir Laiškas galatams). 

2,6 sudrausminimo: NT dktv. epitimia pavartotas tik šioje vietoje. Jis bendrašaknis vksm. epi- 
tima, kuris reiškia barti, priekaištauti, drausminti, pasmerkti, pvz.: „Neištyręs reikalo, nesika- 
binėk, pirma apsvarstyk, tik tada pasmerk [epitima|" (Sir 1,7). LXX vartojamas bendrašaknis 
dktv. epitimėsis - barimas, priekaištas, smerkimas, pvz.: „Geriau yra išgirsti išmintingo barimą 
[gr. epitimėsin] negu klausytis kvailųjų giedojimo" (Koh 7, 5). Taigi turima omenyje tam tikra, 
galbūt tik verbalinė, bažnytinė disciplina. 

2,8 įrodykite, kad jį mylite: vien bažnytinė disciplina prasižengusiojo nepakeis. Todėl savo 

„įžeidėjui" ir bendruomenės „liūdintojui" Paulius ragina parodyti meilę; vksm. kuroo, plačiai 
vartotas teisinėje praktikoje, reiškia patvirtinti, ratifikuoti, aprobuoti ir pan. Tad Pauliaus, kaip 
įžeistojo, požiūris į savo įžeidėją, o sykiu ir raginimas Korinto bendruomenei, grindžiamas eS7 
mine krikščionybės nuostata - blogį įveikti gati tik gėris ir meilė (plg. Mt 5,44; Rom 12, 17-21). 


2 Korintiečiams 2,9-17 79 


visada esate klusnūs. "O kam jūs atleidžiate, tam atleidžiu 
ir aš. Juk kam aš atleidau, jei ką atleidau", tai padariau dėl 
jūsų Kristaus akivaizdoje, "idant nepasinaudotų mumis šė- 
tonas; juk žinome jo kėslus. 

VKai atvykau skelbti Kristaus Evangelijos į Troadę, nors 
durys man buvo Viešpaties atvertos, "mano dvasia neri- 
mavo, nes neradau savo brolio Tito. Tad, atsisveikinęs su 
jais, iškeliavau į Makedoniją. "Ačiū Dievui, kuris visuomet 
veda mus Kristaus pergalės eisenoje' ir per mus visur sklei- 
džia savo pažinimo kvapsnį. "Juk esame malonus Kristaus 
kvapsnis" Dievui tarp išgelbėtųjų, ir tarp žūstančiųjų. “Vie- 
niems - kvapsnis iš mirties į mirtį, kitiems - kvapsnis iš 
gyvenimo į gyvenimą". Kas gi tai pajėgia? "Kitaip nei dau- 
gelis, mes nesame Dievo žodžio prekeiviai". Ne, kalbame 
Kristuje kaip atviros širdies žmonės, kaip Dievo pasiuntiniai, 
Dievo akivaizdoje. 


2,10 jei ką atleidau: rafinuotas, turintis ne vieną hipotetinį intarpą, stilius, atskleidžia Pauliaus 
taktą; pastarąjį šalutinį sakinį kai kurie vertėjai supranta taip: jei buvo ką atleisti. Vienaip 
ar kitaip šią Mintį nelengva suprasti. Panašu, kad apaštalas labai taktiškai, saugodamasis 
būti kategoriškas, juk kalba eina apie jo įžeidėją, rašo: „kam aš atleidau, o aš atleidau, tai 
padariau dėl jūsų Kristaus akivaizdoje“. 

2,14 veda mus Kristaus pergalės eisenoje: vksm. thriambeuo - švęsti pergalę, eiti, būti vedamam 
pergalės procesijoje (iš kurio per lotynų triumphare, triumphus kilo tarptaut. žodž. triumfuoti, 
triumfas), pavartotas čia ir Ko! 2,15, Pauliaus dienomis apibūdindavo pompastišką triumfo 
pracesiją, kurioje, Romos kariuomenei įžengiant į miestą, buvo vedami ir nugalėtos kariuo- 
menės belaisviai. Pavartodamas šią analogiją, apaštalas pabrėžia tiek Kristaus pergalę, tiek 
irsavo, kaip Kristaus kalinio, kentėjimus (plg. Ef 3,1; 4,1; Flm 1,1.9). Toliau rutuliojantis šiai 

laiško temai, paaiškėja, kad Kristaus pergalė prieš piktąjį nereiškia, jog krikščionys, gyven- 
dami pasaulyje, išvenąs kančios (1, 22-30; 12,7-10). 

2,15 esame malonus Kristaus kvapsnis: plą. Ef 5,2, žr. Fil 4,18 paaišk. 
2,16 Vieniems - kvapsnis iš mirties į mirtį, kitiems - kvapsnis iš gyvenimo į gyvenimą: vieni tyrinė- 
tojai posakį traktuoja tik lingvistiškai, kaip semitinį superlatyvą, atėjusį į graikų kalbą, kiti 

įžvelgia teologines prasmes - Kristaus mirtį ir prisikėlimą. Vienu atveju pabrėžiamas dvasinės 

būklės intensyvėjimas iki aukščiausio laipsnio (plg. 3,18), o kitu - skirtingi požiūriai į Kristų, 
Joapaštalus ir Evangeliją, t. y. netikintiesiems žinia apie nukryžiuotą, mirusį ir prisikėlusį Jėzų 

asocijuojasi su negeidžiama mirtimi, o tikintiesiems atvirkščiai - su trokštamu gyvenimu. 
2,17 Dievo žodžio prekeiviai: Pauliaus apaštalystės diskreditavimu užsiėmė netik vietinis Ko- 
"into bendruomenės užgavėjas (7,12), bet ir atvykstantys pamokslininkai, kuriuos vėliau jis 
lroniškai vadina viršiausiais apaštalais (11,5; 12,11), o čiajis vadina juos prekeiviais (kapėleuontes). 
Gr. žodis nuo seno turi neigiamas konotacijas, pvz.: „Sunku pirkliui išlikti doram ir preky- 
bininkui [kapėlos] išvengti nuodėmės" (Sir 26,29). Platono Protagore sofistas lyginamas su 

Prekeiviu (kapėlos), kurio prekės skirtos sielai maitinti (313 a-314 b). 

Ar ir vėl pradedame prisistatinėti'? O gal mums, kaip 

kitiems, reikia jums įteikti ar iš jūsų prašyti rekomenda- 
cinių laiškų? "Jūs esate mūsų laiškas, parašytas mūsų širdyse, 
visiems žmonėms žinomas ir visų skaitomas. *Aiškiai matyti, 
kad esate Kristaus laiškas, per mūsų tarnystę užrašytas ne 
rašalu, bet gyvojo Dievo Dvasia, ne akmens plokštėse, bet 
kūno širdžių plokštėse“. 

*Toki pasitikėjimą Dievo akivaizdoje turime per Kristų. *Ne- 
sakau, kad patys iš savęs esame tinkami ir galime ko nors iš 
savęs tikėtis. Ne, mūsų tinkamumas iš Dievo, "kuris mums 
suteikė gebėjimą būti Naujosios Sandoros tarnais - ne raidės, 
bet Dvasios. Juk raidė žudo, o Dvasia teikia gyvenimą. "Jei 
mirties tarnystė, išraižyta raidėmis akmenyse", buvo tokia 
šlovinga, kad Izraelio sūnūs negalėjo žiūrėti Mozei į veidą 
dėl jo šlovės spindesio, nors ir išblėstančio, *argi Dvasios 
tarnystė nebus šlovingesnė? "Jeigu pasmerkimo tarnystė 
šlovinga, tai teisumo tarnystės šlovė daug kartų didesnė. 
"juk, kas buvo šlovinga, pasirodė nebešlovinga, atėjus kur 
kas didesnei šlovei. "Jeigu praeinantys dalykai šlovingi, tai 
daug šlovingesni išliekantys! 

"Taigi, turėdami tokią viltį, elgiamės labai drąsiai, "ne kaip 
Mozė, kuris dengė veidą šydu, kad Izraelio sūnūs neišvystų 


3,1 pradedame prisistatinėti: vksm. sunistėmi šiame laiške vartojamas prisistatyti, pasirodyti, 
palankiai atsiliepti prasmėmis yra vienas iš raktinių 2 Kor žodžių, atsikartojančių net 9 kartus 
(4,2; 5,12; 6,4; 7,1; 10,1218; 12,11). Matyt, apaštalo konkurentai (žr. 2,17 paaišk.) bendruo- 
menei pateikė rekomendacinius laiškus, liudijančius jų įgaliojimus, kurie korintiečiams 
padarė nemenką įspūdį. Ironizuodamas Paulius retoriškai klausia, gal ir jam reikėtų iš 
naujo prisistatyti jo pagimdytai bendruomenei (I Kor 4,15). Refleksijas šia tema apibend- 
rina išvada, kad pripažįstamas ne tas, kuris prisistato [sunistanon] pats, bet tas, kurį pristato 
Įsunistėsin] Viešpats (10,18). 

3,3 ne akmens plokštėse, bet kūno širdžių plokštėse: Pauliaus pamokymas šiame skyriuje savo 
stiliumi primena rabinišką midrašą (hbr. midraš - didaktinė alegorinė ekspozicija, paaiškinimas). 
Remdamasis Iš 34,27-35 pasakojimu, Paulius priešpriešina dvi Sandoras - Senąją ir Naują- 
ją, Rašto raidę ir Dievo Dvasią, praeinančią ir amžiną šiovę (dkt. doxa - šlovė, garbė, didybė, 
spindesys - su bendrašakniu vksm. doxazo 7-11 eil. pavartotas net 9 kartus), pasmerkimą ir 
išteisinimą, mirtį ir gyvenimą. 

3,7 mirties tarnystė, išraižyta raidėmis akmenyse: Paulius, nestokodamas drąsos, Dekalogą, 
išraižytą akmens plokštėse, vadina mirties tarnyste, t. y. nešančiu mirtį (plą. Rom 7,7-10), ir 
pasmerkimo tarnyste (3,9). Šie du Senojo Testamento tarnavimo apibūdinimai yra Dvasios 
tarnystės (3, 8), teisumo tarnystės (3, 9) ir sutaikymo tarnystės (5,18) antonimai. 


2 Korintiečiams 3,13-4,8 81 


praeinančių dalykų pabaigos“. "Bet jų mintys suakmenėjo. 
Tas pats šydas, jiems skaitant Senąją Sandorą, iki šios dienos 
lieka nenugobtas, nes tik Kristuje jo nebelieka. "Taip, iki 
šios dienos, kada tik skaitomas Mozė, šydas tebedengia jų 
širdį. “Bet kai tik žmogus atsigręžia į Viešpatį, šydas paky- 
la. "Viešpats yra Dvasia. O kur Viešpaties Dvasia, ten laisvė. 
Mes visi, atidengtu veidu lyg veidrodis atspindėdami Vieš- 
paties šlovę, esame keičiami į tą patį atvaizdą, - iš šlovės į 
šlovę, - veikiant Viešpaties Dvasiai., 


Todėl, iš Dievo gailestingumo" turėdami šią tarnystę, 
nenusimename. ŽAtsižadėję gėdingų slaptybių, ne- 
sielgiame suktai ir neklastojame Dievo žodžio, bet, atskleis- 
dami tiesą, Dievo akivaizdoje stojamės priešais kiekvieno 
žmogaus sąžinę". "Jei mūsų Evangelija ir yra uždengta“, tai 
ji uždengta žūstantiesiems, “netikintiesiems, kuriems šio 
amžiaus dievas apakino protus, kad jie neišvystų Evangeli- 
jos šviesos - Kristaus, kuris yra Dievo atvaizdas, šlovės. *Mes 
ne save skelbiame, bet Jėzų Kristų, Viešpatį, o save laikome 
jūsų tarnais dėl Jėzaus. "Nes Dievas, kuris pasakė: Iš tamsos 
tešviečia šviesa - nušvito mūsų širdyse, kad mus apšviestų [Jė- 
zaus] Kristaus veide spindinčios Dievo šlovės pažinimo šviesa. 
"Šį turtą laikome moliniuose induose, idant būtų aišku, kad 
galios didybė yra Dievo, o ne iš mūsų: Žesame visaip spau- 
džiami, bet neįvaryti į kampą; suglumę, bet nepasimetę; 


3,13 Mozė, kuris dengė veidą šydu, kad Izraelio sūnūs neišvystų praeinančių dalykų pabaigos: nors 
Paulius remiasi rabiniška šio teksto aiškinimo tradicija, pasak kurios, Mozės veidas švytė- 
Joiki jo gyvenimo pabaigos (plg. Įst 34,7), tačiau įžvelgia ir dar vieną aspektą - Naujosios 
Sandoros nuojautą. Jau Mozė numanė, kad su juo sudaryta Dievo Sandora, kaip ir vis 
blėstantis jo veido spindėjimas, nėra tobula ir galutinė. Vėliau jau be užuolankų tai skelbė 
Izraelio pranašai (žr. Jer 31,31-34; Ez 1, 19-20; 36, 26-27). 

4,1 iš Dievo gailestingumo: pažod. kaip tie, kurių buvo pasigailėta. 

4,2 priešais kiekvieno žmogaus sąžinę: čia suneidėsis - sąžinė traktuotina kaip savimonė (žr. 
Rom 2,15 ir 1 Kor 8,7 paaišk., plg. 5,11; 1 Kor 10, 25-29). 

4,3 uždengta: vksm. kaluptė - uždengti, apsiausti, paslėpti ir bendrašaknis dktv. kalumma - 
šydas, apdangalas, gobtuvas jau vartoti 3,14-16 net 4 kartus. Tad čia Paulius plėtoja tą pačią 
Metaforą: Mozė dengdavo veidą šydu, idant kiti nepamatytų blėstančio Viešpaties šlovės 
Spindėjimo, o apaštalai priešingai - prisistato žmonėms atvirai, neturėdami ką slėpti, nes 
Dievo Dvasios šiovė neblėsta. Pastebėtina ir kita analogija: dvasine prasme judėjai pana- 
šūsį veidą užsidengusį Mozę - jų supratimą temdo netikėjimo šydas, kuris pakeliamas tik 
atsigręžus į Jėzų Kristų. 

"persekiojami, bet neapleisti; parblokšti, bet nesužlugdyti, 
"Visuomet nešiojame savo kūne Jėzaus mirtį, idant kūne 
pasirodytų ir Jėzaus gyvybė. "Mums, gyviesiems, nuolat gre- 
sia mirtis dėl Jėzaus, idant ir Jėzaus gyvybė pasirodytų mūsų 
mirtingame kūne. "Tad mumyse veikia mirtis, o jumyse 
gyvybė. "Kadangi turime tą pačią tikėjimo dvasią, apie kurią 
parašyta: Tikėjau, todėl kalbėjau", - mes tikime ir todėl kalba- 
me, "žinodami, kad tas, kuris prikėlė Viešpatį Jėzų, ir mus 
prikels su Jėzumi bei kartu su jumis pastatys šalia savęs. "Ir 
visa tai dėl jūsų, idant per daugelį gausėjanti malonė paža- 
dintų daugiau dėkingumo Dievo šlovei. 

“Todėl nenusimename. Nors mūsų išorinis žmogus nyksta, 
tačiau vidinis diena iš dienos atsinaujina. "Laikinas ir lengvas 
mūsų vargas mums ruošia nepalyginamai svaresnę amžinąją 
šlovę, *mums žvelgiant ne į tai, kas regima", bet i tai, kas 
neregima, nes kas regima - laikina, o kas neregima - amžina, 


Juk žinome: jeigu mūsų žemiški namai, šioji pastogė, 
sugrius“, turime Dievo statinį - ne rankomis statytus 
amžinus namus danguje. “Tad ir dejuojame čia, trokšdami 
apsivilkti dangiškąjį būstą, *juk nusirengę neliksime nuogi". 
*O kol mes gyvename po šia pastoge, dejuojame slegiami, nes 
norime ne nusirengti, bet apsirengti, idant tai, kas mirtinga, 
būtų gyvenimo paglemžta. *Pats Dievas mus tam parengė, 
davęs Dvasios užstatą. 
“Taigi visuomet kupini pasitikėjimo ir žinodami, kad gyven- 
dami kūne esame toli nuo Viešpaties, - "juk gyvename tikė- 
jimu, o ne regėjimu, - *mes pasitikime ir labiau norėtume 


4,13 Tikėjau, todėl kalbėjau: cit. Ps 16,10. 

4,18 mums žvelgiant ne į tai, kas regima: sakinio konstrukcija (su genitivus absolutus) leidžia 
šią mintį traktuoti ir kaip sąlygą: „jei tik [su sąlyga, kad] žvelgiame ne į tai, kas regima, bet 
įtai, kas neregima“. 

5,1jeigu mūsų žemiški namai, šioji pastogė, sugrius: tai dar vienas pavyzdys, iliustruojantis 
apaštalo lūkestį, kad Kristus grįš jam dar gyvam esant (plg. 1 Tes 4,15). 

5,3 juk nusirengę neliksime nuogi: pastebėtinos dvi viena kitai priešingos tekstinės variacijos. 
Vienuose rankraščiuose yra dalyvis endusamenoi - apsirengę, o kituose - ekdusamenoi, t. V. 
nusirengę. Pastarasis variantas pabrėžia paradoksą: po mirties, nusivilkę žemiškąjį rūbą 
(Pauliaus terminais, žemišką pastogę), mes neliksime nuogi. Kadangi variacija su antonimu 
apsirengę padaro sakinį tautologija (nereikalingu pasikartojimu), dauguma šiuolaikinių 
vertėjų renkasi nors ir vėlesnį, bet išraiškingesnį ekdusamenoi - nusirengę. 

iškeliauti iš kūno ir gyventi namie pas Viešpatį. "Todėl, ar 
gyvendami namie, ar kelionėje, siekiame jam patikti. "Juk 
mums visiems reikės pasirodyti prieš Kristaus teismo sostą", 
idant kiekvienam būtų atlyginta už tai, ką gyvendamas kūne 
padarė, gera ar bloga. 

"Todėl, pažindami Viešpaties baimę, stengiamės įtikinti 
žmones, o Dievui mes žinomi; viliuosi, kad žinomi ir jūsų 
sąžinėms'. "Nenorime dar kartą jums prisistatinėti, tik duo- 
dame pagrindo girtis mumis, kad turėtumėte ką atsakyti 
tiems, kurie giriasi išvaizda, o ne širdimi. "Jeigu išeiname 
iš proto - tai Dievui. Jeigu esame sveiko proto - tai jums. 
"Kristaus meilė palaiko mus, štai ką supratusius; jei vienas 
numirė už visus, tai visi yra mirę. "O už visus numirė todėl, 
kad gyvieji gyventų nebe sau, bet tam, kuris numirė ir buvo 
prikeltas. 

“Todėl nuo šiol mes nieko nebepažįstame pagal kūną. Jei ir 
pažinome Kristų pagal kūną, tai dabar taip nebepažįstame. 
"Todėl, jei kas yra Kristuje, tas - naujas kūrinys. Kas sena - 
praėjo, štai atsirado nauja. *O visa tai iš Dievo, per Kristų 
sutaikiusio mus su savimi ir dovanojusio mums sutaikymo 
tarnystę. "Juk tai Dievas Kristuje sutaikė su savimi pasau- 
li, nebeskaičiuoja žmonių nusižengimų ir patikėjo mums 
sutaikymo žodį. *Tad būdami Kristaus atstovai", tarsi pats 
Dievas per mus prašytų, Kristaus vardu maldaujame: „Susi- 
taikykite su Dievu!“ ŽTą, kuris nepažino nuodėmės, jis dėl mū- 
sų padarė nuodėme, idant jame mes taptume Dievo teisumu. 


Būdami Dievo talkininkai ir prašome: tegul jūsų gauna- 
ma Dievo malonė nenueina veltui". 'juk jis sako: 


5,10 Kristaus teismo sostą: dktv. bėma - žingsnis, paaukštinimas, tribūna ir pan. taip pat vartotas 
kaip techninis terminas (lot. sella curulis), įvardijantis teismo vietą, kurioje ant paaukštinimo 
Pastatytas teisėjo sostas (Mt 27,19; Jn 19,13; Apd 25,6 ir kt.). 

5,1 jūsų sąžinėms: žr. 1 Kor 8,7 paaišk., plg. 4,2; 1 Kor10,25-29. 

5,20 būdami Kristaus atstovai: vksm. presbeuo vartotas ir Romos legatų veiklai, vedant tai- 
kos derybas svetimose teritorijose, apibūdinti. Frazė huper Christou presbeuomen gali būti 
Verčiama ir taip: būdami Kristaus pasiuntiniais, tačiau kontekstas pabrėžia ne pasiuntimo, 
bet atstovavimo aspektą. Gavę sutaikymo žodį iš Dievo, Paulius ir jo bendražygiai Kristaus 
Vardu veda derybas su žmonėmis, prašydami susitaikyti su mylinčiu ir nuodėmių nebes- 
kaičiuojančiu Dievu. 

6,1 tegul jūsų gaunama Dievo malonė nenueina veltui: plg. 1 Kor 15,10. 

Tinkamu metu išklausiau tave 
ir išgelbėjimo dieną padėjau tau." 

Štai dabar palankus metas, štai dabar išgelbėjimo diena! 
*Niekam neduodame jokio pagrindo suklupti, kad mūsų 
tarnystė nebūtų peiktina. *Priešingai, visur pasirodome 
kaip Dievo tarnai: kupini ištvermės varge, nepritekliuje, 
suspaudime, *plakami, kalinami, kai kyla maištai, kai 
dirbame, nemiegame ir badaujame, *pasižymime tyru- 
mu, pažinimu, kantrumu, gerumu, Šventąja Dvasia, 
neveidmaininga meile, "tiesos žodžiu, Dievo galia, tei- 
sumo ginklais dešinėje ir kairėje rankoje'; *šlovinami ir 
niekinami, peikiami ir giriami; atrodome kaip klaidin- 
tojai, ir visgi kalbame tiesą, ?esame nežinomi ir vis dėlto 
pažįstami, mirštantys, o, žiūrėk, gyvename, baudžiami, 
bet nenužudomi, "mus liūdina, o mes vis džiaugiamės, 
esame skurdžiai, bet praturtiname daugelį, nieko netu- 
rime, bet viską valdome. 

"Mūsų lūpos atvirai jums prabilo, korintiečiai, mūsų šir- 
dis plačiai atsivėrusi. "Ne mumyse jums maža erdvės; jums 
maža erdvės jūsų širdyse. "Atsilyginkite tuo pačiu - kalbu 
kaip savo vaikams - praerdvėkite ir jūs. 

"Nesileiskite kinkomi po vienu jungu su netikinčiaisiais". 
Nes kas bendra tarp teisumo ir neteisybės? Arba kokia šviesos 
ir tamsos bendrystė? "Kaip Kristus sutaria su Beliaru'? Arba 
kas jungia tikintįjį su netikinčiuoju? “Kaip Dievo šventykla 


6,2 Tinkamu metu išklausiau tave ir išgelbėjimo dieną padėjau tau: cit. 1Z 49,8. 

6,7 teisumo ginklais dešinėje ir kairėje rankoje: dešinėje rankoje kareivis laikydavo kalaviją, ietį 
arba peilį, o kairėje - skydą; tad posakis, regis, numano gebėjimą tiek pulti, tiek ir gintis; 
plg. Ef 6,11-17; 1 Tes 5,8. 

6,14 po vienu jungu su netikinčiaisiais: pažod. vksm. heterozuged reiškia būti sukinkytiems su 
kitokiais gyvuliais, randamas Kun 19,19. Tad žodis metaforiškai nusako nederamą bendrys- 
tę ir ją siejančius įsipareigojimus. Kadangi šia eilute prasidedantis paragrafas (6,14- 7,1) 
kompoziciškai iškrinta iš konteksto (be to, jame net devyni žodžiai yra hapax legomena, žr. 
Rom 2,15 paaišk.), dalis biblistų šį fragmentą laiko interpoliacija, t. y. redakciniu intarpu. 
6,15 Beliaru: vienintelė vieta NT, kurioje minimas šis vardas; hbr. dktv. beliyd'al (gr. beliar) ST 
visų pirma reiškia menkos vertės daiktą, menkystą, todėl dažniausiai taikomas, kalbant apie 
nedorėlius - beliaro žmogus arba beliaro sūnus, pvz., Įst 13,14; Teis 19,2; 2 Sam 25,25; Pat 16,27. 
Antroji reikšmė - pražūtis, žlugimas jau apskritai blogio personifikacija - pražūties srautai 
(2 Sam 22,5; Ps 18, 4); tiesa, ne visi vertimai perteikia šią reikšmę. O tarptestamentiniu pe- 
riodu apokaliptinėje judaizmo literatūroje (pvz., Liber Jubilaeorum) Beliaras tampa vienu iš 
šėtono ir Antikristo vardų. Tikėtina, kad remdamasis šiais šaltiniais Paulius (arba jo laiško 
redaktorius) čia ir pasitelkia Beliaro, kaip Kristaus antagonisto, vardą. 

dera su stabais? Juk mes esame gyvojo Dievo šventykla, kaip 
Dievas yra pasakęs": 
Gyvensiu juose ir vaikštinėsiu tarp jų, 
būsiu jų Dievu, 
o jie bus mano tauta. 
"Todėl: Išeikite iš jų tarpo 
ir atsiskirkite, - sako Viešpats, - 
ir nelieskite to, kas netyra", 
aš jus priimsiu" 
8 ir būsiu jums Tėvas, 
ojūs būsite mano sūnūs ir dukterys", - sako Viešpats Visagalis". 


Taigi, mylimieji, kadangi turime šiuos pažadus, dievo- 
baimingai tobulinkime šventumą, apsivalydami nuo 
visokios kūno ir dvasios sutepties. 

"Sutalpinkite mus! Mes nė vieno nenuskriaudėme, nė vieno 
nepaklaidinome, nė vienu nepasinaudojome. *Ne teisdamas 
tai kalbu. Juk jau sakiau, kad esate mūsų širdyse, kad drauge 
mirtume ir drauge gyventume. “Esu visai atviras su jumis ir 
labai jumis didžiuojuosi. Aš kupinas paguodos ir nesitveriu 
džiaugsmu visuose mūsų varguose. 

"Ir tuomet, kai atvykome į Makedoniją, mūsų kūnas netu- 
rėjo jokio atilsio“. Priešingai, buvome visaip slegiami: aplin- 
kui kovos, viduje baimės. "Tačiau Dievas, silpnųjų guodėjas", 


6,16 Dievas yra pasakęs: čia ir iš dalies 17 eil. cit. Kun 26,12. 

6,17 Išeikite iš jų tarpo ir atsiskirkite, - sako Viešpats, - ir nelieskite to, kas netyra: laisvai cit. IZ 52,11. 
6,17 aš jus priimsiu: cit. remiasi Ez 1,17; 20, 34.41. 

6,18 būsiu jums Tėvas, o jūs būsite mano sūnūs ir dukterys: greičiausiai turimas omenyje mesijinis 
pažadas, - Aš būsiu jam tėvas, o jis bus man sūnus (2 Sam 7,14); tačiau Paulius jį universaliai 
taiko visiems tikintiesiems, įskaitant ir moteris. 

6,18 sako Viešpats Visagalis: neparaidinis ST citatų rinkinys užbaigiamas pranašams būdingu 
Posakiu (pvz., 2 Sam 7,8; Jer 5,14; Nah 2,14; Ag 1,2 ir kt.). Ne vieno tyrėjo nuomone, Paulius 
(arbajo laiško redaktorius) galėjo naudotis jau surinktais ST pranašysčių ištraukų tekstais — 
antologijomis (gr. anthologion, lot. florilegium - gėlių puokštė). Kad tokių rinkinių jau būta 
apaštalo Pauliaus laikais, patvirtina Kumrano rankraščiai (4OFlor). Tačiau galime tik spėlioti, ar 
Paulius naudojosi kito, mums nežinomo, autoriaus surinkta tekstų kompiliacija, ar pats ją kūrė. 
"5 kūnas neturėjo jokio atilsio: tęsiamas 2,13 pasakojimas apie kelionę į Makedoniją. Troadėje 
Pauliaus dvasia buvo slegiama nežinios dėl bendražygio Tito, o Makedonijoje prisidėjo ir 
išoriniai vargai. Šį sugretinimą paryškina ir tas pats žodis anesis - palengvėjimas, atokvėpis, 
atilsis, kuriuo pirma apibūdinama dvasios (2,13), o dabar - kūno būklė. 

76silpnųjų guodėjas: nors posakis gali būti verčiamas ir nuolankiųjų guodėjas, šiame kontekste 
abiau tikėtina bdv. tapeinos reikšmė - žemas, silpnas, mažas, o ne nuolankus. 

paguodė mus Tito atėjimu", 'ir ne vien jo atėjimu, bet ir ta 
paguoda, kuria buvo paguostas pas jus. Jis pranešė mums apie 
jūsų ilgesį, jūsų sielvartą, jūsų uolumą dėl manęs, tad aš dar 
labiau nudžiugau. *Tad jei ir nuliūdinau jus laišku, nesigailiu. 
Jei ir gailėjausi, - [nes] matau, kad anas laiškas valandėlę jus 
nuliūdino, - "tai dabar džiaugiuosi. Ne todėl, kad liūdėjote, 
bet kad nuliūdę pradėjote atgailauti. Liūdėjote, kaip patinka 
Dievui, tad iš mūsų nepatyrėte jokio nuostolio. "Mat Dievui 
patinkantis liūdesys žadina atgailą, vedančią į nesigailėtiną iš- 
gelbėjimą, o pasaulio liūdesys pažadina mirtį. "Tik pažiūrėkite, 
koki stropumą pažadino šis Dievui patinkantis liūdesys, koki 
teisinimąsi, apmaudą, baimę, ilgesį, uolumą ir bausmės sie- 
ki, Viskuo parodėte, kad šiame reikale esate tyri. "Taigi, nors 
ir parašiau jums, tai ne dėl įžeidėjo ir ne dėl įžeistojo, bet tam, 
kad jums patiems Dievo akivaizdoje taptų aiškų, kaip mumis 
rūpinatės, "Todėl ir esame paguosti. 

Ne tik paguosti, bet daug labiau džiaugiamės Tito džiaugs- 
mu, nesjūs visi atgaivinote jo dvasią. "Gal ir išgyriau jam 
jus, tačiau nepatyriau dėl to gėdos. Priešingai, kaip jums 
visada kalbėjome tiesą, taip ir mūsų gyrimasis Titui bu- 
vo tiesa. "Prisimindamas jūsų visų paklusnumą, kaip jį 
pasitikote su baime ir drebėjimu, jis dar labiau širdimi 
linksta prie jūsų. "Džiaugiuosi, kad visuomet galiu ju- 
mis pasitikėti. 


Norime, broliai, kad žinotumėte apie Dievo malonę, 
duotą Makedonijos bendruomenėms: Žsunkaus iš- 
mėginimo metu jų džiaugsmo gausa ir didžiulis skurdas 
išsiveržė dosnumo turtais. *Liudiju, kad jie, pagal galimy- 
bes ir daugiau nei galimybės leido, savo noru, 'atkakliai 
prašė mūsų pritarimo, kad galėtų dalyvauti patarnaujant 


7,6 paguodė mus Tito atėjimu: galime tik įsivaizduoti, kokie stiprūs vidiniai saitai siejo apaštalą 
Paulių su jo tikru tikėjimo sūnumi (Tit 1,4) Titu. Nors Troadėje buvo labai palankios sąlygos 
skelbti Evangeliją, Paulius išvyko į Makedoniją ieškoti Tito. Čia jį pasitiko išmėginimai ir sti- 
prus pasipriešinimas Kristaus Evangelijai. Visgi Tito atvykimas Pauliui suteikė trokštamą 
paguodą. Šiuo asmeniniu pasakojimu apaštalas grindžia vieną pagrindinių laiško minčių — 
vienaip ar kitaip Dievas paguodžia žmogų varge, bėdoje ar vienatvėje. 

šventiesiems". To nė nesitikėjome! Jie atidavė save, pirma 
Viešpačiui, ir, Dievo valia, mums. "Todėl mes ir paraginome 
Titą, kad, pas jus pradėjęs šį malonės darbą, jį ir užbaig- 
tų. "Turėdami visko apsčiai - tikėjimo, žodžio, žinojimo, 
visokio stropumo ir mūsų meilės jums - dosniai dalykitės 
ir šia malone. 

šNe liepdamas tai kalbu - noriu kitų stropumo matu išmė- 
ginti jūsų meilės tikrumą. *Jūs juk pažįstate mūsų Viešpaties 
Jėzaus Kristaus malonę - nors ir buvo turtingas, jis nuskurdo 
dėljūsų, idant jūs praturtėtumėte per jo skurdą. "Štai ką šiuo 
reikalu galvoju: jums tai naudinga, nes jau pernai pradėjote 
ne vien tai daryti, bet ir to trokšti. "O dabar ir užbaikite šį 
darbą, kad pagal išgales būtų atlikta tai, ko taip ryžtingai 
troškote. "Nes, kai esama ryžto, jis sveikintinas pagal tai, 
ką žmogus turi, o ne ko neturi“. "Taip kalbu ne todėl, kad 
kitiems pasidarytų lengva, o jums sunku, bet kad būtų pu- 
siausvyra, "Šiuo metu jūsų gausa tepapildo jų stygių, idant 
vėliau jų gausa papildytų jūsų stygių ir būtų pusiausvyra, 
Š5kaip parašyta': 

Kas daug surinko, neturėjo pertekliaus, 
o kas mažai - neturėjo nepritekliaus. 

SDėkui Dievui, pažadinusiam ir Tito širdyje toki rūpinimąsi 
jumis. "Jis pas jus išvyko ne vien paklusęs mano raginimui, 
bet kupinas veržlumo ir savo noru". Kartu su juo siunčiame 
brolį, visų bendruomenių giriamą dėl Evangelijos skelbimo. 


8,4 patarnaujant šventiesiems: vienas iš Pauliaus įsipareigojimų Jeruzalės bažnyčios ganyto- 
jams buvo paramos teikimas (Gal 2,10; Apd 1, 27-30). Aukų rinkimą vargstantiems Jeruzalės 
tikintiesiems Paulius įvardija skirtingai: diakonia - tarnystė (8,4), charis - malonė (8,719), 
eulogia - palaiminimas (9,5), diakonia tės leitourgias - paramos tarnystė (9,12), dėrea - dovana 
(9,15). Aukų rinkimui suteikdamas biblinį teologinį pamatą (8,15; 9,9), apaštalas jį prista- 
to ne vien kaip pagalbą nepasiturintiems, bet ir kaip Dievo šlovinimo būdą, kuris žadina 
dėkingumą bei brolystę (9, 11-15). 

3,12 pagal tai, ką žmogus turi, o ne ko neturi: rinkdamas aukas Jeruzalės tikinčiųjų bendruo- 
Menei, Paulius rėmėsi plačiai to meto judaizme paplitusiais principais, pvz: „Jeigu turi daug 
Mantos, duok išmaldos iš savo pertekliaus; jeigu mažai, nebijok duoti iš to, ką turi. Taip 
darydamas, tu susikrausi didelį turtą nelaimės dienai" (Tob 4, 8-9). 

8,15 kaip parašyta: toliau cit. Iš 16,18. 

8,17 savo noru: antrą kartą (8,3) šiame skyriuje pavartotas bdv. authairetos - savanoris, laisva- 
Roris, taip pat dktv. prothumia - noras, troškimas, siekis, ryžtas ir pan. (8,11.12.19; 9,2) akcentuoja 
laisvą, o ne priverstinį dalyvavimą gailestingurno aukų tarnystėje. Meilė ir gailestingumas 
Negali būti įsakyti (8, 8). 

"Be to, jis yra bendruomenių paskirtas mūs palydėti šioje 
malonės tarnystėje, kurią mes ryžtingai vykdome Viešpaties 
šlovei, “"saugodamiesi, kad kas nepradėtų mums priekaištauti 
dėl to, kaip tvarkome tokią aukų gausybę. "Mes rūpinamės 
tuo, kas dora", ne tik Viešpaties, bet ir žmonių akyse. Su 
jais siunčiame mūsų brolį, kurio stropumu įsitikinome ne 
kartą ir įvairiomis aplinkybėmis. Dabar jis dar stropesnis, 
nes labai pasitiki jumis. “Jei kas teirautųsi apie Titą, jis yra 
mano bičiulis ir bendradarbis jūsų reikaluose, o tie mūsų 
broliai - bendruomenių pasiuntiniai", Kristaus šlovė. Todėl 
bendruomenių akivaizdoje parodykite savo meilę ir kad mes 
pagrįstai jiems jumis giriamės. 


Šiaip apie paramą šventiesiems man nėra reika- 
lo jums rašyti, "nes žinau jūsų ryžtą, todėl make- 
donams ir giriuosi jumis, esą Achaja pasiruošusi nuo 
praeitų metų. Ir jūsų uolumas uždegė daugeli. *O brolius 
siunčiu tam, kad neišeitų, jog šiuo atveju tuščiai jumis 
gyrėmės, ir, kaip jau sakiau, idant būtumėte pasiruo- 
šę. “Antraip, jei kartais makedonai atvyktų su manimi 
ir rastų jus nepasiruošusius, mums, ką ir kalbėti apie 
jus, būtų gėda, kad taip jumis pasitikėjome. *Todėl pa- 
maniau, kad reikia paraginti brolius nuvykti pas jus 
anksčiau ir iš anksto pasirūpinti jūsų pažadėtuoju pa- 
laiminimu, idant jis būtų paruoštas kaip palaiminimas, 
o ne šykšti išmalda. 
“Turiu omenyje štai ką: kas šykščiai sėja, šykščiai ir pjaus, 
o kas dosniai sėja, dosniai ir pjaus“. "Kiekvienas teaukoja, 
kiek širdyje apsisprendė", ne liūdėdamas ar spaudžiamas, 
nes Dievas myli džiaugsmingą davėją". 0 Dievas gali gau- 
siai apdovanoti jus visokeriopa malone, idant visur ir visada 


8,21 rūpinamės tuo, kas dora: šią frazę randame ir Rom 12,17. 

8,23 pasiuntiniai: dktv. apostolos šiame kontekste akivaizdžiai reiškia pasiuntinį, kurjerį, 
bendruomenės atstovą. 

9,6 kas dosniai sėja, dosniai ir pjaus: plg. Pat Tl, 25. 

9,7 kiek širdyje apsisprendė: vidinė motyvacija Pauliui yra esminis dalyvavimo gailestingumo 
tarnystėje kriterijus (8, 3.8.12.16-17). 

9,7 Dievas myli džiaugsmingą davėją: plg. „Visas savo dovanas atnašauk šypsančiu veidu ir 
dešimtines atskirk su džiaugsmu" (Sir 35,8); taip pat Rom 12,8. 

turėdami visko pakankamai, dosniai imtumėtės kiekvieno 
gero darbo, "kaip parašyta': 

Pažėrė, atidavė vargšams, 

jo teisumas išlieka per amžius. 

"Parūpinantis sėklos sėjėjui ir duonos valgymui", parūpins 
ir jums sėklos, padaugins ją ir subrandins jūsų teisumo 
vaisius. "Viskuo praturtinti, kad visuomet būtumėte dos- 
nūs, pažadinsite per mus dėkojimą Dievui. "Mat ši paramos 
tarnystė ne tik aprūpins šventuosius skurde, bet ir daugelio 
lūpomis" pagausins dėkojimų Dievui. "Gavę paramą per jūsų 
tikrą tarnystę, jie šlovins Dievą už jūsų klusnumą išpažįsta- 
mai Kristaus Evangelijai ir už tai, kaip dosniai dalijatės' su 
jais bei visais kitais, "ir melsdamiesi už jus ilgėsis jūsų dėl 
beribės Dievo malonės jumyse. PAčiū Dievui už jo neapsa- 
komą dovaną! 


1 Aš, Paulius, vardan Kristaus romumo ir maloningu- 

mo prašau jūsų, aš, kuris būdamas pas jus veidas į 
veidą esu toks nusižeminęs, o išvykęs toks drąsus", Žžmaldau- 
ju, kad, kai atvyksiu, man nereikėtų pasirodyti drąsiam ir 
tryžtingam, koks ketinu būti kai kuriems, manantiems, jog 
mes gyvename pagal kūną. ?Nors gyvename kūne, kovojame 
ne pagal kūną. *Mūsų kovos ginklai nėra kūniški. Priešingai, 
Jie Dievo galia" griauna tvirtoves. Jais griauname išvedžioji- 
mus *ir bet koki prieš Dievo pažinimą sukylantį išdidumą. 
Kiekvieną mintį paimame Kristaus paklusnumo" nelaisvėn 


9,9 kaip parašyta: cit. Ps 112, 9. 

9,10 Parūpinantis sėklos sėjėjui ir duonos valgymui: plg. IZ 55,10; Oz10,12. 

9,12 daugelio lūpomis: pažod. per daugelį. 

9,13 dosniai dalijatės: frazė haplotėti tės koinėnias, pažod. bendrystės dosnumu, numano tiek 
vidinę tikinčiųjų bendrystę, tiek ir išjos kylantį dosnumą, dalijantis su kitais savo turtu (plg. 
Apd 2,42.44); daugiau apie dktv. koinūnia reikšmes žr. Fil 1, 5 paaišk. 

10,1 veidas į veidą esu toks nusižeminęs, o išvykęs toks drąsus: šie žodžiai atspindi korintiečių 
kritiką Pauliaus atžvilgiu, tad kai kurie vertėjai juos ima į kabutes. 

10,4 Dievo galia: frazė dunata tėi thedi, pažod. galingi Dievu, gali reikšti galingi dėl Dievo, t. y. 
dėl Dievo tikslo, bet labiau tikėtina, kad tai semitizmas (plg. LXX Jon 3,3), pažod. reiškiantis 
dieviškai galingi, taigi turintys Dievo galios tvirtovėms griauti. 

10, 5 Kristaus paklusnumo: nors vertėjai dažniausiai šią frazę verčia kaip paklusnumą Kristui, 
Jigali reikšti ir paties Kristaus paklusnumą. Kitaip tariant, Kristaus paklusnumas Tėvui yra 
Pavyzdys, į kurį lygiuojamasi. Tai, kad čia Paulius turi omenyje procesą, o ne vienkartinį 
įvykį, patvirtina ir tolesnė mintis: „kai tik jūsų paklusnumas taps tobulas“ (10, 6). 

Šir esame pasiruošę nubausti bet koki neklusnumą, kai tik 
jūsų paklusnumas taps tobulas. 

"Žiūrite tik į išvaizdą/. Jei kas įsitikinęs, kad yra Kristaus, 
tepasvarsto dar sykį - kaip jis yra Kristaus, taip ir mes. *[Net] 
jei imčiau daugiau girtis ta galia, kurią Viešpats mums suteikė 
jums ugdyti, o ne griauti, nelikčiau sugėdintas. "Nenorėčiau 
pasirodyti bauginąs jus laiškais. "Kai kas sako: „laiškai yra 
svarūs ir stiprūs, tačiau pats, kai pasirodo, yra silpnas, o jo 
kalba nieko verta.“ "Toks žmogus tegul įsidėmi: kokie esame 
laiško žodžiais iš tolo, tokie būsime ir darbais, kai atvyksime, 
"Nedrįstame savęs priskirti tiems ar lygintis su tais, kurie 
save giria. Jie neturi nuovokos - matuoja save pagal save pa- 
čius ir su savimi save lygina. "O mes nesigirsime be saiko, 
tik pagal Dievo mums duotą matą - iki tos ribos, kuri ir jus 
siekia". "Nesiveržiame už savo ribų, tarsi negalėdami jūsų 
pasiekti, juk su Kristaus Evangelija atkeliavome iki jūsų. "Be 
saiko nesigiriame kitų atliktu darbu, bet turime viltį, kad, 
augant jūsų tikėjimui, mūsų ribos tarp jūsų prasiplės" tiek, 
“kad galėtume skelbti Evangeliją ir už jūsų ribų, nesigirda- 
mi kitų ribose jau atliktu darbu“. "Kas nori girtis, tesigiria 
Viešpačiu“. juk pripažįstamas" ne tas, kuris prisistato pats, 
bet tas, kurį pristato Viešpats. 


10,7 Žiūrite tik į išvaizdą: vksm. blepete - žiūrėti - gali būti tiek tiesioginės, tiek liepiamosios 
nuosakos žiūrėkite forma. Be to, neatmestina, kad Paulius su ironija užduoda retorinį klau- 
simą. Posakis ta kata prosėpon vėlgi gali būti suprantamas dvejopai: tai, kas prieš akis, arba 
tai, kas išoriška. Pastaroji reikšmė, mūsų nuomone, labiau tikėtina, nes toliau kalbama 
apie paviršutinišką, Pauliaus išvaizdos vertinimą (10,10). Be to, jau anksčiau laiške Paulius 
paruošia dirvą šiai minčiai plėtoti, priešpriešindamas žmogaus veidą (prosopon) širdžiai 
(kardia) (5,12; plg. 1 Sam 16,7). 

10,13 iki tos ribos, kuri irjus siekia: turima omenyje geografinė apaštališkos Pauliaus misijos 
apimtis, plg. Rom 15,19. Dktv. kanūn - tikėtina, skolinys iš semitų kalbų, pažodžiui reiškiantis 
nendrė, nendrės stiebas (naudotas matavimui), riba, sritis, perk. prasme taisyklė, principas, norma, 
kanonas; pastarąja reikšme žodis pavartotas Gal 6,16. Vėliau jis pradėtas taikyti, kalbant 
apie apibrėžtą baigtinį raštų rinkinį, laikomą Šventuoju Raštu - Senojo Testamento kano- 
nas, Naujojo Testamento kanonas. 

10,15 mūsų ribos tarp jūsų prasiplės: nors vartojamas tas pats žodis kanėon - riba, sritis, tačiau 
turimas omenyje Pauliaus kaip apaštalo autoriteto, kurį korintiečiai kvestionuoja, didė- 
jimas, jo įtakos plėtimasis. Tarpstant korintiečių tikėjimui ir sykiu augant apaštališkam 
Pauliaus autoritetui, parengiama palanki dirva vaisingam evangelizmui ir misijoms (8,16). 
10,16 nesigirdami kitų ribose jau atliktu darbu: plg. Rom 15,19-20.. 

10,17 Kas nori girtis, tesigiria Viešpačiu: pig. 1 Kor 1, 31; Jer 9, 23-24. 

10,18 pripažįstamas: žr. Rom 14,18; 1 Kor1l,19 ir] Tes 2,4 paaišk. 

O, kad pakęstumėte truputėlį mano kvailybės! Išties, 
1 pakęskite mane! Juk aš pavydžiu jūsų Dievo pavydu, 
nes sužiedavau jus su vienu vyru - Kristumi, kuriam turiu 
jus atvesti kaip skaisčią mergaitę. “Tačiau bijau, kad kaip 
gyvatė savo klasta apgavo Ievą, taip ir jūsų mintys nenuklys- 
tų nuo nuoširdaus [ir tyro] atsidavimo Kristui. *Mat jei kas 
atėjęs skelbia kitą Kristų, nei mes paskelbėme, arba jei jūs 
priimate kitą dvasią, nei esate priėmę, ar kitą evangeliją", 
nei girdėjote, visa tai jūs puikiausiai pakenčiate. ?Manau, 
kad nė kiek nenusileidžiu tiems „viršiausiems apaštalams“, 
“Gal ir nesu įgudęs kalbėti", bet nestokoju pažinimo, ir tai 
mes visur ir viskuo aiškiai esame jums parodę. 
"Nejau padariau nuodėmę save pažemindamas, kad jus 
išaukštinčiau, kai dovanai skelbiau Dievo Evangeliją? šAš 


1,4 kitą Kristų, [...] kitą dvasią, [...] kitą evangeliją: šiame skyriuje daugiau sužinome apie 
pamokslininkus, Dievo žodžio prekeivius (2,17), kurių tarnystė apibūdinama labai išraiš- 
kinga „netikra trejybe“ - kitas Kristus, kita dvasia ir kita evangelija. Paulius negaili nei ironijos 
(viršiausi apaštalai V, 5), nei griežtų epitetų (netikri apaštalai, klastingi darbininkai, šėtono 
tarnai). Vis dėlto korintiečiai šiuos atvykusius svečius buvo bepasirenką savo dvasiniais 
vedliais. Žinome, kad jie buvo žydai (1,22), tačiau, panašu, jų žinia skyrėsi nuo tų mokyto- 
jų, kuriems Paulius oponuoja Laiške galatams. 2 Kor nėra nė vienos užuominos apie kokį 
Nors peršamą judaizmo elementą, pvz., apipjaustymą. Iš konteksto galime spręsti, kad 
atvykusieji į Korintą gyrėsi ženklais ir stebuklais bei ypatingais apreiškimais. O tai, kaip 
žinome iš 1 Kor, labai imponavo korintiečiams. Atsiliepdamas Paulius vardija kančiomis 
paženklintą savo misijų kelią (1, 23-33) ir iabiau nori girtis ne galia, o silpnumu (11,30; 12, 10). 
Ir tik ironiškai leisdamas sau pakvailioti (1,1.21.23; 12,1) užsimena apie jį lydinčius ženklus 
bei stebuklus (12,12) ir gautus nepaprastus apreiškimus (12,1-4). Kristaus romumas ir meilė 
neleidžia apaštalui girtis (10,1;1 Kor 13, 4). Patys korintiečiai turėtų palankiai atsiliepti apie 
savo dvasinį tėvą (12,11), jį girti ir apginti netikrų mokytojų akivaizdoje. Tačiau panašu, kad 
dalis bendruomenės jau paklaidinta ir nori sekti kitu Kristumi, be kančios, vadovautis kita, 
savo pasiekimus aukštinančia, dvasia ir kita evangelija, o ne žodžiu apie kryžių (I Kor1,18). 
1,5 „viršiausiems apaštalams“: šnekamąja kalba šį žodžių junginį galėtume versti hiperapašta- 
lai, superapaštalai, arkiapaštalai; aukščiausio laipsnio bdv. huperlian - aukščiausias, didžiausias, 
viršiausias čia aiškiai pavartotas su ironija, todėl ir imamas į kabutes. 

T,6 Gal ir nesu įgudęs kalbėti: jei nepaisytume Pauliaus ironijos, ši autobiografinė Pauliaus 
portreto detalė - pažod. neišlavintas kalboje, suprask, nesu oratorius - neatitiktų Luko pasa- 
kojimo (Apd 14,12), taip pat prieštarautų kitiems istoriografiniams šaltiniams. Diasporos 
Žydų vaikai mokydavosi skaityti ir rašyti graikų kalba namuose, jie skaitydavo ir Septuagintą, 
irgraikų klasiką, pvz., Homerą. Auklėtas helenistiniame Tarso mieste, vėliau helenistinėse 
Jeruzalės sinagogose mokęsis pas žymiausią to meto rabiną Gamalielių (Apd 22,3), be to, 
būdamas fariziejaus sūnus, pats fariziejus (Apd 23,6), Paulius buvo puikus ne tik Rašto, 
betir antikinės literatūros žinovas - į tai atkreipia dėmesį Cezarėjoje rezidavęs valdytojas 
Porcijus Festas (Apd 26,24). Savo pamoksluose ir laiškuose Paulius cituoja ne vieną graikų 
rašytoją (pvz., Apd 17,28; Tit 1,12). Galbūt retoriniais sugebėjimais jis ir neprilygo tokiems 
etatiniams oratoriams, kaip Tertulas (Apd 24,1), tačiau negražbyliauti Korinte jis pasirinko 
sąmoningai, siekdamas pabrėžti evangelinės žinios turinį ir Dvasios jėgą (I Kor 2,1-5); taip 
Pat žr. 1 Kor1,17 paaišk. 

apiplėšiau kitas bendruomenes, gaudamas iš jų užmokestį, 
kad jums galėčiau patarnauti. 70 būdamas pas jus ir pradėjęs 
stokoti, nė vieno neapsunkinau. Mano lėšų stygių užpildė iš 
Makedonijos atėję broliai. Visuomet stengiausi ir stengsiuo- 
si nebūti jums našta. '"Patikinu Kristaus tiesa', kad niekas 
Achajos srityse neatims iš manęs šio pasididžiavimo! "O kodėl? 
Todėl, kad jūsų nemyliu'? Dievas žino! "Kaip darau, taip ir da- 
rysiu, idant neduočiau dingsties ieškantiems progos pasigirti, 
kad jie yra tokie pat, kaip ir mes. "Juk tai netikri apaštalai, 
klastingi darbininkai, apsimetantys Kristaus apaštalais. “Ir 
nenuostabu! Juk pats šėtonas apsimeta šviesos angelu. "Tad 
nieko ypatinga, jei ir jo tarnai apsimeta teisumo tarnais. Jų 
galas bus pagal jų darbus. 

“Kartoju: niekas tenemano, kad esu kvailys! O jei ne, pak- 
lausykite manęs kaip kvailio, kad ir aš bent truputį galėčiau 
pasigirti. "Tai, ką kalbėsiu, ne iš Viešpaties kalbėsiu, bet tar- 
tum pakvaišęs, tartum turėdamas pagrindo girtis. "Kadangi, 
kaip žmonėms įprasta, daugelis giriasi, tai pasigirsiu ir aš. 
Pjukjūs pakenčiate kvailius, būdami protingi. *Pakenčiate, 
jei kas jus pavergia, apvalgo, pasinaudoja, pučiasi, jei trenkia 
per veidą. Savo gėdai sakau, kad mes tam esame per silpni. 
Bet jei kas drista kuo girtis, - kalbu kaip pakvaišęs, - drįstu 
ir aš. "Jie hebrajai? Aš taip pat. Izraelitai? Aš taip pat. Abrao- 
mo palikuonys? Aš taip pat. “Jie Kristaus tarnai? Pakvaišęs 
sakau - aš juo labiau: daugiau dirbau, daugiau kalėjau', bu- 
vau be saiko plakamas ir dažnai mirties akivaizdoje. ŽNuo 


11,10 Patikinu Kristaus tiesa: tyrėjai frazę, pažodžiui skambančią taip - Kristaus tiesa yra 
manyje - laiko idioma, būdinga to meto priesaikoms (plg. 11, 31). 

14,11 jūsų nemyliu?: matyt, kai kas kaltino Paulių, esą jo apsisprendimas gyventi iš lėšų, su- 
rinktų Makedonijoje, o ne Korinte, liudijo jo nepagarbą ir meilės stoką korintiečiams. Vėliau 
su ironija apaštalas atsiprašo už šią savo neteisybę (12,13). O tikroji tokio Pauliaus nenoro 
gyventi iš korintiečių aukų priežastis buvo jo siekis parodyti, kad apaštalystė remiasi pa- 
siaukojimu ir kančia, o ne savanaudiškumu ir viešpatavimu. Tai iš esmės kontrastavo 5U 
mokytojų, kuriais buvo susižavėję korintiečiai, nuostatomis ir elgesiu (11,20). 

11,23 daugiau kalėjau: kiek kartų Paulius kalėjo, sunku pasakyti. Apaštalų darbuose Lukas mini 
įkalinimą Filipuose (Apd 16,22-39), suėmimą Jeruzalėje (Apd 21-23 sk.), porą metų trukusį 
įkalinimą Cezarėjoje (24-26 sk.), Pauliaus kaip kalinio kelionę į Italiją (27-28 sk.) ir galiausiai 
įkalinimą Romoje (Apd 28,16-31). Pauliaus laiškai efeziečiams, filipiečiams, kolosiečiams ir 
Filemonui buvo parašyti iš kalėjimo. 

judėjų gavau penkis kartus po keturiasdešimt be vieno kirčio", 
Štriskart buvau muštas lazdomis, vienąkart užmėtytas ak- 
menimis', tris kartus gelbėjausi iš sudužusio laivo" ir ištisą 
dieną bei naktį plūduriavau gilioje jūroje. “Vis keliauju, vis 
gresia pavojai: upėse, nuo plėšikų, nuo tautiečių, nuo pago- 
nių. Pavojai mieste ir pavojai dykumoje, jūroje ir tarp netikrų 
brolių. "Triūsas ir vargas, dažnos bemiegės naktys, alkis ir 
troškulys, dažnai badmiriavimas, šaltis ir nuogumas... ŽBe 
viso kito, dar ir kasdienis rūpestis prižiūrint visas bendruo- 
menes. "Ar aš nesilpstu, kai kas nors silpsta? Ar nedegu ap- 
maudu, kai kas nors pastumiamas suklupti? “Jei reikia girtis, 
girsiuosi savo silpnumais". "Viešpaties Jėzaus Dievas ir Tėvas, 
palaimintas per amžius, žino, kad nemeluoju. *Damaske 
karaliaus Areto etnarchas" sergėjo damaskiečių miestą, kad 
mane suimtų, “bet buvau pro langą nuleistas pintinėje per 
miesto sieną" ir išsprūdau iš jo rankų. 


12 Tenka girtis, nors tai ir nenaudinga, tad eisiu prie 

Viešpaties regėjimų ir apreiškimų. ŽPažįstu žmogų 
Kristuje, kuris prieš keturiolika metų - nežinau, ar kūne, ar 
be kūno, Dievas žino - buvo paimtas iki trečiojo dangaus". *Ir 
žinau, kad šis žmogus - ar kūne, ar atskirai nuo kūno, neži- 
nau, Dievas žino - *buvo paimtas į rojų ir girdėjo neišsakomus 


1,24 penkis kartus po keturiasdešimt be vieno kirčio: turimas omenyje sinagogose vyravęs 
drausminimas, paremtas Įst 25,1-3 nuostata. Nors Apd nepaminėtas nė vienas toks atvejis, 
greičiausiai ši bausmė Pauliui buvo ne kartą skirta jo ankstyvaisiais krikščioniško tikėjimo 
metais (Apd 9,22). 

V, 25 vienąkart užmėtytas akmenimis: Apd 14,19-20. 

1,25 tris kartus gelbėjausi iš sudužusio laivo: Lukas aprašo tik vieną panašų chronologiškai 
vėlesnį įvykį (Apd 27,13-44). 

1,30 girsiuosi savo silpnumais: dktv. astheneia gali reikšti tiek silpnumą, bejėgiškumą, nėgalę 
kaip sielos būseną (I Kor 2,3), tiek ir fizinį negalavimą, ligą (Lk 5,15; Jn TI, 4; Apd 28, 9; Gal 4,13; 
VTim 5,23). Regis, Paulius čia (ir 12,5.910) turi omenyje ne (bent jau ne vien) savo silpną 
sveikatą, o žmogaus, kuris visuose išvardytuose varguose ir pavojuose pasitiki ne savo 
jėgomis, o Dievo galia, vidinę būseną. 

TI,32 karaliaus Areto etnarchas: dktv. etnarchas - etninės grupės, tautos valdovas; titulas 
taikytas ir žydų valdytojams (1 Mak 14,47; 15,1-2). Karalius Aretas - turimas omenyje Aretas IV, 
valdęs Nabatėjos karalystę 9 pr. Kr. iki 39/40 po Kr. Areto IV duktė buvo ištekėjusi už Erodo 
Antipo, kuris vėliau vedė savo brolio Pilypo žmoną Erodiadą (Juozapas Flavijus, Antiguitates 
ludaicae 18,104-116; Mk 6,17-18). 

Tl. 33 buvau pro langą nuleistas pintinėje per miesto sieną: Apd 9, 23-25. 

12,2 iki trečiojo dangaus: tarptestamentiniu periodu apokaliptinis judaizmas išskirdavo 7 
dangus (pvz., Izaijo įžengimo į dangų knyga); taip pat žr. Ef 1,3 paaišk., Kol 2,18 ir2,20 paaišk. 

žodžius, kurių nevalia žmogui ištarti. Štai tokiu žmogumi 
pasigirsiu, o savimi nesigirsiu, nebent savo silpnumais. *Jei 
norėčiau girtis, nebūčiau kvailas, nes kalbėčiau tiesą. Tačiau 
susilaikau, kad kas nepamanytų apie mane daugiau nei tai, 
ką manyje mato ar [ką] iš manęs girdi, /ir dėl itin didelių ap- 
reiškimų. Todėl, kad nepasikelčiau į puikybę", man duotas 
dyglys kūnui", šėtono angelas, idant mane muštų ir aš nepa- 
sikelčiau į puikybę. Dėl to aš tris kartus prašiau Viešpaties", 
kad patrauktų jį nuo manęs, "bet jis man atsakė: „Pakanka 
tau mano malonės, nes galia tobuliausiai reiškiasi silpnume.“ 
Todėl mieliausiai girsiuosi savo silpnumais, kad ir Kristaus 
galia apsigyventų manyje. "Tad esu patenkintas silpnumais, 
įžeidimais, sunkumais, persekiojimais ir suspaudimais dėl 
Kristaus, nes, būdamas silpnas, esu stiprus. 

"Tapau kvailas, jūs mane privertėte. Tai jūs turėtumėte mane 
pagirti, nes niekuo nenusileidžiu „viršiausiems apaštalams““, 
nors ir esu niekas. "Apaštalo ženklai buvo jums patvirtinti su 
visa ištverme, ženklais, stebuklais ir galia. "Tad ko gi jums 
trūksta, palyginti su kitomis bendruomenėmis? Nebent to, 
kad pats aš nebuvau jums našta, Atleiskite man šią neteisybę". 


12,7 Todėl, kad nepasikelčiau į puikybę: kadangi dalis rankraščių praleidžia sakinio pradžioje 
esantįjungtuką dio — todėl, dėl to, kai kurie vertėjai šią frazę sujungia su kitu sakiniu ir verčia: 

„kad nepasikelčiau į puikybę dėl tokių didelių apreiškimų, man duotas dyglys kūnui, šėtono 
angelas“. Kitaip tariant, nepaprasti Pauliaus apreiškimai buvo ta priežastis, dėl kurios Dievas 
davė jam dyglį. Tačiau su jungtuku dio mintis kitokia: Paulius baiminasi, kad dėl itin didelių 
apreiškimų žmonės nepradėtų jo laikyti išskirtiniu, ypatingu, didesniu už kitus apaštalus, 
todėlirvengia apie juos kalbėti, o čia apie tai užsimena, tik kaip pakvaišęs (1,21). Prisimintina, 
kad! Korjis save laiko mažiausiu iš apaštalų (1 Kor15,9), 02 Kor labiau giriasi negandomis 
irsilpnumais, bet ne savo pasiekimais ir apreiškimais, kurie taip imponavo korintiečiams. 
12,7 duotas dyglys kūnui: teologai nesutaria, ar Paulius turi omenyje ligą, ar persekiojimus ir 
kitus vargus, patirtus misijose, ar ir viena, ir kita. Atsižvelgiant į II sk. vardijamas patirtas 
fizines bausmes, įkalinimus, nepriteklių ir badą, taip pat Gal 6,11 minimą žaizdotą Pau- 
liaus kūną, nereikėtų dirbtinai kurti prieštaros tarp apaštalo vargų ir jo sveikatos būklės 
(Galatijoje Paulius skelbė Evangeliją sirgdamas, Gal 4,13). Dyglio, duoto kūnui, metafora 
gali apimti ir viena, ir kita. 

12,8 tris kartus prašiau Viešpaties: plg. Mt 26,39-44; Mk 14, 35-42. Tiek judėjams, tiek grai- 
kams skaičius trys buvo reikšmingas, kalbant svarbiais dvasinio gyvenimo klausimais (pvz. 
Jn 21,17; Apd 10,16). Paralelę tarp Jėzaus maldos Getsemanės sode ir šio Pauliaus prašymo 
dar labiau paryškina ta pati kenčiančiojo Viešpaties tarno nuostata, kurią evangelijose 
išreiškia žodžiai „ne kaip aš noriu, bet kaip tu". 

12.11 niekuo nenusileidžiu „viršiausiems apaštalams“: žr. TI, 5 paaišk. 

12,13 Atleiskite man šią neteisybę: Pauliaus „kvailystės prakalba" (11,16 12,13) yra persunkta 
ironijos, kuri šioje vietoje pasiekia kulminaciją - apaštalas prašo Korinto tikinčiųjų atleisti 
jamužtai, kad, viešėdamas pas juos, gyveno ne iš jų aukų (žr. TI, N paaišk.). 


2 Korintiečiams 12,14-13,4 95 


"Štai esu pasiruošęs trečią kartą pas jus atvykti ir neapsun- 
kinsiu jūsų, nes ieškau ne to, ką turite, o jūsų pačių. Juk ne 
vaikai privalo krauti turtą savo gimdytojams, bet gimdyto- 
jai vaikams. "Tad aš mielai eikvosiu, ką turiu, ir patį save 
išeikvosiu jūsų sielų labui. Nejau, daugiau jus mylėdamas, 
esu mažiau jūsų mylimas? "Tebūnie ir taip, - sakysite, - aš 
neapsunkinau jūsų, bet, būdamas gudrus, klasta jus prigavau. 
"Gal išnaudojau jus per kurį nors iš tų žmonių, kuriuos esu 
jums siuntęs? *Paraginau Titą ir su juo pasiunčiau dar vieną 
broli". Argi Titas jus išnaudojo? Ar ne viena dvasia mes gyve- 
nome? Ar nevaikščiojome tais pačiais takais? "Tikriausiai jau 
pamanėte, kad prieš jus teisinamės. Ne, mes kalbame Dievo 
akivaizdoje, Kristuje, ir visa tai, mylimieji, jūsų ugdymui. 
"Mat bijau, kad atvykęs nerasčiau jūsų tokių, kokių nenoriu, 
ir pats jums nepasirodyčiau toks, kokio nenorite: kad nebūtų 
nesantaikos, pavydo, piktumo, varžymosi, šmeižto, apkalbų, 
puikavimosi, neramumų; Žkad, kai vėl ateisiu, mano Die- 
vas nepažemintų manęs prieš jus ir man netektų liūdėti dėl 
daugelio, kurie yra anksčiau nusidėję ir dar neatgailavę" dėl 
to, ką darė: dėl netyrumo, palaidumo ir ištvirkimo. 


13 Taigi trečią kartą keliauju pas jus. Dviejų ar trijų liu- 

dytojų lūpomis remsis kiekvieno reikalo sprendimas“. *Jau 
antrą kartą lankydamasis įspėjau, o dabar, būdamas toli, vėl 
sakau tiems, kurie yra nusidėję, ir visiems kitiems, kad jei 
vėl atvyksiu, jų nepagailėsiu - jūs gi ieškote patvirtinimo, 
kad manyje kalba Kristus. O jis nėra silpnas prieš jus, bet 
galingas jumyse. *Nors jis nukryžiuotas, kai buvo silpnas, 
bet dabar gyvena Dievo galia. Ir mes esame silpni jame, bet 
jums gyvensime kartu su juo Dievo galia. 


12,18 dar vieną brolį: plg. 8,22. 

12,21 anksčiau nusidėję ir dar neatgailavę: turima omenyje, kad jau ankstesnio vizito metu 
Paulius sužinojo apie nuodėmingą šių žmonių gyvenimo būdą. Matyt, jis ragino juos keis- 
tis, tačiau praėjus nemažai laiko (apaštalas ruošiasi vėl aplankyti Korintą) jis girdi, kad šių 
bendruomenės narių gyvenimas nė kiek nepakito. Dėl to apaštalas įspėja, kad vėl atvykęs į 
Korintą irjų atžvilgiu bus griežtas (13, 2). Ten pavartotas tas pats vksm. proamartanė - anks- 
Čiau nuodėmiauti, nusidėti. 

13,1 Dviejų ar trijų liudytojų lūpomis remsis kiekvieno reikalo sprendimas: cit. Įst 19,15; plg. 1 Tim 5,19; 
taip pat Hbr 10,28; Mt 18,16; Įn 8,16. 

"Patys save išmėginkite, ar gyvenate tikėjimu; pasitikrinkite 
patys. Nejau nesuvokiate, kad jumyse Jėzus Kristus? Nebent 
išties esate netinkami. ?Viliuosi, kad suprasite, jog mes ne- 
same netinkami. "Meldžiame Dievo, kad jūs nedarytumėte 
nieko blogo, ne tam, jog mes pasirodytume tinkami, bet kad 
jūs darytumėte gera, o mes atrodytume netinkami. *Mes juk 
nieko negalime prieš tiesą, bet tik už tiesą. "Džiaugiamės, kai 
mes silpni, ojūs stiprūs. Šito ir meldžiame - jūsų tobulėjimo". 
"Todėl, būdamas svetur, rašau tai, idant atvykęs neturėčiau 
elgtis griežtai, naudodamasis ta galia, kurią Viešpats man 
suteikė ugdyti, ne griauti“. 

"Galiausiai, broliai, džiaukitės, leiskitės vienas kito tobu- 
linami, guoskitės, sutarkite, gyvenkite taikoje, ir meilės 
bei ramybės Dievas bus su jumis. "Sveikinkite vienas kitą 
šventu pabučiavimu/. Jus sveikina visi šventieji. "Viešpaties 
Jėzaus Kristaus ramybė, Dievo meilė ir Šventosios Dvasios 
bendrystė su jumis visais! 


13,9 jūsų tobulėjimo: čia dktv. katartisis reikšmė gali būti ir pasitaisymas, ir tobulinimasis, 
tobulėjimas, brendimas. Todėl vieni vertėjai renkasi vieną, o kiti - kitą žodžio reikšmę. Pas- 
tebėtina, kad toliau pavartotas bendrašaknis vksm. katartizesthe - leiskitės vienas kito 
tobulinami arba taisomi (13, 1). 

13,10 ugdyti, ne griauti: plą. 10, 8; 12,9. 

13,12 šventu pabučiavimu: tiek graikų romėnų kultūriniame kontekste, tiek ir sinagogose 
tokio papročio nebuvo. Panašu, kad šventas pabučiavimas (matyt, į skruostą) buvo visai 
naujas, tik krikščionių bendruomenėms būdingas ženklas (Rom 16,16; 1 Kor 16,20; 1 Tes 5,26; 
taip pat 1 Pet 5,14). 


LAIŠKAS GALATAMS 


Paulius, apaštalas, ne iš žmonių ir ne per žmogų", bet 

per Jėzų Kristų ir Dievą Tėvą, prikėlusį jį iš numirusių, 
Žir visi su manimi esantys broliai - Calatijos bendruomenėms. 
*Malonė jums ir ramybė nuo Dievo, mūsų Tėvo, ir Viešpaties 
Jėzaus Kristaus, “kuris atidavė save už mūsų nuodėmes, kad 
mūsų Dievo ir Tėvo valia išvaduotų mus iš dabarties blogio 
amžiaus. Jam šlovė per amžių amžius. Amen. 

“Stebiuosi", kad nuo pašaukusiojo jus [Kristaus] malone jūs taip 
greitai perbėgate prie kitos evangelijos, "nors kitos nėra; yra tik 
žmonės, kurie kelia sąmyšį, siekdami iškraipyti Kristaus Evange- 
liją. *Tačiau net jei mes ar angelas iš dangaus skelbtų priešingai 
nei esame jums paskelbę, tebūnie prakeiktas"! *Ir anksčiau esame 
tai sakę, bet dabar dar sykį sakau: jei kas jums skelbia evangeliją, 
priešingą tai, kurią esate priėmę, tebūnie prakeiktas! 

"Ar aš dabar siekiu žmonių pritarimo, ar Dievo? Gal ieškau 
žmonių palankumo? Jei dar stengčiausi įtikti žmonėms, ne- 
būčiau Kristaus vergas. 


1,1apaštalas, ne iš žmonių ir ne per žmogų: Pauliaus prisistatymas iš karto leidžia suprasti, kad 
laiškas bus poleminio pobūdžio. Galatijos bendruomenės, įsileidusios judėjų mokytojus, 
pabrėžiančius Įstatymo ir ypač apipjaustymo svarbą, sudvejojo Pauliaus kaip apaštalo 
autoritetu. Laiške atskleidžiamos tokių judaistinių doktrinų klaidingumas, tačiau visų pir- 
Ma Paulius apgina savo apaštalystę, pabrėždamas jos autentiškumą. Pašaukimas skelbti 
Evangeliją atėjo ne iš žmonių, bet iš Dievo. Ir ne per žmogų, t. y. Kristus kalbėjo jam tiesiogiai, 
One pertarpininką (plg. Apd 9 sk.; 22 sk.; 26 sk.). 
1.6 Stebiuosi: kituose Pauliaus laiškų įžangose paprastai skamba apaštalo maldos bei pa- 
gyrimai - to reikalavo epistoliniam žanrui būdinga struktūrinė kompozicija. Tačiau čia 
Paulius griebia jautį tiesiai už ragų, iš karto į dienos šviesą keldamas klaidingą Galatijos 
bažnyčių pasirinkimą. 

1.8 tebūnie prakeiktas: dktv. anathema reikšmė dvejopa: (1) tai, kas pašvęsta Dievui, pvz., 
aukos (Lk 21,5); (2) tai, kas atiduota dieviškai rūstybei, hbr. hiėrem (Kun 27, 28-29; Įst 7,26; 
13,17). Pauliaus laiškuose žodis vartojamas pastarąja reikšme (Rom 9,3; 1 Kor 12,3; 16,22). 

"Žinokite", broliai, - mano skelbta Evangelija nėra iš žmonių. 
"Ne iš žmogaus ją gavau ar išmokau, bet per Jėzaus Kristaus 
apreiškimą. SJuk esate girdėję, kaip aš kitados elgiausi, gyven- 
damas judėjiškai, kaip nuožmiai persekiojau Dievo Bažnyčią ir 
ją grioviau. "Gyvendamas judėjiškai aš buvau pažengęs toliau 
nei daugelis mano bendraamžių tautiečių ir itin uoliai sergėjau 
savo protėvių papročius. "Tačiau kai [Dievas], išskyręs mane 
dar motinos įsčiose ir pašaukęs savo malone, panoro “apreikšti 
man savo Sūnų, idant skelbčiau ji pagonims, nepuoliau tartis 
su kūnu ir krauju "ir nekopiau į Jeruzalę' pas pirmesnius už 
mane apaštalus, bet nuvykau į Arabiją ir vėl sugrįžau į Damas- 
ką. Vėliau, po trejų metų, užkopiau į Jeruzalę susipažinti su 
Kefu ir pasilikau pas ji penkiolika dienų. "Kitų apaštalų aš 
nemačiau, išskyrus Jokūbą, Viešpaties brolį. *Ką jums rašau, 
štai Dievo akivaizdoje prisiekiu, kad nemeluoju". 7Po to nuke- 
liavau į Sirijos ir Kilikijos kraštus, “o Judėjos bendruomenėms 
Kristuje nebuvau iš veido pažįstamas, Šjos tik buvo girdėjusios, 
esą tas, kuris mus kitados persekiojo, dabar skelbia tikėjimą, 
kurį anksčiau griovė. "Ir dėl manęs jos šlovino Dievą. 


Vėliau, po keturiolikos metų, vėl užkopiau į Jeruzalę su 
Barnabu, kartu pasiėmęs ir Titą. ŽKopiau remdamasis 


1,11 Žinokite: šiais žodžiais prasideda lakoniškas autobiografinis aprašymas, išryškinantis 
reikšmingiausius Pauliaus, pirma kaip uolaus judėjo, o vėliau - kaip Dievo išrinktojo apaštalo 
gyvenimo epizodus. NT tyrėjai šį pasakojimą (1,1-2.14) laiko autentišku Pauliaus gyvenimo 
aprašymo šaltiniu, net reikšmingesniu už evangelisto Luko perduotą biografinį Pauliaus 
apaštalystės naratyvą Apaštalų darbų knygoje. 

1,17 nekopiau į Jeruzalę: taip pat 1,18; 2,1.2; vksm. anerchomai - kilti, kopti, LXX naudotas pilig- 
rimų kelionėms į Jeruzalę apibūdinti, nes Jeruzalės miestas pastatytas ant kalno. Piligrimų 
psalmės, kurias dvasiniai keliauninkai giedodavo keliaudami į šventes Jeruzalės šventykloje. 
vadintos kopimo, kilimo psalmėmis (Ps 120-134). Nors anerchomai vartotas ir bendrąja keliauti 
prasme, gali būti, kad Paulius jį pasirenka sąmoningai, norėdamas pabrėžti, kad piligriminės 
kelionės į Jeruzalę jau nebeturi prasmės. Dievas garbinamas nebe ant kalno, o Dvasioje, i 
kopiama tikėjimu, o ne pagal Įstatymo raidę (plg. Jn 4,20-24). Kalno bei Jeruzalės miesto 
motyvas atsikartoja ir toliau (4, 21-31). 

1,20 Dievo akivaizdoje prisiekiu, kad nemeluoju: nors žodžio prisiekiu graikiškame tekste nėra, 
jis nedvejotinai numanomas. Panašiai, patikėdamas Evangelijos skelbimą, Paulius Dievo 
akivaizdoje saikdina savo bendražygį Timotiejų (I Tim 5,21; 6,13; taip pat 2 Tim 2,14; 4,1). 
Romos teisėje priesaika teismo salėje ir už jos buvo laikoma svariu nekaltumo įrodymu. 
Panašu, kad, turėdamas omenyje šią visiems žinomą teisinę praktiką, Paulius ginasi prieš 
jį menkinusius mokytojus. Tokios priesaikos nereikėtų painioti su Evangelijoje pagal Matą 
minimu Jėzaus įspėjimu, atskleidžiančiu tuščią žmonių pasitikėjimą savo jėgomis, apskritai 
neprisiekinėti (Mt 5, 33-37). 

apreiškimu ir išdėsčiau jiems Evangeliją, kurią skelbiu pago- 
nims, - atskirai įžymiesiems, kad nepasirodytų, jog tuščiai 
bėgu ar buvau bėgęs. “Tačiau net su manimi buvęs Titas, kuris 
yra graikas, nebuvo verčiamas apsipjaustyti. *O įsiskverbu- 
siems netikriems broliams, slapčia atėjusiems iššniukštinėti 
mūsų laisvės, kurią turime Kristuje Jėzuje, kad mus pavergtų, - 
jiems mes nė valandėlę nenusileidome ir nepaklusome, idant 
Evangelijos tiesa pasiliktų su jumis. *Taigi žymieji, - kokie 
jie kitados buvo, man nesvarbu, nes Dievas nežiūri į asme- 
nis, - tie įžymieji man nieko daugiau nepavedė. "Priešingai, 
matydami, kad man patikėta Evangelija neapipjaustytiems, 
kaip Petrui - apipjaustytiesiems Š(nes tas, kuris davė Petrui 
galios apaštalauti apipjaustytiesiems, davė ir man galios 
apaštalauti pagonims), Žir pripažindami man suteiktą malo- 
nę, Jokūbas, Kefas ir Jonas, laikomi šulais, padavė mudviem 
su Barnabu bendrystės dešinę, kad mes eitume pas pagonis, 
ojie - pas apipjaustytuosius, "tik prašė atsiminti vargšus, 
tą aš ir stengiausi daryti. 

"Kai Kefas atkeliavo į Antiochiją, jam į akis išdėjau, ką 
galvoju, nes buvo vertas pasmerkimo. "Mat, prieš atkeliau- 
jant kai kuriems Jokūbo žmonėms", jis valgydavo drauge su 
kitataučiais, bet kai jie atvyko, pasitraukė ir nuo kitataučių 
atsiribojo, bijodamas apipjaustytųjų. "Su juo veidmainia- 
vo [ir] kiti žydai, net Barnabas pasidavė šiai veidmainystei. 
"Matydamas, jog jie nukrypsta nuo Evangelijos tiesos kelio, 
visų akivaizdoje pasakiau Kefui; „Jei tu, būdamas žydas, 
gyveni pagoniškai, o ne judėjiškai", kodėl verti kitataučius 
gyventi kaip žydai?“ 


2,12 kai kuriems Jokūbo žmonėms: pažod. kai kuriems nuo Jokūbo. Teologų pozicijos dėl šio po- 
sakio prasmės išsiskiria: vieni mano, kad Galatijos bendruomenes drumstę mokytojai ne- 
galėjo būti siųsti apaštalo Jokūbo, tik, būdami iš jo aplinkos, dangstėsi Jeruzalės bažnyčios 
Vadovo autoritetu, tačiau mokė kitaip. Kiti judaistines tendencijas įžvelgia pačioje Jokūbo 
Misiologijos sampratoje (plg. Apd 21,18-25). 

2,14 gyveni pagoniškai, o ne judėjiškai: Pauliaus požiūriu veidmainystė yra pagoniškas bruo- 
Žas, niekaip nesuderinamas su judaizmo principais. Tikras judėjas siekia tiesos, o ne nuo 
JOs bėga. Dvasinio ir prigimtinio judėjiškumo tema plėtojama Rom 2,17-29. 

5Mes, kilme žydai, o ne nusidėjėliai kitataučiai, [bet] 
žinome, kad žmogus išteisinamas ne Įstatymo darbais, o 
tik per Jėzaus Kristaus tikėjimą". Mes irgi įtikėjome Kristų 
Jėzų, idant būtume išteisinti dėl Kristaus tikėjimo, o ne dėl 
Įstatymo darbų, nes Įstatymo darbais nebus išteisintas joks 
kūnas". "O jeigu, mums ieškant išteisinimo Kristuje, pasirodė, 
kad patys esame nusidėjėliai, ar dėl to Kristus - nuodėmės 
tarnas? Tikrai ne! Šjeigu aš vėl atstatau tai, ką sugrioviau', 
pats save darau pažeidėju. "Istatymu aš numiriau Įstatymui, 
idant gyvenčiau Dievui. Esu nukryžiuotas drauge su Kristumi. 
Gyvenu nebe aš, o gyvena manyje Kristus. Dabar, gyvenda- 
mas kūne, gyvenu tikėjimu į Dievo Sūnų, kuris mane pami- 
lo ir atidavė save už mane. "Aš neatstumiu Dievo malonės. 
Ojei teisumas - per Įstatymą, tuomet Kristus numirė veltui. 


Oneišmanėliai galatai! Kas jus apžavėjo? Jus, prieš kurių akis 
buvo pavaizduotas nukryžiuotasis Jėzus Kristus. "Tik vieno 
noriu jūsų paklausti: ar remdamiesi Įstatymo darbais priėmėte 
Dvasią, ar remdamiesi tikėjimo žinia'? *Esate tokie kvaili, kad, 
pradėję Dvasia, norite užbaigti kūnu? “Tiek patyrėte, ir veltui? 
Galvisgi ne veltui??Ar tas, kuris teikia jums Dvasią ir daro pas jus" 


2,16 per Jėzaus Kristaus tikėjimą: šiuos žodžius galima suprasti dvejopai: (1) per Jėzaus Kristaus 
ištikimybę (subjekto genetyvas), nes dktv. pistis reikšmė yra ne tik tikėjimas, bet ir ištikimybė 
(pvz., 5,22); (2) per tikėjimą į Jėzų Kristų (objekto genetyvas). Nors pastaroji prasmė, regis, 
čia labiau tikėtina, abi reikšmės galimos tiek šiame sakinyje, tiek ir toliau: 2,20; 3,7.9.11.22; 
taip pat žr. Rom 3,22 paaišk. 

2,16 nebus išteisintas joks kūnas: Paulius turi omenyje Ps 143, 2 (žr. Rom 3,20 paaišk.), tik žodį 
zon - gyvasis pakeičia dktv. sarx - kūnas; pastarasis hebraizmas (iš hbr. būsūr) skirtinguose 
kontekstuose įgyja įvairias reikšmes, žr. 5,13 paaišk., čia jis reiškia žmogų (plg. Flm 1,16, taip 
pat Pr 6,3; Įst 5,25; Joel 2,28; Zach 2,13). 

2,18 jeigu aš vėl atstatau tai, ką sugrioviau: biblistai šio teiginio prasmę aiškina skirtingai: 
(1) Paulius turi omenyje Petro pasikeitimą. Pradžioje Petras valgė su kitataučiais tikinčiaisiais, 
t. y. griovė - darė tai, ką draudžia Įstatymas, tačiau, atvykus aršiems judaistamns, vėl atstatė. 
ką Įstatymas liepia - šalinosi pagonių. (2) Paulius kalba apie save - reaguoja į gandą, e54. 
jis pats jau skelbia apipjaustymą, žr. 5,11 paaišk. (3) Turimi omenyje ne Petras ir nę Paulius. 
0 prie Įstatymo vėl grįžę Galatijos krikščionys. Priimdami kūno apipjaustymą kaip Sando- 
ros su Dievu ženklą, jie Įstatymą atstato, nors tikėjimo pradžioje, kliaudamiesi Pauliaus 
paskelbta Evangelija, jį buvo sugriovę. Pastarasis požiūris, regis, yra labiausiai tikėtinas. 
3,2 tikėjimo žinia: posakis akoė pisteos pažod. - tikėjimo klausymas, tačiau dktv. akoė reiš“ 
kia ne tik klausymą, bet ir gandą, žinią. Vertėjai, siekdami aiškumo, šį dviejų žodžių posaki 
paprastai praplečia: tikėdami tai, ką girdėjote. Paulius akoė pisteūs galėjo tiesiog vartoti kaiP 
Evangelijos sinonimą (taip pat 3,5; Rom 10,16-17). 

3,5 pasjus: arba jumyse. Vis dėlto labiau tikėtina, kad Paulius turi omenyje stebuklus, kuriuos 
Dievas darė Galatijos bendruomenėse. 


KS 

stebuklus, tai daro dėl Įstatymo darbų, ar dėl tikėjimo žinios? 
“Taip ir Abraomas patikėjo Dievu, ir tai jam buvo pripažinta teisumu". 

"Tad supraskite", kad būtent tikintieji yra Abraomo vaikai. 
šRaštas, numatydamas, kad Dievas tikėjimu išteisins pagonis, 
išanksto paskelbė Evangeliją Abraomui: tavyje bus palaimintos vi- 
sos tautos". "Todėl tikintieji yra palaiminami drauge su tikinčiu 
Abraomu. VO visiems, kurie remiasi Įstatymo darbais", krenta 
prakeiksmas, nes parašyta': prakeiktas kiekvienas, kuris nesilaiko viso, 
kas parašyta Įstatymo knygoje, ir to nevykdo. "Kad Įstatymu niekas 
neišteisinamas Dievo akyse, aišku, nes teisusis tikėjimu gyvens". 
"O Įstatymas nėra iš tikėjimo, bet: kas juos vykdo, jais gyvens". 
"Kristus mus atpirko iš Įstatymo prakeiksmo, vietoje mūsų 
tapdamas prakeiksmu, nes parašyta: prakeiktas kiekvienas, pakabin- 
tas ant medžio", "idant Kristuje Jėzuje pagonims tektų Abraomo 
palaiminimas ir per tikėjimą mes gautume pažadėtąją Dvasią. 

SBroliai, imkime žmogaus gyvenimą: net žmogaus patvir- 
tinto testamento niekas negali paskelbti negaliojančiu ar 
papildyti. "Pažadai buvo duoti Abraomui ir jo palikuoniui. 
Nepasakyta „ir palikuonims“, kaip apie daugelį, bet kaip apie 
vieną - ir tavo palikuoniui', kuris yra Kristus. "Turiu omenyje 


3,6 patikėjo Dievu, ir tai jam buvo pripažinta teisumu: cituojama Pr 15,6. 

3,7 supraskite: vksm. ginūskete gali būti esamosios arba liepiamosios nuosakos vksm. ginūsko 
forma. Kai kurie NT tyrinėtojai pastebi, kad posakis ginėskete ara hoti yra tipiška epistolinė 
helenistinio laikotarpio formulė, kuria primenama tai, ką skaitytojai jau žino - „jūs gi žino- 
te, kad būtent tikintieji yra Abraomo vaikai". Visgi labiau tikėtina, kad kalbama ne apie tai, 
ką galatai jau žino, bet apie tai, ką jie dar turėtų suvokti. Todėl Paulius dar kartą pabrėžia: 
„esate Abraomo palikuonys ir paveldėtojai pagal pažadą" (3,29). 

3,8 tavyje bus palaimintos visos tautos: Dievo pažadas Abraomui per jį palaiminti visas tautas 
Pradžios knygoje skamba daug kartų (Pr 12,3; 18, 18; 22,18; 26,4; 28,14). Paulius šią palaimi- 
nimo žinią ir vadina Abraomui paskelbta Evangelija (3,7). 

3,10 visiems, kurie remiasi Įstatymo darbais: pažod. tiems, kurie yra iš Įstatymo darbų. Skiria- 
Mosir priešpriešinamos dvi žmonių grupės: tie, kurie iš tikėjimo (3, 7.9), ir tie, kurie iš Įstatymo 
darbų; vieni renkasi Įstatyme pažadėtą palaiminimą, o kiti - jame užrašytą prakeiksmą. 
3,10 nes parašyta: toliau laisvai cituojama Įst 27, 26. 

3,1 teisusis tikėjimu gyvens: Hab 2,4 citata taip pat randama Rom1,17ir Hbr 10,37. Pastebėtina, 
kad frazė gali būti suprantama dvejopai: (I) kas yra nuteisintas dėl tikėjimo, gyvens; arba (2) tei- 
Sus žmogus gyvens (pasi)tikėdamas, t. y. stiprybės semsis iš tikėjimo. Be to, sunku pasakyti, ar 
turimas omenyje žmogaus tikėjimas, ar Dievo ištikimybė, žr. 2,16 paaišk. Paulius praleidžia 
Xx esantį asmeninį įvardį mou - mano, tačiau ir ten posakis gali reikšti arba mano [Dievo] 
teisusis gyvens tikėjimu, arba teisusis gyvens dėl mano [Dievo] ištikimybės. 

3,12 kas juos vykdo, jais gyvens: cit. Kun 18, 5; dgs. jie - t. y. Dievo įstatymai ir paliepimai. 

3,13 prakeiktas kiekvienas, pakabintas ant medžio: cituojama Įst 21,23. 

+ irtavo palikuoniui: posakis pasitaiko ne kartą Pradžios knygoje Pr 12, 7; 13,15; 15,18; 17,8; 

„4 lrt.t. 

štai ką: Įstatymas, atsiradęs po keturių šimtų trisdešimties 
metų, negali panaikinti Dievo anksčiau patvirtintos sandoros 
taip, kad pažadas nebegaliotų. *juk, jei paveldas iš Įstatymo, 
tai jau ne iš pažado. Tačiau Dievas Abraomui jį dovanojo 
pažadu. "Kam tuomet Įstatymas? Jis buvo pridėtas dėl nusi- 
žengimų", kol ateis pažadą gavęs palikuonis, ir įsakytas per 
angelus“, tarpininko ranka. “Bet, kur tarpininkas, ten ne 
vienas, o Dievas yra vienas". 

"Vadinasi, Įstatymas prieštarauja [Dievo] pažadui? Anaiptol! 
Jei būtų duotas Įstatymas, galintis teikti gyvenimą, tuomet 
tikrai teisumas remtųsi Istatymu. "Tačiau Raštas' visa užra- 
kino nuodėmėje, idant pažadas dėl Jėzaus Kristaus tikėjimo" 
būtų duotas tiems, kurie tiki. 

ŠIki ateinant tikėjimui, buvome uždaryti Įstatymo kalėji- 
me, kol apsireikš būsimas tikėjimas. “Tad Įstatymas buvo 
mūsų auklėtojas, vedęs pas Kristų", kad būtume išteisinti 
tikėjimu, Žo atėjus tikėjimui, nebesame auklėtojo prižiūri- 
mi. “Juk per tikėjimą visi esate Dievo vaikai Kristuje Jėzuje. 
"Visi, kurie esate pakrikštyti į Kristų", apsivilkote Kristų. 


3,19 buvo pridėtas dėl nusižengimų: plg. Rom 5, 20-21; 7,7-25. 

3,19 įsakytas per angelus: pirmajame pasakojime apie tai, kaip Mozei ant Sinajaus buvo 
duotas Įstatymas, angelai nėra minimi (Iš 19 sk.). Tačiau kitame ST naratyvę LXX vertėjai 
Sinajuje pasirodžiusią ugnį verčia angeloi - angelai (Įst 33,2). Akivaizdu, kad jau ankstyvojoje 
rabiniškoje tradicijoje įsitvirtino aiškinimas, jog Įstatymas buvo perduotas Mozei per an- 
gelus. Šį aiškinimą atrandame maždaug 160-150 m. pr. Kr. parašytoje pseudoepigrafinėje 
Jubiliejų knygoje (1,26; 2,1), jį perėmė ir apaštalai (Apd 7, 38.53; Hbr 2,2). 

3,20 kur tarpininkas, ten ne vienas: pažod. posakis reiškia tarpininkas nėra vieno. Kadangi 5a- 
kinio mintis toliau neplėtojama, nežinome, kokį tarpininką Paulius turi omenyje: Kristų 
(I Tim 2, 5; taip pat Hbr 8,6; 9,15; 12, 24), angelus (Apd 7,53; Hbr 2,2) ar Mozę (Filonas, Devita 
Mosis, 2166). Tikėtina, jog antitezės mintis reiškia, kad tarpininkas visuomet atstovauja 
daugiau nei vienai šaliai. Tačiau kai kurie egzegetai laikosi nuomonės, jog numanomi keli 
tarpininkai - Mozė, atstovavęs Izraeliui, ir angelas, atstovavęs Dievui. Šiaip ar taip, Pau- 
lius Mozės Įstatymą priešpriešina Abraomui duotam Dievo pažadui. Dievas pažadą davė 
tiesiogiai - be jokio tarpininko. Todėl pažadas ir yra pranašesnis už Įstatymą, pristatytą 
per tarpininką ar kelis tarpininkus. 

3,22 Raštas: žymimasis artikelis he prieš dktv. graphė leidžia manyti, jog Paulius turi omenyje 
konkrečią Rašto vietą (galbūt jau 3,10 cituotą Įst 27,26 arba Ps 14,2-3, cituojamą Rom 3,10-12), 
one visą Šventąjį Raštą. 

3,22 pažadas dėl Jėzaus Kristaus tikėjimo: arba dėl Jėzaus Kristaus ištikimybės, žr. 2,16 paaišk. 
3,24 auklėtojas, vedęs pas Kristų: metaforiškas Įstatymo palyginimas su auklėtoju (paida- 
gogos - auklėtojas, mokytojas), vedusiu pas Kristų, yra labai vaizdingas. Antikoje pedagogU 
vadintas tarnas, palydintis berniuką pas mokytoją ir po pamokų parvedantis jį namo. Tik 
laikui bėgant pedagogo kategorija pradėta taikyti pačiam mokytojui. Taigi, anot Pauliaus, 
Mozės Įstatymas tebuvo tarnas, turėjęs palydėti Izraelį pas tikrąjį mokytoją - Kristų. 
3,27 pakrikštyti į Kristų: žr. Rom 6,3 paaišk. 

Nebėra nei žydo, nei graiko, nei vergo, nei laisvojo, nebė- 
ra nei vyro, nei moters, nes visi esate viena Kristuje Jėzuje. 
"Ojei priklausote Kristui, tai esate Abraomo palikuonys ir 
paveldėtojai pagal pažadą. 


Ir dar sakau: kol paveldėtojas yra nepilnametis, jis nie- 

kuo nesiskiria nuo vergo, nors yra visko šeimininkas. jis 
būna globėjų ir prievaizdų valdžioje iki tėvo nustatyto laiko. 
*Taip ir mes: kol buvome nepilnamečiai, vergavome pasaulio 
pradams'. *Tačiau, kai atėjo laiko pilnatvė, Dievas atsiuntė 
savo Sūnų, gimusį iš moters, pavaldų Įstatymui, *kad atpirktų 
tuos, kurie pavaldūs Įstatymui, ir mus įvaikintų. “O kadangi 
jūs esate sūnūs, Dievas atsiuntė į mūsų širdis savo Sūnaus 
Dvasią, šaukiančią: „Aba, Tėve!“ "Todėl tu nebesi vergas, bet 
sūnus, o jei sūnus, tai Dievo dėka ir paveldėtojas. 

Tuomet, kai nepažinojote Dievo, vergavote „dievams“, ku- 
rie pagal savo prigimtį nėra dievai, "bet kodėl dabar, pažinę 
Dievą, arba, tiksliau, Dievo pažinti, vėl gręžiatės prie men- 
kų ir beverčių pradų ir vėl norite jiems vergauti? "Laikotės 
dienų, mėnesių, laikotarpių ir metų. "Nuogąstauju dėl jūsų, 
ar tik mano darbas jūsų labui nenueis vėjais. "Tapkite kaip 
aš, nes ir aš tapau kaip jūs - maldauju jūsų, broliai! Jūs visai 
nesate manęs įžeidę. "Žinote, kad pirmą kartą jums skelbiau 
Evangeliją negaluodamas kūnu. "Nors mano kūno nėgalė 
buvo jums išmėginimas, jūs manęs nepaniekinote ir neats- 
tūmėte, bet pasitikote mane kaip Dievo angelą, kaip Kristų 
Jėzų. "Kurgi ana jūsų palaima? Liudiju, kad, jei būtumėte 
galėję, jūs būtumėte akis išsilupę ir man atidavę. “Vadinasi, 
pasidariau jūsų priešu, kalbėdamas jums tiesą? " Anie giria jus 
netauriai, bet nori jus atskirti, idant juos girtumėte. *Gražu 
visada girti už tai, kas gražu, o ne vien tada, kai esu pas jus. 
"Mano vaikai, vėl gimdau jus kentėdamas, kol jumyse pasi- 
todys Kristus“. “O kaip norėčiau dabar būti pas jus ir kalbėti 
kitu balsu, nes esu sutrikęs dėl jūsų. 


4,3 pasaulio pradams: žr. Kol 2, 8 paaišk. 
2,6 Aba, Tėvel: žr. Rom 8,15 paaišk. 
4,19 jumyse pasirodys Kristus: pažod. bus suformuotas Kristus arba bus pavaizduotas Kristus. 


104 Galatams 4,21-5,6 


"Pasakykite man, jūs, siekiantys būti Įstatymo valdžioje, 
ar negirdite Įstatymo? “Juk parašyta, kad Abraomas turėjo 
du sūnus - vieną iš vergės, o kitą iš laisvosios. “Tačiau vergės 
sūnus buvo gimęs pagal kūną, o laisvosios - per pažadą. “Tai 
pasakyta alegoriškai': šitos moterys yra dvi sandoros. Viena, 
nuo Sinajaus kalno gimdanti vergystei, yra Hagara. “Haga- 
ra - Sinajaus kalnas, esantis Arabijoje, - atitinka dabartinę 
Jeruzalę, kuri vergauja su savo vaikais. *O aukštybių Jeruzalė 
yra laisva, ji ir yra mūsų motina. "Nes parašyta': 

Linksminkis, nevaisingoji, niekada negimdžiusioji! 
Šūkauk ir džiūgauk, nekentėjusi gimdymo skausmų! 
Nes daugiau vaikų turi vienišoji 
nei turinčioji vyrą. 
ŠJūs, broliai, esate pažado vaikai, kaip Izaokas. "Tačiau kaip 
anuomet tas, kuris gimė pagal kūną, persekiojo gimusjjį pa- 
gal dvasią, taip ir dabar. *70 ką kalba Raštas'? 
Išvaryk vergę ir jos sūnų, nes 
vergės sūnus netaps paveldėtoju drauge su laisvosios sūnumi. 
Taigi, broliai, esame ne vergės vaikai, bet laisvosios. 


Laisvei Kristus mus išlaisvino'! Tad tvirtai stovėkite 

ir nesiduokite vėl įkinkomi į vergystės jungą! "Štai aš, 
Paulius, sakau jums: jei būsite apipjaustyti, iš Kristaus 
neturėsite jokios naudos. *Dar kartą pareiškiu kiekvienam, 
kuris leidžiasi apipjaustomas: jis privalo laikytis viso Įstaty- 
mo. 'Jūs, manantys būsią išteisinti Įstatymu, likote atskirti 
nuo Kristaus, netekote malonės. 0 mes tikėjimo dovanota 
Dvasia" laukiame teisumo vilties išsipildymo. “Mat Kristuje 


4,24 Tai pasakyta alegoriškai: tikėtina, kad vksm. allėgoreo į Pauliaus žodyną ateina iš Filono 
raštų. Mat NT žodis pavartotas tik kartą, o Filono tekstuose jis dažnas. Pastarojo mąstytojo 
hermeneutika rėmėsi alegoriniu ST aiškinimu, kurį vėliau perėmė Aleksandrijos Bažnyčios 
tėvai. Komentuodamas Penkiaknygę, Filonas siekė įžvelgti paslėptas prasmes, vėliau biblis- 
tų pavadintas sensus plenior. Alegorinis ST aiškinimas NT šviesoje buvo ir ryškus patristinių 
tekstų bruožas, pradėjęs nykti tik Reformacijos periodu. Sugrįžtant prie Corpus Paulinum, 
pastebėtina, jog alegorinis ST aiškinimas yra integrali teologinės Pauliaus minties dalis (Žr. 
1 Kor 5,7; 9, 8-10; 10,1-11; 2 Kor 3,7-18). 

4,27 Nes parašyta: toliau cituojama IZ 54,1. 

4,30 ką kalba Raštas: toliau cituojama Pr 21,10. 

5,1 Laisvei Kristus mus išlaisvino: sintaksiškai posakį galima versti ir laisve [dativus instrumen" 
talis] Kristus mus išlaisvino, tačiau tokia prasmė mažiau tikėtina. 

5,5 tikėjimo dovanota Dvasia: pažod. Dvasia iš tikėjimo. 

Jėzuje neturi jokios reikšmės nei apipjaustymas, nei neapip- 
jaustymas, o vien tikėjimas, veikiantis meile, 

"Puikiai bėgote! Kas pakirto jūsų pasitikėjimą tiesa? šŠi 
įtaiga ne iš to, kuris jus šaukia. "Truputis raugo įraugina vi- 
są tešlą. ""Pasitikiu jumis Viešpatyje, kad nemanysite kitaip, 
o jūsų drumstėjas, kas jis bebūtų, susilauks pasmerkimo. 
"Jeigu aš, broliai, vis dar skelbiu apipjaustymą, kodėl gi esu 
persekiojamas? Juk tuomet nebelieka kryžiaus papiktinimo. 
"O jūsų kiršintojai galėtų ir visai nusipjauti! 

5jūs gi, broliai, esate pašaukti laisvei! Tik ne laisvei tenkinti 
kūną“. Tad su meile tarnaukite vieni kitiems. “Juk visas Įsta- 
tymas vienu įsakymu išpildomas': Mylėsi savo artimą kaip save 
patį". "Bet jeigu vienas kitą kremtate ir graužiate, žiūrėkite, 
kad vienas kito nesuėstumėte! 

“Taigi sakau: gyvenkite Dvasia“ ir netenkinsite kūno geis- 
mų. "Mat kūnas geidžia to, kas priešinga Dvasiai, o Dva- 
sia - kas priešinga kūnui“, jie vienas kitam priešingi, tad 
negalite visuomet elgtis taip, kaip norėtumėte. ŠJei esate 
Dvasios vedami, Įstatymas jums nebegalioja. "Kūno darbai 


5,1 vis dar skelbiu apipjaustymą: matyt, Galatijos bažnyčių drumstėjai, piršę apipjausty- 
mą, teigė, jog Paulius pakeitė nuomonę ir jau pats pradėjęs skelbti apipjaustymą. Paulius 
šį gandą paneigia. 

5,13 tenkinti kūną: dktv. sarx - kūnas reikšmė Pauliaus laiškuose trejopa: (1) fizinis, pažeidžia- 
Mas, mirtingas žmogaus kūnas (2,16.20; 4,13-14; 2 Kor 4,11; 7, 5; 12,7; Ef 5, 29-31; Kol 1, 24); šia 
Prasme vartojamas ir posakis kūnas ir kraujas (1,16; 1 Kor 15,50; Ef 6,12); (2) kilmė, išsilavini- 
Mas, religingumas, socialinė padėtis (1 Kor 1,26; Fi! 3,3-6; 2 Kor 5,16; Ef 2,71); (3) nuodėminga 
Žmogaus prigimtis (Rom 7,518.25; 8,3-3; 13,14; Ef 2,2-3; Kol 2, TI). Pastarąja prasme sarx 
ir vartojamas šioje vietoje (5,13 6,1, taip pat 3,3). Daugiau apie sarx vartoseną Pauliaus 
korpuse žr. Rom 1,3 paaišk. 

5,14 vienu įsakymu išpildomas: dalyje rankraščių vienu sakiniu išpildytas; tai gali būti užuomi- 
Na apie Kristų, kuris mylėdamas visus žmanes išpildė Įstatymą (plg. Rom 10, 4). 

5,14 Mylėsi savo artimą kaip save patį: cit. Kun 19,18; plg. Rom 13, 8-10; Mt 22,39. 

5,16 gyvenkite Dvasia: pažod. vaikščiokite Dvasia arba eikite Dvasios keliu. Daugelyje kalbų ke- 
lias (gr. hodos, hbr. halūk, kinų tao ir t. t.) religiniame etiniame kontekste reiškia gyvenimo 
būdą, vadovaujantis tam tikromis vertybėmis (žr. 1 Kor 4,17). Paulius primena, kad tikintys 
Kristumi gauna Šv. Dvasią ir sykiu jos galią (3,2.5), o čia, toliau plėtodamas šią Mintį, pa- 
Todo, kad Šv. Dvasia yra pagrindinis krikščioniško gyvenimo vadovas (5,25). Gyvenimas 
Dvasia —tai meilės kelias, vedantis į laisvę ir išpildantis visą Įstatymą (5,13-14.18). Žydams 
šventą gyvenimo būdą laidavo Toros laikymasis, o krikščionims - vadovavimasis Šv. Dvasia. 
Įstatymas negali pašventinti tų, kurie jo laikosi, priešingai - jis pažadina nuodėmes (3,21; 
Rom 7,7-13; 1 Kor15, 56). Tačiau Šv. Dvasia iš tiesų ir iš esmės pašventina tikinčiuosius Kris- 
tumi ir subrandina šventą Dvasios derlių (5, 22-23). 

517 kūnas geidžia to, kas priešinga Dvasiai, o Dvasia - kas priešinga kūnui: antitezė išreiškia eti- 
Al, o ne ontologinį dualizmą, būdingą platonizmui. 

yra akivaizdūs: tai pasileidimas, netyrumas, ištvirkimas, 
stabmeldystė, burtininkavimas, priešiškumas, nesantaika, 
rungtyniavimas', piktumai, savanaudiškumas, nesutari- 
mai, susiskaldymai, Žpavydai", girtuoklystės, lėbavimai ir 
panašūs dalykai. Aš įspėju jus, kaip jau esu įspėjęs, kad taip 
besielgiantieji nepaveldės Dievo karalystės. 70 Dvasios der- 
lius yra meilė, džiaugsmas, ramybė, kantrumas, gerumas, 
dosnumas, ištikimybė, Žromumas, savitvarda. Įstatymas 
tam neprieštarauja! "Priklausantys Kristui Jėzui yra nukry- 
žiavę kūną su jo aistromis ir geismais. 

Šlei gyvename Dvasia, tai ir sekime Dvasia. “Nebūkime 
tuščiagarbiai, nekiršinkime vieni kitų, nepavydėkime vie- 
ni kitiems. 


Broliai, jei žmogus būtų užkluptas nusižengęs, jūs, 
dvasingieji, ji pataisykite romumo dvasia". Tik žiūrėk 
savęs, kad pats nebūtum sugundytas". "Neškite vieni kitų 
sunkumus - taip išpildysite" Kristaus įstatymą. *O jei kas 
manosi esąs kažkas, būdamas niekas, tas save klaidina. *Te 
kiekvienas ištiria savo darbus ir tuomet galės didžiuotis vien 
savo, o ne kito akyse". "Juk kiekvienas turės nešti savo naštą. 
"Tesidalija Žodžio mokinys visomis gėrybėmis su savo 
mokytoju. 
"Neapsirikite. Dievo neapmausi - ką žmogus sėja, tą ir 
pjaus. *Sėjantis į savo kūną iš kūno pjaus prapultį, o sėjantis 


5,20 rungtyniavimas: taip pat pavydas; turint omenyje, kad 21 eil. vėl minimas pavydas 
(phthonos), čia pasirenkamas žodis perteikia dar vieną reikšminį atspalvį - iš pavydo kylantį 
tarpusavio rungtyniavimą. 

5,21 pavydai: kai kuriuose rankraščiuose vietoj phthonoi yra phonoi, t. y. žudymai. Nedorybių 
sąraše žudymai tiktų, visgi labiau tikėtina, jog, perrašant tekstą, raidė 8 (thėta) pasimetė, 
taip pavydus paversdama žudymais. 

6,1romumo dvasia: t. y. būdami nuolankūs, meilūs, taikūs, kantrūs. Romumo dvasią Pau- 
lius laiko bene pagrindine gerojo ganytojo savybe, žr. 1 Kor 4,21. 

6,1 žiūrėk savęs, kad pats nebūtum sugundytas: iš konteksto aišku, kad šis pamokymas yra 
skirtas ne puolusiam broliui, o jo auklėtojams, stokojantiems empatiško žvilgsnio ir už- 
mirštantiems savo pačių silpnumą. Todėl toliau apaštalas primena Kristaus meilės įstatymą, 
ragindamas pakelti silpnuosius (6,2); plg. Rom 15,1; 1 Kor 12,26; Kol 3,13. 

6,2 išpildysite: dalyje rankraščių žodis pavartotas liepiamąja nuosaka; tuomet mintis skam 
ba taip: pakelkite vieni kitų sunkumus ir taip išpildykite Kristaus įstatymą. 

6,4 vien savo, o ne kito akyse: pažod. vien sau, o ne kitam. Pauliaus raginimas tyrinėti save, 0 
ne kitą, pastebėti savo, o ne kitų nuodėmes primena Jėzaus pamokymą neteisti ir pirma 
išritinti rąstą iš savo akies (Mt 7,1-5). 

į dvasią iš dvasios pjaus amžinąjį gyvenimą. ?Nepavarkime 
daryti gera, nes, jei nesuglebsime, metui atėjus pjausime 
derlių. "Taigi, kol turime laiko, darykime gera visiems, o 
ypač tikėjimo namiškiams. 

"Žiūrėkite, kokiomis didelėmis raidėmis jums rašau savo 
ranka“. "Norintieji padaryti įspūdį savo išore" - štai tokie ir 
verčia jus apsipjaustyti, ir tik tam, kad nebūtų persekiojami 
dėl Kristaus kryžiaus. “Juk apipjaustytieji patys nesilaiko 
Įstatymo, o jus siekia apipjaustyti, idant pasigirtų jūsų kū- 
nu, "Bet man tenenutinka taip, kad girčiausi, nebent mūsų 
Viešpaties Jėzaus Kristaus kryžiumi, kuriuo pasaulis man yra 
nukryžiuotas ir aš - pasauliui. "juk nei apipjaustymas ką 
reiškia, nei neapipjaustymas, tik naujas kūrinys. "Visiems, 
kurie laikosi šios taisyklės, - ramybė ir pasigailėjimas, taip 
pat ir Dievo Izraeliui"! 

"Nuo šiol tegu niekas manęs nevargina, nes aš savo kūne 
nešioju Jėzaus žymes". 

"Mūsų Viešpaties Jėzaus Kristaus malonė tebūna su jūsų 
dvasia, broliai. Amen. 


6,1 jums rašau savo ranka: žr. 2 Tes 3,17 paaišk. 

6,12 išore: pažod. kūnu. 

6,16 Dievo Izraeliui: Ką turi omenyje Paulius? Teologų polemikoje šiuo klausimu galima 
išskirti tris pagrindines pozicijas: (1) Bažnyčios tėvai, pradedant Justinu Kankiniu, manė, 
kad taip apibūdinama Bažnyčia; sudaryta tiek iš žydų, tiek iš pagonių, ji yra tikrasis Dievo 
Izraelis; (2) taip Paulius apibūdina tikinčiuosius žydus; (3) numanoma visa Izraelio tauta, 
Ypačeschatologinėje perspektyvoje (Rom 9-11 sk.). Žydų persekiojimai Viduramžiais ir XX a. 
holokaustas pastūmėjo biblistus permąstyti Bažnyčios tėvų požiūrį, kuris vėliau istorijoje 
prisidėjo prie žydų genocido. Antroji pozicija yra mažai tikėtina, kadangi Paulius nuolat 
akcentuoja tikinčiųjų vienybę, nepriklausomai nuo jų kilmės ir ankstesnio religingumo 
03.28; Ko] 3,11). Tad labiausiai tikėtinas būtų trečiasis požiūrio taškas. Turėdamas mintyje 
€eschatologinį Izraelio išgelbėjimą, Paulius Dievo Izraeliu vadina žydų tautą ir jai, kaip ir 
Bažnyčiai, meldžia Dievo ramybės ir pasigailėjimo. Pastebėtina, kad būtent pastarąjį žodį 
(eleos — pasigailėjimas, gailestingumas) Paulius vartoja, kalbėdamas apie eschatologinį žydų 
tautos aplankymą (Rom TI, 31). 

617 savo kūne nešioju Jėzaus žymes: dktv. stigma - žymė, įspaudas, tatuiruotė, bet taip pat 
žaizda, opa. Šis mįslingas apaštalo posakis yra sukėlęs daug spėlionių. Labiausiai tikėtina, 
kad Paulius kalba apie randus, paliktus jam skirtų bausmių dėl Evangelijos skelbimo (žr. 
2 Kori, 24-25, taip pat 2 Kor12,7 paaišk. apie dyglį kūnui). Senovės Romoje vergams būdavo 
Išdeginamas ženklas, liudijantis, kad jie yra šeimininko nuosavybė. Laiško pabaigoje Paulius 
pabrėžia savo pašaukimo ir apaštalystės tikrumą ir kaip galutinį įrodymą pasitelkia Jėzaus 
žymes - kentėjimų paliktus randus, taip duodamas suprasti, kad jis, kaip Kristaus vergas 
(plg. 1.10; žr. paaišk. Rom 1,1), yra vertas pasitikėjimo, o jo skelbiamą Evangeliją reikėtų 
Priimti kaip paties Šeimininko, t. y. kaip Kristaus žodį. 


LAIŠKAS EFEZIEČIAMS 


Paulius, Dievo valia Kristaus Jėzaus apaštalas, šventie- 

siems [Efeze] ir ištikimiesiems Kristuje Jėzuje. 'Malonė 
jums ir ramybė nuo Dievo, mūsų Tėvo, ir Viešpaties Jėzaus 
Kristaus, 

Palaimintas Dievas, mūsų Viešpaties Jėzaus Kristaus Tėvas, 
kuris palaimino mus Kristuje visa dvasine palaima' dangaus 
aukštybėse", 'išsirinkdamas mus jame prieš pasaulio sukūri- 
mą jo akivaizdoje būti šventus ir be trūkumo" meilėje". ?Savo 
palankiąja valia jis iš anksto paskyrė mus įsūnystei per Jėzų 
Kristų, "kad girtume jo šlovingą malonę, kuria jis apdovanojo 
mus Mylimajame. "Jame turime atpirkimą jo krauju, nusižen- 
gimų atleidimą iš turtų jo malonės, škurios jis mums dosniai 
suteikė su visokia išmintimi ir supratimu, atvėręs mums 
savo valios slėpinį", kaip anksčiau savo palankumu jame jau 


1,3 Palaimintas [...] palaimino [...] palaima: teologinė mintis išreiškiama trimis bendrašakniais 
žodžiais (bdv., vksm. ir dktv.): bdv. eulogėtos - palaimintas drauge su dktv. theos - Dievas 
suprastinas kaip garbinimo šūksnis pagarbintas Dievas arba šlovė Dievui; dalyvis eulogėsas 
pažymi Dievo malonės veiksmą, kuris ir suteikia eulogia - palaimą. 

1,3 dangaus aukštybėse: posakis en tois epouraniois, pažod. reiškiantis tai, kas virš dangų, antdan- 
giška arba tai, kas danguose, dangiška, iš viso NT randama 19 kartų, o Ef 5 kartus:1, 3.20; 2,6; 
3,10; 6,12. Panašus posakis en tois ouranois - danguose Ef pavartotas 4 kartus: 1,10; 3,15; 4,10; 
6,9. NT tyrėjai nesutaria, ar šias frazes reikėtų laikyti sinoniminėmis (kaip 1 Kor 15, 47-49), 
ar jų prasmės skirtingos. Hbr. šūmayim - dangus yra daugiskaitinis dktv. dangūs; žodį pa- 
siskolina ir NT autoriai, tačiau jį vartoja ir vnsk., pvz.: Rom 1,18; 10,6; 1 Kor 15,47; 2 Kor 5,2; 
Gal1,8;17Te51,10; 4,16 ir kt. Šiame laiške dangaus aukštybės - tai nuoroda į anapusinį pasaulį. 
kuriame regime ne vien Dievą, angelus ir tikinčiuosius, bet ir tamsos pasaulio valdytojus 
ir blogio dvasias (6,12). Paulius remiasi kosmologiniu judėjų mistikų dangaus ir pragaro 
sąrangos paveikslu (žr. 2 Kor 12,3 paaišk.), tačiau mini ir helenistiniame gnosticizme vėliau 
vyravusias idėjas (žr. Kol 2,18 ir 2,20 paaišk.), galbūt todėl, kad galėtų polemizuoti su jų 
autoriais. Laiško pabaigoje Paulius aiškina dvasinėje plotmėje vykstančią kovą (6,10-20), 
tačiau Isk. jis pirmiausia pabrėžia Kristaus viršenybę visų anapusinių jėgų atžvilgiu (1,20-23: 
žr. 1,22ir Kol 1,15 paaišk.). 

buvo nutaręs "pasirūpinti, kad laiko pilnatvei atėjus" visa, kas 
danguje ir žemėje, būtų sutelkta Kristuje“. "Jame mes iš anksto 


14betrūkumo: bdv. amomos - be dėmės, be kliaudos, be trūkumo, beydis, nepriekaištingas vartosena 
klasikinėje graikų kalboje gana įprasta, bet, regis, į Pauliaus terminiją (5,27; Fil 2,15; Kol 1,22) 
žodis atkeliauja iš ST. Šia kategorija LXX apibūdina sveikus galvijų ir avių pirmagimius, kurie 
už Izraelio nuodėmes buvo atnašaujami Jahvei. Nei raišas, nei aklas, nei su kokia kita yda 
gyvulys netiko atnašoms (Įst 15,21; Mal, 8). NT šias aukas visų pirma laiko Kristaus, kaip 
tobulo Dievo avinėlio, naikinančio pasaulio nuodėmę, provaizdžiais (Hbr 9,14; 1 Pet 1,19). 
Simbolis taip pat taikomas ir kalbant apie tikinčiuosius, pašauktus tapti panašius į savo 
Atpirkėją (5,27; Fil 2,15; Kol 1,22). 

1,4 meilėje: kai kuriuose leidimuose vertėjai žodžius en agapėi priskiria kito sakinio pradžiai, 
traktuodami meilę kaip Dievo savybę - iš meilės [...] paskyrė. Toks pasirinkimas mažai ti- 
kėtinas, nes Pauliaus laiškų įžangose, kai minima meilė, tiek dėkojimuose, tiek maldose, 
visuomet turimi omenyje tikintieji (plg. Fil 1,9-10; Kol 1, 4.8; 1 Tes 3, 12-13). Todėl Nestle-Aland 
graikiško teksto redakcinės kolegijos nuomone, žodžius en agapėi reikėtų priskirti 4 eit. 
Tuomet sakinio prasmė atskleidžia labai reikšmingą teologinę mintį - šventumas, į kurį 
yra pašaukti krikščionys, pasiekiamas tik mylint. Pastebėtina, jog įžangoje nuskambantis 
meilės motyvas (žr. 3,19 ir 6,24 paaišk.) atsikartoja įvairiose laiško vietose (iš viso 18 kartų!) 
ir pačioje pabaigoje (6, 23-24). 

1,9 slėpinį: dktv. mustėrion - paslaptis, slėpinys, misterija yra reikšmingas teologinis Pauliaus 
korpuso terminas (iš viso pavartotas 21 kartą). Visų pirma slėpiniu laikomos tikėjimo tiesos, 
kurių ankstesnės kartos nežinojo ir nesuprato, nes jos buvo apreikštos tik apaštalams irjų 
perduotos kitiems (3,3.5 taip pat Rom 16,25; Kol 1, 26-27). Dievo slėpiniai pranoksta žmogaus 
protą, todėl jiems suvokti reikia Šv. Dvasios apreiškimo (I Kor 2,7-10). Paulius slėpiniais vadi- 
na: Izraelio užkietėjimą (Rom TI, 25), kitų kalbų dovaną (I Kor 14,2), eschatologinį krikščionių 
perkeitimą (I Kor 15,51), o Ef ir Kol slėpiniu laikomas pagonių įtraukimas į išganymo istoriją, 
naujo žmogaus ir sykiu naujos žmonijos, kurią charakterizuoja ne tautinis, o dvasinis tikėji- 
mo kriterijus, sukūrimas (3,3-4.9; Kol 1,26-27; 2, 8-5; 3,71). Apie mustėrion vartoseną kituose 
Pauliaus laiškų kontekstuose žr. Fil 4,12 ir 2 Tes 2,7 paaišk. 

1,10 pasirūpinti, kad laiko pilnatvei atėjus: pažod. laiko pilnatvės tvarkymas; dktv. oikonomia - 
prievaizdavimas, ūkvedžiavimas, [namų] tvarkymas, aprūpinimas, prižiūrėjimas - svarbi teologinė 
sąvoka, būdinga Pauliaus terminijai. Žodžio kilmė (iš oikos ir nomos - namų įstatymas, tvarka, 
norma) siekia antikinius laikus; terminas plačiai vartotas klasikinių Antikos rašytojų, kaip 
antai Platono, Ksenofonto ir kt. NT žodį randame Jėzaus parabotėse apie įvairius ūkvedžius 
(oikonomos) (Lk 12, 42; 16,1-8). Pauliaus korpuse jis visuomet vartojamas perkeltine prasme, 
išskyrus Rom 16,23, kur miesto oikonomos verčiamas kaip iždininkas. Čia ūkvedys yra pats 
Dievas, kuris tvarkosi visatoje kaip savo namuose. Jis nustato skirtingus laikus ir prižiūri, 
kad įvyktų tai, kas jo nuspręsta (1,10). Dvasinį tikinčiųjų ugdymą Paulius suvokia kaip oi- 
konomia - Dievo namų aprūpinimą ir prižiūrėjimą, kurį Dievas patiki savo prievaizdams 
(Kol, 25; Tit 1,7). Apaštalai yra Dievo slėpinių prievaizdai (oikonomous mustėriėn 1 Kor 4,1), 
todėl savo apaštalystę Paulius pristato kaip malonės prievaizdavimą (3,2), o Evangelijos 
skelbimą, atveriantį neaprėpiamus Kristaus turtus, - kaip slėpinio tvarkymą (3, 8-9). Vėliau 
Bažnyčios tėvų raštuose žodis oikonomia pradėtas taikyti kalbant apie Dievo išganymo 
Planą, atsiveriantį įvairiais istoriniais laikotarpiais. 

110 sutelkta Kristuje: vksm. anakephalaiod - surinkti į vieną, sujungti, apibendrinti, pakartoti 
Pažod. reikštų būti po viena galva (todėl Č. Kavaliauskas frazę verčia suvienyta Kristuje tarsi 
galvoje; o apibendrinimo prasme tas pats žodis pavartotas Rom 13, 9). Tad Pauliaus mintį 
galėtume išsiaiškinti taip: regima visata ir neregimi pasauliai yra suburiami Kristuje kaip 
žmoguje ir Dieve. Tačiau turint omenyje dar vieną žodžio anakephalaioė kaip pakartojimo 
konotaciją, išeitų, kad Kristuje yra sustabdomas gyvenimo ir mirties ciklas, pakertama 
Dievo kūriniją griaunanti irimo galia, o pati kūrinija sugrąžinama prie pirminio Dievo tikslo 
irgaliausiai perkeičiama į dieviškąją egzistenciją (plg. Rom 8,20-21). 

buvome paskirti paveldėtojais sumanymu to, kuris viską daro 
pagal savo valios sprendimus, "idant mes, anksčiau sudėju- 
sieji viltį į Kristų, gyventume girdami jo šlovę". "Jame ir jūs, 
išgirdę tiesos žodį, savo išgelbėjimo Evangeliją, ir juo patikėję, 
esate paženklinti pažadėtąja Šventąja Dvasia', "kuri yra mūsų 
paveldo užstatas", kol jo šlovės gyriui bus atpirkta jo nuosavybė, 

STodėl ir aš, išgirdęs apie jūsų tikėjimą į Viešpatį Jėzų ir 
meilę visiems šventiesiems, “nepaliauju dėkoti už jus, mi- 
nėdamas jus savo maldose, "idant mūsų Viešpaties Jėzaus 
Kristaus Dievas, šlovės Tėvas, teiktų jums išminties ir apreiš- 
kimo Dvasią jam pažinti "apšviesdamas [jūsų] širdies akis, 
kad jūs suprastumėte, kokia yra viltis, i kurią jis jus pašaukė, 
kokie šventiesiems skirti jo paveldo šlovės turtai Pir kokia ne- 
prilygstama jo galios didybė mums, tikintiesiems, veikiant 
jo stiprybės jėgai". “Ją jis atvėrė Kristuje, prikeldamas jį iš 
mirusiųjų ir pasodindamas savo dešinėje dangaus aukštybė- 
se, "aukščiau už bet kurį valdovą, valdžią, galią, viešpatystę 
ir kiekvieną vardą, suteikiamą ne tik šiame amžiuje, bet ir 
ateinančiame", Žir jis visa palenkė po jo kojomis, o jį kaip 


1,12 gyventume girdami jo šlovę: pažod. būtume jo šlovės gyrius. 

1.13 paženklinti pažadėtąja Šventąja Dvasia: to meto kultūroje tiek vergai (žr. Gal 6,17 paaišk.), 
tiek gyvuliai buvo ženklinami. Įspaudas žymėjo šeimininko nuosavybę, į kurią niekas kitas 
neturėjo teisės. Šv. Dvasios atėjimą į tikinčiųjų gyvenimą Paulius ne kartą palygina su pa- 
ženklinimo antspaudu (4,30; 2 Kor 1,22). Metafora gali būti pasiskolinta ir iš ST. Pranašas 
Ezekielis regi, kaip prieš Jeruzalės miesto sugriovimą Dievo angelai gauna įsakymą pažen- 
klinti teisiuosius, idant jie nežūtų drauge su nedorėliais (Ez 9,46). 

1,14 paveldo užstatas: Šv. Dvasiai metaforiškai taikomas dktv. arabon - užstatas, pirmasis indėlis, laidas 
vaizduoja Šv. Dvasią tikinčiuosiuose kaip dalį pažadėtosios Dievo karalystės (taip pat 2 Kor1,22; 
5,5), kaip užstatą paveldo (klėronomia), kuris galiausiai bus atiduotas tikintiesiems. Pasitelkiant vė- 
lesnes teologines apibrėžtis, čia galime įžvelgti jau irdar ne vyksmą: Dievo karalystė atėjo su Jėzumi 
Kristumi, tačiau dar nėra pilnai apreikšta. Kristaus mirtyje ir prisikėlime apolutrėsis - atpirkimas (čia 
verčiama bus atpirkta) yra jau įvykęs, tačiau tik eschatologinėje visatos pabaigoje, kai visai kūrini- 
jai bus apreikšti atpirktieji, tai sumaniusiam bei įvykdžiusiam Dievui kils neregėta šlovė ir gyrius. 

1,19 kokia neprilygstama jo galios didybė mums, tikintiesiems, veikiant jo stiprybės jėgai: viename 
sakinyje yra sutelkiami, rodos, visi įmanomi sinonimai, reiškiantys jėgą, galią bei stiprybę, 
irišjų sudaromi žodžių junginiai, pabrėžiantys neprilygstamą Dievo galybę: to huperballon 
megethos tės dunameos autou - neprilygstama jo galios didybė, kata tėn energeian tou kratous tės 
ischuos - pažod. jo galybės jėgos veikimu. 

1,21 ne tik šiame amžiuje, bet ir ateinančiame: kokybinė skirtis tarp dabartinio, nuodėmingo, 
gendančio bei praeinančio pasaulio ir Dievo atnaujinto būsimojo, kuriame nebebus nei 

nuodėmės, nei kančios, nei mirties, yra būdinga ne tik Pauliui, bet ir kitiems NT autoriams 
(žr. Mt 12, 32; Mk 10,29-30; Lk 20, 34-35). Posakį sunteleia tou aionos (pvz., Mt 24. 3), tradiciškai 
verčiamą į lietuvių kalbą pasaulio pabaiga, reikėtų suprasti kaip dabartinio amžiaus pabaigą 
ir naujojo amžiaus pradžią; taip pat žr. 2,2 paaišk. 


Efeziečiams 1,22-2,3 m 


visų galvą skyrė Bažnyčiai", "kuri yra jo kūnas, visa visame 
pripildančiojo pilnatvė. 


Ir jūs buvote mirę savo nusižengimais ir nuodėmėmis, 
"kuriuose kitados* gyvenote šio amžiaus pasaulyje", pak- 
lusdami valdovui, viešpataujančiam ore, dvasiai, nūdien 
veikiančiai neklusnumo sūnuose. “Tarp jų kitados ir mes visi" 
gyvenome savo kūno geismais, vykdydami kūno bei minčių 
norus, ir pagal savo prigimtį, kaip ir kiti, buvome rūstybės 


1,22 jį kaip visų galvą skyrė Bažnyčiai: biblistai šioje vietoje įžveigia Pauliaus polemiką su pla- 
čiai paplitusiais mitais (pvz., indų ir graikų kosmogonijoje), vaizduojančiais Dievą kaip 
visybės galvą, o pasaulį - kaip jo kūną. Ši idėja gyvavo ir helenistiniame judaizme. Filonas 
Aleksandrietis, komentuodamas Iš 28,15-30, klausia: „jei kai kurie brangakmeniai, esan- 
tys skydelyje, kuris uždedamas ant vyriausiojo kunigo krūtinės, simbolizuoja dangų, tai 
kieno simbolis galėtų būti kunigo galva?" Ir pats atsako, kad „galva yra amžinasis Logas, 
po kuriuo tarsi kojos ar kitos galūnės yra padėtas visas pasaulis“ (Ouaestiones in Exodum 
14-17). Vėliau gnostiniuose raštuose taip pat randama Žmogaus-Atpirkėjo, laikančio visatą 
savyje, idėja. Visatos dalys yra ir žmonių sielos, išsibarsčiusios dėl nuopuolio, o Atpirkėjas 
kaip kūno galva jas surenka į vieną kūną. Gali būti, kad polemizuodamas su gnostinių 
idėjų pradininkais Paulius vartoja jų vaizdinius. Visgi gnostiniai tekstai chronologiškai yra 
vėlesni, todėl labiau tikėtina, kad jų autoriai perėmė kosminio Kristaus idėją iš Pauliaus. O 
pastarojo kosmologinį žvilgsnį didžiąja dalimi formavo ST tekstai, vaizduojantys Dievą kaip 
visatos Kūrėją. Šiaip ar taip, Paulius pabrėžia Kristaus viršenybę prieš visus kūrinius, o tai 
reiškia, kad visos galios tiek fiziniame, tiek metafiziniame pasaulyje yra pavaldžios Kristui. 
Ši perspektyva, eliminuojanti amžiną gėrio ir blogio dualizmą, būtina stojant į dvasinę 
kovą su tamsos pasauliu (6,10-20). 

2,2 kitados: priev. pote yra vienas raktinių šio laiško žodžių, iš viso pavartotas 6 kartus 
(2,2.3.1113; 5, 8.29). Juo atkreipiamas dėmesys į vidinį tikinčiųjų perkeitimą, padalijusį jų 
gyvenimo istoriją į du tarpsnius - iki ir po Kristaus. Šį kontrastą dar labiau paryškina priev. 
nun- dabar, nūdien, pabrėžiantis visai naują tapatybę, kurią suteikia Kristus (2,13; 5, 8). 

2,2 šio amžiaus pasaulyje: dktv. aiėn semantinis reikšmių laukas platus: amžius, amžinybė, epo- 
Cha, taip pat pasaulis ir net dievybės asmenvardis Eonas. Gnosticizme eonai - tai dievybės 
emanacijos, kurios reiškiasi įvairiomis būties formomis. Tad šį posakį galima suprasti ir 
kaip gyvenote paklusdami šio pasaulio Eonui, [...] dvasiai, nūdien veikiančiai neklusnumo vaikuo- 
se. Pastebėtina, jog dktv. aion pavartotas 1,21 ir 2,7, darant kokybinę skirtį tarp dabartinio 
amžiaus ir ateinančiųjų. Todėl mažai tikėtina, kad tas pats žodis čia pat būtų pavartotas kaip 
pagoniškos dievybės asmenvardis. Didžioji dauguma biblistų laikosi nuomonės, jog šioje 
eilutėje toliau kalbama apie dabartinį amžių, jo papročius, atskiriančius žmones nuo Dievo, 
t.y. apie pasaulio kryptį, būdą; taip pat žr. 1,21 paaišk. 

2,3 mes visi: skirtis jūs ir mes visi parenkama sąmoningai, dėl egzistavusio menkinančio žydų 
Požiūrio į kitataučius tikinčiuosius. Ši klaidinga perskyra toliau yra paneigiama, paaiški- 
Nant, jog tiek žydai, tiek kitataučiai yra sutaikyti su Dievu per Kristų, tapę Dievo namiškiais 
irsu Tėvu bendrauja, padedant tai pačiai Šv. Dvasiai. Pastebėtina, jog originaliame tekste 
T-7eil. yra vienas sakinys. Todėl ne iš karto sužinome, ką Dievas padarė su tais, kurie buvo 
Mirę savo prasižengimais ir nuodėmėmis, tai atskleidžiama tik 5-6 eil. - juos Dievas pa- 
darė gyvus kartu su Kristumi, [...] prikėlė bei pasodino dangaus aukštumose Kristuje Jėzuje. Idant 
skaitytojai nepagalvotų, kad tai liečia tik kitataučius, Paulius čia pat priduria, kad lygiai 


nebuvo geresni už pagonis. 

vaikai“. “Bet Dievas, apstus gailestingumo, iš savo didelės mei- 
lės, kuria mus pamilo, *mus, mirusius savo nusižengimais, 
padarė gyvus kartu su Kristumi, - malone esate išgelbėti, - 
Čir prikėlė bei pasodino dangaus aukštybėse Kristuje Jėzuje, 
"idant ateinančiais amžiais parodytų beribius savo malonės 
turtus gerumu mums Kristuje Jėzuje. Juk jūs esate išgelbėti 
malone per tikėjimą. Ir tai ne iš jūsų, tai - Dievo dovana, "ne 
dėl darbų, kad kas nesigirtų. "Mes esame jo kūryba, sukurti 
Kristuje Jėzuje geriems darbams, kuriuos Dievas iš anksto 
paruošė mums atlikti. 

"Todėl atsiminkite, kad kūnu jūs kitados buvote pago- 
nys, ir tie, kurie turi rankomis kūne padarytą vadinamąjį 
„apipjaustymą“, vadino jus „neapipjaustytaisiais“, "Atsi- 
minkite, kad anuomet jūs buvote be Kristaus, atskirti nuo 
Izraelio bendrijos ir svetimi pažado sandoroms, gyvenote 
neturėdami vilties ir be Dievo pasaulyje. "O dabar Kristuje 
Jėzuje jūs, kitados buvę tolimi, tapote artimi per Kristaus 
kraują. "Juk jis yra mūsų taika! Jis iš abejų padarė viena ir 
savo kūnu sugriovė atskirties pertvarą - priešiškumą. "Jis 
panaikino įsakymų Įstatymą ir jo potvarkius, idant, kur- 
damas taiką, iš dvejų sukurtų savyje vieną naują žmogų 
"ir viename kūne vienus ir kitus sutaikytų su Dievu per 
kryžių, kuriuo" padarė galą priešiškumui. "Atėjęs jis skel- 
bė: „ramybė jums, tolimieji, ir ramybė, jums, artimieji“, 
mat per jį abeji viena Dvasia galime ateiti pas Tėvą. "Tad 
jūs nebesate svetimi ar prašalaičiai, jūs - šventųjų bend- 
rapiliečiai ir Dievo namiškiai, "pastatyti ant apaštalų ir 


2,3 rūstybės vaikai: hebraizmas, kaip ir neklusnumo sūnūs (3,2). Turima mintyje Dievo rūs- 
tybė, ateinanti už žmonių nuodėmes (plg. 5,6; Kol 3, 5-6). Savo požiūrį į Dievo rūstybės 
koncepciją, ateinančią iš ST, Paulius plačiai dėsto Laiške romiečiams (Rom 1,18; 2, 5.8; 3,5; 
4,15; 5,9; 9,22; 12,19; 13, 4-5). 

2,16 kuriuo: arba savimi. 

2,17 ramybė jums, tolimieji, ir ramybė, jums, artimieji: cit. |Z 57,19. 

pranašų pamato. Jo kertinis akmuo" yra pats Kristus Jė- 
zus, "kuriame visas darniai sudėtas statinys auga į šventą 
šventyklą Viešpatyje. “jame ir jūs drauge esate statomi į 
Dievo būstą Dvasioje. 


Štai todėl - dėl jūsų, kitataučių, aš, Paulius, esu Kristaus 
3 [Jėzaus] kalinys, 'jei tik' girdėjote, jog man skirta būti 
Dievo malonės prievaizdu'" jūsų labui, [nes] man apreiškimu 
buvo duota pažinti slėpinį", kaip aš jau esu glaustai aprašęs. 
"Tai skaitydami jūs galite suprasti, kad aš suvokiu Kristaus 
slėpinį, kuris nebuvo žinomas ankstesnių kartų žmonių sū- 
nums taip, kaip dabar jis yra Dvasios apreikštas jo šventiems 
apaštalams ir pranašams, "būtent: pagonys gauna tą patį 
paveldą, priklauso vienam kūnui ir yra pažado dalininkai 
Kristuje Jėzuje per Evangeliją, "kurios tarnu tapau dovanai, 
dėl Dievo malonės, duotos man veikiant jo galiai. *Man, 
mažiausiajam iš visų šventųjų, duota ši malonė - tautoms 
skelbti neaprėpiamus Kristaus turtus 'ir [visiems] nušvies- 
ti, kaip pildosi slėpinys, nuo amžių paslėptas Dieve, visa ko 
Kūrėjuje, "idant valdovams ir valdžioms dangaus aukštybėse 
dabar per Bažnyčią taptų žinoma daugialypė Dievo išmintis. 


2,20 kertinis akmuo: Kristaus, kaip statytojų atmesto kertinio akmens, metafora į NT atei- 
naiš Ps117,22, taip pat Iz 28,16 (pvz., Mt 21,42; Apd 4,11; 1 Pet 2,7). Tačiau tyrėjų nuomonės 
dėl to, kur tas akmuo buvo dedamas, išsiskiria. Pasak vienų, jis buvo guldomas į pamatą. 
Tai patvirtintų Iz 28,16, kur sakoma, jog kertinis akmuo yra skirtas pamatui. Tačiau kitų 
Nuomone - statinys būdavo užbaigiamas kertinio akmens įkėlimu į aukščiausią pastato 
vietą. Saliamono testamento knygoje, pseudoepigrafiniame tekste, datuojamame tarp Lir 
Va., sakoma, kad Jeruzalės šventyklos statyba baigėsi kephalėn gėnias, t. y. sąvaros akmens 
įstatymu įėjimo arkoje. Atkreiptinas dėmesys į žodžio etimologiją: kephalėn gėnias pa- 
raidžiui kampo galva. Šiuo atveju lietuviškas atitikmuo būtų sąvaros, sąsparos arba spyninis 
akmuo. Sinonimas akroganiaios, pavartotas šioje eilutėje, reiškia kampo kraštą arba, pasak 
dalies egzegetų, viršūnės kampą. Nežinome, kokia prasme Paulius vartoja šį posakį - sta- 
tybos pradžios ar pabaigos, - tačiau ir viena, ir kita analogija tinka Kristui apibūdinimui. 
Jis yra Alfa ir Omega, pradžia ir pabaiga (Rom I, 36; Koi 1,16-17: Apr 1, 8), Dievo Šventyklos, 
t. y. Bažnyčios, pamatas ir špilis. 

3,2jei tik: sąlygos jungtukas ir dalelytė ei ge tarsi iškelia dvejonę, ar skaitytojams yra ži- 
Nomas šis faktas, tačiau dažnai tai yra tik retorinė priemonė, iš anksto žinant teigiamą 
atsakymą. Todėl, priklausomai nuo konteksto, ei ge gali būti verčiama ir žinoma, be abejo 
(4,21; 2 Kor 5,3; Gal 3,4; Kol 1,23). 

3,2 man skirta būti Dievo malonės prievaizdu: pažod. man duotas Dievo malonės prievaizdavimas - 
tas pats dktv. oikonomia, kaip ir 1,10 (verčiamas vksm. pasirūpinti); tik ten prievaizdas yra 
Dievas (žr. 1,10 paaišk.), o čia Pauliui patikėta Dievo malonės prievaizdo tarnyba. 

3,3 pažinti slėpinį: žr. 1,9 paaišk. 


14 Efeziečiams 3,11-4,2 


"Toks amžinybės sumanymas, įvykdytas Kristuje Jėzuje, mū- 
sų Viešpatyje, "kurį tikėdami turime drąsos ir pasitikėjimo 
ateiti" pas Dievą. "Todėl prašau nenusiminti dėl mano už jus 
kenčiamų vargų, nes jie yra jūsų šlovė. 

"Štai todėl klaupiuosi" prieš Tėvą, "kuris suteikia vardą 
kiekvienai tėvystei danguje ir žemėje", "idant iš savo šlovės 
turtų duotų jums galios per Dvasią sustiprėti vidiniu žmo- 
gumi, "kad Kristus per tikėjimą gyventų jūsų širdyse ir jūs, 
įsišakniję ir įsitvirtinę meilėje, "drauge su visais šventai- 
siais pajėgtumėte aprėpti plotį, ilgi, aukštį ir gylį - "pažinti 
Kristaus meilę, pranokstančią pažinimą", idant būtumėte 
pripildyti visos Dievo pilnatvės. O tam, kuris mumyse vei- 
kiančia savo galia geba padaryti nepalyginamai daugiau nei 
mes prašome ar pagalvojame, ?jam šlovė Bažnyčioje ir Kris- 
tuje Jėzuje per visas kartas amžių amžiais. Amen. 


Taigi aš, kalinys Viešpatyje, prašau jūsų gyventi kaip 
verta pašaukimo, kuriuo buvote pašaukti'. ŽSu visu 


3,12 kurį tikėdami turime drąsos ir pasitikėjimo ateiti: pažod. kuriame per tikėjimą į jį turime drą- 
sos ir priėjimą su pasitikėjimu. 

3,14 klaupiuosi: judėjai paprastai melsdavosi atsistoję, nors tiek ST, tiek NT mini maldas klū- 
pint (I Kar 8,54; Dan 6,10; Lk 22,41; Apd 9, 40). Klūpėjimas, kaip nusižeminimo, atsidavimo 
ir tarnystės išraiška, buvo būdingas ir pagonims. Tad šia prasme krikščionys tik perima 
maldose jau vyravusią kūno kalbą. 

3,15 kuris suteikia vardą kiekvienai tėvystei danguje ir žemėje: pažod. iš kurio kiekviena tėvystė gauna vardą. 
Tėvystė (patria) čia vartojama ne tėvo pareigų prasme, o kaip išvieno tėvo kilusios žmonių grupės: 
šeimos, giminės, tautos apibūdinimas. Kai kurie vertėjai šią mintį interpretuoja taip: iš kurio visa 
šeima danguje iržemėje turi vardą. Nors Dievo tautą galėtume vadinti viena šeima, kuriai priklauso ir 
gyvieji, ir mirusieji, iškyla klausimas, koks vardas turimas omenyje ir kodėl Paulius jį nutyti. Atsiž- 
velgiantį kontekstą, labiau tikėtina, kad kalbama apie skirtingas tautas, pabrėžiant, jog Dievas 
yra visų žmonių Tėvas, nepriklausomai nuo kilmės ir tautybės (3,6); taip pat žr. Fil 2,9 paaišk. 
3,19 pažinti Kristaus meilę, pranokstančią pažinimą: 2,4-5 Dievo meilė apibūdinama kaip pagrindi- 
nė priežastis, motyvavusi išgelbėjimą bei naują gyvenimą. 3,17 meilė apibūdinama kaip žemė. 
kurioje krikščionys šaknijasi, ir kaip pamatas, ant kurio dvasiškai statydinasi, themeliod - padėti 
pamatą, įtvirtinti. Būtent plėsdamas meilės kaip pamato įvaizdį, Paulius toliau kalba apie plotį, 
ilgį, aukštį ir gylį. Jei 18 eil. meilė yra dar metaforiškai aprėpiama sfera, tai 19 eil. - ji jau kaip ne: 
aprėpiama gelmė. Apaštalo malda atskleidžia ryšį tarp Dievo ir tikinčiųjų meilės: krikščionys yra 
dvasiškai stiprūs tiek, kiek myli, o myli tiek, kiek patys patiria ir pažįsta nesuvokiamą Kristaus 
meilę. Mylėti Paulius skatina ir toliau (4,215), o apibendrindamas teigia, jog Bažnyčios kaip 
Kristaus kūno pagrindinis augimo tikslas yra ugdyti save meilėje (4,16). Dievo mylimi vaikai yra 
skatinami pamėgdžioti mylintį Tėvą ir lygiuotis į Kristaus meilės pavyzdį (5,1-2). 

4,1 pašaukimo, kuriuo buvote pašaukti: hebraizmas, žr. 1 Tes 3,9 paaišk. Jei pašaukimą suvokiame kaip 
gyvenimo būdą, tuomet posakis suprantamas kaip esate pašaukti. Tačiau labiau tikėtina, kad Pau“ 
lius pašaukimą sieja su atsivertimu, atsiliepiant į Evangelijos žinią, todėl verčiama: buvote pašaukti. 

nuolankumu ir romumu, kantriai, su meile būkite vieni 
kitiems pakantūs, *stenkitės saugoti Dvasios vienybę taikos 
saitais. *Vienas kūnas ir viena Dvasia, kaip ir jūs esate pa- 
šaukti į vieną savo pašaukimo viltį. *Vienas Viešpats, vienas 
tikėjimas, vienas krikštas, “vienas Dievas ir visų Tėvas, esąs 
aukščiau visų, per visus ir visuose. "Tačiau kiekvienam iš mūsų 
malonė duota pagal Kristaus dovanos saiką. *Todėl sakoma": 
Žengdamas aukštyn, jis vedėsi belaisvius, davė žmonėms dovanų. "Bet ką 
reiškia žengė aukštyn, jei ne tai, kad jis buvo nužengęs ir į že- 
mesniąsias žemės |sritis]. "Nužengusysis yra tas pats, kuris 
žengė aukščiau visų dangų", idant visa pripildytų. "Ir jis davė 
vieniems būti apaštalais, kitiems pranašais, evangelistais, 
ganytojais ir mokytojais", "kad" parengtų šventuosius tarnys- 
tės darbui, Kristaus kūnui ugdyti, kol mes visi pasieksime 
tikėjimo vienybę ir Dievo Sūnaus pažinimą, kol suaugsime" 
įKristaus pilnatvės brandos amžių, "idant nebebūtume ma- 
žamečiais, siūbuojamais tarsi bangų ir blaškomais visokių 
mokymų vėjo, žmonių klastos", suktumo, apgaunančio ir 
paklaidinančio, "bet, kalbėdami tiesą su meile, augtume 


4,8 sakoma: cituojama Ps 68,19 (67,19), tik LXX tekste sakoma tu ėmei dovanų iš žmonių. Jo- 
je pasitelkiamas karaliaus, grįžtančio iš mūšio lauko su grobiu ir besivedančio belaisvius, 
įvaizdis. Neatitikimas tarp ėmimo psalmės tekste ir davimo Pauliaus citatoje aiškinamas 
tuo, kad grobis buvo ne tik imamas iš užkariautosios tautos, bet ir dalijamas tėvynainiams. 
Psalmių Targumas, interpretuodamas šią mintį, pabrėžia abu - ėmimo ir davimo - aspektus: 
„Tu [turimas omenyje Mozė] žengei į dangų, tu paėmei belaisvių į nelaisvę, tu išmokei Toros 
žodžių ir kaip dovanas juos išdalijai žmonėms." 

4,10 visų dangų: žr. 1,3 paaišk. 

4,11 ganytojais ir mokytojais: iš pirmo žvilgsnio atrodytų, jog įvairių Kristaus tarnų sąrašas 
susideda iš penkių dovanų Bažnyčiai - apaštalų, pranašų, evangelistų, ganytojų ir mokytojų. 
Tačiau sakinio jungiamieji žodeliai men ir de, vienus [...] kitus išdėlioti taip, kad ganytoją ir 
Mokytoją reikia laikyti tuo pačiu asmeniu (taip pat 1 Tim 3,2; 2 Tim 2,2; Tit 1, 9). 

4,12 kad: kai kurie biblistai Bažnyčioje veikiančių skirtingų tarnysčių tikslą traktuoja kaip 
susidedantį iš trijų dalių: (I) ištobulinti šventuosius, (2) tarnystės darbui, (3) Kristaus kūno 
Ugdymui. Vis dėlto tiek gramatika - skirtingų prielinksnių pros ir eis vartojimas, - tiek logika 
sufleruoja, jog tikslo būta dvejopo: (I) parengti šventuosius tarnystės darbui ir (2) ugdyti 
Kristaus kūną. Pastarasis aiškinimas yra artimesnis Pauliaus vizijai, pagal kurią bendruo- 
Menėje tarnauja visi tikintieji, nes kiekvienas yra gavęs vienokią ar kitokią dovaną (taip 
Pat Rom 12, 4-8; 1 Kor 12,4-7). 

4,13 suaugsime: pažod. į suaugusį vyrą. 

3,14 žmonių klastos: atsižvelgiant į etimologiką, posakis kubeia tūn anthropon kyla iš žaidimo 
kauliukais; dktv. kubeion — lošimų, žaidimų namai. Galbūt, nebrandžius krikščionis apaštalas 
Tegi įtrauktus į suktų žmonių surengtą lošimą, kuris apvagia ir paklaidina. 

viskuo" artėdami prie to, kuris yra galva, - Kristus. “Iš jo 
visas kūnas, darniai sudėtas ir susietas visais pagalbiniais 
sąnariais, kiekvienai daliai veikiant, kaip skirta, augina ir 
ugdo save meilėje. 

"Tad štai ką sakau ir liudiju Viešpatyje: nebegyvenkite, 
kaip dėl savo proto tuštybės gyvena pagonys. 5jų mintys 
aptemo, o neišmanymas ir širdies kietumas atskyrė juos 
nuo Dievo gyvenimo. "Tapę nejautrūs, jie atsidėjo ištvirki- 
mui, be soties griebdamiesi visokio netyrumo. Jūs gi ne 
taip pažinote Kristų", Žjei tik" girdėjote apie jį ir buvote jo 
pamokyti, nes tiesa yra Jėzuje. Jums reikia nusimesti tarsi 
rūbą' senąjį, ankstesnės elgsenos" žmogų, pražūstant dėl 
apgaulių geismų, "atsinaujinti savo mąstymo dvasia "ir 
apsivilkti nauju žmogumi", sukurtu pagal Dievą' teisume 
ir tiesos šventume. 

5Todėl, atmetę melą, kiekvienas kalbėkite tiesą savo artimui", 
nes esame vienas kitam kūno nariai. ŽPykdami nenusidėkite". 


4,15 augtume viskuo: kai kurie teologai šią mintį sieja su laiško pradžioje pristatytu kosmi- 
niu Kristumi, kuris yra visybės galva (1,10.22). Iš tikrųjų žodis kephalė - galva vartojamas tiek 
ten, tiek čia, o frazę galima versti ir taip: augintume visa į Kristų. Kitaip tariant, Bažnyčia, 
kaip brandos amžių pasiekęs Kristaus kūnas, augintų likusią Dievo kūriniją tokiu būdu, 
kad irji atspindėtų Kristų. 

4,20 pažinote Kristų: vksm. manthanė gali reikšti ir mokytis, ir pažinti (per praktiką, patirtį). 
Mūsų nuomone, įtraukiant abu reikšminius atspalvius, sakinio mintis tampa aiškesnė. 
4,21Jei tik: ei ge vartojimas aptariamas 3,2 paaišk. 

4,22 nusimesti tarsi rūbą: vksm. apotithėmi reiškia nusirengti, nusiimti nuo savęs, padėti į ša- 
Ij ir pan. Pvz., Lukas, pasakodamas apie Stepono kankinystę, mini, jog liudytojai pasidėjo 
(apotithėmi) drabužius prie Sauliaus kojų (Apd 7,58). Paulius metaforiškai vartoja apotithėmi 
senojo žmogaus kaip rūbo nusimetimo ir padėjimo į šalį prasme ir 4,25, taip pat Kol 3,8. 
4,22 ankstesnės elgsenos: sakinio sintaksė nėra labai aiški, todėl dalis egzegetų frazę - kata 
tėn proteran anastrophėn - sieja su pagrindiniu sakiniu (4,21) ir traktuoja kaip tikslo aplinkybę: 
buvote jo pamokyti [...] dėl ankstesnės elgsenos. 

4,24 nauju žmogumi: 2,15 tas pats posakis naujas žmogus vartojamas (kaip sinekdocha) nau- 
jai žmonijai, kuri susideda iš tikinčiųjų žydų ir kitataučių, įvardyti, o čia juo apibūdinamas 
naujas atskiro tikinčiojo ar tikinčiosios gyvenimo būdas. 

4,24 pagal Dievą: aliuzija į žmogaus sukūrimo istoriją (Pr 1, 26, taip pat Kol 3,10). 

4,25 kalbėkite tiesą savo artimui: cit. Zch 8,16. 

4,26 Pykdami nenusidėkite: pažod. pykite ir nenusidėkite. Cituojama arba numanoma Ps 4,4(5). 
Nors hebr. tekste psalmininkas sako drebėkite ir nenusidėkite, turėdamas omenyje drebėjimą 
prieš Dievą, šis posakis jau rabiniškose aiškinimo tradicijose įgavo kitą, žmogaus pykčio, 
kurį privalu suvaldyti, reikšmę. 

Tenenusileidžia saulė jums pykstant" 7ir neduokite vietos vel- 
niui. *Vagis tenebevagia, bet dirba, darydamas ką gero [savo] 

rankomis, kad turėtų kuo pasidalyti su stokojančiu. "Joks 

blogas žodis teneišeina iš jūsų lūpų, o tik geras ir tinkamas 

ugdyti, idant teiktų malonę klausytojams. *?Ir neliūdinkite 

Šventosios Dievo Dvasios“, kuria kaip antspaudu esate pažen- 
klinti' atpirkimo dienai. *Tenelieka tarp jūsų jokio kartėlio, 
piktumo, rūstybės, riksmų, apkalbų ir visų kitų blogybių. 
*[Bet] būkite vieni kitiems geri, širdingi, vieni kitiems at- 
leiskite, lygiai kaip ir Dievas atleido jums Kristuje. 


Tad imkite panašėti į Dievą", kaip jo mylimi vaikai, 'ir 
gyvenkite meile, kaip ir Kristus mus pamilo bei atidavė 

už mus save kaip atnašą ir malonaus kvapsnio auką Dievui". 
*0 pasileidimas, bet koks netyrumas ar godumas tenebūna 
jūsų net minimi, kaip dera šventiesiems. “Nedera jums ir 
šlykštus bei kvailas blevyzgojimas, verčiau būkite dėkingi. 
"Tvirtai žinokite - joks pasileidėlis, netyras ar godus žmogus, 
tai yra stabmeldys, neturi paveldo Kristaus ir Dievo karalystėje. 
"Tegul niekas neklaidina jūsų tuščiomis kalbomis - bū- 
tent už tai Dievo rūstybė ištinka neklusnumo sūnus. "Taigi 
netapkite jų beūdrais! Šjuk kitados jūs buvote tamsa, bet 
dabar - šviesa Viešpatyje. Gyvenkite kaip šviesos vaikai “(švie- 
sos vaisius - tai visa, kas gera, teisu ir teisinga), "ištirdami, 
kas patinka Viešpačiui. "Ir neprisidėkite prie bevaisių tam- 
sos darbų, verčiau juos atskleiskite. "Juk tai, ką jie slaptoje 


4,26 Tenenusileidžia saulė jums pykstant: Paulius seka tradicija, o gal cituoja (kaip prieš tai 
einančiame sakinyje) vieną jos šaltinių, įpareigojantį darbdavį atsiskaityti su samdiniu iki 
saulėlydžio (įst 24,15). Toks požiūris vyravo tiek graikų klasikoje, tiek judaistinėje išminties 
tradicijoje. Antai, Plutarchas pavyzdžiu laiko pitagorininkus, kurie „neleisdavo saulei nusi- 
leisti, prieš tai nepaspaudę vienas kitam rankos, neapsikabinę ir nesusitaikę" (De fraterno 
amore448C). Panašaus pamokymo esama ir Kumrano rankraščiuose: „pabarsite vienas kitą 
Pagalįsakymą, tačiau pagiežos nepersinešite iš vienos dienos į kitą“ (Cairo Damascus 7, 2.3). 
4,30 neliūdinkite Šventosios Dievo Dvasios: plą. IZ 63,10. 

4,30 kuria kaip antspaudu esate paženklinti: žr. 1,13 paaišk. 

5,Timkite panašėti į Dievą: pažod. tapkite Dievo mėgdžiotojais; dktv. mimėtės - mėgdžiotojas, at- 
kartojantis tą, kuriuo žavisi, gerbia ir seka - į kitas kalbas neretai verčiamas lotyniškos kilmės 
žodžiu imitatorius. Pauliaus tekstyne šį žodį randame taip pat 1 Kor 4,16; T1,1;17e51,6; 2,14. 
Pastebėtina, kad Paulius ragina imituoti Dievą, panašėti į jį meilės aspektu (5,2). Tad ryš- 
kiausias Dievo Tėvo bruožas, kurį ugdytis turi jo vaikai, yra meilė. 

5,2 malonaus kvapsnio auką Dievui: žr. Fil 4,18 paaišk. 

daro, gėda ir sakyti. "Bet viskas, kas iškeliama į šviesą, yra 
matoma, "o visa, kas matoma, yra šviesa. Todėl sakoma'; 
Pabusk, kuris miegi, 
kelkis iš numirusių, 
ir apšvies tave Kristus. 

STad atidžiai žiūrėkite, kad gyventumėte ne kaip išminties 
stokojantys, bet kaip išmintingi žmonės, '"nešvaistydami 
laiko", nes dienos yra piktos. "Tad nebūkite nenuovokūs, 
bet supraskite, kokia yra Viešpaties valia, 5Ir nepasigerkite 
vynu, kuriame glūdi palaidumas, bet prisipildykite Dvasios, 
"kalbėdami vieni kitiems psalmėmis, himnais ir dvasinėmis 
giesmėmis, savo širdyse giedodami ir grodami" Viešpačiui, 
* mūsų Viešpaties Jėzaus Kristaus vardu visuomet už viską 
dėkodami Dievui ir Tėvui. 

"Pakluskite vieni kitiems iš pagarbos Kristui". "jūs, žmo- 
nos, - savo vyrams tarsi Viešpačiui, “nes vyras yra žmonos 
galva, kaip Kristus yra Bažnyčios galva, jis - kūno Gelbėtojas. 


5,14 Todėl sakoma: pradedant Bažnyčios tėvais, svarstoma, ką Paulius cituoja. Vienų nuo- 
mMone, tai aliuzija į IZ 60,1; 26,19; pasak kitų, citata paimta iš apokrifinių šaltinių (Apreiškimas 
Elijui). Visgi labiausiai tikėtina, kad tai eilutė iš ankstyvo, skaitytojams žinomo, himno, 
galbūt giedamo per krikštą (taip manė Origenas, Severijonas, Teodoretas). 

5,16 nešvaistydami laiko: pažodž. išpirkdami laiką. Tas pats posakis sutinkamas Kol 4,5, ta- 
čiau, atsižvelgiant į apologetinį kontekstą, ten jis verčiamas Iaimėdami laiko, o čia jis turi 
aiškų eschatologinį akcentą. 

5,19 giedodami ir grodami: vksm. psallė etimologiškai kyla iš timpčioti, užgauti stygas, taigi groti 
styginiu instrumentu. LXX šis žodis, kaip ir bendrašaknis dktv. psalmos, reiškia šlovinti Vieš- 
patį, palydint arfos skambesiui. Laikui bėgant, terminas evoliucionavo ir modernia graikų 
kalba jis reiškia tiesiog dainuoti. Kadangi prieš jį einantis vksm. aidė reiškia giedoti, dainuoti. 
labai tikėtina, jog jungtuku sujungtas antrasis vksm. psallė tuo metu dar nebuvo praradęs 
grojimo ar muzikavimo reikšmės ir Paulius turi omenyje ne vien šlovinantį giedojimą, bet 
drauge ir muzikavimą, kuriuo apipinamos psalmės, himnai ir dvasinės giesmės / odės. 
Šiandien sunku pasakyti, ką implikuoja ši trejopa dainuojamų tekstų klasifikacija (taip pat 
Kol 3,16). Vieni tyrėjai mano, jog psalmės nurodo į ST psalmyno giesmes, kurias giedodavo 
ankstyvoji Bažnyčia, himnai - tai didesnės apimties tekstai, kurių ištraukas randame NT 
(pvz., Kol1,14-20; Fil 2, 6-1), o dvasinės odės - tai inspiracinės, garbinimo metu gimusios 
giesmės. Kitų nuomone, toks suskirstymas yra hipotetinis, nes jo pagrindimui trūksta 
šaltinių. Kad ir kaip būtų, akivaizdu, jog šlovinimui ir garbinimui, gimstančiam širdyje ir 
išreiškiamam įvairiais Dievo duotais gebėjimais, Paulius teikia didelę didaktinę dvasinio 
ugdymo reikšmę (Kol 3,16; I Kor 14,15.26). 

5,21 iš pagarbos Kristui: pažod. dėl Kristaus baimės. Pagrindinė dktv. phobos reikšmė yra bai- 
mė, bet taip pat ir pagarba. Dievo baimės sąvoką, plačiai plėtotą ST, čia Paulius pritaiko 
Kristaus atžvilgiu, 0 33 eil. - žmonos santykiui su vyru apibūdinti. Akivaizdu, jog turimas 
omenyje ne išgąstis ar baimė, o pagarba. Pastebėtina, jog jau ST baimė ir pagarba vartoja“ 
ma sinonimiškai. Dekaloge įsakoma gerbti savo tėvą ir motiną (Iš 20,12; Įst 5,16), o Kunigų 
knygoje - jų bijoti (Kun 19, 3). 

“Tad, kaip Bažnyčia paklūsta Kristui, taip ir žmonos visame 
kame - savo vyrams. ŠJūs, vyrai, mylėkite žmonas, kaip Kris- 
tus mylėjo Bažnyčią ir atidavė už ją save, “idant pašventintų 
ją, apvalydamas žodžiu vandens maudyklėje“, "ir pats atvestų 
sau šlovingą Bažnyčią, neturinčią nei dėmės, nei raukšlės, nei 
kitokios kliaudos, bet šventą ir be trūkumo. ŠTaip [ir] vyrai 
privalo mylėti savo žmonas tarsi savo pačių kūnus. Mylintis 
savo žmoną myli save patį. >Juk niekas niekada nėra nekentęs 
savo kūno, bet jį maitina ir globoja, kaip ir Kristus Bažnyčią, 
nes esame jo kūno nariai". *Dėl to žmogus paliks tėvą bei motiną ir 
susijungs su savo žmona, ir du bus vienas kūnas". **Tai gilus slėpinys, 
oaš taikau tai Kristui ir Bažnyčiai. “Tačiau ir jūs, kiekvienas 
išjūsų, temyli žmoną kaip save patį, o žmona tegerbia vyrą. 


6 Jūs, vaikai, klausykite savo gimdytojų [Viešpatyje], nes 

tai yra teisinga. ŽGerbk savo tėvą ir motiną - tai pirmasis 
įsakymas su pažadu: "idant tau gerai klotysi ir ilgai gyventum žemė- 
je. “Ir jūs, tėvai, nepykdykite savo vaikų, bet auginkite juos 
auklėdami ir protindami Viešpatyje. 

"Jūs, vergai, klausykite savo žemiškųjų viešpačių" su bai- 
me ir drebėjimu“, atvira širdimi kaip Kristaus, "ne dėl akių, 
kaip pataikūnai, bet kaip Kristaus vergai, visa siela vykdan- 
tys Dievo valią. "Noriai tarnaukite ne kaip žmonėms, o kaip 
Viešpačiui, *žinodami, kad kiekvienas, kas padaro ką nors 
gera, iš Viešpaties gaus tą patį, ar jis būtų vergas, ar lais- 
vasis, "Ir jūs, viešpačiai, su jais taip pat elkitės. Liaukitės 


5,26 apvalydamas žodžiu vandens maudyklėje: aliuzija į krikštą, tačiau turimas omenyje ne 
atskirų individų, o visos Bažnyčios kaip Kristaus kūno krikštas. Panašu, kad apiplovimo 
Vandens maudyklėje įvaizdis yra pasiskolintas iš ST (Ez 16, 8-14). Tai paaiškintų ir vestuvių 
metaforą, kuria tolesnėse eilutėse apsakoma Kristaus ir Bažnyčios meilė. ST pranašai Izraelį 
palygindavo su Jahvės žmona, o apaštalai regi Kristų kaip jaunikį, ruošiantį Bažnyčią, savo 
nuotaką, vestuvių pokyliui (Apr 19, 7-9). 

5,30 jo kūno nariai: kai kurie vėlesni rankraščiai šioje vietoje įterpia: išjo kūno ir iš jo kaulų. 
5,31 bus vienas kūnas: cit. Pr 2,24. 

6.2 įsakymas su pažadu: cit. Iš 20,12. 

6,5 žemiškųjų viešpačių: pažod. viešpačių pagal kūną; dktv. kurios reiškia tiek Viešpatį (Dievą), 
tiek ir savininką, šeimininką, poną. Čia dėl žodžių sąskambio - toliau jau kalbama apie Vieš- 
Patį danguje - verčiama viešpatys. 

6,5 su baime ir drebėjimu: graikų pasiskolintas hebraizmas, randamas jau LXX (pvz., Pr 9,2; 
Iš15,16; Įst 2,25; Ps 2, TI; IZ 19,16) ir NT (Mk 5,33; 2 Kor 7,15; Fil 2,12). 

grasinę, žinodami, kad danguje yra ir jų, ir jūsų Viešpats, o 
jis nežiūri į asmenis". 

Galiausiai, semkitės galios iš Viešpaties ir iš jo jėgos stip- 
rybės'. "Apsiginkluokite Dievo ginklais", kad pajėgtumėte 
priešintis velnio kėslams. "Juk mes grumiamės ne su kūnu ir 
krauju, bet su valdovais, su valdžiomis, su šio tamsos pasaulio 
valdytojais, su blogio dvasiomis dangaus aukštybėse. "Todėl 
pasiimkite Dievo ginkluotę, idant piktą dieną pajėgtumėte 
pasipriešinti ir, visa įveikę, stovėti. "Tad stovėkite susijuo- 
sę strėnas tiesa, apsivilkę teisumo šarvais "ir apsiavę kojas 
pasirengimu skelbti ramybės Evangeliją. “Be to, pasiimkite 
tikėjimo skydą, kuriuo pajėgsite užgesinti visas deginančias 
piktojo strėles. "Paimkite ir išgelbėjimo šalmą, ir Dvasios ka- 
laviją, tai yra Dievo žodį. *Visokia malda ir prašymu nuolat 
melskitės Dvasioje. Todėl ištvermingai budėkite ir melskitės 
už visus šventuosius "ir už mane, idant, kai praveriu lūpas, 
man būtų duotas žodis ir aš galėčiau nevaržomai atverti 
Evangelijos slėpinį “(dabar jos pasiuntinys esu kalėdamas), 
ir kad turėčiau drąsos kalbėti, kaip privalau. 

"Tichikas, mylimas brolis ir ištikimas Viešpaties tarnas, 
viską jums papasakos, kad ir jūs žinotumėte, kaip man einasi, 
kuo užsiimu. Jį tam ir siunčiu pas jus: kad jūs žinotumėte 
apie mūsų reikalus ir kad jis paguostų jūsų širdis. 

Ramybė broliams ir meilė su tikėjimu nuo Dievo Tėvo 
ir Viešpaties Jėzaus Kristaus. ŽMalonė visiems, kurie myli 
mūsų Viešpatį Jėzų Kristų nežūvančia meile". 


6,9 nežiūri į asmenis: žr. Rom 2,11 paaišk. 

6,10 semkitės galios iš Viešpaties ir iš jo jėgos stiprybės: vėl Dievo galia apibūdinama keliais 
sinonimais, žr. 1,19 paaišk. 

6,11 Dievo ginklais: dktv. panoplia apibūdina visus romėnų kareivio, pasirengusio kovai, ginklus. 
Toliau kai kuriuos išjų Paulius paeiliui išvardija, pradėdamas nuo to, ką kareivis užsidėdavo: 
diržą, ant kurio buvo kabinami ginklai, šalmą, krūtinės šarvus (žieduotį), kojų apavą. O 
pasiimti (analabete) kareiviui reikėdavo kalaviją, ietis ir skydą (iš šių trijų Paulius mini tik pas- 
tarąjį). Turtinga apaštalo teologinė vaizduotė pasitelkia netikėtas metaforas, kaip ši, idant 
atskleistų dramatišką vidinį tikinčiojo pasaulį, kuris, kaip paaiškėja iš tolesnės eilutės, yra 
dalis neregimo pasaulio, skendinčio tamsoje. Su jos valdovais krikščionys ir privalo kovoti. 
6,24 myli mūsų Viešpatį Jėzų Kristų nežūvančia meile: paskutinėje eilutėje, kaip baigiama“ 
sis akordas, nuskamba dar vienas vaizdingas meilės epitetas - meilė, kaip ir amžinasis 
gyvenimas, yra nemari. 


LAIŠKAS FILIPIEČIAMS 


Paulius ir Timotiejus, Kristaus Jėzaus vergai“, visiems 
šventiesiems Kristuje Jėzuje, gyvenantiems Filipuose, 
kartu su vyskupais ir diakonais'. ŽMalonė jums ir ramybė 
nuo Dievo, mūsų Tėvo, ir Viešpaties Jėzaus Kristaus. 
Dėkoju savo Dievui kaskart, kai prisimenu jus, “visuomet, 
kiekvienoje savo maldoje už jus visus su džiaugsmu melsda- 
masis, ?už jūsų bendrystės indėlį" į Evangeliją nuo pirmosios 


1.1 Kristaus Jėzaus vergai: žr. Rom 1,1 paaišk. 

L Tvyskupais ir diakonais: žodžių derinys episkopois kai diakonois, NT randamas tik čia, taip pat 
seniausiuose patristiniuose veikaluose Didachėje bei Klemenso Romiečio Laiške korintiečiams, 
apibūdina vietinių bendruomenių vadovus. Apaštalų laikais Bažnyčia neturėjo vieningos orga- 
nizuotos hierarchijos ar struktūros. Dvasiniais jos vadovais buvo Jėzaus Kristaus išrinkti apaš- 
talai, kurie jaunoms krikščionių bendruomenėms vadovauti bei tvarkytis paskirdavo vyskupus 
irdiakonus (Tit 1, 5-9; Klem 42, 4-5). Vėliau kurį laiką bendruomenės vadovus rinkdavosi pačios: 
vyskupus - ganytojiškai tarnystei, o diakonus - įvairiems praktiniams reikalams bažnyčiose 
tvarkyti (Did 15,1). Dktv. episkopos, pažod. prižiūrėtojas, sargas plačiai vartotas antikinėje litera- 
tūroje dievams, miestus globojančioms dievybėms, dieviškoms būtybėms ir žmonėms įvardyti. 
Asmuo, prižiūrintis tam tikrą apibrėžtą sferą, veiklos sritį, taip pat dvasių ar žmonių bendruome- 
nę, buvo vadinamas vyskupu. Terminas prigijo politiniame graikų gyvenime - vyskupais vadinti 
irvaldžios atstovai. Tad į krikščionišką vartoseną žodis ateina iš graikų kultūros. NT episkopos 
vartojamas sinonimiškai su presbuteros - seniūnas, vyresnysis, kylančiu iš hebrajiškos kultūros (plg. 
Apd 20,17.28; 1 Tim 3,1-7; Tit 1,5). O daiktavardžiu diakonos - tarnas - graikų ir romėnų visuomę- 
nėje buvo įvardijami namuose triūsę tarnai. Diakonavimo, kaip tarnystės Bažnyčioje, ištakos 
siejamos su pasakojimu apie tai, kaip apaštalai, nenorėdami apleisti Evangelijos skelbimo ir mal- 
dos, paprašė išsirinkti pagalbininkus, kurie rūpintųsi ūkiniais ir karitatyviniais bendruomenės 
Poreikiais (Apd 6,1-6). Ankstyvieji egzegetai, tarp jų irJonas Auksaburnis, žodžių derinį episkopois 
kai diakonois suprato kaip nusakantį Bažnyčios vadovus, o ne dvi atskiras tarnystės Bažnyčioje. 
Jukir Jėzus Kristus yra vadinamas tiek vyskupu (I Pet 2,25), tiek Bažnyčios diakonu (Rom 15, 8). 
Vis dėlto, remdamiesi Apd 6 sk. ir1 Tim 3sk., galime teigti, jog vyskupų ir diakonų atsakomybės 
Skyrėsi: pastarieji, kitaip nei apaštalai ir vyskupai, neprivalėjo mokyti Dievo žodžio. Tiesa, pirmieji 
Jeruzalės bendruomenės diakonai buvo geri mokytojai irįtaigūs pamokslininkai, pvz., Steponas, 
Pirmasis krikščionis kankinys, ir Pilypas (Apd 6,8-14; taip pat 7-8 sk.). 

15 bendrystės indėlį: dktv. koinėnia reikšmės, kaip antai bendrystė, bendravimas, dalyvavimas, bet taip 
Patindėlis, dovana, geravališka auka, kinta, priklausomai nuo konteksto. Čia Paulius dėkoja Dievui ne 
Užfilipiečių bendrystę apskritai, o už tai, kadjie palaiko Evangelijos skelbimo tarnystę savo auko- 
Mis. Šita reikšmė numanomaiir4,15 kontekste, kuriame pavartotas bendrašaknis vksm. koinėneo. 

dienos iki dabar. “Esu tikras, kad tas, kuris pradėjo jumyse 
gerą darbą, užbaigs jį iki Kristaus Jėzaus dienos. "Taip apie 
jus visus man galvoti" yra teisinga, nes aš nešioju jus savo 
širdyje - jūs visi esate mano malonės dalininkai" tiek mano 
pančiuose“, tiek Evangelijos gynime ir įtvirtinime. *Dievas 
yra mano liudytojas, kaip aš ilgiuosi jūsų visų Kristaus Jė- 
zaus širdingumu" 'ir meldžiu, kad jūsų meilė kuo toliau, 
tuo labiau augtų pažinimu ir visokeriopu įžvalgumu, “kad 
gebėtumėte išskirti, kas pranašiau, kad būtumėte skaistūs 
ir be priekaišto Kristaus dieną, "per Jėzų Kristų subrandinę 
teisumo derlių Dievo šlovei ir gyriui. 

"Noriu, kad jūs žinotumėte, broliai, jog mano padėtis tik 
dar labiau padėjo Evangelijos sklaidai. "Mat mano įkalinimas 
dėl Kristaus pasidarė žinomas visame pretorijuje', taip pat 
visiems kitiems, "ir daugumas brolių Viešpatyje, mano pan- 
čių paakinti, turi daugiau ryžto be baimės skelbti žodi. PKai 
kurie, tiesa, pavydžiai besivaržydami, bet kiti Kristų skelbia 
gera valia. “Vieni iš meilės, matydami, kad esu paskirtas 


1,7 galvoti: vksm. phroned yra būdingas Pauliaus tekstams (iš viso 23 kartus, Fil10 kartų ir 
tik3 kartus kitose NT knygose!). Šis raktinis žodis turi daug reikšminių atspalvių, kuriuos 
perteikti vienu lietuvišku žodžiu nėra lengva. Klasikinės jo reikšmės, gyvavusios ir NT Už- 
rašymo periodu, yra: galvoti, mąstyti, manyti, ketinti, siekti, jausti, nusiteikti, būti palankiam, 
rūpintis ir pan. Atsižvelgiant į kontekstą ir labiausiai tikėtiną Minčių seką, phroneo ir jo ve- 
diniai šiame laiškę verčiami taip: galvoti (1,7; 3,15b), mąstyti (2, 2.5; 3,15a), būti vienos minties 
(to auto phroneė) (4,2), rūpintis (4,10). 

1,7 mano malonės dalininkai: galbūt Paulius turi omenyje, kad filipiečiai drauge su juo yra 
gelbstinčios Dievo malonės, kuri visiems vienoda, dalininkai. Tačiau labiau tikėtina, jog jis 
pabrėžia, kad dėl apaštalui siunčiamos paramos (1, 5; 4,14-19) jie yra tapę išskirtinės, Pauliui 
kaip apaštalui suteiktos malonės dalininkais. 

1,7 mano pančiuose: metonimija, reiškianti įkalinimą (taip pat 1,13.14.17). 

1,8 širdingumu: dktv. splanchnon (taip pat pavartotas 2,1) pažod. reiškia vidinius organus, vidu- 
rius, žarnas, o perkeltine prasme - širaį, giliausią žmogaus esybės vietą. Sinoptinių evangelijų 
autoriai Jėzaus Kristaus atjautą ir gailestingumą apibūdina giminingu vksm. splanchni- 
zomai - gailėti, atjausti, tiek jam bendraujant su miniomis (Mt 9,36; 14,14; Mk 8,2), tiek SU 
individais (Mt 20,34; Mk 1, 41; Lk 7,13). Jėzaus palyginimų personažai taip pat yra kupini šio 
jausmo: gailestingasis samarietis (Lk 10,33), sūnaus palaidūno tėvas (Lk 15,20), gerasis ir 
teisingasis valdovas (Mt 18, 27). 
1,13 pretorijuje: skolinys iš lot. praetorium; dktv. praitūrion, reiškė Romos karvedžio (pre 
toriaus) palapinę ir aikštę aplink ją. Ilgainiui pretorijumi pradėta vadinti imperatoriaus 
sargybą, taip pat bet kurio Romos valdytojo rezidenciją bei jo rūmų pagrindinį kiemą. Pas“ 
tarąja reikšmę evangelijose ir minimas pretorijus Jeruzalėje (Mt 27,27; Mk 15,16; [n 18,28.33: 
19,9). Žinome, kad Erodo pretorijaus būta Cezarėjoje (Apd 23,35). Turint omenyje, kad 
pagrindinė imperatoriaus rezidencija buvo Romoje, tikėtina, jog Paulius filipiečiams rašė 
arba iš Cezarėjos, arba iš Romos, juolab kad laiško pabaigoje jis perduoda linkėjimus nuo 
imperatoriaus namiškių (4,22). 

Evangelijos ginti, Vo kiti garsina Kristų iš savanaudiškumo, 
netyrai, manydami sukelsią apmaudą man, kaliniui". *Na 
ir kas? Kad ir kaip būtų, apsimestinai ar iš tiesų, Kristus yra 
garsinamas, aš tuo džiaugiuosi. Ir toliau džiaugsiuosi, "nes 
žinau, kad tai taps mano išgelbėjimu" jums meldžiantis ir 
Jėzaus Kristaus Dvasiai padedant, *o man nepaliaujant laukti 
ir viltis, kad niekaip nebūsiu sugėdintas, bet kaip visuomet, 
taip ir dabar be jokios baimės Kristus bus išaukštintas mano 
kūne - ar gyvenimu, ar mirtimi. 7Nes man gyvenimas - Kris- 
tus, o mirtis yra pelninga. "Nors, tiesa, gyvendamas kūne dar 
vaisingai pasidarbuočiau. Tad nežinau, ką pasirinkti. “Esu 
plėšiamas perpus: trokštu iškeliauti ir būti su Kristumi, [nes] 
tai nepalyginamai geriau, "bet pasilikti kūne labiau reikia 
dėljūsų. *Štai tuo būdamas tikras žinau, kad liksiu ir būsiu 
su jumis visų jūsų pažangai ir tikėjimo džiaugsmui, “idant 
dėl manęs augtų jūsų pasigyrimas Kristumi Jėzumi, kai vėl 
pas jus atkeliausiu. 

"Tik gyvenkite“ taip, kaip verta Kristaus Evangelijos, idant 
atėjęs pas jus išvysčiau, o būdamas toli apie jus išgirsčiau, 
kad tvirtai stovite sujungti vienos Dvasios, viena siela rung- 
damiesi už Evangelijos tikėjimą “ir nepasiduodami jokiam 


1,17 manydami sukelsią apmaudą man, kaliniui: posakį thlipsin egeirein tois desmois mou kai 
kurie vertėjai supranta kaip pasunkinti mano pančius. Tačiau tokiu atveju praleidžiamas 
reikšmingas dktv. thlipsis - suspaudimas, priespauda, kančia, vargas, išmėginimas, čia pabrė- 
žiantis apmaudą ir vidinę kančią (žr. Rom 2, 9 ir 2 Kor 1,4 paaišk.). NTvksm. egeiro - pažadinti, 
prikelti dažniausiai vartojamas, kalbant apie Jėzaus prisikėlimą iš numirusių. Matyt, dėlto 
kai kurie senieji rankraščiai šioje vietoje jį keičia vksm. epiphero - atnešti, sukelti. Bet kuriuo 
atveju Pauliaus konkurentai, regis, teigę, kad apaštalo įkalinimas yra Dievo atmetimo 
ženklas, savo tikslo nepasiekė. Priešingai. Pauliaus įkalinimas pasitarnavo Evangelijos plisti 
(11223), o savo apmaudui malšinti jis turėjo paruošęs veiksmingą priešnuodį - džiaugsmą 
(1.18); taip pat žr. 2,17 ir 4,4 paaišk. 

119 išgelbėjimu: dktv. sūtėria reiškia išvadavimą, saugumą, tačiau NT dažniausiai apibūdina 
eschatologinį išgelbėjimą, kurio viltingai laukia tikintieji (I Pet1,5;1Tes 5,8; 2 Tim 2,10 ir kt.). 
Pastebėtina, jog identišką posakį, apobėsetai eis sūtėrian - tai taps mano išgelbėjimu, išgirsta 
Meiš kenčiančio Jobo lūpų (LXX Job 13,16). Labai panašu, jog įkalintas Paulius neatsitiktinai 
skolinasi Jobo žodžius, išpažindamas tvirtai pasitikįs Dievo išgelbėjimu eschatologine, o 
Nevien išėjimo iš kalėjimo prasme. 

1,27 gyvenkite: vksm. politeuomai, reiškiantis gyventi kaip piliečiui (pavartotas til čia ir Apd 23,9), 
buvo gana plačiai paplitęs tarp helenizuotų žydų - tai patvirtina jo vartosena deutero- 
kanoninėse Makabėjų knygose ir Esteros knygos intarpuose (2 Mak 6,1; TI, 25; 3 Mak 3,4; 
4 Mak 2,8ir kt.). Juose poaliteuomai nusako žydų santykį ne su politiniu vienetu, - miestu 
ar valstybe, - bet su Tora. Panašiai ir Paulius, ragindamas plipiečius gyventi, kaip verta 
Evangelijos, pabrėžia dvasinę tikinčiųjų priklausomybę Dievo valstybei (politeuma), o nejų 
Pilietines pareigas. Ši tapatybė jau aiškiai tvirtinama 3,20 (taip pat Ef 2,19). 

priešų gąsdinimui. Jiems tai yra pražūties ženklas, o jums - 
išgelbėjimo, ir jis - iš Dievo. "Nes jums suteikta malonė ne 
vien tikėti, bet ir kentėti dėl Kristaus, *?stojant į tą pačią kovą, 
kurią matėte ir dabar girdite mane kovojant. 


Taigi, jei turite kiek drąsos Kristuje, kiek meilės pa- 

guodos, Dvasios bendrystės, širdingumo ir gailestingu- 
mo, Žpridėkite prie mano džiaugsmo dar ir tai, kad taip pat 
mąstysite, puoselėsite tą pačią meilę, būsite sielos befdrai 
irvienaminčiai, *nieko nedarysite iš savanaudiškumo, nieko 
iš tuščiagarbiškumo, bet, nuolankiai laikydami vieni kitus 
aukštesniais už save, *žiūrėsite kiekvienas ne savo, bet [ir] 
visų kitų naudos. ?Mąstykite kaip Kristus Jėzus, "kuris, būda- 
mas Dievo pavidalo", nemanė pasiglemžti lygybės su Dievu", 
"bet padarė save nieku", prisiimdamas vergo pavidalą, tap- 
damas panašus į žmones ir išore pasidaręs kaip žmogus. Šjis 
pažemino save, tapdamas klusnus iki mirties, net kryžiaus 
mirties. "Todėl Dievas nepaprastai jį išaukštino ir dovanojo 


2,6 būdamas Dievo pavidalo: dktv. morphė - pavidalas, išvaizda, forma. Apaštalo žodžiai būdamas 
Dievo pavidalo (en morphėi Theou) pabrėžia ne Kristaus kaip Dievo esatį (ousia) iki įsikūniji- 
mo, -šis klausimas rūpės Bažnyčios tėvams ir vėlesnių amžių teologams, - o būdą, būseną. 
Dievo kaip valdovo būdą Kristus laisva valia iškeičia į tarno būdą (2,7) ir dėl šios savo nuos- 
tatos po kančios yra vėl Dievo išaukštinamas (2, 8-9). Skatinimas neieškoti savo naudos 
ir, sekant Kristaus pavyzdžiu, laikyti kitus aukštesniais už save (2,3) yra viena pagrindinių 
šio laiško temų, kurią Paulius toliau iliustruoja Timotiejaus (2,19-22), Epafrodito (2, 25-30) 
ir savo paties (3,3-14) pavyzdžiais. 

2,6 nemanė pasiglemžti lygybės su Dievu: pažod. nelaikė lygybės su Dievu savo grobiu; dktv. har- 
pagmos - laimikis, grobis, tai, kas nustveriama, pasiglemžiama, išplėšiama - klasikinėje graikų 
kalboje dažnai vartotas likimo suteiktos sėkmės reikšmę. Nors Jėzus Kristus savo dieviška 
prigimtimi yra lygus Dievui, šį savo statusą jis laikė ne privilegija, o galimybe pažeminti savė. 
oks didelis kontrastas tarp Kristaus ir Liuciferio, norėjusio tapti lygiu Aukščiausiajam Ir 
nublokšto į pragarą (Iz 14, 12-15)! Dievo pasirinkimas tapti žmogumi, o galiausiai ir nekaltu 
nusikaltėliu, pasmerktu myriop, apreiškia bene didžiausią krikščionybės slėpinį - nuolan“ 
kaus Dievo ir klusnaus bei kenčiančio jo tarno paveikslą. 

2,7 padarė save nieku: vksm. kenoo - ištuštinti, išeikvoti, padaryti tuščiu, nusiaubti NT randamas 
dar 4 kartus (Rom 4,14; 1 Kor 1,17; 9,15; 2 Kor 9,3), tačiau tik šioje vietoje jis taikomas Kris 
tui. Pastebėtina, kad, nors Paulius kalba apie Dievo pavidalo iškeitimą į tarno pavidalą. JIS 
pavartoja ne metamorfozės (metamorphoo - mainyti, keisti, žr. Mt 17,2; Rom 12,2; 2 Kor 3,18), 
bet kenozės kategoriją. Tai patvirtina, jog čia gvildenamas ne ontologinis Kristaus dieviš“ 
kosios ir žmogiškosios prigimčių, bet etinis klausimas. Kristaus kenozę Paulius pasitelkia 
kaip etinį normatyvą, nustatantį nesavanaudišką pasiaukojimą dėl kitų. 

jam vardą, aukštesnį už bet kokį vardą", "idant Jėzaus vardui 
priklauptų kiekvienas kelis dangaus aukštybėse, žemėje ir 
po žeme" "ir kiekvienas liežuvis" išpažintų, kad Jėzus Kristus 
yra Viešpats Dievo Tėvo šlovei. 

"Todėl, mano mylimieji, kaip visuomet paklusdavote, ne 
vien tada, kai buvau su jumis, bet dar labiau dabar, kai nesu 
su jumis, įdirbkite savo išgelbėjimą" su baime ir drebėjimu. 
5Nas tai Dievas veikia jumyse, kad ir norėtumėte, ir veiktu- 
mėte iš geros valios“. "Viską darykite nemurmėdami ir ne- 
siginčydami, "idant būtumėte nesmerktini ir nekalti Dievo 
vaikai, neturintys trūkumų" nedoroje ir sugedusioje karto- 
je, kur jūs spindite tarsi šviesuliai visatoje, “laikydamiesi 


2,9 aukštesnį už bet kokį vardą: ir hebrajiškoje, ir graikiškoje kultūrose vardas reiškė daugiau 
neireferentinę skirtį. Juo būdavo mėginama įvardyti tikrąją asmens prigimtį, jo charakterio 
savybes (Pr 25,26; 1 Sam 25, 25). Suteiktas vardas taip pat išreikšdavo socialinį statusą, val- 
džios laipsnį ir sykiu išskirtines teises bei privilegijas. Šia prasme ir reikėtų suprasti Pauliaus 
mintį: Dievas ypatingai išaukštino Kristų ir padarė jį Aukščiausiuoju visos kūrinijos valdovu. 
2,10 dangaus aukštybėse, žemėje ir po žeme: originaliame tekste pavartoti trys būdvardžiai, 
tik nesutariama, ar vyriškosios, ar bevardės giminės - tų, kurie dangaus aukštybėse, žemėje ir 
po žeme arba to, kas dangaus aukštybėse, žemėje ir po žeme. Pastaruoju atveju Paulius turėtų 
omenyje visą kūriniją, neišskirdamas nė vienos jos dalies. Pagal kosmologinį to meto ka- 
tegorizavimą visata buvo suskirstyta į dangaus, žemės ir požeminį pasaulius, kiekvienas iš 
jų taip pat turėjo savo sąrangą. Galbūt, panašiai kaip 148 psalmės autorius, Paulius kalba 
apie tai, kad visa kūrinija be išimties galiausiai pašlovins Jėzų Kristų. Tačiau, jei trys būd- 
vardžiai yra vyriškosios giminės, tuomet kalbama tik apie laisvą valią turinčius individus; 
taip pat žr. Ef 1,3 paaišk. 

2,1 liežuvis: kadangi glėssa taip pat gali reikšti kalbą (pvz., Apd 2,11), giminę, gentį (pvz., 
Apr 5,9; 7,9), Pauliaus mintį galėtume suprasti ir taip - idant kiekviena tauta išpažintų, kad 
Jėzus Kristus - Viešpats. Visgi kontekstas prašyte prašosi reikšmės, apimančios ne tik žmones, 
betirangelus bei demonus. Galbūt lietuvių kalba poetiškiau skambėtų išpažinimas lūpomis, 
kaip Rom 10,9.10. Tačiau ten Paulius vartoja dktv. stoma - burna, o čia glossa. Šiuos žodžius 
drauge randame Lk 1,64: atsivėrė jo lūpos (stoma), atsirišo liežuvis (glūssa), tad verta juos skirti. 
2,12 įdirbkite savo išgelbėjimą: vksm. katergazomai reiškia dirbti, daryti, vykdyti, atlikti, užbaig- 
ti, tačiau taip pat žodis vartotas kultivavimo, užvaldymo prasmėmis: įdirbti žemę, užvaldyti 
teritoriją, užkariauti karalystę ir pan. Būtent pastarosios reikšmės čia ir turimos omenyje. 
Tad mintis neprieštarauja soteriologiniam išgelbėjimo be jokių darbų principui, kurį Paulius 
dėsto kitur (pvz., Rom 4,5-6; Gal 2,16; Ef 2,8-9). Išgelbėjimas gaunamas tikėjimu, tačiau 
kultivuojamas teisingomis nuostatomis ir darbais. Kontekstas tai dar labiau paryškina: 
Parodęs, kaip filipiečiai turi mąstyti (2, 5), toliau apaštalas ragina juos darbuotis, sekant 
Kristaus kenozės pavyzdžiu, žr. 2,7 paaišk. 

213 iš geros valios: kadangi sakinyje nėra įvardžio, nežinome, kieno gera valia (eudokia) turima 
Omenyje. Labiau įprasta laikyti, kad Paulius kalba apie Dievo valią: iš savo geros valios Dievas 
Veikia tikinčiuosiuose taip, kad jie ir norėtų, ir darytų tai, kas jam patinka. Tačiau, žiūrint 
Sakinio sintaksės, taip pat galima ir tokia prasmė: Dievas veikia tokiu būdu, kad tikintieji 
Visame kame, savo noruose ir darbuose, parodytų gerą valią. Šia prasme žodis eudokia pa- 
Vartotas jau anksčiau, nusakant gerą valią tų, kurie skelbia Evangeliją (1,15). Tesprendžia 
Pats skaitytojas, kuri iš dviejų galimybių čia labiau tiktų. 

2,15 neturintys trūkumų: apie bdv. amėmos reikšme žr. Ef 1,4 paaišk. 


126 Filipiečiams 2,16-3,1 


gyvenimo žodžio, kad Kristaus dieną galėčiau pasigirti, jog 
ne tuščiai bėgau ir ne tuščiai vargau. "Net jei turiu būti iš- 
lietas kaip vynas" kartu su jūsų tikėjimo auka ir tarnyste, aš 
džiaugiuosi“, džiaugiuosi kartu su jumis visais, Čir jūs tuo 
pačiu džiaukitės, džiaukitės kartu su manimi. 

Pviliuosi Viešpatyje netrukus pasiųsti pas jus Timotiejų, 
idant sužinojęs, kaip jums einasi, ir aš atsigaučiau". “Nes 
neturiu nė vieno bendraminčio, kuris tikrai jumis rūpintųsi, 
"Visi ieško to, kas sava, o ne to, kas Jėzaus Kristaus. O kad 
jis patikimas, jūs žinote - su manimi jis kaip sūnus su tėvu 
tarnavo Evangelijos labui. "Taigi viliuosi pasiųsti jį iš karto, 
kai tik pamatysiu, kaip klostosi mano reikalai. “Esu tikras 
Viešpatyje, kad ir pats netrukus atvyksiu. 

5Be to, pamaniau, kad būtina pasiųsti pas jus Epafroditą - 
brolį, bendradarbį, mano kovų draugą ir jūsų pasiuntinį, 
tarnavusį mano reikmėms. “jis jūsų visų labai ilgisi ir yra 
prislėgtas, nes išgirdote, kad jis sirgo. "Išties jis sirgo taip, 
kad vos nemirė, tačiau Dievas jo pasigailėjo, ir ne vien jo, bet 
ir manęs, kad neapimtų manęs liūdesys po liūdesio. *Taigi 
kuo skubiausiai siunčiu jį, idant jūs pasidžiaugtumėte vėl 
jį matydami ir aš mažiau liūdėčiau. ?Priimkite jį Viešpatyje 
su didžiausiu džiaugsmu ir gerbkite tokius žmones, *"nes dėl 
Kristaus darbo jis buvo atsidūręs prie mirties ir statė pavojun 
savo gyvybę, kad patarnautų ten, kur jūs negalėjote. 


O šiaip, mano broliai, džiaukitės Viešpatyje. Vis tą 
pati jums rašyti man nėra našta, o jums tai suteiks 


2,17 išlietas kaip vynas: vksm. spendo - išlieti kaip geriamąją vyno auką. Paulius savo galimą 
kankinystę ir filipiečių tarnystę Dievui metaforiškai palygina su ST aukomis: savo kraujo 
praliejimą - su liejamąja atnaša, geriamąja auka (spondė), o pasiaukojančią filipiečių tar- 
nystę su atnašaujamo gyvulio auka (plg. Iš 29, 40-41; Kun 23,13.18.37; Sk 28,7-8). 

2,17 džiaugiuosi: vksm. chaird - džiaugtis, džiūgauti yra vienas kertinių šio laiško žodžių (1,18; 
2,1718.28; 3,1; 4,40), drauge su dktv. chara - džiaugsmas (1, 4.25; 2,2.29; 4,1) iš viso šiame 
laiške yra pavartotas net 14 kartų! Tiek kalėdamas ir laukdamas mirties nuosprendžio, tiek 
regėdamas netyrus Evangeliją skelbiančiųjų motyvus ir susidurdamas su klaidingų moky 
mų pavojais, Paulius nepaliauja džiaugęsis ir vis kviečia savo laiško adresatus džiaugtis 
drauge. Akivaizdu, kad toks džiaugsmas nepriklauso nuo aplinkybių, o jo pagrindas yra 
pats Viešpats bei jo dovanotas išganymas (3,1; 2,17). 

2,19 aš atsigaučiau: ką tik tvirtinęs, jog džiaugte džiaugiasi, Paulius netiesiogiai prisipažis- 
ta, jogjo širdį slegia nerimas. Žmogaus viduje tuo pat metu telpa ir džiaugsmas, ir nerimas. 
ir sielvartas. 

tvirtybės. "Saugokitės šunų", saugokitės netikusių darbi- 
ninkų, saugokitės pjaustymo*! *Apipjaustymas esame mes, 
kurie tarnaujame Dievui dvasia, giriamės Jėzumi Kristumi 
ir nesikliaujame kūnu. *Nors aš ir kūnu galėčiau kliautis. Jei 
kas mano galįs kliautis kūnu, tai juo labiau aš: *apipjaus- 
tytas aštuntą dieną, iš Izraelio tautos, Benjamino giminės, 
hebrajas iš hebrajų, žiūrint Įstatymo aiškinimo - fariziejus, 
“žiūrint uolumo - Bažnyčios persekiotojas, žiūrint Įstatymo 
teikiamo teisumo - nepriekaištingas žmogus. /[Tačiau] visa 
tai, kas buvo mano pelninga, dėl Kristaus palaikiau nuosto- 
liu. *Aš išties viską laikau nuostoliu dėl visa pranokstančio 
Kristaus Jėzaus, mano Viešpaties, pažinimo, dėl kurio aš 
visko netekau ir viską laikau mėšlu, idant pelnyčiau Kristų 
"ir rasčiausi jame, turėdamas ne savo teisumą iš Įstatymo, 
bet tą, kuris duodamas per tikėjimą į Kristų, teisumą iš Die- 
vo, gristą tikėjimu. "Noriu pažinti jį, jo prisikėlimo galią ir 
tapti artimas jo kentėjimams, numirdamas panašiai kaip 
jis“, "kad tik kaip nors pasiekčiau prisikėlimą iš numirusių. 

"Ne, nesu jau tai gavęs ar jau tobulas, bet veržiuosi pirmyn, 
gallaimėsiu", kaip esu Kristaus [Jėzaus] laimėtas. "Broliai, ne- 
galvoju, kad jau esu laimėjęs. Tik viena - pamiršdamas, kas 


3,2 Saugokitės šunų: turimi omenyje religiniai judaizmo veikėjai, siekę apipjaustyti kitatau- 
čius tikinčiuosius. Paulius su aštria ironija pasitelkia jų pačių žargoną. Mat žydai pagonis 
iratkritusius prozelitus vadindavo šunimis (Mt 15,22-28). Žodžių kitataučiai ir šunys varto- 
sena atskleidžia, jog judėjų sąmonėje jie buvo tapę kone sinonimais. Pvz., Mišna, interp- 
retuodama Toros draudimą valgyti sudraskytą gyvulį (Iš 22,31), teigia, jog tokia mėsa turi 
būti atiduoda šunims arba pagonims (Nedarim 4,3; Bekorot 5,6). Paulius pejoratyvų šuns 
terminą sugrąžina patiems prozelitaujantiems judėjams: netyri ir pikti yra tie mokytojai, 
kurie stengiasi krikščionims užmesti Įstatymo jungą. Ši tema išplėtojama Laiške galatams. 
3,2 pjaustymo: dktv. katatomė reiškia nupjaustymą, atpjaustymą, bet ne apipjaustymą (peritomė), 
kuriuo prasideda kitas sakinys. Žaisdamas žodžiais katatomė - peritomė, Paulius pašiepia 
apipjaustymo skelbėjus (plg. Gal 5,12). Traktuojant katatomė kaip kuopinį daiktavardį, ga- 
lima būtų versti ir saugokitės nupjaustytojų arba tiesiog Iuošintojų. 

3,10 numirdamas panašiai kaip jis: pažod. įgydamas jo mirties pavidalą. Paulius neatsitiktinai 
vartoja vksm. summorphizo - įgauti tą patį pavidalą, supanašėti, kuris yra bendrašaknis žodis 
Su dktv. morphė (žr. paaišk. 2,6 ir 2,7). Tai aliuzija į dvi Kristaus būsenas - dievystės ir tar- 
Nystės — ir priminimas, kad Kristaus mokiniai panašėja į Viešpatį, sekdami jį kančios keliu. 
Regis, čia Paulius turi omenyje ne vien savo tikėtiną kankinystę, bet, kaip ir kituose laiš- 
kuose, kasdienį mentalinį tapatinimąsi su mirštančiuoju ant kryžiaus Jėzumi (Rom 6,3-11; 
8,17; Gal 2,20; 6,14). 

3,12 gal laimėsiu: savo siekį pažinti Kristų Paulius palygina su sportininko svajone gauti di- 
džiausią apdovanojimą, o tęsdamas šią mintį pavartoja ir žodį brabeion - apdovanojimas, 
prizas (3,14). 

už manęs, ir siekdamas to, kas priešakyje, "veržiuosi į tiks- 
14," kad gaučiau Dievo pašaukimo į aukštybes Kristuje Jėzuje 
apdovanojimą. “Taigi, visi tobulieji" šitaip mąstykime, o jei 
apie ką kitaip galvojate, Dievas ir tai jums apreikš. "Tik, kad ir 
kiek būtume pažengę, laikykimės tos pačios krypties. "Broliai, 
vieningai sekite manimi ir žiūrėkite į tuos, kurie gyvena pagal 
jums parodytą mūsų pavyzdį. "Nes daugelis, kaip daug kartų 
jums esu sakęs ir dabar verkdamas sakau, gyvena kaip Kristaus 
kryžiaus priešai. "jų pabaiga' - pražūtis, jų dievas - pilvas, ojų 
šlovė - gėdoje", jie mąsto apie tai, kas žemiška. 70 mes turime 
dangaus pilietybę, iš ten ir laukiame Gelbėtojo, Viešpaties Jė- 
zaus Kristaus, "kuris mūsų silpną kūną padarys panašų į savo 
šlovingą kūną, veikdamas ta galia, kuria jis viską sau palenkia, 


Tad, mano mylimi ir išsiilgtieji broliai, mano džiaugs- 

me ir vainike, taip ir stovėkite Viešpatyje, mylimieji. 
ŽRaginu Evodiją, raginu ir Sintichę sutarti Viešpatyje. “Taip, 
prašau ir tavęs, tikras drauge", pagelbėk joms. Dėl Evangelijos 


3,14 į tikslą: čia dktv. skopos - tai, į ką nukreiptas žvilgsnis, taigi taikinys, finišo linija, perkeltine 
prasme tikslas. Tai dar vienas žodis, patvirtinantis, kad dvasinį veržiumą Paulius metafo- 
riškai apibūdina kaip sporto varžybas (plg. 1 Kor 9,24-27). 

3,15 visi tobulieji: panašu, jog Paulius tai sako su ironija, nes ką tik, dėstydamas savo požiūrį į dvasi- 
nebrandą, teigė pats nesąs tobulas. Matyt, dalis filipiečių save tokiais laikė. Būtent juos Paulius ir 
gėdina, tik švelniai, kreipdamasis pirmuoju asmeniu, tarsi prie jų priskirtų ir save: šitaip mąstykime. 
3,19 pabaiga: dviprasmybė, nes dktv. telos gali reikšti tiek pabaigą, tiek aukščiausią tobulu- 
molaipsnį. Vėl galime įžvelgti Pauliaus ironiją tobulyjų atžvilgiu. Tas tobulumas tėra muilo 
burbulas, kuris galiausiai subliukš. 


3,19jų šlovė - gėdoje: vietininko (gr. datyvo) 


linksnio pavartojimas vietoje vardininko yra 


reikšmingas. Atsižvelgiant į kontekstą, nėra dvejonių, kad žmonės, apie kuriuos rašo Paulius. 


didžiavosi apipjaustymu. Skyriaus pradžioje 
jų šlovė - gėdoje, t. y. jų šlovė lytiniame organe 
femizmas, plg. gėdingi nariai 1 Kor 12, 23). 


įspėjęs jų saugotis, dabar jau subtiliai pasako: 
beje, tai graikų kalbos vartosenai įprastas eU- 


4,3 tikras drauge: kas iš apaštalo bendražygių nusipelnė tokio šilto Pauliaus kreipinio, - laiške tai 


vienintelis vienaskaitos šauksmininkas, - nežin 
Lukas, kurisatlydėjo Paulių į Filipus ir ten kurį lai 


ome. Galbūt Epafroditas, šio laiško įteikėjas, o gal 
3 pasiliko (Apd 16,10-17; 20,1-6). Kadangi frazė gnė- 


sios Suzugos nėra vienareikšmė, NT tyrėjai yra iš 


ėlę ne vieną hipotezę, iš kurių paminėtinos bent 


dvi. Pirma: esą Sizigas yra asmenvardis, lygiai kaip Evodija, Sintichė ir po to minimas Klemensas. 
Tačiau nėra nė vieno rašytinio šaltinio ar artefakto, kuris patvirtintų, jog Sizigo vardo iš tiesų būta. 
Antra: dktv. suzugos, kuris pažod. reiškia esantis po vienu jungu, nuo Antikos iki šių dienų vartojamas 
sutuoktinio ir sutuoktinės reikšme. Tad gnėsios suzugos galime versti kaip teisėta, tikra, nuoširdi žmona. 
Būtent taip šią frazę suprato Bažnyčios tėvai. Klemensas Aleksandrietis teigia, kad Paulius buvo 
vedęs ir čia kreipiasi į savo žmoną (Stromata 3.49-53), prašydamas padėti Evodijai ir Sintichei išsiaiš“ 
kinti tarpusavio santykius. Jam antrina pirmosios Bažnyčios istorijos autorius Euzebijus Cezarietis 
(Hist. eccl. 3.30). Kad tokios nuomonės būta, patvirtina ir Origenas (Comm. in Ep. ad Romanos 11). 

jos rungėsi kartu su manimi, greta Klemenso ir kitų mano 
bendradarbių, kurių vardai - gyvenimo knygoje. *Visuomet 
džiaukitės Viešpatyje, ir vėl sakau: džiaukitės'! jūsų gerumas 
tebūna žinomas visiems žmonėms. Viešpats arti. *Niekuo ne- 
sirūpinkite, bet visame kame iš dėkingų maldų ir prašymų 
tesužino Dievas jūsų reikmes. "Ir Dievo ramybė, pranokstanti 
visą suvokimą, saugos jūsų širdis ir mintis Kristuje Jėzuje. 
šPagaliau, broliai, kas teisinga, garbinga, teisu, tyra, mie- 
la, gera, visa, kas dora, ir visa, kas girtina, - galvokite apie 
tai. 7Ko išmokote iš manęs, ką perėmėte, išgirdote ir matėte 
manyje - tai darykite, ir ramybės Dievas bus su jumis. 

"Aš labai pradžiugau Viešpatyje, kad pagaliau pražydo jūsų 
rūpestis manimi. Ir anksčiau tą rūpestį turėjote, bet nebuvo 
progos jo parodyti. "Tai sakau ne todėl, kad stokočiau, nes 
išmokau būti patenkintas tuo, ką turiu. "Žinau, ką reiškia 
skursti, žinau ir ką reiškia turėti apsčiai. Viskas ir visur man 
buvo mokykla': sotumas ir alkis, gausa ir nepriteklius - Pvi- 
sa galiu tame, kuris mane stiprina. "Visgi gerai padarėte 
tapdami mano vargo dalininkais. "jūs, filipiečiai, ir patys 
žinote, kad Evangelijos skelbimo pradžioje, kai išvykau iš 
Makedonijos, nė viena bendruomenė neturėjo dalies mano 
pajamų ir išlaidų sąskaitoje, tik jūs vieni: 'į Tesaloniką ne 
kartą siuntėte man reikalingą paramą. "Ne, ieškau ne dova- 
nos, o jūsų sąskaitoje augančio pelno. "Aš viską gavau, net 
su kaupu. Per Epafroditą gavęs tai, ką siuntėte, - malonų 


4,4 džiaukitės: džiaugsmo motyvas, atsikartojantis per visą laišką, šioje vietoje pasiekia 
kulminaciją ir primena paties Jėzaus raginimą apaštalams džiaugtis ne tuo, kad jiems 
paklūsta piktos dvasios, o tuo, kad jų vardai įrašyti danguje (Lk 10,20). Evangelijos bend- 
Tadarbius, kurių vardai įrašyti gyvenimo knygoje (4,3), Paulius skatina visuomet džiaugtis. 
Taigi džiaugsmą Paulius traktuoja kaip išgelbėjimo ir tikėjimo dėmenį (1, 18.25), kaip vidinę 
Nuostatą ir būtiną sąlygą, pasitinkant klaidingų mokymų ir net mirties pavojus (2,1728; 
3,1-2), galiausiai, kaip deramą santykį su bendraminčiais (1,4; 2,28-29; 4,1). 

4,12 man buvo mokykla: vksm. memuėmai pažod. reiškia būti rituališkai inicijuotam į mistinį 
kultą, būti supažindintam su paslaptimi (žinoma tik pašvęstiesiems nariams). Pauliaus tekstynui 
būdingas bendrašaknis dktv. mustėrion - paslaptis, slėpinys, misterija apibūdina įvairius, pro- 
tusunkiai suvokiamus reiškinius (žr. Ef 1,9 paaišk.). Tačiau šioje vietoje kalbama apskritai 
apie gyvenimą. Į jo vingius ir paradoksus apaštalas žiūri kaip į slėpinį, kurio dalimi yra tapęs 
gimdamas, arba kaip į misteriją, kurios prasmė iki paskutinio veiksmo išlieka paslėpta. 
Atsižvelgiant į tai, kad 4,11 vartojamas vksm. manthanė - išmokti, 4,12 vksm. memučmai 
Verčiamas kaip buvo mokykla; taip pat žr. Ef 1, 9ir 2Tes 2,7 paaišk. 

kvapsnį, tinkamą, Dievui mielą auką", - esu visiškai aprūpin- 
tas. "O mano Dievas patenkins visus jūsų poreikius iš savo 
šlovės turtų Kristuje Jėzuje. Mūsų Dievui ir Tėvui šlovė per 
amžių amžius. Amen. 

2Sveikinkite visus šventuosius Kristuje Jėzuje, Jus sveikina 
su manimi esantys broliai. "Jus sveikina visi šventieji, ypač 
imperatoriaus namiškiai". 

Viešpaties Jėzaus Kristaus malonė tebūna su jūsų dvasia! 


4,18 malonų kvapsnį, tinkamą, Dievui mielą auką: filipiečių aukoms apibūdinti Paulius pasitel 
kia ST atnašų provaizdžius. Šios aukos Dievui yra mielos ir priimtinos, kaip Nojaus atnaša, 
tvanui pasibaigus (Pr 8,21), kunigų atnašos šventykloje (Iš 29,18.25.41; Kun 1, 93.17) ir atnau- 
jinta Izraelio tauta eschatologiniame Ezechielio regėjime (Ez 20, 40-41). Frazę osmė euūdias 
Paulius pasitelkia ir kalbėdamas apie Jėzaus Kristaus mirtį kaip iš meilės kylančią kvapia 
atnašą Dievui (Ef 5,2). Taip pat ir save, kaip Evangelijos skelbėją, jis palygina su maloniu 
Kristaus pažinimo kvapu (2 Kor 2,14-16). Kaskart, kai vartojama ši metafora, numanoma 
meilė ir pasiaukojimas. 

4,22 imperatoriaus namiškiai: taip apibūdinami ne Romos imperatoriaus šeimos nariai, 0 
imperijos tarnautojai, tiek vergai, tiek laisvieji, kaip antai Romos valdytojo rezidenciją 
saugantys kareiviai bei kitas ją aptarnaujantis personalas; taip pat žr. 1,23 paaišk. 


LAIŠKAS KOLOSIEČIAMS 


Paulius, Dievo valia Kristaus Jėzaus apaštalas, ir brolis 

Timotiejus *Kolosuose gyvenantiems šventiesiems ir 
ištikimiesiems broliams Kristuje. Malonė ir ramybė jums 
nuo Dievo, mūsų Tėvo! 

*Mes visuomet dėkojame Dievui, mūsų Viešpaties Jėzaus 
Kristaus Tėvui, melsdamiesi už jus, “nes esame girdėję apie 
jūsų tikėjimą Kristumi Jėzumi ir meilę visiems šventiesiems 
*dėl vilties, laukiančios jūsų danguje, apie kurią kartą išgir- 
dote tiesos žodyje, Evangelijoje, "kuri kaip visame pasaulyje, 
taip ir pas jus neša vaisių ir auga nuo tos dienos, kai išgirdote 
iriš tiesų pažinote Dievo malonę. "Jus taip pamokė Epafras", 
mūsų mylimas bendražygis" ir jūsų ištikimas Kristaus tarnas", 
Šjis ir pranešė mums apie jūsų meilę Dvasioje. 

"Todėl ir mes nuo tos dienos, kai tai išgirdome, nepaliau- 
jame užjus meldę bei prašę, kad būtumėte pilni Dievo valios 
pažinimo, su visa išmintimi ir dvasiniu suvokimu, "kad 
gyventumėte kaip verta Viešpaties ir visada" jam patiktumė- 
te, kiekvienu geru darbu nešdami vaisių ir augdami Dievo 


1,7 Epafras: Pauliaus ir Timotiejaus bendražygis, kilęs iš Kolosų (4,12). Manoma, kad Epafras 
galėjoįtikėti Efeze, Pauliui dėstant Tirano mokykloje (Apd 19, 8-10), ir nuo tada ištikimai lydėti 
apaštalą misijose. Žinome, kad Epafras kalėjo drauge su Pauliumi (Flm 1,23), o Evangeliją 
Paskelbė ne tik Kolosuose, bet ir netoli esančiuose Laodikėjos bei Hijerapolio miestuose 
(4,13). Paulius ir Timotiejus pristato Epafrą kolosiečiams kaip savo mylimą bendražygį ir 
ištikimą Kristaus tarną, kuris nuoširdžiai jais rūpinasi (4,12-3), ir patikina, kad jo paskelbta 
Evangelija yra tikra ir veiksminga (I, 5-6). 

17 bendražygis: pažod. dktv. sundoulos - benidravergis, vergas, tarnas kaip ir mes; taip vadina- 
Masir Tichikas (4,7). 

1.7 jūsų ištikimas Kristaus tarnas: pažod. kuris jums yra ištikimas Kristaus tarnas; dalyje rankraš- 
čių, tarpjų ankstyvajame papiruse P46, yra taip: kuris mūsų vietoje yra ištikimas Kristaus tarnas. 
1,10 visada: arba visiškai, tobulai. 


i 

pažinimu, "kad, visa galia sustiprinti iš jo šlovingos jėgos, 
būtumėte kupini ištvermės ir kantrybės, su džiaugsmu 'dė- 
kodami Tėvui, suteikusiam jums teisę paveldėti šventųjų 
dalį" šviesoje. jis išgelbėjo mus iš tamsos valdžios ir perkėlė 
įkaralystę savo mylimojo Sūnaus' , "kuriame mes turime 
atpirkimą, nuodėmių atleidimą. “Jis yra neregimojo Dievo 
atvaizdas", visos kūrinijos pirmgimis", “nes jame sukurta 
visa danguje ir žemėje, regima ir neregima - ar sostai, ar 
viešpatystės, ar valdovai, ar valdžios - visa sukurta per jį 
ir jam. "Jis yra pirma" visko ir jame visa laikosi. ŠIr jis yra 
kūno, Bažnyčios, galva. Jis yra pradžia, pirmasis atgimęs iš 
mirusiųjų, idant visur būtų pirmas. "Nes Dievui patiko ja- 
me apgyvendinti visą pilnatvę "ir per jį sutaikyti su savimi 
visa tai, kas žemėje, ix tai, kas danguje“, sudarius taiką jo 
kryžiaus krauju. 


1,12 paveldėti šventųjų dalį: posakis eis tėn merida tou klčrou yra būdingas ST ištraukoms, kalban- 
čioms apie Kanaano žemės, kaip paveldo, padalijimą Izraelio giminėms, iš kurių kiekvienai 
atiteko atskira jo dalis (Sk 26,52-56; 34, 2.13; Joz 18,10-19.51). Pauliui šie ST pasakojimai yra 
tikrojo, nęžemiško Dievo tautos paveldo provaizdžiai. 

1,13 mylimojo Sūnaus: pažod. meilės Sūnaus. 

1,15 Jis yra neregimojo Dievo atvaizdas: remiantis stilistiniais ir lingvistiniais kriterijais, Pauliaus 
tekstyno tyrinėtojai laikosi gan vieningos nuomonės, jog 15-20 eil. tekstas yra egzistavusio 
himno intarpas. Teologiškai himnas suvokiamas plačiau nei Dievą šlovinanti giesmė - kaip 
bendruomeniškas išpažinimas, ypač šventinėmis progomis, pvz., per krikštą. Pirmasis 
šio kristologinio himno teiginys paskelbia Jėzų Kristų regimu neregimojo Dievo atvaizdu. 
Toliau pabrėžiama Kristaus viršenybė visos kūrinijos, taip pat ir angelų, atžvilgiu. Laiško 
turinys leidžia manyti, jog Kolosų bendruomenė susidūrė su spiritualistiniu mokymu, men- 
kinusiu Kristaus didybę ir dvasingumą siejusiu su rigoristiniu asketizmu (žr. 2, 8.22 paaišk.). 
1,15 visos kūrinijos pirmgimis: posakis prėtotokos pasės ktiseūs nereiškia, kad Paulius Kristų 
regi kaip kūrinijos dalį, nes tuoj pat teigia, kad visa per jį ir jam sukurta (1,16). Veikiau tuo 
norima pasakyti, kad Kristus yra pirmesnis už Dievo kūriniją ir už ją viršesnis. Panašu, kad 
pirmgimio sąvoka į Pauliaus terminiją ateina iš ST, kuriame pirmgimio statusas visų pirma 
reiškė pranašumą prieš kitus. Pavyzdžiui, psalmininkas Dovydą, kaip Mesijo archetipą, Va- 
dina pirmgimiu, iškilesniu už kitus karalius (Ps 89,27). Epitetas prėtotokos pakartojamas ir 
kalbant apie Kristaus prisikėlimą iš mirusiųjų (1,18) - verčiama pirmasis atgimęs iš mirusiųjų. 
Tad Kristus yra ne tik esamos, bet ir būsimos kūrinijos Viešpats; taip pat žr. Hbr1,6 paaišk. 
1,17 pirma: pro pantėn gali būti tiek laiko, tiek būdo aplinkybė ir prasmės atžvilgiu jos abi 
čia tinka. Savo prigimtimi Kristus yra tiek anksčiau, tiek aukščiau visos kūrinijos. Visgi Ia 
biau tikėtina, jog čia Paulius pabrėžia Kristaus pirmumą kūrinijos atžvilgiu laiko aspektu: 
1,20 visa tai, kas žemėje, ir tai, kas danguje: pastebėtina, kad kalbant apie sukūrimą prade“ 
dama nuo dangaus ir einama prie žemės (plg. 1,18), o kalbant apie sutaikymą su Dievu. 
pradedama nuo to, kas žemėje, ir einama prie to, kas danguje. 

ŽIr jus, kitados svetimus ir priešiškus mintimis ir piktais 
darbais, *Dievas dabar sutaikė jo kūniškojo kūno" mirtimi, 
kad atvestų savo akivaizdon šventus, be trūkumo ir be prie- 
kaišto, Žjei tik pasiliekate tikėjime", tvirti ir nepajudinami", 
ir netolstate nuo vilties tos Evangelijos, kurią išgirdote. Ji 
buvo paskelbta visai kūrinijai po dangumi, ir aš, Paulius, 
tapau jos tarnu. 

“Dabar aš džiaugiuosi savo kentėjimais dėl jūsų ir savo kūne 
papildau tai, ko trūksta Kristaus vargams" dėl jo kūno, kuris 
yra Bažnyčia. Šjos tarnu tapau Dievo patvarkymu, lėmusiu 
man atverti jums Dievo žodžio pilnatvę - “slėpinį", nuo am- 
žių per kartų kartas laikytą paslaptyje, o dabar atskleistą jo 
šventiesiems. "Jiems Dievas norėjo parodyti, kokie šio slėpinio 
šlovės turtai tautose, būtent, Kristus jumyse - šlovės viltis. 
Ii mes skelbiame, protindami kiekvieną žmogų ir mokyda- 
mi kiekvieną žmogų su visa išmintimi, kad kiekvieną žmogų 
atvestume Dievui tobulą Kristuje. "Tam aš ir darbuojuosi, 
kovodamas jo jėga, kuri galingai veikia manyje. 


Taigi noriu, kad žinotumėte, kokia didelė kova man 
tenka užjus ir laodikiečius bei visus, kurie nėra manęs 


1,22 kūniškojo kūno: žodžių derinys soma tės sarkos - kūno kūnas, kūniškas kūnas (liet. tauto- 
logija), pabrėžia žmogišką Jėzaus Kristaus prigimtį (taip pat 2,11). Ja paneigiamas požiūris, 
esą Dievas negalėjo prisiimti žmogaus kūno. Iš patristinių raštų žinome, jog toks požiūris, 
žinomas kaip doketizmas (dokeo - atrodyti), buvo paplitęs i!-III a., tačiau jau NT metu šių 
klaidingų idėjų užuomazgos drumstė krikščionių bendruomenes (1 Jn 4,3; 2Jn 1,7). Matyt, 
dėlšios priežasties Paulius ir siekia patikinti kolosiečius, kad žemiškas Jėzaus kūnas nebuvo 
iliuzija ir kad jo kančia tikra, o ne tariama. 

1,23 pasiliekate tikėjime: posakis epimenete tėi pistei nusako dvasinę sferą, kurioje tikintieji 
gyvena ir kurią puoselėja; plg., sintaksiškai analogiškas, bet prasmės požiūriu antoniminis 
Posakis: epimenūmen tėi hamartiai - pasiliksime nuodėmėje (Rom 6,1); taip pat Jėzaus ragini- 
mas: meinate en emoi - pasilikite manyje (Jn 15, 2). 

1,23 tvirti ir nepajudinami: atsižvelgiant į žodžių tethemeliomenoi kai hedraioi etimologiją, 
frazę būtų galima praplėsti taip: įtvirtinti kaip pamatas ir nepajudinami kaip raitelis ant žirgo. 
1,24 tai, ko trūksta Kristaus vargams: atperkančioji Kristaus kančia už žmonijos nuodėmes 
Yratobula ir jos papildyti niekas niekaip nebegali. Tad ką galėtų reikšti šie Pauliaus žodžiai? 
STirtarptestamentiniuose apokaliptinio judaizmo šaltiniuose, kurie darė įtaką NT autorių 
€eschatologijai, atrandame užuominų apie tai, kad visi priklausantys Mesijui dalyvaus me- 
sijiniuose kentėjimuose ir šie kentėjimai tarsi gimdyvės sąrėmiai priartins naująjį amžių (žr. 
Dan12,1; Mt 24,8; Mk 13,8;1Tes 5,3). Rodos, šia prasme Paulius ir vertina tiek savo įkalinimą 
dėl Evangelijos, tiekirvisus Evangelijos skelbimą lydėjusius vargus (pig. 2 Kor 6,4-10; TI, 23-28). 
1.26 slėpinį: žr. Ef 1,9; Fil 4,12 ir 2 Tes 2,7 paaišk. 

akyse matę“, 'idant būtų paguostos jų širdys ir, sujungti 
meile", jie būtų kupini visų suvokimo turtų ir pažintų Dievo 
slėpinį - Kristų, *kuriame yra paslėpti visi išminties ir pa- 
žinimo turtai. *Tai sakau, idant niekas nesuklaidintų jūsų 
itaigiomis kalbomis. ?Nebūdamas pas jus kūnu, dvasia esu 
su jumis ir džiaugiuosi regėdamas jūsų susitelkimą bei ti- 
kėjimo į Kristų tvirtybę. 

“Taigi, kaip priėmėte Viešpatį Kristų Jėzų, taip ir gyvenkite 
jame Čisišakniję, statydamiesi ant jo ix tvirtėdami tikėjimu, 
kaip buvote pamokyti, kupini dėkingumo. *Žiūrėkite, kad 
kas nepavergtų jūsų filosofija ir tuščia apgaule", kuri remiasi 
žmonių padavimu ir pasaulio pradais", o ne Kristumi. "Nes 
jame kūniškai gyvena visa dievystės pilnatvė, "ir jūs turite 
pilnatvę jame", kuris yra visų valdovų ir valdžių galva. "Jame 
jūs ir buvote apipjaustyti ne rankomis atliktu apipjaustymu, 


2,1 nėra manęs akyse matę: pažod. nėra kūne regėję mano veido. 

2,2 sujungti meile: arba pamokyti mylėti; vksm. sumbibazė turi dvi reikšmes - vienyti, jungti 
ir nurodyti, patarti, pamokyti. Egzegetai nesutaria, kurią iš jų turi omenyje laiško autorius. 
Pvz., 1 Kor 2,16 sumbibazė nedvejotinai vartojamas pamokymo reikšme, o Ef 4,16 - vienijimo 
reikšme. Jei atsižveigtume į artimesnį Kol kontekstą, čia visai tiktų pamokymo reikšmė, 
tačiau 2,19 žodis jau aiškiai pavartotas vienybės reikšme. Turint mintyje Ef ir Ko! laiškų 
artumą turinio prasme ir sumbibazė vartoseną 2,19 bei Ef 4,16, pirmenybę verta atiduoti 
vienyti, jungti reikšmėms. Tačiau neatmestinas ir vertimas pamokyti mylėti. 

2,8 filosofija ir tuščia apgaule: neteisinga manyti, jog Paulius filosofiją apskritai tapatina su 
tuščia apgaule. Jis įspėja saugotis filosofinių išvedžiojimų, kurie pažemina Kristų, nuverti- 
najo dovanotą išgelbėjimą ir, kaip toliau paaiškėja, reikalauja asketinio gyvenima būdo ir 
sureikšmina rigorizmą bei dvasinius regėjimus (2,16-23). 

2,8 pasaulio pradais: posakio ta stoicheia tou kosmou (taip pat randamo 2, 20 ir Gal 4,3) pras- 
mė diskutuotina. Platonas žodžiu stoicheia apibūdina prigimtinius pasaulio pradus, taip 
pat raides, Aristotelis - pirminius elementus, kaip antai: raides ir fonemas lingvistikoje, 
taisykles matematikoje, natas muzikoje, principus ir įstatymus politikoje. Dktv. kosmos. 
priklausomai nuo konteksto, gali reikšti visatą, pasaulį, žemę, žmoniją (be Dievo). NT tyrėjai 
siūlo tris pagrindinius pasaulio pradų aiškinimus (jie nebūtinai eliminuoja vienas kitą). Tai 
gali būti: (I) filosofinės visatos atsiradimo teorijos, skiriančios pagrindinius jos elemen- 
tus - žemę, vandenį, orą ir ugnį; (2) religinės ir filosofinės doktrinos, pvz., judaizmas, pla 
tonizmas, vienaip ar kitaip aiškinančios visatos atsiradimą; (3) visatą valdančios dvasinės 
būtybės - angelai ir demonai. Atsižvelgiant į kontekstą, pastaroji prielaida yra labai tikėtina. 
nes toliau Paulius teigia, kad Kristus yra visų valdovų ir valdžių galva (2,10), 015 eil. pabrėžia 
Kristaus pergalę prieš dvasines blogio galias. Remdamiesi 2,20 ir Gal 4,3.9, galime pagrįs- 
tai svarstyti, ar tik Paulius neturi omenyje vieno ar kito religinio mokslo (galbūt judaizmo 
atšakos). Tyrėjai nesutaria, kokia būtent doktrina turėjo įtakos kolosiečiams, tik aiškU 
viena - ji temdė Kristaus dievystę ir didybę. 

2,10 turite pilnatvę jame: pažod. esate pripildyti jame; turima omenyje tai, kad tobulumą žmo“ 
gus gali pasiekti tik per Kristų (plg. 1,28). To paties kolosiečiams meldžia ir Epafras (4.12). 

bet Kristaus apipjaustymu" - kūniškojo kūno nusivilkimu.. 
"Jūs buvote su juo drauge palaidoti krikšte, kuriame per ti- 
kėjimą su juo ir prisikėlėte Dievo, prikėlusio jį iš mirusiųjų, 
jėga. "Ir jus, kurie buvote mirę savo nusižengimais ir kūno 
neapipjaustymu, Dievas atgaivino drauge su juo, atleidęs 
mums visus nusižengimus, "ištrynė mums potvarkiais prie- 
šišką skolos raštą" ir sunaikino jį, prikaldamas prie kryžiaus. 
5Nuginklavęs valdovus ir valdžias, jis viešai juos pažemino, 
vesdamas kaip belaisvius jo pergalės eisenoje". 

“Todėl niekas tenesmerkia jūsų dėl valgio ir gėrimo, dėl 
švenčių, jaunaties ar šabo. "Visa tai yra ateities šešėlis, o jį 
metantis kūnas - Kristaus. 5Teneteisia jūsų žmonės, linkę į 
nusižeminimą/ ir angelų pamaldumą/, įsitraukę į regėjimus. 
Jie tuščiai puikuojasi savo kūnišku protu "ir nesiremia Galva, 


2,11 Kristaus apipjaustymu: ši ir ją papildanti aplinkybė — kūniško kūno nuvilkimu - gali būti 

suprasta dvejopai: (I) kalbama apie dvasinį tikinčiųjų apipjaustymą, t. y. Kristus apipjausto 

tikintįjį ar tikinčiąją, sunaikindamas nuodėmingą prigimtį atsivertimo ar krikšto metu; (2) Kris- 
taus apipjaustymu vadinama Jėzaus kaip žmogaus mirtis ant kryžiaus, o tikintieji turi dalį 

šiame apipjaustyme, tygiai kaip ir jo mirtyje bei prisikėlime. Šį požiūrį sustiprina tautologija 

to soma tės sarkos - pažodž. kūno kūnas. Du tos pačios reikšmės žodžiai, regis, pabrėžia, kad 

kalbama apie realų, žemišką žmogaus kūną, kurį buvo prisiėmęs Dievo Sūnus, žr. 1,22 paaišk. 
2,14 skolos raštą: dktv. cheirographon, plačiai vartotas graikų ir romėnų kultūriniame kon- 
tekste, reiškė bet kokį dokumentą, taip pat ir skolos raštą, patvirtintą skolininko parašu ar 
antspaudu (žr. Tob 5,3; 9,5). Paulius žodį vartoja metaforiškai, pabrėždamas, kad tikinčiųjų 
nuodėmės, kaip moralinės skolos Dievui, yra Kristaus mirtimi atleistos. 

2,15 vesdamas kaip belaisvius jo pergalės eisenoje: vksm. thriambeuo - švęsti pergalę, vesti pergalės 
eisenoje randamas ir 2 Kor 2,14. Tik ten akcentuojamas Pauliaus ir kitų apaštalų pasišventi- 
mas Kristui — jie yra Kristaus belaisviai (žr. 2 Kor 2,14 paaišk.). 

2,18 nusižeminimą: dktv. tapeinophrosunė reiškia nuolankumą, nusižeminimą, paklusnumą ir 
dažniausiai vartojamas teigiama prasme (pvz., 3,12), tačiau čia jis aiškiai turi neigiamą 

konotaciją. Kalbama apie nusižeminimą, kuris buvo siejamas su kūno alinimu (2,23). 

2,18 angelų pamaldumą: kai kuriose mistinėse judaizmo atšakose dvasingumas buvo sieja- 
Mas su angelų regėjimais. Labai tikėtina, kad filosofija pagal pasaulio pradus ir žmonių prie- 
sakus į Kolosus galėjo ateiti būtent iš misticizmą praktikavusio kulto. Čia Paulius jį įvardija 

kaip thrėskeia tūn angelūn - pažod. angelų religija, pamaldumas, garbinimas. Dktv. thrėskeia 

NT pasitaiko dar 3 kartus ir dažnai verčiamas lotyniškos kilmės žodžiu religija (Apd 26,5; 

Jok1,26.27). Tyrėjai atkreipia dėmesį į tai, jog apokrifiniuose šaltiniuose (pvz., Izaijo žengi- 
Moj dangų, Levio testamento ir Jobo testamento knygose) pranašas ar šventasis drauge 

Su angelais dalyvauja Dievo garbinime. Antai Izaijas, įžengęs į penktą, šeštą ir septintą 
dangų, regi Dievą garbinančius angelus ir pats pradeda jį garbinti (Iz. Įž 7-9 sk.), o Jobo 

dukterys šlovina Dievą angelų kalbomis (Job. Tes 48-52 sk.). Kumrano rankraščiuose taip 

Pat minima, jog bendruomenės nariai, kaip kunigai, atnašaudavo aukas Jahvei bendrys- 
tėje su angelais (IOSb 4,25.26; 10H 3,20-22). Šie tekstai padeda geriau suprasti, kas slypi 

Už angelų pamaldumo sąvokos. Nereikėtų manyti, kad kolosiečiai garbino angelus, veikiau 

jiems imponavo Dievo garbinimas kartu su angelais. Tai paaiškintų, kodėl šio kulto nariai 

tokią reikšmę teikė regėjimams. 

iš kurios visas kūnas, aprūpinamas ir sujungiamas sąnariais 
bei raiščiais, auga, kiek Dievas augina“. 

Jei su Kristumi esate mirę pasaulio pradams, kodėl, tarsi 
gyvendami pasaulyje, laikotės potvarkių: /„Neimk! Neragauk! 
Neliesk!“? Visa tai ir skirta tam, kad suirtų vartojant, ir tėra 
žmonių priesakai bei pamokymai“. ŽTai atrodo išmintinga"; 
savanoriškas pamaldumas", nusižeminimas, kūno alini- 
mas, - tačiau jokios vertės neturi ir viso labo tenkina kūną. 


Taigi, jei esate prisikėlę drauge su Kristumi, ieškokite to, 

kas aukštybėse, kur Kristus sėdi Dievo dešinėje". "Mąsty- 
kite apie tai, kas aukštybėse, o ne apie tai, kas žemėje, *nes 
jūs esate mirę ir jūsų gyvenimas yra paslėptas Dieve kartų 
su Kristumi. *'Kuomet pasirodys Kristus, jūsų gyvenimas, 
tuomet ir jūs pasirodysite su juo šlovėje. 


2,19 auga, kiek Dievas augina: Bažnyčios, kaip Kristaus kūno, augimo metafora visų pirma 
implikuoja dvasinį augimą, kuris pasižymi didėjančia krikščionių branda, meile ir Dievo 
pažinimu. Dvasiškai brandūs ir Dievą pažįstantys tikintieji gebės atskirti tiesą nuo klaidin- 
go mokslo. Tačiau pastebėtina, kad vksm. auxanė (1,10; 2,19) gali reikšti ir bendruomenės 
augimą tikinčiųjų skaičiumi (I, 6). 

2,22 žmonių priesakai bei pamokymai: Kristaus didybę temdžiusi angelų religija ir jos moky- 
mas aiškiai turėjo judaistinių elementų: krikščionys buvo menkinami kaip neapipjaustyti 
(2,11), kaltinami dėl pasninko bei šabo nesilaikymo ir religinių švenčių nepaisymo (2,16). 
Visgi Paulius, apibūdindamas šį mokslą, nė karto nepavartoja žodžio nomos - įstatymas, 
kurį, pvz., Laiške galatams randame net 25 kartus! Galatijos bažnyčios, kaip, beje, ir filipie- 
čiai, susidūrė su mokytojais, siekusiais apipjaustyti krikščionis iš pagonių tarpo (Gal 2,2-5; 
5,2-3; Fil 3,2-9; Apd 15,5). Kita vertus, kolosiečiams buvo peršama spiritualistinė judėjiško 
misticizmo doktrina, reikalavusi griežto asketizmo. 

2,23 atrodo išmintinga: laiško pradžioje Paulius pabrėžia, kad skelbia Kristų ir moko su visa 
išmintimi (1,28), taip pat jis ragina kolosiečius mokyti vienas kitą su visa išmintimi (3,16). O 
klaidingos rigoristinės religijos mokytojai, šito stokodami, spragą mėgina užpildyti išmin- 
ties imitacija ir įvairiais draudimais. 

2,23 savanoriškas pamaldumas: kaip minėta 2,18 paaišk., dktv. thrėskeia reiškia religiją, pa“ 
maldumą, garbinimą. O Čia turime dkt. ethelothrėskia, kuris, regis, yra Pauliaus sugalvotas 
naujadaras. Biblistai skiria štai tokius prasminius šio žodžio niuansus: (1) savanoriškumo, 
(2) patrauklumo, žavėjimo, (3) apsimetimo, netikrumo. 

3,1 sėdi Dievo dešinėje: vieta valdovo dešinėje buvo pati garbingiausia (pvz., Ps 110, 1). Paulius. 
kaip ir kiti NT autoriai (Apd 5,21; Hbr 1,3; I Pet 3,22), vartoja šį simbolį, norėdamas pabrėžti 
prisikėlusio Kristaus išaukštinimą (plg. Fil 2, 9-11) ir sykiu nenusakomą šlovę, kuri laukia 
visų tikinčiųjų (1,27). 

"Todėl numarinkite tuos narius, kurie yra žemėje": pasi- 
leidimą, netyrumą, aistras, blogą geismą ir godumą, kuris 
yra stabmeldystė. "Dėl jų ateina Dievo rūstybė [neklusnumo 
sūnums]. "Ir jūs kitados taip elgėtės, kai taip gyvenote. *O da- 
bar nusimeskite visa tai tarsi rūbą': įniršį, rūstybę, piktumą, 
apkalbas, nešvankybes nuo savo lūpų. ?Nebemeluokite vieni 
kitiems - jūs nusivilkote senąjį žmogų su jo darbais "ir apsi- 
vilkote nauju, kuris atnaujinamas pagal savo Kūrėjo atvaizdą, 
kad galėtų ji pažinti“. "Čia nebėra nei graiko, nei žydo, nei 
apipjaustyto, nei neapipjaustyto, barbaro ar skito, nei vergo, 
nei laisvojo, bet tik Kristus - visa ir visuose, 

"Todėl, kaip Dievo išrinktieji, šventieji ir mylimieji, ap- 
sivilkite širdingu gailestingumu, gerumu, nuolankumu, 
romumu ir kantrybe. "Būkite vieni kitiems pakantūs ir atleis- 
kite vienas kitam, jei kas turi kam priekaištą. Kaip Viešpats 
jums atleido, taip ir jūs atleiskite. "Virš viso šito apsijuoskite 
meile, kuri yra tobulybės raištis". "Kristaus ramybė, kuriai 
buvote pašaukti kaip vienas kūnas, tevaldo jūsų širdis. Ir 
būkite dėkingi! "Te Kristaus žodis turtingai gyvena jumyse: 
su visa išmintimi mokykite ir protinkite vienas kitą, savo 
širdyse dėkingai giedokite Dievui psalmes, himnus ir dva- 
sines giesmes. "Ir visa, ką tik darytumėte žodžiu ar darbu, 
visa darykite Viešpaties vardu, per ji dėkodami Dievui Tėvui! 


3,5 narius, kurie yra žemėje: kūno narių tapatinimas su nedorybėmis, kurių sąrašas pateikiamas 
iš karto po šios frazės, šiandien skamba keistai. Tačiau senovės Artimųjų Rytų kultūrose 
tokio požiūrio būta. Sekdamas šia tradicija, Paulius regi nuodėmės įstatymą, įrašytą kūno 
nariuose (Rom 7,23), o taip pat aiškina, jog savo kūno narius galima pavesti arba nuodėmei, 
arba Dievui (Rom 6,13.19). 

3,8 nusimeskite visa tai tarsi rūbą: žr. Ef 4,22 paaišk. 

3,10 kad galėtų jį pažinti: pažinimą Paulius iškelia kaip tikslą - eis epignūsin. Dievo ir Kristaus 
pažinimo motyvas, prasidedantis įžangine malda (1,9-10), pabrėžiamas ir toliau (2,2-3), o 
Ypačakistatoje su filosofiškai grindžiamomis, tačiau Kristų eliminuojančiomis religinėmis 
doktrinomis (2, 8-10). 

3,14 tobulybės raištis: to meto kultūroje apsirengimą užbaigdavo raiščio apsijuosimas. Pa- 
sirinkdamas šį įvaizdį, Paulius meilę įvardija kaip aukščiausią krikščionio brandos pakopą. 
Meilė ne tik užbaigia „apsirengimą Kristumi“, bet ir palaiko visas kitas dorybes (3,12), kaip, 
beje, ir tikinčiuosius drauge (3, 13-15). Pastebėtina, jog būtent žinia apie kolosiečių meilę 
Dvasioje paskatino Paulių parašyti jiems laišką (1, 4.8). Meilę apaštalas laiko pagrindine 
Kristaus pažinimo ir visų išminties lobių atradimo sąlyga (2.2-3). Įspėjęs apie klaidingo 
Mokslo pavojus, Paulius rodo į Kristų - jame tautinės, religinės bei socialinės skirtybės ne- 
turi reikšmės (3, Ti) - ir ragina puoselėti jo charakterio savybes, iš kurių meilė yra svarbiausia 
(3,12). Ir kituose laiškuose Paulius aukština meilę (agapė) kaip didžiausią dorybę (I Kor 13,13). 
Meilė išpildo Įstatymą (Rom 13, 9-10) ir niekuomet neišsenka (I Kor 13,8). 

Žmonos, pakluskite savo vyrams, kaip dera Viešpatyje. 
"Vyrai, mylėkite savo žmonas ir nebūkite joms šiurkštūs". 

Vaikai, visuomet klausykite savo gimdytojų, nes tai pa- 
tinka Viešpačiui. "Tėvai, neskaudinkite savo vaikų, kad jie 
nenusimintų. 

Vergai, visuose reikaluose klausykite savo žemiškųjų 
viešpačių, ne akis dumdami kaip pataikūnai, bet iš tyros 
širdies, bijodami Viešpaties. "Kad ir ką darytumėte, darbuo- 
kitės visa siela, kaip Viešpačiui, o ne žmonėms, “žinodami, 
kad iš Viešpaties gausite įpėdinystės atlygį. Jūs tarnaujate 
Viešpačiui Kristui! 20 skriaudikui bus atlyginta už skriaudą, 
neatsižvelgiant į asmenis". 


Viešpačiai, elkitės su vergais teisingai ir tinkamai, ži- 
nodami, kad ir jūs turite Viešpatį danguje. 

"Atsidėkite maldai! Budėkite su ja dėkodami". *Melskitės taip 
pat ir už mus, kad Dievas atvertų mums žodžio duris" išsakyti 
Kristaus slėpinį, dėl kurio esu surakintas, "kad atskleisčiau ir 
apsakyčiau jį taip, kaip privalau. *Su pašaliniais elkitės išmintin- 
gai, laimėdami laiko". “Jūsų žodis tebūna visuomet malonus, pa- 
gardintas druska, kad įstengtumėte kiekvienam rasti atsakymą. 

"Su visais mano reikalais jus supažindins Tichikas", mylimas 
brolis ir ištikimas tarnas bei bendražygis Viešpatyje. *Todėl 


3,19 nebūkite joms šiurkštūs: vksm. pikraino, pikrazo reiškia apkartinti, sukelti kartėlį, bet taip 
pat daryti grublėtą, būti šiurkščiam, griežtam. 

3,25 neatsižvelgiant į asmenis: žr. Rom 2,1 paaišk. 

4,2 Budėkite su ja dėkodami: arba budėkite maldos metu su dėkojimu. 

4,3 žodžio duris: atvirų arba uždarų durų įvaizdis plačiai naudojamas NT autorių (Mt 25,10; 
Lk 1,7; 13,25; Apr 3, 8). Apibūdindamas sėkmingas misijas, Lukas rašo apie Pauliui atver- 
tas tikėjimo duris (Apd 14,27). Pačiam Pauliui atviros durys reiškė ne vien palankias sąlygas 
Evangelijos skelbimui, bet Dievo žodžio recepciją, žmonių atvirumą Evangelijai, nepaisant 
pasipriešinimo. (1 Kor 16,9; 2 Kor 2,2-13). 

4,5 laimėdami laiko: pažod. išpirkdami laiką. Šios frazės prasmę padeda suprasti beveik identiškas 
posakis Danieliaus pranašystėje, kur kontekstas leidžia manyti, kad turimas omenyje laiko vilkini- 
mas, delsimas (Dan 2,8). Paulius ragina bendrauti su netikinčiais taip, kad jie nenusisuktų, sten" 
tis patraukti jų dėmesį išmintingais atsakymais į jiems rūpimus klausimus (4, 6 taip pat Ef 5,16) 
4,7 Tichikas: Tichikas buvo labai artimas Pauliui, panašiai kaip Timotiejus ir Titas. Kilęs I5 
Azijos (Apd 20,4), jis buvo gerai pažįstamas Azijos bendruomenėms Kolosuose (4,7-10), Efeze 
(Ff 6,21) ir, panašu, Laodikėjoje (Kol 4,16). Trečiosios Pauliaus misijų kelionės metu draugė 
su kitais apaštalo pagalbininkais Tichikas atlydėjo Paulių iki Azijos ir bent dar vieną kartąj0 
pasiųstas vyko į Efezą (2 Tim 4, 12). Iš Laiško Titui sužinome, kad Tichikui Paulius patikėdavo 
atsakingas pastoracinės naštas - į Kretą jis vyko pakeisti ten besidarbavusio Tito (Tit 3,12). 

ir siunčiu jį pas jus, kad sužinotumėte apie mus ir kad jis 
padrąsintų jūsų širdis. Ji siunčiu su Onesimu“, ištikimu ir 
mylimu broliu, kuris yra vienas iš jūsų. Jie papasakos jums 
apie visus čionykščius įvykius. 

"us sveikina Aristarchas, mano kalėjimo draugas", ir Mor- 
kus, Barnabo pusbrolis (dėl jo esate gavę nurodymų: svetingai 
priimkite jį, jei pas jus atkeliautų), "taip pat Jėzus, vadina- 
mas Justu.. Iš apipjaustytųjų jie vieninteliai kartu su manimi 
darbuojasi dėl Dievo karalystės, man jie - tikra paguoda. "Jus 
sveikina jūsiškis Epafras, Kristaus [Jėzaus] tarnas, nuolatos 
kovojantis už jus maldose, kad būtumėte tobuli" ir iki galo 
pripildyti Dievo valios pažinimo". "Galiu paliudyti, kad jis 
labai stengiasi dėl jūsų, laodikiečių ir hijerapoliečių. “Jus 
sveikina mylimasis gydytojas Lukas ir Demas. "Pasveikinkite 
brolius Laodikėjoje, taip pat Nimfą ir bendruomenę jos na- 
muose“, "Kai šis laiškas bus jums perskaitytas, patvarkykite, 
kad jis būtų perskaitytas ir Laodikėjos bendruomenei, o jūs 
perskaitytumėte laišką iš Laodikėjos. "Ir pasakykite Archi- 
pui': „Žiūrėk, kad vykdytum tarnystę, kurią gavai Viešpatyje!“ 

BSveikinimas - mano, Pauliaus, ranka". Atsiminkite mano 
pančius! Malonė su jumis! 


3,9 Onesimu: vergas Onesimas, minimas ir Flm 1,10, buvo pabėgęs nuo savo šeimininko 
Filemono. Šiuos faktus sužinome iš Laiško Filemonui. Tad nedvejotina, kad abu laiškai, Kol 
ir Flm, rašyti tuo pačiu metu ir į Kolosus atnešti Tichiko bei Onesimo. 

4,10 kalėjimo draugas: dktv. sunaichmalūtos - pažod. bendrabelaisvis (žr. Fm 1,23 paaišk.). 
4,12 būtumėte tobuli: tai dar viena Pauliaus nuoroda (plą. 1,28; 2,10) į tai, kaip siekti tobu- 
lumo. Akivaizdu, kad kolosiečius žavėjęs apgaulingas mokymas ir juo paremtas asketinis 
Pamaldumas žadėjo dvasinį tobulumą. Tačiau Paulius pabrėžia, kad žmogaus tobulėjimo 
Prielaidos yra tik Kristuje. 

4,12 pripildyti Dievo valios pažinimo: laiško įžangoje Paulius ir Timotiejus meldžiasi, kad 
kolosiečiai būtų pilni Dievo valios pažinimo (1,9), o laiško pabaigoje to meldžia ir Epafras. 
4,15 bendruomenę jos namuose: plg. 1 Kor 16,19; žr. Rom 16,5 ir Flm J, 2 paaišk. 

4,17 Archipui: žr. Flm 1,2 paaišk. 

4.18 Sveikinimas - mano, Pauliaus, ranka: žr. 2 Tes 3,17 paaišk. 


PIRMAS LAIŠKAS 
TESALONIKIEČIAMS 


Paulius, Silvanas ir Timotiejus"' tesalonikiečių bendruo- 
menei Dieve Tėve ir Viešpatyje Jėzuje Kristuje - malonė 
jums ir ramybė. 

ŽMes visuomet dėkojame Dievui, prisimindami jus savo 
maldose, nuolat *mūsų Dievo ir Tėvo akivaizdoje minėdami 
jūsų tikėjimo darbus, meilės triūsą ir vilties mūsų Viešpačiu 
Jėzumi Kristumi ištvermę". *Mes žinome, Dievo mylimi bro- 
liai, apie jūsų išrinkimą: *'mūsų Evangelija jus pasiekė ne vien 


1,1 Silvanas ir Timotiejus: Pauliaus bendražygiai, padėję jam antrojoje misijų kelionėje 
(Apd15,36 - 18,22). Silvaną Paulius pasiėmė drauge, kai išsiskyrė jo ir Barnabo keliai 
(Apd15,39-40). Netrukus prie jų prisijungė ir Timotiejus (Apd 16,1-3). Paulius, Silvanas ir 
Timotiejus drauge skelbė Evangeliją Tesalonikoje (Apd 17,1-14), tad natūralu, jog 1 Tes ir 
2Tes Paulius juos mini kaip bendraautorius. Tiesa, koks kiekvieno indėlis, sunku pasaky- 
ti. Silvanas ir Timotiejus įvardijami ir 2 Kor1,19. Manoma, kad laiškai tesalonikiečiams 
greičiausiai ir buvo parašyti iš Korinto arba Atėnų. Chronologiškai tai vėlgi atitinka Luko 
pasakojimą (Apd 18,5). Pastebėtina, jog Lukas vartoja Silvano vardo trumpinį Silas (kaip 
Paulius - Epafrą vietoj Epafrodito). Silvanas greičiausiai buvo romėniškas pridedamasis 
vardas - tai patvirtintų Pauliaus teiginys Filipų pretoriams, kad jie (dgs.) esą Romos piliečiai 
(Apd 16,37). Nėra dvejonių, kad Silvanas Pauliaus laiškuose ir Silas Apaštalų darbuose yra 
vienas ir tas pats asmuo. Kita vertus, ar Silvanas, minimas 1 Pet 5,12, buvo tas pats Pauliaus 
bendražygis, negalime pasakyti. 

1,3 tikėjimo darbus, meilės triūsą ir vilties mūsų Viešpačiu Jėzumi Kristumi ištvermę: egzegetų 
nuomone, šią frazę galima traktuoti ir taip: veiksmingą tikėjimą, kenčiančią meilę ir ištverminga 
viltį. Bet kuriuo atveju, tikėjimo, meilės ir vilties motyvo gija, prasidedanti šioje maldoje if 
pasibaigianti vaizdinga ginkluotės metafora laiško pabaigoje, rutuliojasi per visą laišką (1.8; 
2,19; 3,2.5-712; 4,913; 5,83). Šis atsikartojantis motyvas plėtoja pagrindinę laiško mintį: 
laukiant Viešpaties atėjimo, svarbiausia puoselėti tikėjimą Jėzumi Kristumi (3,1-7), meilę 
vienas kitam irvisiems (3,12) bei amžinojo gyvenimo viltį (4, 13-18). 

žodžiu, bet su galia, su Šventąja Dvasia ir labai įtikinamai", 
juk žinote, kaip mes elgėmės pas jus jūsų labui. “Ir jūs pa- 
sekėte mumis bei Viešpačiu, dideliame varge priėmę žodį su 
Šventosios Dvasios džiaugsmu, 'ir tapote pavyzdžiu visiems 
tikintiesiems Makedonijoje ir Achajoje. šiš jūsų Viešpaties 
žodis pasklido ne tik po Makedoniją ir Achają - jūsų tikėjimas 
Dievu tapo žinomas visur, tad mums nieko nebereikia sakyti. 
Jie patys siunčia žinią apie mus, kaip jūs mus priėmėte ir 
kaip nuo stabų atsigręžėte į Dievą, kad tarnautumėte gyva- 
jam ir tikrajam Dievui "ir lauktumėte iš dangaus" jo Sūnaus, 
kurį jis prikėlė iš mirusiųjų, - Jėzaus, mūsų gelbėtojo nuo 
ateinančios rūstybės. 


Jūs gi patys žinote", broliai, kad mūsų atvykimas pas jus 
nebuvo bergždžias, Žbet, kaip žinote, prieš tai nukentė- 
jęir paniekinti Filipuose, mes, Dievo padrąsinti, skelbėme 
jums Dievo Evangeliją, esant stipriam pasipriešinimui. *Nes 
mūsų paraginimas kyla ne iš paklydimo, ne iš netyrų ke- 
tinimų ir jame nėra klastos, “bet Dievo ištirti ir pripažinti 


1,5 labai įtikinamai: žodžių junginiu plėrophoria pollė gali būti apibūdinamas tiek Evangelijos 
poveikis klausytojams - labai įtikinamai, tiek ir pačių apaštalų nusistatymas - su visu įsitiki- 
Nimu, tikrumu. Atsižvelgiant į kontekstą irgi nelengva pasakyti, ar Paulius turi omenyje tai, 
kad klausytojus įtikino antgamtinis Sv. Dvasios veikimas, ar tai, kad pats skelbėjų elgesys 
buvo labai įtikinantis: pagrindiniame sakinyje pabrėžiama Evangelijos galybė - su galia, su 
Šventąja Dvasia, o šalutiniame - jos skelbėjai: juk žinote, kaip mes elgėmės jūsų labui, pažod. 
juk žinote, kokie mes buvome pas jus dėl jūsų. 

110 išdangaus: tekste pavartota dgs. ouranūn liudija semitinę posakio kilmę (hebr. šimayim - 
dangus yra daugiskaitinis dktv. dangūs; taip pat žr. Ef 1,3 paaišk.). Kadangi toliau laiške (4,16) 
žodis jau vartojamas vienaskaita, yra pagrindo manyti, jog čia Paulius pasitelkia ne tik šį 
hebraizmą, bet visą, dar žydų prozelitų vartotą, išpažinimo formulę - atsigręžėte nuo stabų 
į Dievą, kad tarnautumėte gyvajam ir tikrajam Dievui, - tik ją sukrikščionina pridėdamas ir 
lauktumėte iš dangaus jo Sūnaus, kurį jis prikėlė iš numirusių. 

2,1Jūs gi patys žinote: šis posakis Pauliaus laiškuose tesalonikiečiams yra toks dažnas, jog 
Verčia svarstyti, kodėl apaštalui rūpėjo tiek kartų jį pakartoti (1,5; 2,2.51; 3,3.4; 4,2; 5,2; 
2Tes 2,5.6; 3,7). Viena vertus, to meto etinio pobūdžio kūriniams (gr. parainesis) buvo bū- 
dinga priminti skaitytojams tai, kas akivaizdu ir gerai žinoma (Jud 1,5; Dio Chrysostomus 
17,1-2). Tačiau kituose Pauliaus laiškuose ši oratorių pamėgta priemonė pasitaiko retai (tik 
Gal 4,13 ir Fil 4,15). Paulius baiminosi, kad persekiojami tesalonikiečiai nesusvyruotų (3, 1-8). 
Matyt, nauji ir anksčiau negirdėti nurodymai bendruomenėje galėjo sukelti sumaištį. Todėl 
Paulius vis kartoja, kad tai, ką dabar dėsto raštu, jiems jau yra skelbęs. Toliau jis atkreipia 
dėmesį ir į pasitikėjimo vertą savo bei bendražygių gyvenimo būdą (2,10-11). 

tinkamais“, kad mums būtų patikėta Evangelija, kalbame 
norėdami patikti ne žmonėms, o Dievui, tiriančiam mūsų 
širdis. *Niekada, kaip žinote, nemeilikavome žodžiu ir, Die- 
vas liudytojas, neturėjome paslėpto godumo. "Neieškome 
žmonių šlovės" - nei pas jus, nei kitur. "Būdami Kristaus 
apaštalai, galėjome susireikšminti", tačiau tarp jūsų tapo- 
me kaip vaikai'. Kaip žindyvė" myluoja savo vaikus, Štaip 
jūsų ilgėjomės, norėdami pasidalyti su jumis ne tik Dievo 
Evangelija, bet ir savo gyvybe, nes tapote labai mylimi. Jūs 
atsimenate, broliai, mūsų triūsą ir vargą: dieną naktį dirb- 
dami, kad neapsunkintume kurio nors iš jūsų, skelbėme 


2,4 ištirti ir pripažinti tinkamais: vksm. dokimazo reiškia išmėginti, ištirti, kad paaiškėtų mėginio 
vertė (žr. 5, 21), taip pat pripažinti vertu, tinkamu. Čia dokimazo verčiamas dviem lietuviškais 
veiksmažodžiais, idant neišnyktų originaliame tekste esantis ryšys (ir žodžių sąskambis) 
su jo atsikartojimu, tik jau dalyvio forma, sakinio pabaigoje: Dievui, tiriančiam mūsų širdis; 
žr. 1Kor 1,19 ir 2 Kor 10,18 paaišk. 

2,6 neieškome žmonių šlovės: plą. Jn 5,41-44; LXX ir NT dktv. doxa dažnai vartojamas Dievo 
šlovės spindesiui, didybei apibūdinti, o antikinėje literatūroje jis dažniausiai reiškia nuo- 
mon, įsivaizdavimą, įspūdį, lūkestį, reputaciją. Čia doxa turi būtent pastarąsias konotacijas: 
Pauliui buvo svetimas savo įvaizdžio kūrimas, gerbėjų vaikymasis ir tendencingas viešosios 
nuomonės formavimas. 

2,7 susireikšminti: posakis en barei einai - susireikšminti, pabrėžiant savo bendruomeninį statu- 
są. Frazeologizmas plačiai vartotas Antikos rašytojų bei Pauliaus amžininkų, kalbant apie 
žymių žmonių valdžią, įtaką, autoritetą ir privilegijuotą padėtį (žr. Plutarchas, Pericles 37, 
taip pat Cato Minor 1.4; 201; Diodoras Sicilietis 4.61.9,19.70.8; Polibijas 4.32.7). Tad Paulius 
turi omenyje daugiau nei sergėjimąsi neužkrauti finansinės naštos, apie tai jis užsimena 
šiek tiek vėliau (2,9; taip pat 2 Tes 3,8). 

2,7 vaikai: ši vieta - klasikinis NT tekstinio kriticizmo objektas. Kadangi nėra išlikusių pirminių, 
vadinamųjų autographa, dokumentų, ojų vėlesnės kopijos skiriasi viena nuo kitos, minėta 
mokslinė disciplina siekia nustatyti, kuris iš rankraščių laikytinas artimiausiu originalui. 
Vienuose manuskriptuose šioje eilutėje yra žodis nėpioi - vaikai, o kituose ėpioi - švelnūs. 
Kadangi prieš tai einantis žodis baigiasi raide „A“, svarstoma, kad perrašinėjant rankraš- 
čius antroji „n" galėjo pasimesti. O gal atvirkščiai: ji buvo pridėta raštininkų, kurie manė, 
kad to reikalauja sakinio prasmė. Pastebėtina, jog nėpioi randamas visuose seniausiuose 
rankraščiuose. Todėl Nestle - Aland graikiško teksto redakcinės kolegijos nuomone, ori- 
ginalu reikėtų laikyti žodį vaikai. Vaiko analogija Pauliaus raštuose dažna, tačiau paprastai 
ji taikoma tikintiesiems, o nę apaštalams (I Kor 3,1; Ef 4,14). Tačiau čia ji puikiai tinka, nes 
pabrėžia kontrastą tarp vaiko - Romos imperijoje vaikai apskritai neturėjo jokių teisių - ir 
susireikšminusio, savo privilegijas pabrėžiančio religinio autoriteto. 

2,7 žindyvė: dktv. trophos - žindyvė, maitintoja, auklė, kartais motina. Graikiškame Romos 
imperijos pasaulyje pasiturinti gimdyvė, ypač tais atvejais, kai pati negalėdavo žindyti, 
ieškodavo žindyvės. Panašu, jog Paulius turi omenyje būtent šitą paprotį. Nors galbūt p2- 
sitelkiamas ir maitinančios motinos įvaizdis. Klasikiniuose graikų tekstuose vartojamas 
posakis mėtėr kai trophos - motina ir žindyvė, motina maitintoja. Pauliaus analogijose esama 
sunkiai suderinamų teiginių, pvz., į galatus jis kreipiasi kaip į vaikus, kuriuos ir vėl gimdo 
(Gal4,19), ir čia jis pradžioje save palygina su vaikais, iš karto po to su žindyve, 0 po to 5U 
rūpestingu tėvu (2,71-12).. 

jums Dievo Evangeliją. "Jūs ir Dievas esate liudytojai, kaip 
šventai, teisiai ir nepriekaištingai elgėmės su jumis, pa- 
tikėjusiais. "Juk žinote, kad mes kiekvieną iš jūsų, kaip 
tėvas savo vaikus, "raginome", drąsinome ir tikinome, kad 
gyventumėte vertai Dievo, šaukiančio jus į savo karalystę 
ir šlovę. 

"Mes nuolatos dėkojame Dievui dar ir todėl, kad išgirdę 
iš mūsų Dievo žodį priėmėte jį ne kaip žmonių, bet kaip 
Dievo žodį, koks jis iš tiesų yra, ir jis veikia jumyse, tikin- 
tieji. "Jūs, broliai, tapote sekėjais Judėjoje esančių Dievo 
bažnyčių Kristuje Jėzuje, nes nuo savo tautiečių jums teko 
iškęsti tą patį, ką joms nuo žydų, "kurie nužudė Viešpatį 
Jėzų ir pranašus, mus persekiojo, Dievui nepatinka ir vi- 
siems žmonėms yra priešiški. "Jie trukdo mums skelbti 
pagonims, kad šie būtų išgelbėti, taip nuolat pildydami 
savo nuodėmių saiką. Tačiau galų gale juos ištinka Dievo 
rūstybė. 

"Mes, broliai, trumpam atplėšti nuo jūsų veidu, ne širdimi", 
dėjome visas pastangas, labai trokšdami išvysti jūsų veidą. 
*Todėl ketinome atkeliauti pas jus (bent jau aš, Paulius, - ne 
vieną kartą), bet mums sutrukdė šėtonas. "Kas gi yra mūsų 
viltis, džiaugsmas ir pasididžiavimo vainikas prieš mūsų 
Viešpatį Jėzų, kai jis ateis, argi ne jūs? “Taip, jūs esate mūsų 
šlovė ir džiaugsmas. 


Todėl, ilgiau nebegalėdami kęsti, nutarėme pasilikti 
Atėnuose vieni Žir pasiuntėme Timotiejų, mūsų broli 
ir Dievo bendradarbį Kristaus Evangelijoje, kad sustiprintų 


2,12 raginome: vksm. parakaleo kyla iš para - šalia ir kaleo - šaukti vardu, vadinti. Jis paprastai 
Verčiamas kaip prašyti, drąsinti, raginti, skelbti, guosti. Nors pastaroji reikšmė, rodos, atitinka 
laiško kontekstą - kenčiantiems tesalonikiečiams ypač reikalinga paguoda (šį veiksmažodį 
įvairiomis formomis randame dar 9 kartus laiškuose tesalonikiečiams 1 Tes 3,2.7; 4,1.10.18; 
5,TJ4; 2 Tes 2,17; 3,12) - vis dėlto, šalia pavartotas žodis paramuthoumai, taip pat reiškian- 
tis drąsinti, guosti, raminti, sufleruoja versti parakaleo kaip raginti. Prisimintinas ir parakaleo 
vedinys paraklėtos - padėjėjas, pagalbininkas, patarėjas, guodėjas, kuriuo Evangelijoje pagal 
Joną vadinama Šventoji Dvasia (Jn 14, 26; 15, 26; 16,7). 

2,17 atplėšti nuo jūsų veidu, ne širdimi: atsižvelgiant į vksm. aporphanizo kilmę, galėtume pa- 
žod. versti atplėšti kaip našlaičiai nuo tėvų. Originaliame tekste esama žodžių žaismo: mes, 
atplėšti veidu, ne širdimi, troškome išvysti jūsų veidus. 

jus bei palaikytų jūsų tikėjimą" 'ir nė vienas nesusvyruotų 
šiuose varguose. Jūs gi patys žinote, kad tam esame skirti. 
"Dar būdami pas jus, iš anksto įspėjome, jog neišvengsime 
vargo. O taip, kaip žinote, ir atsitiko. *Todėl ir aš, ilgiau ne- 
begalėdamas kęsti, pasiunčiau Timotiejų, kad sužinočiau 
apie jūsų tikėjimą, ar jūsų nesugundė gundytojas ir ar ne 
bergždžias buvo mūsų triūsas. 

“Bet štai Timotiejus ką tik sugrįžo pas mus su gera žinia 
apie jūsų tikėjimą ir meilę, kad nuolat mus geruoju atmenate 
ir trokštate išvysti, lygiai kaip ir mes jus. "Štai taip, broliai, 
jūsų tikėjimas paguodė mus visuose mūsų sunkumuose ir 
varguose, *Taigi dabar, kai jūs tvirtai stovite Viešpatyje, ir mes 
gyvename. ?Kaipgi atsidėkoti Dievui už jus, už visą džiaugs- 
mą, kuriuo dėl jūsų džiūgaujame' mūsų Dievo akivaizdoje? 
"Dieną naktį širdingai meldžiame, kad galėtume išvysti jūsų 
veidus ir užpildyti jūsų tikėjimo spragas. 

"Te pats Dievas, mūsų Tėvas, ir mūsų Viešpats Jėzus nutiesia 
mums kelią pas jus. O jus Viešpats tepripildo meilės vienas 
kitam ir visiems, kad būtumėte jos pertekę, kaip ir mes jums, 
STesustiprina jūsų širdis, kad būtų nepriekaištingo šventu- 
mo mūsų Dievo ir Tėvo akivaizdoje, kai ateis mūsų Viešpats 
Jėzus drauge su visais savo šventaisiais. [Amen]. 


Galiausiai, broliai, prašome ir raginame jus Viešpatyje 
Jėzuje, kad, priėmę iš mūsų žodį, kaip dera gyventi bei 
patikti Dievui, - ojūs taip ir gyvenate, - žengtumėte dar to- 
liau. Jūs gi žinote, kokių nurodymų jums davėme, įgalioti 
Viešpaties Jėzaus“. Nes tokia Dievo valia - jūsų šventumas. 


3,2 palaikytų jūsų tikėjimą: toliau sužinome, kad 2,14 paminėti bendruomenės persekiojimai 
tęsiasi, todėl Timotiejus ir keliauja sustiprinti skriaudas kenčiančių tesalonikiečių. Žodžius 
parakalesai huper tės pisteos humon galima suprasti ir taip: paguosti jus, kenčiančius dėl tikėjimo, 
plg. 2 Kor1,3-7. Pastaroji ištrauka atskleidžia, kad kenčiantieji susilaukia daugiau Dievo 
gailestingumo ir paguodos, o tuomet patys geba atjausti ir paguosti vargo ištiktuosius: 
„visokeriopos paguodos (paraklėseūs) Dievas, guodžiantis (parakalon) mus visuose Mūsų var 
guose, kad ir mes galėtume paguosti (parakalein) visokio vargo prislėgtuosius ta paguoda 
(paraklėseos), kuria patys esame guodžiami (parakaloumetha) Dievo" (2 Kor 1,4). 
3,9 džiaugsmą, kuriuo dėl jūsų džiūgaujame: hebraizmas; hebrajų kalbai būdinga veiksmažodį 
papildyti iš jo išvestu daiktavardžiu: džiaugtis džiaugsmu, liūdėti liūdesiu, teisti teismu, augti 
ūgiu ir pan. Biblijos vertimo tradicija hebraizmus siekia išsaugoti kaip stilistinius kalbos 
elementus, perteikiančius Šventojo Rašto raidę ir dvasią giliau nei jų vertimai. 
4,2 įgalioti Viešpaties Jėzaus: pažod. per Viešpatį Jėzų. 

Susilaikykite nuo pasileidimo'! *Kiekvienas iš jūsų tesimoko 
laikyti savo indą' šventai ir pagarbiai, *0 ne vedamas aistringo 
geismo, kaip pagonys, nepažįstantys Dievo. "Teneperžengia 
ribų ir neišnaudoja tuose reikaluose" savo brolio, nes Viešpa- 
ts baudžia už visa tai, kaip jau esame jums sakę ir perspėję. 
"Dievas pašaukė mus ne netyrumui, bet šventumui. *Todėl, 
kas tai atstumia, ne žmogų atstumia, bet Dievą, kuris [ir] 
duoda jums savo Šventąją Dvasią. 

"Apie brolių meilę nėra reikalo jums rašyti, nes jūs patys 
esate Dievo pamokyti mylėti vienas kitą. “Jūs taip ir elgiatės 
su visais broliais visoje Makedonijoje, tik mes raginame jus, 
broliai, mylėti dar labiau "ir siekti ramiai gyventi, paisyti 
savo reikalų bei darbuotis [savo] rankomis, kaip jums palie- 
pėme. “Taip jūs elgsitės tinkamai pašalinių akyse ir nieko 
nestokosite. 

5Norime, kad jūs, broliai, žinotumėte apie užmiegančiuo- 
sius ir neliūdėtumėte, kaip kiti, kurie neturi vilties, “nes, jei 
tikime, kad Jėzus mirė ir prisikėlė, tai ir užmigusiuosius su 
Jėzumi Dievas taip pat atves kartu su juo. 

Šitai sakome jums Viešpaties žodžiu: mes, gyvieji, pasiliku- 
sieji iki Viešpaties atėjimo, neaplenksime užmigusiųjų, “nes 
nuskambėjus įsakymui, arkangelo balsui ir Dievo trimitui, 
pats Viešpats nužengs iš dangaus, ir pirma prisikels mirusieji 
Kristuje. "Tuomet mes, likę gyvieji, būsime drauge su jais 


4,3 pasileidimo: žr. 1 Kor 5,5 paaišk. . 

4,4 laikyti savo indą: dktv. skeuos reiškia ne tik indą, o ir bet kurį namų apyvokos reikmenį, in- 
strumentą ar daiktą (žr. Lk 17,31). LXX juo buvo apibūdinami šventyklos reikmenys (Iš 40,9; 
Sk1,50; 3, 8; taip pat Hbr 9,21). Perkeltine prasme žmogus, ypač priklausantis Dievo tautai, 
irgi įvardijamas kaip indas (Rom 9,21-23; 2 Kor 4,7; 2 Tim 2,20-21). Veiksm. ktaomai reiškia 
įayti, turėti, valdyti, išlaikyti (pastarąja reikšme žr. Lk 21,19). Tad posakį galima suprasti arba 
kaip indo prižiūrėjimą, valdymą, išlaikymą, arba kaip indo įsigijimą. Pastarojo požiūrio laikėsi 
Teodoras Mopsuestietis ir Augustinas (De nuptiis 1,9), įsitikinę, kad čia kalbama apie mo- 
ters, kaip indo, įgijimą, t. y. santuoką (moters kaip silpnesnio indo apibūdinimą žr. 1 Pet 3,7). 
4,6 neišnaudoja tuose reikaluose: kadangi dktv. pragma - reikalas, dalykas čia pavartotas su 
žymimuoju artikeliu, vieni biblistai mano, kad toliau kalbama apie pasileidimą, minimą 
4.3. Tačiau kitų nuomone, Paulius jau eina prie tolesnio dorovinio punkto ir ragina neap- 
gaudinėti savo brolio verslo reikaluose: čia pavartoto vksm. pleneokteo reikšmė yra išnaudoti, 
Pasinaudoti, padarant finansinę skriaudą, reikalauti daugiau. Tą patį žodį Paulius vartoja reto- 
"iškai klausdamas: „Gal išnaudojau jus per kurį nors iš tų žmonių, kuriuos esu jums siuntęs? 
L...] Argi Titas jus išnaudojo?" (2 Kor12,1718). 


146 1Tesalonikiečiams 4,17-5,11 


paimti i debesis" pasitikti Viešpaties ore, ir visuomet būsime 
kartu su Viešpačiu. *Todėl guoskite vienas kitą šiais žodžiais, 


Apie laikus ir metus", broliai, nėra reikalo jums rašyti, 

"nes jūs patys gerai žinote, kad Viešpaties diena ateis tarsi 
vagis naktį. *Kai bus kalbama; „taika ir saugumas“, tuomet 
juos ir užklups netikėta pražūtis, tarytum gimdymo skausmai 
nėščiąją, ir jie nebepabėgs. 'Bet jūs, broliai, nesate tamsoje, 
kad ta diena užkluptų jus tarsi vagis. *Juk jūs visi esate švie- 
sos sūnūs, dienos sūnūs, Mes nepriklausome nei nakčiai, nei 
tamsai. “Tad nemiegokime kaip kiti, bet budėkime ir būkime 
blaivūs. 'Nes miegantys naktį miega ir nusigeriantys naktį 
nusigeria. *0 mes, priklausydami dienai, būkime blaivūs, 
užsidėkime tikėjimo bei meilės šarvus ir išgelbėjimo vilties 
šalmą. "Juk Dievas mums skyrė ne rūstybę, bet išgelbėjimą" 
per mūsų Viešpatį Jėzų Kristų, "kuris numirė už mus, idant 
ar budėdami, ar miegodami gyventume kartu su juo. "Todėl 
guoskite vieni kitus ir ugdykite vienas kitą, kaip ir darote. 


4,17 paimti į debesis: debesys - būdingas teofanijų (dievybės apsireiškimų) ženklas (Iš 19,6; 
40,34; Dan 7,13; Mt 17, 5 ir kt.). Debesis pridengia Dievo šlovę, per skaisčią regėti plika aki- 
mi. Paruzijos aprašymuose Kristus visuomet vaizduojamas debesyse (Mt 24,30; Mk 13,26; 
Lk 21,27; Apr 1,7). 

5,1laikus ir metus: posakyje pavartoti dktv. chronos ir kairos antikinėje vartosenoje yra turė- 
Jję skirtingų reikšminių atspalvių (tiesa, helenistiniu periodu šie skirtumai nyko ir žodžiai 
tapo kone sinonimais). Chronos apibūdindavo laiką apskritai, o kairos - savitą, ypatingą 
metą ar laikotarpį, pvz., metų laikus (Pr 1,14), švenčių datas (Iš 23,14; Gal 4,10), pjūties metą 
(Mt 13,30), mirties valandą (2 Tim 4, 6) ir pan. NT eschatologiniuose teiginiuose laikas nu- 
sakomas žodžiu kairos (pvz., Lk 21,8; 1 Kor 4,5; 1Tim 4,1; 1 Pet 1,5; Apr1,3). Mesijinės Dievo 
karalystės ir paskutiniojo teismo metas taip pat įvardijami kaip kairos (Mt 16,3; Apd 3,20; 
Gal4,4; Ef1,10). Abiejų žodžių junginys NT yra pavartotas tik šioje eilutėje ir Apd 1,7. Jis 
nedvejotinai pažymi eschatologinę Pauliaus perspektyvą, atsakančią į tesalonikiečiams 
(ir ne tik jiems) rūpimą klausimą apie mesijinę Dievo karalystę ir pasaulio pabaigą, kuris 
keliamas jau ST: „Kada ateis šių nuostabiųjų dalykų pabaiga?“ (Dan 12, 6). To paties klausia 
ir Jėzaus apaštalai prieš jo mirtį: „Pasakyk mums, kada tai įvyks? Ir koks tavo atėjimo ir 
pasaulio pabaigos ženklas?“ (Mt 24,3); ir jam prisikėlus iš mirusiųjų: „Viešpatie, gal tu šiuo 
metu atkursi Izraelio karalystę?" (Apd 1,6). Pastebėtina, jog atsakymai į šiuos klausimus — 
taip pat ir Pauliaus - visuomet yra netiesioginiai, metaforiniai, persunkti apokaliptinio 
simbolizmo, o tiksli data niekuomet nepasakoma (Mt 24,36; Mk 13,32). Suprantama, kad 
persekiojami krikščionys, tarp jų ir tesalonikiečiai, ypač laukė Kristaus sugrįžimo tikėda- 
mi, kad jis išgelbės juos, tiesiogine žodžio prasme, nuo žiaurios priespaudos, tad Paulius 
eschatologinę perspektyvą plėtoja ir 2 Tes1,5- 2,12. 

5,9 mums skyrė ne rūstybę, bet išgelbėjimą: pažod. paskyrė mus ne rūstybei, bei kad gautume 
išgelbėjimą. 

"Prašome jus, broliai, gerbti tuos, kurie darbuojasi tarp 
jūsų, vadovauja jums Viešpatyje ir jus protina. "Kuo la- 
biausiai juos palaikykite ir mylėkite dėl jų darbo. Gyvenkite 
tarpusavy santaikoje! "Raginame jus, broliai: protinkite 
nedrausminguosius, drąsinkite mažadvasius, remkite silp- 
nuosius, visiems turėkite kantrybės. "Žiūrėkite, kad kas 
neatsilygintų kam blogu už bloga, bet visuomet siekite gero 
vieni kitiems ir visiems. 

“ Visuomet džiaukitės! 

" Nuolatos melskitės! 

* Kas benutiktų', dėkokite, nes tokia jums skirta Dievo 

valia Kristuje Jėzuje. 

" Dvasios negesinkite! 

“ Pranašysčių neniekinkite! 

“Visa ištirkite! To, kas gera, laikykitės, 

* o nuo blogio, koks jis bebūtų, susilaikykite. 

“Tegu pats ramybės Dievas jus visiškai pašventina ir visą 
jūsų dvasią, sielą ir kūną išsaugo be priekaišto' mūsų Vieš- 
paties Jėzaus Kristaus atėjimui. “Ištikimas tas, kuris jus 
šaukia, jis tai ir įvykdys. 

ŠBroliai, melskitės [ir] už mus. 

“Sveikinkite visus brolius šventu pabučiavimu". ŽSaikdinu 
jus Viešpačiu, kad perskaitytumėte šį laišką visiems broliams. 

*Mūsų Viešpaties Jėzaus Kristaus malonė tebūna su jumis! 


5,18 Kas benutiktų: pažod. visur, visame kame. 

5,23 visą jūsų dvasią, sielą ir kūną išsaugo be priekaišto: egzegetai nesutaria, kaip reikėtų trak- 
tuoti bdv. holoklėros, kuris reiškia visas, visiškas, pilnas, užbaigtas, o dktv. holoklėria - sveikata 
(žr. Apd 3,16). Vienų nuomone, jis apibūdina dvasios, sielos ir kūno savybę, tad verstina 
teišlaiko sveiką ir be priekaištų. Kitų nuomone, holoklėros pažymi čia vardijamų - dvasios, 
sielos ir kūno - visumą. Dar kiti mano, kad turima omenyje apskritai ontologinė žmogaus 
visuma; tuomet mintis būtų tokia: Dievas jus visiškai tepašventina ir teišlaiko jūsų dvasią, sielą 
bei kūną kaip nepeiktiną visumą mūsų Viešpaties Jėzaus Kristaus atėjimui. 

5,26 Sveikinkite visus brolius šventu pabučiavimu: žr. 2 Kor 13,12 paaišk. 


ANTRAS LAIŠKAS 
TESALONIKIEČIAMS 


Paulius, Silvanas ir Timotiejus tesalonikiečių bendruo- 

menei Dieve, mūsų Tėve, ir Viešpatyje Jėzuje Kristuje. 
"Malonė jums ir ramybė nuo Dievo Įmūsų] Tėvo ir Viešpaties 
Jėzaus Kristaus! 

*Mes privalome" visuomet dėkoti Dievui už jus, broliai, kaip 
ir dera, nes jūsų tikėjimas nuostabiai auga ir kiekvieno iš jū- 
sų meilė vienas kitam vis gausėja. "Todėl mes giriamės jumis 
Dievo bažnyčiose - jūsų ištverme ir tikėjimu visuose persekio- 
jimuose ir varguose, kuriuos jums tenka iškęsti. *Tai teisingo 
Dievo teismo ženklas": jūs būsite palaikyti vertais Dievo kara- 
lystės, dėl kurios kenčiate. “Nes Dievo akimis teisinga jūsų var- 
gintojams atmokėti vargu", 7o jums, vargstantiesiems, atilsiu" 


1,3 privalome: pagrindinė vksm. opheilo reikšmė - būti skolingam. Čia žodis vartojamas per- 
keltine prasme, tačiau pastebėtina, jog maldą, kaip, beje, ir Evangelijos skelbimą, Paulius 
laiko tarsi skolos grąžinimu (žr. Rom 1,14), prievole Dievui, kylančia iš apaštališko pašaukimo. 
1,5 teisingo Dievo teismo ženklas: pasak Pauliaus, neteisinga kentėjimus traktuoti kaip Dievo 
apleidimo ženklą. Atvirkščiai, tikinčiųjų ištvermė persekiojimų metu yra artėjančio Dievo 
teismo ženklas, o pačiame teisme - svarus argumentas, kad tokie žmonės yra verti Dievo 
karalystės. Pastebėtina, kad dktv. endeigma (NT pavartotas vienintelį kartą) reiškia tiek 
ženklą, tiek argumentą, įrodymą. Pauliaus mintis tarsi aidas atkartoja Jobo knygoje spren- 
džiamą blogio ir kančios klausimą. Dievas leido kentėti teisiajam Jobui, idant išryškintų 
jo tikėjimo autentiškumą. Jobo ištvermė suteikia Dievui svarų argumentą prieš šėtoną, 
kaltinantį Jobą, jog pastarasis pasitiki Dievu tik gerovės irsėkmės metu (job 1, 6-22; 2, 110). 
Tad lakoniška Pauliaus teodicėja, skirta kenčiantiems tesalonikiečiams paguosti, primena, 
jog dabartiniai kentėjimai ruošia amžiną Dievo šiovę (plg. Rom 8,17-18). 

1,6 atmokėti vargu: panašu, kad čia ir 8 eil. numanomas pranašo Izaijo aprašytas Dievo teis“ 
mas (Iz 66, 6), LXX tekste, kaip ir čia, yra pavartotas vksm. antapodidomi - atmokėti, atsilyginti. 
1,7 atilsiu: žr. 2 Kor 7, 5 paaišk. 

kartu su mumis, kai iš dangaus bus apreikštas Viešpats Jėzus" 
su savo galybės angelais *ugnies liepsnose". Jis teisingai nu- 
baus tuos, kurie nepažįsta Dievo, ir tuos, kurie nepaklūsta" 
mūsų Viešpaties Jėzaus Evangelijai. "Jie sulauks atpildo, am- 
žinos pražūties, nuo Viešpaties veido ir jo šlovingos jėgos" "tą 
dieną, kai jis ateis, kad būtų pašlovintas savo šventųjų" ir keltų 
nuostabą visiems tikintiesiems, ir jums, nes patikėjote mū- 
sų liudijimu. "Dėl to mes nuolatos ir meldžiamės už jus, kad 
mūsų Dievas padarytų jus vertus savo pašaukimo ir savo galia 
išpildytų visus gerus troškimus bei užbaigtų tikėjimo darbus. 
"Tuomet mūsų Viešpaties Jėzaus vardas bus pašlovintas jumy- 
se, ojūs - jame iš Dievo ir Viešpaties Jėzaus Kristaus malonės. 


Prašome jus, broliai, dėl mūsų Viešpaties Jėzaus Kristaus 

atėjimo, kai būsime pas jį surinkti: "neskubėkite pames- 
ti proto, nesiduokite bauginami nei dvasios", nei žodžio, nei 
neva mūsų laiško, esą Viešpaties diena jau atėjo“. 


1,7 bus apreikštas Viešpats Jėzus: pažod.: Viešpaties Jėzaus apreiškime; dktv. apokalupsis - ap- 
reiškimas, atvėrimas to, kas paslėpta NT vartojamas įvairiuose kontekstuose. Juo įvardijama: 
Evangelija kaip Dievo apreiškimas (Rom 16,25; Gal 1, 1212), Šv. Dvasios įkvėpti suprantami 
pamokymai (I Kor 14,6.26), pati Dievo Dvasia (Ef 1,17), Pauliui duoti išminties slėpiniai 
(Ef3,3), Apreiškimo knyga (Apr 1,1). O čia apokalipsės terminu įvardijamas antrasis Jėzaus 
Kristaus atėjimas bei jį lydintys apokaliptiniai įvykiai, kaip antai: paskutinis Dievo teismas, 
mirusiųjų prisikėlimas ir Dievo karalystės pergalė prieš blogį. 

1,8 ugnies liepsnose: šį žodžių derinį, tik priešinga tvarka, randame LXX Iz 66,15. Tad labai 
tikėtina, kad apokalipsei apibūdinti apaštalai skolinasi Izaijo kategorijas. 

L8irtuos, kurie nepaklūsta: atsižvelgiant į sintaksę, tai gali būti atskiros žmonių grupės 
arba ta pati, tik apibūdinama dviem kriterijais: tie, kurie Dievo nepažįsta ir nepaklūsta mūsų 
Viešpaties Jėzaus Evangelijai. 

19 nuo Viešpaties veido ir jo šlovingos jėgos: frazę galime laikyti arba išplėstine būdo, arba 
vietos aplinkybe. Vienu atveju pasakoma, kuriuo būdu, iš kur, kaip ateis atpildas, kitu - kur 
atsidurs susilaukusieji atpildo, t. y. jie bus atstumti nuo Viešpaties veido ir nuo jo šlovingos 
Jėgos. Vis dėlto graikiškame tekste žodžio atstumti nėra. 

1,10 savo šventųjų: arba savo šventuosiuose. 

2,2 dvasios: ankstyvojoje Bažnyčioje dvasios ir pranašystės sąvokos buvo labai artimos vie- 
Na kitai ir vartojamos kone sinonimiškai (žr. 1)n 4,1). Tai patvirtintų ir] Tes epiloge vienas 
Paskui kitą skambantys raginimai negesinti Dvasios ir neniekinti pranašysčių (1 Tes 5,19-20). 
Tad čia Paulius numano klaidingą pranašystę, pasak kurios, antrojo Jėzaus Kristaus atė- 
Jimo laukti nebereikia. 

2,2esą Viešpaties diena jau atėjo: akivaizdu, kad Tesalonikos bendruomenę drumstė iškreiptas 
apokaliptinis mokymas. Galimas dalykas, kad jo adeptai rėmėsi paties Pauliaus mintimis 
(ITes 5,1-11), tik tvirtino žiną paruzijos datą. Toks pat ar panašus gnostinis mokymas, pasak 
kurio, tikinčiųjų prisikėlimas jau įvykęs, plito ir kitose bendruomenėse (2 Tim 2,18). Paulius 
Patikina, jog Viešpaties diena dar tikrai neatėjo, nes pirmiau turi pasirodyti du ženklai: 
Sukilimas ir savivalės žmogus (žr. tolesnius 2,3 paaišk.). 

"Te niekas niekaip jūsų neapgauna. Nes pirma turi įvykti 
sukilimas" ir apsireikšti savivalės žmogus", pražūties sūnus, 
"kuris priešinasi ir iškelia save virš visko, kas vadinama Die- 
vu, šventenybe, ir pats sėdasi Dievo Šventykloje, rodydamas, 
kad yra Dievas. ?Ar neprisimenate, jog, dar būdamas pas jus, 
tai sakiau? “lr jūs žinote, kas dabar jį sulaiko, kad apsireikštų 
savo metu. "Nes savivalės paslaptis' jau vyksta ir tęsis tol, kol 
pasitrauks tas, kuris dabar ją sulaiko". 0 tuomet apsireikš 
savavalis, kurį Viešpats [Jėzus] nuvers lūpų pūstelėjimu ir su- 
naikins savo pasirodymo spindesiu. "Ano atėjimas", veikiant 
šėtonui, pasireikš visokiomis galiomis, ženklais bei netikrais 
stebuklais "ir visokia nedora apgaule, skirta žūstantiems dėl 
to, kad jie nepamilo tiesos“, galėjusios juos išgelbėti. "Štai 


2,3 sukilimas: dktv. apostasia — sukilimas reiškia arba politinį maištą, arba religinį atsimetimą. 
Juozapas Flavijus, autobiografijoje rašydamas apie žydų sukilimą prieš romėnus, pasitelkia 
būtent šį apostazės terminą (Vita, 43). Kita vertus, Luko pasakojime apostasia apibūdina 
atsimetimą nuo Mozės Įstatymo (Apd 21,21). Galimas dalykas, kad apokaliptinis sukilimas, 
kurį čia mini Paulius, turės tiek politinių, tiek religinių motyvų. 

2,3 savivalės žmogus: ho anthrėpos tės anomias pažod. žmogus be įstatymo arba žmogus prieš įsta- 
tymą. Nėra abejonės, kad tai Antikristo sinonimas, nors Paulius pastarojo žodžio nevartoja, 
NT jį randame tik Jono laiškuose (1 Jn 2, 13.22; 4,3). Žydai žmonėmis be Įstatymo vadindavo 
visus kitataučius, taip pat savo tautiečius nusidėjėlius. LXX randame huios anomias - sūnų be 
įstatymo, nedorybės sūnų (Ps 89 [88], 23), o apokrifinėje 17 Saliamono psalmėje šis terminas 
taikomas romėnų karvedžiui Pompėjui, kuris vadovavo karo žygiui į Jeruzalę (63 pr. Kr.). Jis, 
kaip ir Antiochas IV Epifanas (175-164 pr. Kr.), helenizavęs Judėją (dėl to prasidėjo Makabėjų 
sukilimas), žydams įkūnijo nedorybės sūnų, Savavalį iš didžiosios raidės. Pagal apokaliptinę 
judaizmo tradiciją, kurią savaip interpretuodama perėmė ir krikščionybė, Mesijo atėjimu 
baigiasi Savavalio arba Antikristo iškilimas ir valdžia. 

2,7 savivalės paslaptis: dktv. mustėrion - paslaptis, slėpinys, misterija. Antikoje šiuo žodžiu buvo 
apibūdinami pagoniškų religinių kultų ritualai ir liturgija, apgaubta paslapties ir prieinama 
tik inicijuotiems kulto nariams (žr. Fil 4,12 paaišk.). Inskripcijos ant archeologinių artefak- 
tų, atkastų Tesalonikoje, liudija, jog I a. pradžioje mieste gyvavo Ozirio, Izidės ir Dioniso 
kultai. Tad tesalonikiečiams jų misterijos tikrai buvo pažįstamos. Čia paslaptimi Paulius 
laiko demoniškų jėgų veikimą; taip pat žr. Ef1,9 ir Fil 4,12 paaišk. 

2,7 kol pasitrauks tas, kuris dabar ją sulaiko: priešingai nei tesalonikiečiai, mes nežinome, ką 
turi omenyje Paulius (2,6), rašydamas apie Antikristo suvaržytoją. NT tyrėjų požiūriu, tai 
galėtų būti: (1) Šv. Dvasia, ribojanti tamsos galių veikimą; (2) Evangelijos skelbimas, (3) ar 
net apaštalas Paulius; (4) Roma, kurią įkūnijo jos imperatorius - griuvus imperijai, prasidės 
savivalė; (5) ne imperija, o įstatymas bendrine prasme, saugantis nuo anarchijos ir chaoso; 
(6) galiausiai daroma prielaida, kad suvaržytojas veikia ne prieš Antikristą, o tik jį sulaiko, 
kol bus jam paruoštas kelias; tad sulaikantis gali būti ir pats šėtonas. 

2,9 atėjimas: dktv. tiek Kristaus, tiek Antikristo pasirodymą nusako tuo pačiu žodžiu: pa- 
rousia - atėjimas; taip pat žr. 1 Kor 15,23 paaišk. 

2,10 nepamilo tiesos: pažod. nepriėmė tiesos meilės. Pasak Pauliaus, tiesos branginimas - šioje 
eilutėje tiesos meilė, o 12 ir 13 eil. tikėjimas tiesa yra vienintelis priešnuodis, apsaugantis nuo 
klaidinančių šėtono ženklų. Pauliaus teologija iškelia meilės tiesai kriterijų ir priešpriešina 


jį galios, ženklų ir stebuklų siekiui (plg. 2 Kor 12, 510). 

todėl Dievas siunčia jiems klaidinančią galią ir jie tiki melu, 
"idant būtų nuteisti visi, kurie netikėjo tiesa, bet pamėgo 
neteisybę". 

"Mes visuomet privalome dėkoti Dievui už jus, Viešpaties myli- 
mi broliai, nes Dievas pasirinko jus išgelbėti kaip pirmuosius vai- 
sius' per Dvasios pašventinimą ir tikėjimą tiesa. "Tam [ir] pašaukė 
jus mūsų Evangelija, kad įgytumėte mūsų Viešpaties Jėzaus Kris- 
taus šlovę. PTaigi, broliai, tvirtai stovėkite ir laikykitės pamokymų, 
kuriuos mes perdavėme jums ar žodžiu, ar laišku. "O pats mūsų 
Viešpats Jėzus Kristus ir Dievas, mūsų Tėvas, pamilęs mus ir malo- 
ningai suteikęs amžiną paguodą ir gerąją vilti, "tepaguodžia jūsų 
širdis ir visuomet testiprina, kai darote ir sakote tai, kas gera". 


Galiausiai, broliai, melskitės už mus, kad Viešpaties 

žodis sparčiai plistų ir būtų gerbiamas, kaip ir pas jus, 
“ir kad mes būtume išgelbėti nuo blogų ir piktų žmonių, nes 
ne visi tiki". 70 Viešpats yra ištikimas - jis sustiprins jus ir 
apsaugos nuo pikto. *Pasitikime jumis Viešpatyje, kad darote 
ir darysite tai, ką jums liepiame. *Viešpats tenukreipia jūsų 
širdis į Dievo meilę ir Kristaus ištvermę. 

"Liepiame jums, broliai, [mūsų] Viešpaties Jėzaus Kristaus vardu 
vengti kiekvieno brolio, gyvenančio netvarkingai ir nesilaikančio 
mūsų perduoto mokslo. Jūs patys žinote, kaip reikia mumis sek- 
ti: būdami pas jus nedykinėjome Šir dovanai nevalgėme niekieno 
duonos, bet, dieną naktį triūsdami ir vargdami, užsidirbdavome, 
kad neapsunkintume kurio nors iš jūsų. "Ne todėl, kad neturime 
teisės", bet kad patys būtume jums pavyzdys, kuriuo galėtumėte 


2,12 idant būtų nuteisti visi, kurie netikėjo tiesa, bet pamėgo neteisybę: Paulius dar kartą pa- 
brėžia tiesos branginimo ir puoselėjimo reikšmę: einant išganymo keliu, būtina pamilti 
tiesą (2,11) ir ja tikėti. Šia mintimi baigiasi pagrindinis laiško pamokymas, suteikiantis 
eschatologines gaires. 

2,13 kaip pirmuosius vaisius: žr. 1 Kor 15,20 paaišk. 

2,17 visuomet testiprina, kai darote ir sakote tai, kas gera: pažod. testiprina kiekviename gerame 
darbe ir žodyje. 

3,2 nevisi tiki: pažod. tikėjimas ne visų. 

3,6 netvarkingai: bdv. priev. ataktos - nedrausmingai, netvarkingai - etimologija atskleidžia, 
kad šiuo žodžiu buvo apibūdinamas kareivių būrio pakrikimas, disciplinos praradimas mūšio 
metu ir pan. Tačiau iš konteksto aiškėja, kad čia turimas omenyje tinginiavimas ir dykinėjimas. 
Tos pačios šaknies vediniai šiame laiške pasitaiko dar du kartus 3,71, taip pat 1 Tes 5,14. 
3,9 Netodėl, kad neturime teisės: Paulius turi omenyje Jėzaus patvarkymą, kad apaštalai būtų 
aprūpinami savo pasekėjų (žr. Mt 10,9-10; Lk 10,7; 1 Kor 9,12-14; 1 Tim 5,17-18). 

sekti. "Juk ir tuomet, kai buvome pas jus, liepdavome: jei kas 
nenori dirbti, tenevalgo. "Ogi girdime, kad kai kurie iš jūsų gyve- 
na netvarkingai - nieko nedirba, bet lenda ne į savo reikalus. 
"Tokiems liepiame ir raginame Viešpatyje Jėzuje Kristuje dirbti 
laikantis rimties ir valgyti savo pačių uždirbtą duoną. Šjūs gi, bro- 
liai, nepailskite daryti gera. “O jeigu kas nepaklūsta mūsų laiško 
žodžiui, tokį įsidėmėkite ir nebendraukite su juo, kad susigėstų. 
5Tik nelaikykite jo priešu, bet protinkite kaip brolį. 

"O pats ramybės Viešpats teduoda jums ramybės visuomet 
irvisaip. Viešpats su jumis visais! "Sveikinimai - mano paties, 
Pauliaus, ranka". Tai yra ženklas kiekviename laiške - taip 
aš rašau. "Mūsų Viešpaties Jėzaus Kristaus malonė tebūna 
su jumis visais! 


3,17 mano paties, Pauliaus, ranka: autorystės patvirtinimas, parašytas autoriaus, 0 nejo 
sekretoriaus raštininko ranka, būdingas ne tik Pauliui, bet to meto laiškų autoriams (pvZ-. 
Ciceronas, Ad Atticum 13.28). Kadangi Tesalonikos bendruomenėje cirkuliavo neva Pauliaus 
irjo bendražygių rašytas laiškas (2,2), apaštalui buvo itin svarbu pabrėžti savo laiško tes27 
tonikiečiams autentiškumą. Tokį autorystės ženklą randame ir kituose Pauliaus laiškuose 
(1 Kor 16,21; Gal 6,11; Kol 4,18; Fm 19). 


PIRMAS LAIŠKAS 
TIMOTIEJUI 


1 Paulius, Kristaus Jėzaus apaštalas, mūsų Gelbėtojo Dievo 
ir Kristaus Jėzaus, mūsų vilties", paliepimu, "Timotie- 
jui, tikram savo vaikui tikėjime: malonė, gailestingumas ir 
ramybė nuo Dievo Tėvo ir mūsų Viešpaties Jėzaus Kristaus. 
“Keliaudamas į Makedoniją, prašiau tave pasilikti Efeze, 
idant lieptum kai kuriems nemokyti kitaip“, *nesigilinti į 
pasakas ir begalinius kilmės sąrašus", kurie veikiau kelia 
ginčus nei pasitarnauja Dievo teikiamam tikėjimo ugdymui". 


1,1 Kristaus Jėzaus, mūsų vilties: netikėtas ir visame Pauliaus korpuse vienintelis Kristaus 
kaip vilties apibūdinimas suteikia laiškui eschatologinį pobūdį, kuris ypač išryškėja 4,1-9. 
1,3 lieptumn kai kuriems nemokyti kitaip: jaunajam Pauliaus bendražygiui tenka didelė atsako- 
mybė kovoti su Efezo bendruomenėje pradėjusiais plisti klaidingais mokslais, nukreipiančiais 
nuo tikėjimo (1,19; 4,1-2). Paulius įvardija skelbėjus (1,20), taip pat pagrindines jų tezes (1, 4; 
4,3), kurioms priešpriešina sveiką mokslą (hugiainousa didaskalia), paremtą Evangelija (1,10) 
ir sveikais Jėzaus Kristaus pamokymais (hugiainontes logai) (6,3). 

1,4 begalinius kilmės sąrašus: Bažnyčios tėvai, pradedant Tertulijonu (De praescriptione haeretico- 
tum 7, 33; Adversus Valentinianos 3) ir Ireniejumi (Adversus haereses, 1) laikėsi nuomonės, kad Efezo 
bendruomenėje plitęs klaidžiamokslis buvo gnostinis, pasak paties Pauliaus, pilnas tariamojo 
žinojimo [gnūseds] prieštaravimų (6,20). Šių dienų biblistai šį požiūrį kvestionuoja, laikydami, jog 
Paulius turi omenyje judėjams svarbias jų kilmės knygas (pvz., Ezr 7,1-5; Mt 1, 1-17; Lk 3,23-38). 
Tad klaidinantis mokymas buvo judaistinio pobūdžio. Tai, kad Efezo klaidžiamoksliai labiau 
sietini su judaizmo, o ne užsimezgančio gnosticizmo įtaka, patvirtina ir Pauliaus teiginys, 
kad jų skleidėjai nori būti Įstatymo mokytojais (1,7). Panašu, kad šiuo atveju Bažnyčios tėvai, 
kuriems teko kovoti su gnosticizmu, Efezo situacijai taikė savo laikų problematiką. 

14 nei pasitarnauja Dievo teikiamam tikėjimo ugdymui: pažodž. nei Dievo prievaizdavimą tikėjime. Egze- 
getai nesutaria, ar dktv. oikonomia, kuris reiškia prievaizdavimą, ūkvedžiavimą, [namų] tvarkymą, aprū- 
pinimą, prižiūrėjimą (žr. Ef1,10 paaišk.), čia suprastinas kaip Dievo išgelbėjimo planas, priimamas 
tikėjimu, ar kaip krikščionių ugdymas tikėjimo srityje. Mūsų nuomone, pastarasis požiūris yra 
labiau tikėtinas, nes: (1) Klemensas Aleksandrietis savo raštuose oikonomia vartoja būtent ugdymo, 
lavinimo prasmėmis (Paedagogus 1, 8, 69 ir kt.); (2) kai kuriuose rankraščiuose, taip pat Ireniejaus šios 
Vietos citatose, yra ne oikonomia, o oikodomė, žodis, reiškiantis ugdymą (plg. Rom 35, 2); (3) kontekstas 
priešpriešina sveiką mokslą, ugdantį tikinčiuosius (1,10), ir tikėjimą griaunančias tuščias kalbas (1,6). 

"Šio nurodymo tikslas yra meilė iš tyros širdies, geros sąžinės" 
ir neveidmainingo tikėjimo. “Juos pametę, kai kurie nukrypo 
į tuščias kalbas. "Jie nori būti Įstatymo mokytojais, tačiau 
nesuvokia nei ką kalba, nei ką atkakliai tvirtina. 

*0 mes žinome, kad Įstatymas geras, jeigu jis teisingai tai- 
komas, "suvokiant, jog Įstatymas skirtas ne teisiajam, bet 
savivaliautojams ir neklusniesiems, bedieviams ir nusidėjė- 
liams, nešventiems ir nešvariems, tėvažudžiams ir motinžu- 
džiams, žmogžudžiams, "pasileidėliams, vyrų sugulovams, 
vergų prekeiviams, melagiams, priesaikos laužytojams ir 
visiems, darantiems ką nors priešinga sveikam mokslui, - 
"pagal palaiminto Dievo šlovės Evangeliją, kuri man patikėta. 

"Esu dėkingas man galios suteikusiam mūsų Viešpačiui 
Kristui Jėzui, kuris pripažino mane patikimu, paskirdamas 
tarnystei. "Anksčiau aš buvau piktžodžiautojas, persekiotojas 
ir skriaudėjas, tačiau manęs buvo pasigailėta, nes taip el- 
giausi dėl nežinojimo ir netikėjimo. "O didi mūsų Viešpaties 
malonė gausiai išsiliejo su tikėjimu ir meile Kristuje Jėzuje. 
"Patikimas ir visiško pritarimo vertas žodis“, jog Kristus 
Jėzus atėjo į pasaulį gelbėti nusidėjėlių, kurių pirmasis esu 
aš. "Manęs ir buvo pasigailėta, idant man pirmam Kristus 
Jėzus parodytų visą savo kantrybę ir aš tapčiau pavyzdžiu 
tiems, kurie tikės ji, kad gautų amžinąjį gyvenimą. "Amžių 
Karaliui, nemirtingam, neregimam, vieninteliam Dievui, 
tebūna garbė ir šlovė per amžių amžius! Amen. 

šŠiuos nurodymus, sūnau Timotiejau, aš patikiu tau at 
sižvelgdamas į anksčiau apie tave paskelbtas pranašystes, 
idant, remdamasis jomis, kovotum šaunią kovą", Psaugotum 
tikėjimą ir gerą sąžinę, nes ją atmetus kai kurių tikėjimas 
sudužo tartum skęstantis laivas. “Iš jų yra Himenėjas ir 
Aleksandras, kuriuos atidaviau šėtonui, kad pasimokytų 
nebepiktžodžiauti. 


1,5 geros sąžinės: sąžinės ir tikėjimo sąsaja laiške pabrėžiama ir toliau (1,19; 3,9; 4,1-2); dau- 
giau apie sąžinės (suneidėsis) sąvoką žr. Rom 2,15 ir 1 Kor 8,7 paaišk. 

1,15 Patikimas ir visiško pritarimo vertas žodis: teiginio patikimumą pabrėžiantis žodžių junginys 
pistos ho logos pastoraciniuose laiškuose iš viso kartojamas 5 kartus (1,15; 3,1; 4,9; 2Tim 2,1 
Tit 3,8), bet niekur kitur NT nepasitaiko. Juo akcentuojama viena ar kita sveiko, patikimo 
Kristaus mokslo dalis, galėjusi padėti efeziečiams atpažinti Evangelijai priešingas doktrinas. 
1,18 kovotum šaunią kovą: plg. 6,12; 2 Tim 2,3; 4,7; 1 Kor 9,7; 2 Kor10,3. 

Tad visų pirma raginu prašyti, melstis, užtarti ir dėkoti 

už visus žmones, Žuž karalius ir visus valdžios atsto- 
vus, idant ramybėje ir rimtyje visuomet garbindami Dievą" 
gyventume oriai. *Tai gera ir patinka mūsų Gelbėtojui Dievui, 
"kuris trokšta, kad visi žmonės būtų išgelbėti ir pasiektų tie- 
sos pažinimą. *Juk Dievas vienas ir vienas Dievo ir žmonių 
tarpininkas - žmogus Kristus Jėzus, “kuris atidavė save kaip 
išpirką“ už visus, tinkamu metu" pateikęs toki liudijimą. "Jam 
aš ir buvau paskirtas pamokslininku ir apaštalu (tiesą sakau, 
nemeluoju), tikėjimo ir tiesos mokytoju tautoms". 

Todėl noriu, kad kiekvienoje vietoje vyrai melstųsi kelda- 
mi aukštyn šventas rankas be pykčio ir ginčų. "Taip pat, kad 
moterys puoštųsi kukliais rūbais, padoriai ir santūriai, ne 
pintomis kasomis ir auksu, ne perlais ir ne brangiais dra- 
bužiais, "bet kaip dera dievobaimingumą puoselėjančioms 
moterims - gerais darbais. "Moteris tegu mokosi rimtyje, su 
visu klusnumu. "O moteriai mokyti ar vadovauti vyrui nelei- 
džiu', ji tesilaiko rimties. "juk pirma buvo nulipdytas Adomas, 


2,2 visuomet garbindami Dievą: pažod. su visa dievogarba. 

2,6 išpirką: dktv. antilutron - išpirka, graikų tekstuose iki tol nevartotas, o Biblijoje pavarto- 
tas tik čia, gali būti Pautiaus naujadaras. Mk 10,45 ir Mt 20,28 vartoja dktv. Iutron, po kurio 
iškart eina priel. anti, reiškiantis vietoje, dėl. Paulius evangelistų posakį, apibūdinantį Jėzaus 
mirtį kaip išpirką už daugelį, keičia universalesniu - išpirka už visus. 

2,6 tinkamu metu: žodžių junginiu kairoi idioi, verčiamu vns. - savas, ypatingas, tinkamas laikas 
(taip pat 6,15, Tit 1,3), - pabrėžiamas žmonijos išgelbėjimo plano patikimumas, nekeičia- 
mMumas. Soteriologinę prasmę turintys įvykiai, kaip antai: Kristaus gimimas (Gal 4,4), jo 
atperkančioji mirtis (2,6; Rom 5,6), antrasis atėjimas (6,15) ir šiuos išganingus įvykius ap- 
reiškianti Evangelijos žinia (Tit 1,3) - nėra atsitiktiniai, bet įvyksta tiksliai Dievo nustatytu 
Metu. Beje, ir atlygis už gerus bei blogus darbus taip pat turi savo metą (Gal 6,9). Pastarojoje 
vietoje vėl vartojamas aptariamas žodžių junginys kairos idios. 

2,7 tikėjimo irtiesos mokytoju tautoms: pažod. pagonių / tautų mokytoju tikėjimo ir tiesos dalykuose. 
2,12 moteriai mokyti ar vadovauti vyrui neleidžiu: biblistų nuomonės šiuo klausimu išsiskiria. 
Vieni mano, kad nurodymas yra universalus, nepriklausantis nuo laiko bei situacijos, ir 
juo remiantis moteriai apskritai draudžiama mokyti Bažnyčioje. Kiti - kad jį reikia aiškinti 
klaidingo mokslo, su kuriuo Timotiejus turėjo kovoti Efezo bendruomenėje, kontekste. At- 
kreipiamas dėmesys į tai, kad Paulius ragina senoles mokyti jaunesniąsias (Tit 2,3-4), kad 
moterys melsdavosi ir pranašaudavo bažnyčioje (I Kor 11, 5); taip pat į tai, kad klaidžiamoks- 
liams labiau pasiduodavo moterys (2 Tim 3, 6-8), kurios ir kitiems darė įtaką (I Tim 5,13-15); 
taip pat, kad vksm. authented — vadovauti (NT pavartotas tik čia) - turi neigiamų diktato, 
dominavimo ir valdžios uzurpavimo konotacijų, o kituose Pauliaus laiškuose valdžia apibū- 
dinama neutralia exousia sąvoka (pvz., Rom 9,21; 13,3; 2 Kor 13,10; 2 Tes 3,9). Kitaip tariant, 
Paulius užkerta kelią moterų, skleidžiančių klaidingą mokslą, dominavimui bendruomenėje. 
Daugiau apie moterų vaidmenį ir tarnystę Bažnyčioje žr. Rom 16,1ir16, 3 paaišk.; taip pat 
Kor1l,5ir1 Kor 14,34 paaišk. 

paskui Ieva. "Ir apgautas buvo ne Adomas, o moteris buvo 
apgauta ir nusižengė. "Tačiau ji bus išgelbėta, gimdydama 
vaikus, jei išlaikys tikėjimą, meilę ir šventumą su santūrumu, 


Tai patikimas žodis". 

Jei kas siekia vyskupystės, trokšta gero darbo. O vys- 
kupas turi būti be priekaišto': vienos žmonos vyras, blaivus", 
santūrus, tvarkingas“, svetingas, gabus mokyti", *ne girtuoklis, 
ne mušeika, bet švelnus, taikingas, negodus, "gerai prižiūrin- 
tis savo namus, visuomet oriai mokantis vaikus paklusnumo" 
"(nes jei kas nežino, kaip prižiūrėti savo namus, tai kaipgi 
jis pasirūpins Dievo Bažnyčia?), "ne naujatikis, nes toks gali 
pasipūsti' ir sulaukti to paties teismo kaip ir velnias. "Be to, 
būtina, kad pašaliečiai gerai apie jį liudytų, kad neužsitrauk- 
tų patyčių ir nepakliūtų į velnio pinkles. 

ŠTaip pat diakonai turi būti orūs, ne dviveidžiai, nelinkę 
daug gerti vyno, nesiekiantys gėdingai pasipelnyti, "laikantys 


3,1 Tai patikimas žodis: nors atsikartojančią frazę pistos ho logos galima būtų priskirti ir to- 
liau einančiai minčiai, vadovaudamiesi Nestle-Aland graikiško teksto redakcinės kolegijos 
sprendimu bei Bruce M. Metzgerio kritiniu teksto aparatu, laikomės nuomonės, kad posa- 
kis užbaigia soteriologinę 2,15 mintį, o ne pradeda toliau dėstomą ekleziologinį diskursą. 

3,2 turi būti be priekaišto: tas pats reikalavimas, apibūdinamas anepilėmptos - nepriekaištin- 
gumo epitetu, adresuojamas ir našlėms (5,7). 

3,2 blaivus: pirmoji bdv. nėphalios reikšmė yra be vyno priemaišų, tad dalis Biblijos vertėjų šią 
charakteristiką suvokia kaip apibūdinančią susilaikymą nuo vyno arba saikingą jo varto- 
jimą. Tačiau žodis dažnai vartojamas ir perkeltine prasme, t. y. blaivus, blaiviai mąstantis, 
saikingas. Kadangi 3,3 jau tiesiogiai įvardija mė paroinos - ne girtuoklis, labiau tikėtina, kad 

čia turimas omenyje apskritai blaivus požiūris į gyvenimą. 

3,2 tvarkingas: bdv. kosmios reiškia tvarkingas, mėgstantis tvarką, bet ir nuosaikus, santūrus 
(kaip 2, 9b), garbingas. 

3,2 gabus mokyti: bdv. didaktikos nusako tiek gebėjimą mokyti, tiek ir polinkį, norą mokytis 
turintį žmogų. Akivaizdu, kad pastaroji charakteristika suponuoja pirmąją - geras moky- 
tojas sykiu yra ir geras mokinys. 

3,4 oriai mokantis vaikus paklusnumo: mintis susideda iš dviejų dėmenų: (1) tekna echonta 

en hupotagėi - pažod. turintis vaikus paklusnume; (2) meta pasės semnotėtos - pažod. su visu 

orumu arba su visu garbingumu. Nors pastarieji žodžiai gali apibūdinti vaikus, tačiau labiau 

tikėtina, kad jie taikomi jų tėvams - pastarieji turėtų mokyti savo vaikus paklusnumo juos 
gerbdami (plg. Ef 6,4; Kol, 3,21), o ne mušdami (plg. 3,3). Todėl posakis meta pasės semnotėtos 
verčiamas visuomet oriai. Kai kurie biblistai šią frazę apskritai priskiria sąrašui, kuris apibū- 
dina vyskupo elgesį - visame kame orus. Šis požiūris irgi yra pagrįstas, nes bendrašaknis bdv. 
semnos - orus, garbingas -toliau taikomas diakonams (3, 8), jų žmonoms (arba diakonėms) 

(3,11) ir senoliams (Tit 2,2), taip pat sakoma, kad visų tikinčiųjų gyvenimas turi pasižymėti 

orumu (semnotės) (2,2). . 

3,6 pasipūsti: vksm. tuphotheis - pažod. būti apimtam dūmų, miglos — gali reikšti ir apsiblausti: 
tapti kvailiu, išprotėti. 

tikėjimo slėpinį tyroje sąžinėje. "Ir jie pirma turi būti išmė- 
ginti, tuomet, jei bus be priekaišto, tegu diakonauja. "Mo- 
terys' taip pat turi būti orios, ne šmeižikės, blaivios, visur 
patikimos. "Diakonai tebūna vienos moters vyrai, gerai pri- 
žiūrintys savo vaikus ir namus. "Juk gerai tarnavę pelnys sau 
gerą vardą! ir didžią tikėjimo drąsą Kristuje Jėzuje. 

"Tai rašau tau, vildamasis greitai pas tave atvykti, 5o jeigu 
užtrukčiau, žinosi, kaip reikia elgtis Dievo namuose, kurie 
yra gyvojo Dievo Bažnyčia, tiesos stulpas ir atrama. “Didelis 
yra visų pripažįstamas" dievėgarbos slėpinys: 

Jis buvo apreikštas kūne, 
išteisintas Dvasia, 
regėtas angelų, 
paskelbtas tautoms, 
įtikėtas pasaulyje, 
paimtas į šlovę. 


Dvasia aiškiai sako; vėlesniais laikais kai kurie žmonės 
atsitrauks nuo tikėjimo ir grešis į klaidinančias dvasias 
bei demonų mokslus, "kuriuos skelbia veidmainiai mela- 
giai, savo sąžinėje turintys išdegintą įspaudą". Jie draudžia 
tuoktis ir valgyti maistą, Dievo sukurtą tam, kad tikintieji 
ir pažinusieji tiesą valgytų jį dėkodami. *Juk kiekvienas Die- 
vo kūrinys yra geras ir niekas neatmestina, jei priimama su 
padėka, ?*nes tai pašventinama Dievo žodžiu ir malda. 
“Tatai aiškindamas broliams, būsi geras Kristaus Jėzaus 
tarnas, penimas tikėjimo ir gero mokslo, kuriuo pasekei, žo- 
džiais. 70 nešvarių ir bobiškų pasakų venk. Verčiau lavinkis 


3,11 Moterys: dktv. gunė gali reikšti tiek moterį, tiek žmoną. Vienu atveju būtų kalbama apie 
diakonų žmonas, kitu - apie moteris diakones. Turint omenyje, kad ankstyvojoje Bažny- 
čioje diakonaudavo ne tik vyrai, bet ir moterys (žr. Rom 16,1 paaišk.), pagrįsta manyti, kad 
Paulius pirma apibūdina diakonaujančius vyrus, po to moteris, 012 eil. vėl vyrus. 

3,13 vardą: pažod. padėtį, laipsnį. Turima omenyje pasitikėjimo verta padėtis bendruomenėje. 
3,16 visų pripažįstamas: toliau užrašytos šešios kristologinės tezės galėjo būti krikščionims 
gerai žinomas ir bendruomenėse paplitęs išpažinimas ar himnas, lakoniškai atskleidžian- 
is Evangelijos esmę. 

4,2 sąžinėje turintys išdegintą įspaudą: vksm. kaustėriazo vartotas apibūdinti vergų, karo 
belaisvių ir nusikaltėlių ženklinimui, išdeginant ant kūno vienokią ar kitokią žymę. Meta- 
foriški Pauliaus vaizdiniai atskleidžia ryškų kontrastą: tikintieji yra paženklinti Šv. Dvasios 
antspaudų, žyminčiu, kad jie priklauso Dievui (Ef 1,13; 4,30), o įdagas veidmainių sąžinėje 
iudija priklausomybę kitam šeimininkui. 

dievogarbą. *Kūno lavinimas mažai kam naudingas, o die- 
vėgarba viskam yra naudinga - ji turi dabartinio ir būsimo 
gyvenimo pažadą. ?Patikimas ir visiško pritarimo vertas 
žodis“ - "darbuojamės ir kovojame štai dėl ko: mes pasitiki- 
me gyvuoju Dievu, kuris yra visų žmonių, o ypač tikinčiųjų, 
Gelbėtojas. 

"Taip ragink ir mokyk! "Tegu niekas neniekina tavęs to- 
dėl, kadesi jaunas, O tu tikintiesiems rodyk pavyzdį žodžiu, 
elgesiu, meile, tikėjimu, skaistumu. "Kol atvyksiu, atsidėk 
skaitymui", raginimui, mokymui. "Neapleisk tavyje esančios 
dovanos, kuri tau buvo duota per pranašystę, vyresniesiems 
dedant rankas. PRūpinkis šiais dalykais, gilinkis į juos“, 
idant tavo pažanga visiems būtų akivaizdi. "Būk atidus sau 
bei mokslui ir lik atkaklus". Taip elgdamasis išgelbėsi save 
ir savo klausytojus. 


Senesnio žmogaus nebark, bet įtikinėk kaip tėvą, jau- 
nesniuosius - kaip brolius, "senesnes moteris - kaip 
motinas, jaunesnes - kaip seseris, visiškai skaisčiai. 

*Gerbk našles, tikras našles. *jei kuri našlė turi vaikų ar 
anūkų, jie pirma tesimoko savo šeimoje dievogarbos ir dera- 
mai atsilyginti gimdytojams, nes tai priimtina Dievo akyse. 
Tikra našlė, ir pasilikusi viena, viliasi Dievu ir dieną naktį 
atsideda maldai bei prašymams, "o skęstanti malonumuose - 
gyva palaidota. /Perduok tai, idant būtų be priekaišto. *jei 
kas nesirūpina savaisiais, ypač namiškiais, tas yra išsigynęs 
tikėjimo ir menkesnis už netikintįjį. 

*I sąrašą tebūna įtraukta tik tokia našlė, kuriai ne mažiau 
kaip šešiasdešimt metų, vieno vyro žmona, "žinoma dėl savo 
gerų darbų, jei užaugino vaikus, buvo svetinga, plovė kojas 
šventiesiems, aprūpindavo vargstančius, darė visokius gerus 


4,9 Patikimas ir visiško pritarimo vertas žodis: posakis identiškas 1,15, tačiau, kaip ir 3,1 neaišku, 
arjis reziumuoja prieš tai einančią mintį, ar tai naujo sakinio įžanga. Nestle-Aland graikiško 
teksto redakcinės kolegijos nuomone, labiau tikėtina pastaroji prielaida. 

4,13 skaitymui: dktv. anagnėsis vartotas viešam skaitymui (pvz., Toros ir pranašų) sinagogoje 
apibūdinti; tad greičiausiai ir čia turimas omenyje Rašto skaitymas bendruomenės susirinkime. 
4,15 gilinkis į juos: pažod. būk juose. 

4,16 lik atkaklus: pažod. pasilik juose. 

darbus. "Jaunesnių našlių neįtrauk. Būdamos gašlios, jos 

tolsta nuo Kristaus, trokšta ištekėti ir yra vertos pasmerki- 
mo, nes atmetė ankstesnį tikėjimą". "Be to, besibastydamos 

iš namų į namus, jos įgunda dykinėti, ir ne tik dykinėti, bet 

liežuvauti, kišti nosį ne į savo reikalus ir plepėti, kas nedera. 
"Todėl noriu, kad jaunesnės ištekėtų, gimdytų vaikus, šei- 
mininkautų ir neduotų priešininkui dingsties priekaištauti, 
5juk kai kurios jau nuklydo paskui šėtoną. "Jei kuri tikinčioji 

globoja našles, teaprūpina jas ir neapsunkina bendruomenės, 
kad ši galėtų pasirūpinti tikromis našlėmis. 

"Gerai vadovaujantys vyresnieji" tebūna laikomi vertais dvi- 
gubos pagarbos, ypač tie, kurie darbuojasi žodžiu ir mokymu. 
"Juk Raštas sako': kuliančiam jaučiui nedėk antsnukio ir: darbininkas 
vertas savo atlygio. "Kaltinimo prieš vyresnįjį nepriimk, nebent 
jį patvirtintų du ar trys liudytojai. Tuos, kurie nuodėmiau- 
ja, taisyk visų akivaizdoje, kad ir kiti bijotų. 

"Dievo ir Kristaus Jėzaus bei išrinktųjų angelų akivaizdoje 
įsakau, kad laikytumeisi šių nurodymų atidėdamas išanks- 
tinę nuomonę, nieko nedarydamas iš šališkumo. 

"Neskubėk uždėti rankų“ ir netapk svetimų nuodėmių 
bendrininku. Saugok save tyrą. 

SGerk ne vien vandenį, bet ir truputį vyno - dėl savo skran- 
džio ir dažnų negalavimų. 


5,12 atmetė ankstesnį tikėjimą: frazė tėn prėtėn pistin ėthetėsan biblistų traktuojama skirtingai. 
Vieni laikosi nuomonės, kad dktv. pistis čia reiškia ne tikėjimą, bet pasižadėjimą, įžadą. Tuomet 
svarstoma, koks sulaužytas našlių įžadas turimas omenyje: (I) ištikimybės pasižadėjimas 
velioniui vyrui; (2) skaistybės įžadas po vyro mirties; (3) kai kas mano, kad našlės, kurios 
norėdavo gauti materialią bendruomenės paramą, privalėdavo duoti skaistybės įžadą. 
Mūsų nuomone, labiausiai tikėtina, kad čia turimas omenyje tiesiog tikėjimas į Kristų, kurį 
pametusios kai kurios našlės nuklydo paskui šėtoną (5,15). 

5,17 vyresnieji: dktv. presbutėros - gali reikšti tiek senolį, kaip 5,1, tiek bendruomenei vadovau- 
jantį vyresnįjį, seniūną. Plačiau apie ankstyvosios Bažnyčios tarnus ir hierarchiją žr. Fil1,1 paaišk. 
5,18 Raštas sako: cit. Įst 25,4 (plg 3 Kor 9,9) ir Lk 10,7. 

5,19 nebent jį patvirtintų du ar trys liudytojai: remiamasi Įst 19,15 (plg. 2 Kor 13,1). 
5,22 uždėti rankų: viešą paskyrimą vienai ar kitai tarnystei Bažnyčioje lydėdavo malda, kurios 
Metu apaštalai arba vyresnieji dėdavo rankas ant įšventinamojo / ordinuojamo asmens 
(4,14; Apd 6,1-6). Kai kurie teologai mano, kad čia Paulius pabrėžia vidinę, nematomą ran- 
kų uždėjimo pusę - tai yra realus dvasinio susilietimo, perdavimo vyksmas, todėl skubotas 
Tankų uždėjimas veikiau suteps patį šventintoją nei pašventins tarnystei tą, ant kurio rankos 
dedamos. Kitų nuomone, turima omenyje didelė atsakomybė, tenkanti Timotiejui: skirda- 
Mas kurį nors žmogų tarnystei jis išreiškia pasitikėjimą juo, o nesėkmės atveju (5,19-20) yra 
bent iš dalies už tai atsakingas ir taip tampa svetimų nuodėmių bendrininku. 

“Vienų žmonių nuodėmės yra akivaizdžios ir pirma jų ke- 
liauja į teismą, o kitų - atseka iš paskos. Taip pat ir geri dar- 
bai akivaizdūs, o jeigu ir ne, vis vien neimanoma jų nuslėpti, 


Vergai, esantys po jungu, telaiko savo šeimininkus ver- 
tais visos pagarbos, idant Dievo vardas ir mokymas nebū- 
tų šmeižiami. 7O turintieji tikinčius šeimininkus teneniekina 
jų užtai, kad jie yra broliai. Priešingai, tegu dar labiau jiems 
tarnauja, nes patarnavimą gauna tikintys ir mylimi žmonės, 

Taip mokyk ir ragink! Jei kas moko kitaip ir neseka svei- 
kais mūsų Viešpaties Jėzaus Kristaus pamokymais bei die- 
vėgarbos mokslu, “tas yra pasipūtęs, nors nieko neišmano, 
ir liguistai linkęs ginčytis bei kovoti žodžiais, iš kurių kyla 
pavydas, nesantaika, šmeižtas, blogi įtarimai 'ir kivirčai 
tarp žmonių, sugedusio proto ir netekusių tiesos, manančių, 
kad dievėgarba - tai būdas pasipelnyti. “Taip, dievėgarba yra 
didelis pelnas, kai pakanka to, ką turi. "Juk mes nieko neatsi- 
nešėme į pasaulį, tad nieko negalime ir išsinešti. *Turėdami 
kuo prasimaitinti ir apsigaubti', būkime patenkinti. 70 tie, 
kas nori praturtėti, papuola į pagundos pinkles ir daugybę 
kvailų bei žalingų geismų, kurie paskandina žmones prapul- 
tyje ir pražūtyje. "Visų blogybių šaknis yra meilė pinigams. 
Jų siekdami, kai kurie nuklydo nuo tikėjimo ir patys save 
dursto, sukeldami daug skausmo. 

"O tu, Dievo žmogau, šito venk! Puoselėk teisumą, die- 
vėgarbą, tikėjimą, meilę, ištvermę, romumą. 'ŽKovok šaunią 
tikėjimo kovą, įsigyk amžinąjį gyvenimą, kuriam buvai pa- 
šauktas ir kurį išpažinai gražiu išpažinimu" daugelio liudy- 
tojų akyse. "Dievo, viskam teikiančio gyvenimą, ir Kristaus 
Jėzaus, liudijusio gražiu išpažinimu" prie Poncijaus Piloto, 


6,8 kuo prasimaitinti irapsigaubti: žodžiai diatrophė - prasimaitinimas, pragyvenimo lėšos, mais- 
tas ir skepasma - apklotas, apsigobimas, apsirengimas, taip pat pastogė pavartoti tik kartą NT: 
panašu, kad Paulius turi omenyje ne tik maistą ir drabužius, bet apskritai pragyvenimui 
būtinas lėšas ir būstą. 

6,12 išpažinai gražiu išpažinimu: apie tokių hebraizmų vartoseną ir vertimą žr. 1 Tes 3, 9 paaišk. 
6,13 gražiu išpažinimu: kalė homologia - tas pats žodžių junginys kaip ir ankstesnėje eil. Neti- 
kėtai Timotiejaus išpažinimas palyginamas su Jėzaus žodžiais, pasakytais Piloto akivaizdoje 
(plg. Jn 18, 33-38). Atsižvelgiant į kontekstą, - Paulius ragina jaunąjį bendražygį išlaikyti 
tikėjimą iki pat Jėzaus pasirodymo (6.14), - panašu, kad čia turimi omenyje ne patys Jėzaus 
žodžiai, o tai, kad savo pašaukimui Jėzus buvo ištikimas iki pat mirties. 


1Timotiejui 


liepiu [tau]: "išsaugok įsakymą nesuteptą ir be priekaišto 
iki mūsų Viešpaties Jėzaus Kristaus pasirodymo. 5Jį tinkamu 
metu apreikš palaimintas ir vienintelis Valdovas, karalių 
Karalius ir viešpačių Viešpats, “kuris vienintelis yra nemir- 
tingas, gyvena neprieinamoje šviesoje; joks žmogus jo nėra 
matęs ir negali matyti. Jam garbė ir amžinoji galybė. Amen. 

"šio amžiaus turtuolius paragink“ nesididžiuoti ir viltis 
ne nepatikimu turtu, bet Dievu, kuris visko apsčiai duoda 
mūsų malonumui. "Tegu turtėja gerais darbais, būna dos- 
nūs ir noriai dalijasi su kitais; "taip jie sukaups lobį - tvirtą 
pamatą ateičiai, idant įgytų tikrą gyvenimą. 

“Timotiejau, saugok, kas tau patikėta, vengdamas nešva- 
rių tuščių plepalų ir tariamojo žinojimo prieštaravimų. ?Kai 
kurie jo skelbėjai pametė tikėjimą. 

Malonė su jumis! 


6,17 paragink: vksm. parangelo pirmoji reikšmė - įsakyti (1 Kor7,10), liepti (1,3; 6,13), tačiau 
semantinis šio žodžio reikšmių laukas apima ir kur kas nuosaikesnes konotacijas, kaip antai: 
perduoti (žinią), pranešti, rekomenduoti, raginti, drąsinti (4,11; 5,7; 1Tes 4,1). 


ANTRAS LAIŠKAS 
TIMOTIEJUI 


1 Paulius, Dievo valia Jėzaus Kristaus apaštalas dėl gyve- 

nimo Kristuje Jėzuje pažado" - "Timotiejui, mylimam 
vaikui: malonė, gailestingumas ir ramybė nuo Dievo Tėvo 
ir mūsų Viešpaties Jėzaus Kristaus. 

*Esu dėkingas Dievui, kuriam tarnauju kaip ir mano pro- 
tėviai su tyra sąžine, nuolat prisimindamas tave savo mal- 
dose, dieną ir naktį. “Prisimindamas tavo ašaras, trokštu 
tave išvysti, kad vėl būčiau kupinas džiaugsmo. *Atminty 
iškyla tavo neveidmainingas tikėjimas, kuris pirma gyveno 
tavo senelėje Loidėje ir tavo motinoje Eunikėje, esu tikras, 
gyvena ir tavyje. “Dėl tos priežasties ir primenu tau vėl už- 
degti Dievo dovaną, kuri yra tavyje mano ranku uždėjimu. 
"Juk Dievas mums davė ne bailumo' dvasią, bet galios, mei- 
lės ir savitvardos dvasią. *Todėl nesigėdyk mūsų Viešpaties 
Jėzaus liudijimo ir manęs, jo kalinio, bet drauge kentėk' dėl 
Evangelijos Dievo galia. ?Jis išgelbėjo mus ir pašaukė šventu 
pašaukimu ne dėl mūsų darbų, bet dėl savo tikslo ir malonės, 
duotos mums Kristuje Jėzuje prieš amžinuosius laikus, 'Yo da- 
bar parodytos per apreiškimą mūsų Gelbėtojo Kristaus Jėzaus, 
kuris sunaikino mirtį ir per Evangeliją nušvietė gyvenimą ir 


1,1dėl gyvenimo Kristuje Jėzuje pažado: priel. kat' čia gali žymėti (1) priežasties santykį - pagal 
pažadą, remiantis pažadu arba (2) tikslą - tam, kad pažadas būtų skelbiamas. Pastarasis aiški- 
nimas atrodo labiau tikėtinas; taip pat žr. Tit 1,1 paaišk. 

1,7 bailumo: bdv. deilia — bailumas, baikštumas, gėdinga drąsos stoka, bet ne baimė (phobos). 
1,8 drauge kentėk: vksm. sunkakopatheo - kentėti drauge su kitu asmeniu - NT pavartotas dU 
kartus ir tik šiame laiške (plg. 2,3). 

nemirtingumą. "Esu paskirtas jos pamokslininku, apaštalu 
ir mokytoju. "Dėl šios priežasties ir kenčiu, bet nesigėdiju, 
nes žinau, ką itikėjau, ir esu tikras, kad jis gali iki tos dienos 
išsaugoti, kas man patikėta". "Sveikų pamokymų pavyzdžiu 
laikyk tai, ką iš manęs išgirdai, su meile ir tikėjimu Jėzuje 
Kristuje. "Mumyse gyvenančia Šventąja Dvasia saugok, kas 
tau gero patikėta. 

ŠŽinai, kad nuo manęs nusigręžė visi, gyvenantys Azijoje", 
tarp jų ir Figelas bei Hermogenas. “Viešpats tebūna gailes- 
tingas Onesiforo namams, nes jis dažnai gaivino mano sielą 
ir nesigėdijo mano grandinių. "Atvykęs į Romą stropiai ma- 
nęs ieškojo ir surado. "Viešpats teduoda jam tą dieną atrasti 
Viešpaties gailestingumą. Tu geriau už kitus žinai, kiek daug 
jis tarnavo Efeze. 


Taigi tu, vaike mano, semkis stiprybės iš Kristaus Jėzaus 
malonės“. “Ir ką girdėjai iš manęs, liudijant daugeliui“, 
pavesk patikimiems žmonėms, kurie ir kitus sugebės pamoky- 
ti. 'Kentėk drauge su manimi kaip šaunus Kristaus Jėzaus 


1,12 kas man patikėta: dktv. parathėkė - indėlis, tai, kas patikėta (kam nors saugoti); todėl kai 
kurie vertėjai frazę supranta kaip tai, ką jam patikėjau. Vis dėlto panašiau, kad čia turimi 
omenyje Dievo dovanoti dvasiniai turtai, kuriuos reikia išsaugoti iki paskutinio teismo 
dienos; tai patvirtina ir analogiško posakio pakartojimas 1,14. 

1,15 nuo manęs nusigręžė visi, gyvenantys Azijoje: galime tik spėlioti, kodėl bendruomenės 
nusigręžė nuo apaštalo: ar dėljo įkalinimo, ar dėl mokytojų, kurie prieštaravo jo Evangeę- 
lijai, ar dėl šmeižto. Tačiau Timotiejui Paulius nurodo ištikimojo Onesiforo pavyzdį, tarsi 
ragindamas sekti juo, o ne dauguma (1,16-18). Apie Figelą ir Hermogeną, kurie, regis, turėjo 
didelį autoritetą Azijos bendruomenėms, NT daugiau žinių nepateikiama. Tekste Pauliaus 
irTeklės darbai, parašytame apytikriai I-II a. ir plačiai paplitusiame ankstyvojoje Bažnyčioje, 
Hermogenas ir Demas (4,10) įvardijami kaip veidmainingi Pauliaus bendražygiai, o Teklė 
atsiverčia klausydama Pauliaus pamokslų Onesiforo namuose. 

2,1semkis stiprybės iš Kristaus Jėzaus malonės: plg. Ef 6,10. 

2,2liudijant daugeliui: posakio dia pollėn marturon prasmę NT tyrėjai aiškina skirtingai. (1) 
Vieni mano, kad Paulius Evangeliją perdavė Timotiejui ne tik tiesiogiai, bet ir per kitus 
žmones. Tačiau iš Pauliaus laiškų bei Apaštalų darbų žinome, kad Timotiejus buvo vienas 
artimiausių Pauliaus bendražygių, ne tik daugybę kartų girdėjęs Evangeliją iš apaštalo lūpų, 
bet ir pats skelbęs ją draugę su Pauliumi (I Tes 1,1; 2 Tes 1,1). (2) Kiti mano, kad panašiai kaip 
1Tim 6,12 čia turimas omenyje konkretus įvykis - Timotiejaus paskyrimas Pauliaus bendra- 
žygiu (Apd 16,1-3). Tačiau tarnaudamas petys į petį su Pauliumi Timotiejus išgirdo iš jo kur 
kas daugiau nei tąsyk, kai buvo priskirtas prie apaštalo bendražygių. (3) Labiausiai tikėtina 
Posakio prasmė ta, kad Timotiejus turėjo daugybę progų įsitikinti, jog skelbiama apaštalo 
Evangelija yra tikra bei patikima. Timotiejus įvairiose vietovėse įvairiomis aplinkybėmis 
girdėjo daugybę žmonių viešai liudijant, kad Pauliaus skelbiama Evangelija atvėrė jiems 
Dievo malonę ir suteikė išgelbėjimą. 

karys“. "Joks kareivis nesivelia į buities reikalus, jei nori patikti 
pašaukusiajam jį į karo tarnybą. *Ir kas varžosi rungtynėse, 
negaus vainiko, jeigu nesivaržys pagal taisykles. "Sunkiai 
triūsusiam žemdirbiui priklauso pirmam gauti savo derliaus 
dalį./Apmąstyk, ką sakau, - Viešpats viską duos tau suvokti, 

šPrisimink Jėzų Kristų, Dovydo palikuonį, prikeltą iš mi- 
rusiųjų, kaip skelbia mano Evangelija, ?dėl kurios aš kenčiu, 
net esu įkalintas kaip piktadarys. Tačiau Dievo žodžio neį- 
kalinsi! "Todėl visa ištveriu dėl išrinktųjų, idant ir jie gau- 
tų išgelbėjimą, kuris yra Kristuje Jėzuje su amžinąja šlove, 
"Patikimas žodis: 

jei su juo mirėme, su juo ir gyvensime", 

"jei esame ištvermingi, su juo ir karaliausime, 

jeijo išsižadėsime, ir jis mūsų išsižadės, 

"jei esame neištikimi, jis lieka ištikimas, 

nes savęs išsižadėti negali. 

"Primink tai, įspėdamas Dievo akivaizdoje, kad nebūtų 
kovojama dėl žodžių. Iš to jokios naudos, tik žala klausyto- 
jams. "Stenkis pasirodyti Dievui patikimu, neturinčiu ko 
gėdytis darbininku, teisingai perteikiančiu tiesos žodį. 'O 
nešvarių tuščių plepalų venk", nes taip kalbantys vis toliau 
žengs į bedievystę "ir jų žodis plėsis tartum gangrena. Tokie 
yra Himenėjas ir Filetas. 5Jie pametė tiesą, teigdami, kad pri- 
sikėlimas jau įvykęs, ir griauna kai kurių tikėjimą. "Tačiau 
tvirtai laikosi Dievo padėtasis pamatas, pažymėtas įspaudu": 


2,3 šaunus Kristaus Jėzaus karys: 1 Tim 1,18 Paulius ragina Timotiejų kovoti šaunią kovą (kalėn 
strateian), o čia, plėtodamas tą pačią metaforą, jį vadina šauniu kariu (kalos stratiotės), iš- 
tveriančiu visus dvasinio karo sunkumus. 

2,11 jei su juo mirėme, su juo ir gyvensime: atsižvelgiant į tai, kad Paulius yra įkalintas ir laukia 
teismo sprendimo (4, 16-18), tezė gali apimti ne tik dvasinę mirtį ir prisikėlimą (Rom 6,4-5), 
bet ir fizinę Kristaus kankinio mirtį (Fil 1, 20-21; 2,17). 

2,16 nešvarių tuščių plepalų venk: kaip ir 1 Tim, Paulius ragina Timotiejų neįsivelti į tuščius ginčus 
ir vengti klaidingas doktrinas skelbiančių mokytojų, plg. 1 Tim 6,20-21; taip pat 2,14.23-26. 
2,19 pažymėtas įspaudu: pirmoji įspaudo dalis yra citata iš Sk 16,5, o antrosios ST nėra, nors 
mintis, kad Dievo žmonės turi palikti blogį bei neteisybę, skamba ne vienoje ST vietoje (pvz.. 
Ps 34,14; Pat 3.7; Iz 52, TI). Greičiausiai antroji įspaudo dalis apibendrina pirmosios ištraukos 
kontekstą ir čia turimas omenyje Koracho sukilimas prieš Mozę (Sk 16 sk.). Žinodamas apie 
maištininkams artėjantį Dievo teismą, Mozė įspėja žmones pasitraukti nuo piktadarių pa- 
lapinių ir neliesti nieko, kas jiems priklauso (Sk 16,25). Akivaizdu, kad Paulius pasakojimą 
apie Koracho irjo beūdrų sukilimą prieš Mozę pastoraciškai taiko ką tik paminėtiems Efezo 
bendruomenės klaidintojams Himenėjui bei Filetui, atmetusiems sveiką apaštalo mokslą. Šią 
Pauliaus įžvalgą ir iš jos išplaukiančius įspėjimus galėtume laikyti pagrindiniu laiško motyvu. 

Viešpats pažįsta savuosius ir Tepasitraukia nuo neteisybės kiekvienas, 
išpažįstantis Viešpaties vardą. 

“Dideliuose namuose yra ne tik auksinių ir sidabrinių in- 
dų, bet ir medinių bei molinių; vieni garbingos paskirties, 
kiti negarbingos. "Tad jei kas apsivalys nuo minėtų dalykų", 
bus garbingos paskirties indas, pašventintas, naudingas 
Šeimininkui, pasirengęs kiekvienam geram darbui. ŽVenk 
jaunatviškų geismų, puoselėk teisumą, tikėjimą, meilę ir 
ramybę kartu su tais, kurie iš tyros širdies šaukiasi Vieš- 
paties. “Kvailų ir beprasmių ginčų venk! Tu žinai, kad jie 
sukelia vaidus. “Viešpaties tarnui nedera vaidytis. Jis turi 
būti visiems švelnus, gebėti mokyti, pakęsti blogį, Šro- 
miai auklėti prieštaraujančius. Galbūt Dievas duos jiems 
atsiversti, kad pažintų tiesą, “ir jie atsitokėję ištrūks iš 
velnio pinklių, kuriose jis laikė juos kaip belaisvius, pa- 
vergtus savo valiai. 


Štai ką suprask: paskutinėmis dienomis ateis sunkūs 

laikai. Žmonės bus savimeiliai, godūs pinigų, pagyrū- 
nai, pasipūtėliai, piktžodžiautojai, neklusnūs gimdytojams, 
nedėkingi, nešventi, *beširdžiai, nesutaikomi, šmeižikai", 
nesivaldantys, žiaurūs, nemylintys gėrio, 'išdavikai, pašė- 
lę, pasipūtę, labiau mėgstantys malonumus nei mylintys 
Dievą, *saugantys dievėgarbos pavidalą, bet neigiantys jos 
galią. Tokių venk! “Tarp jų yra įsėlinantys į namus ir paver- 
giantys moterėles, kupinas nuodėmių ir genamas įvairiausių 
geismų, "vis besimokančias, bet negebančias pasiekti tiesos 
pažinimo. *Kaip Janas ir Jambras priešinosi Mozei“, taip ir 
šie sugedusio proto ir netikusio tikėjimo žmonės priešinasi 


2,21apsivalys nuo minėtų dalykų: nors sintaksės požiūriu parodomasis įvardis toutėn - šių, 
šitų - galėtų būti nuoroda į anksčiau minėtus negarbingos paskirties indus, t. y. klaidžia- 
Mokslių skleidėjus, labiau tikėtina, kad turimas omenyje jų mokslas - tušti plepalai, griau- 
Nhantys tikėjimą (2,16-18); vksm. ekkathairė - išvalyti, apvalyti, NT pavartotas tik čia ir] Kor 5,7, 
turi atliktinio veiksmo reikšmę, kitaip nei priešdėlio ek neturintis vksm. kathairė (2 Kor 7,1). 
3,3 šmeižikai: pastebėtina, kad bdv. diabolos - šmeižiantis, neteisingai kaltinantis, liežuvaujantis 
Sudaiktavardėjo ir pradėtas taikyti velniui įvardyti. 

3,8 Janas ir Jambras priešinosi Mozei: turimi omenyje Egipto žyniai, pakartoję pirmuosius 
tris Mozės padarytus stebuklus (Iš 7, 11.22; 8,7). Nors Išėjimo knygoje neminimi jų vardai, 
žodinėje judėjų tradicijoje jie randami ne kartą. Paminėtinas Palestinos Targumas (Iš 7,T1f), 
taip pat Kumrano rankraščių 17 tomas (CD-A 5,17-19). 

tiesai. "Bet toli jie nepažengs - jų beprotystė visiems taps 
akivaizdi, kaip buvo ir su anais kerėtojais'. 

"Tačiau tu visada sekei mano mokslu, gyvenimu ir tikslais, 
tikėjimu ir kantrumu, meile ir ištvermingumu, "persekioji- 
mais ir kentėjimais, kurie mane ištiko Antiochijoje, Ikonijuje 
ir Listroje. Kokius persekiojimus aš iškentėjau! Bet Viešpats 
iš visų mane ištraukė. "Ir visi, kurie trokšta garbindami Die- 
vą gyventi Kristuje Jėzuje, bus persekiojami. "Pikti žmonės 
ir kerėtojai" eis vis blogyn, klaidindami ir klysdami. "O tu 
laikykis to, ko išmokai ir kuo tvirtai tiki. Juk žinai, kas tave 
mokė, "ir nuo vaikystės pažįsti Šventuosius Raštus, galinčius 
suteikti tau išminties, kad būtum išgelbėtas per tikėjimą 
į Kristų Jėzų. “Visas Raštas yra Dievo įkvėptas ir naudingas 
mokyti, paneigti", taisyti, auklėti teisumui, "idant Dievo 
žmogus būtų tinkamai išugdytas ir pasirengęs kiekvienam 
geram darbui. 


Dievo ir Kristaus, kuris teis gyvuosius ir mirusiuosius, 
akivaizdoje jo pasirodymu bei jo karalyste saikdinu tave: 
*skelbk žodį, būk atkaklus geru ir blogu metu, taisyk, drausk, 
ragink, labai kantriai mokydamas. *Nes ateis metas, kai 
jie nebepakęs sveiko mokslo, bet, pasidavę savo įgeidžiams, 
prisikvies minią mokytojų, glostančių ausis. “Tiesos jie ne- 
benorės girdėti, bet atgręš ausis į pasakas. ?Bet tu lik blaivus, 
ištverk sunkumus, dirbk evangelisto darbą, atlik savo tarnystę. 
“Oašjau esu nuliejamas kaip vyno auka" - atėjo metas išeiti. 
'Šauniai koviausi, nubėgau visą taką, išsaugojau tikėjimą. 
*0 dabar manęs laukia teisumo vainikas, kurį man tą dieną 


3,9 kaip buvo ir su anais kerėtojais: vėl turimi omenyje Janas ir Jambras, nebesugebėję pada- 
ryti tokių pačių stebuklų kaip Mozė (Iš 8,18), be to, ir patys nukentėję nuo vočių, ištikusių 
egiptiečius (Iš 9, 11). 

3,13 kerėtojai: dkt. goės — burtininkas, kerėtojas, magas, vartojamas ir sukčiaus, apgaviko pras- 
me, parodo, kad čia Paulius toliau plėtoja pasiteiktą Egipto žynių konfrontacijos su Moze 
analogiją (3, 6-9). 

3,16 paneigti: žodžių junginiai pros elegmon, pažod. papeikimui, kritikai, paneigimui, ir pros 
epanorthėsin - taisymui, įterpti tarp pros didaskalian - mokymui ir pros paideian - auklėjimui, 
pabrėžia dvejopą Šventojo Rašto paskirtį: apreikšti ir mokyti, kas teisinga, bet taip pat 
parodyti ir paneigti, kas klaidinga. 

4,6 nuliejamas kaip vyno auka: Paulius nujaučia artėjančią mirtį ir yra pasiruošęs ją pasitikti 
oriai, kaip Kristaus kankinys, savo kraujo praliejimą prilygindamas liejamosioms atnašoms 
šventykloje, žr. Fil 2,17 paaišk. 

uždės Viešpats, teisingasis Teisėjas; ir ne tik man, bet visiems, 
kurie su meile laukia jo pasirodant. 

"Pasistenk greičiau pas mane atvykti, "nes Demas, pami- 
lęs dabartinį amžių, paliko mane ir iškeliavo į Tesaloniką, 
Krescentas - į Calatiją, Titas - į Dalmatiją. "Vienas Lukas tėra 
su manimi. Pasiimk su savimi Morkų, jis man labai padeda 
tarnystėje. "Tichiką pasiunčiau į Efezą. "Atvykdamas atnešk 
apsiaustą, kurį palikau Troadėje pas Karpą, ir knygas, ypač 
pergamentus. "Kalvis Aleksandras padarė man daug bloga, 
Viešpats atlygins jam pagal jo darbus. *Ir tu jo saugokis - jis 
be galo priešinosi mūsų žodžiams. “Kai pirmą kartą gyniausi 
teisme, man niekas nepadėjo - visi mane paliko'. Tenebūna 
jiems tai įskaityta! "Bet Viešpats buvo su manimi ir suteikė 
man stiprybės, idant per mane žinia būtų iki galo paskelbta 
ir visos tautos ją išgirstų. Aš buvau ištrauktas iš liūto nasrų. 
"Viešpats ištrauks mane iš visų nelaimių ir išgelbės savo dan- 
gaus aukštybių karalystei". Jam šlovė per amžių amžius. Amen. 

"Pasveikink Priską ir Akvilą, taip pat Onesiforo namiškius. 
“Erastas pasiliko Korinte, o Trofimą dėl ligos palikau Milete. 
"Pasistenk atvykti iki žiemos. Tave sveikina Eubulas, Puden- 
tas, Linas, Klaudija ir visi broliai. ŽViešpats su tavo dvasia! 
Malonė su jumis! 


4,16 visi mane paliko: galutinį išmėginimą Paulius pasitinka vienas, kaip irJėzus, paliktas net 
tų, kurie buvo arčiausiai. Ši asmeninė apaštalo patirtis tik dar labiau išaukština Viešpaties 
ištikimybę (2,13; 4,17) ir visiems kenčiantiems bei vienišiems Viešpaties tarnams primena 
Jozuei duotą Dievo pažadą: „Aš nepaliksiu ir neapleisiu tavęs" (J0z1,5; Hbr 13,5). 

4,18 dangaus aukštybių karalystei: žr. Ef1,3 paaišk. 


LAIŠKAS TITUI 


1 Paulius, Dievo vergas, Jėzaus Kristaus apaštalas dėl 

Dievo išrinktųjų tikėjimo, tiesos pažinimo", vedančio į 
dievėgarbą, "ir amžinojo gyvenimo vilties - jį nemeluojantis 
Dievas pažadėjo prieš amžinuosius laikus, žo tinkamu me- 
tu apreiškė savo žodį, man patikėtą skelbti mūsų Gelbėtojo 
Dievo paliepimu, - *Titui, tikram savo vaikui bendrame ti- 
kėjime: malonė ir ramybė nuo Dievo Tėvo ir mūsų Gelbėtojo 
Kristaus Jėzaus! 

"Kretoje tave palikau tam, kad sutvarkytum, kas dar neuž- 
baigta, ir paskirtum vyresniuosius", kaip esu nurodęs: 'jei kas 
yra be priekaišto, vienos žmonos vyras, turintis tikinčius vai- 
kus, kurie nekaltinami palaidumu ar neklusnumu.. "Juk vys- 
kupas, kaip Dievo namų prievaizdas, turi būti be priekaišto": 


1,1 dėl Dievo išrinktųjų tikėjimo, tiesos pažinimo: egzegetai svarsto šioje frazėje esančio priel. 
kata paskirtį. Prielinksnis gali žymėti priežasties santykį, apaštalystės pagrindą, kurį suda- 
ro Dievo išrinktųjų tikėjimas, tiesos pažinimas ir amžinojo gyvenimo viltis. Tačiau jis gali 
žymėti ir pašaukimo paskirtį, tikslą - apaštalo tarnystė skirta tam, kad žmonės patikėtų, 
pasiektų tiesos pažinimą (plg. 1 Tim 2,4) ir kliautysi amžinojo gyvenimo viltimi (3,2). Liet. 
priel. dėl apima abi reikšmes. 

1,5 paskirtum vyresniuosius: bendruomenės vyresniųjų (presbuteroi) paskyrimas buvo neatsie- 
Jama Pauliaus misijų strategijos dalis (Apd 14,23). Pastebėtina, kad laiško įžangoje sinoni- 
miškai vartojami dktv. presbuteros (1,5) ir episkopos (1,7) bendruomenių vadovams apibūdinti. 
Tai, kad apaštalų laikais šiais žodžiais nebuvo įvardijamos dvi skirtingos tarnystės, galime 
spręsti ir iš Luko pasakojimo (Apd 20,17.28). 

1,7 turi būti be priekaišto: toliau pateikiamas bendruomenės vadovo savybių sąrašas labai 
panašus į tą, kurį randame I Tim 3,2-7. Vis dėlto esama ir skirtumų: aname sąraše, pvz., 
nerasime, kad vyskupas turi būti ne savavaliautojas, neūmus (1,7), geranoris, teisingas, 
šventas, susitvardantis (1, 8), o čia nėra pasakyta, kad jis privalo būti tvarkingas (1 Tim 3,2), 
taikingas (I Tim 3,3), ne naujatikis (I Tim 3,6) ir toks, kad pašaliečiai gerai apie jį liudytų 
(1 Tim 3,7). Tad galime daryti pagrįstą išvadą, jog vardydamas doro ganytojo (taip pat dia- 
kono ir, toliau, kitų bendruomenės grupių) savybes, Paulius pateikia gaires, o ne baigtinius 
ir nekintančius etinius sąrašus. 

ne savavaliautojas, neūmus, ne girtuoklis, ne mušeika, ne- 
siekiantis gėdingai pasipelnyti, *bet svetingas, geranoris, 
santūrus, teisingas, šventas, susivaldantis, "besilaikantis 
patikimo žodžio, kaip buvo pamokytas, idant sveiku mokslu 
galėtų ir paraginti, ir pataisyti prieštarautojus. 

"Mat yra daug neklusnių, tuščiakalbių apgavikų, ypač iš 
apipjaustytųjų, "kuriuos reikia užčiaupti, nes jie griauna 
ištisus namus, dėl gėdingo pelno mokydami, kas nedera. 
"Vienas iš jų tarpo, jų pačių pranašas“, sakė: „Kretiečiai visad 
meluoja, žvėrys pikti ir tingūs ėdrūnai.“ "Teisingas liudi- 
jimas! Dėl šios priežasties griežtai juos taisyk, idant tikėtų 
sveikai, "neklausydami žydų pasakų ir nuo tiesos nusigręžu- 
sių žmonių įsakymų. "Tyriems viskas tyra, o susitepusiems 
ir netikintiems nieko nėra tyro, nes sutepti ir jų protas, ir 
sąžinė. “Jie skelbiasi pažįstą Dievą, bet darbais jo išsigina. 
Jie bjaurūs, neklusnūs, netikę jokiam geram darbui. 


O tu kalbėk tai, kas atitinka sveiką mokslą". "Senyvi 

vyrai tebūna blaivūs, orūs, santūrūs, sveiko tikėjimo, 
meilės ir ištvermės. “Taip pat senyvos moterys tegu elgiasi 
kaip dera šventoms: tegu susilaiko nuo šmeižto, nevergau- 
ja vynui be saiko gerdamos ir moko, kas gera. “Tegu ragina 
jaunesniąsias mylėti savo vyrus ir vaikus, būti santūrias, 
skaisčias, darbščias šeimininkes, geras, klusnias savo vyrams, 
idant Dievo žodis nebūtų šmeižiamas. "Taip pat ir jaunuolius 
ragink būti santūrius "visur. Pats būk gerų darbų pavyzdys, 
mokyk sąžiningai ir oriai, *kalbėk sveikai ir nepriekaištingai, 


1,12jų pačių pranašas: iš toliau pateiktos citatos sužinome, kad Paulius turi mintyje iš Kretos 
kilusį mąstytoją, poetą Epimenidą (VI a. pr. Kr.). Epimenidas laikytas aiškiaregiu ir prana- 
šu, gydytoju ir kunigu. Cituojama eilutė, užrašyta hegzametru, randama Kalimacho (Ill a. 
pr. Kr.) Himne Dzeusui (eil. 8 cituoja tris pirmus žodžius - kretiečiai visad meluoja), tačiau jos 
autoriumi laikomas Epimenidas. Ar gali Paulius pagonių aiškeregį poetą vadinti pranašu? 
Vieni NT tyrėjai mano, kad jis tiesiog perduoda pačių graikų požiūrį - jiems jis buvo pranašas. 
Okiti - kad Paulius pripažįsta, kad ir ne Izraelio pranašų lūpomis galėjo būti skelbiamos 
Dievo įkvėptos tiesos: „Išmintingųjų žodžiai yra lyg akstinai, jų pamokymai lyg tvirtai įkal- 
tos vinys. Jie duoti vieno Ganytojo“ (Mok 12, 11). 

2,1 kas atitinka sveiką mokslą: toliau pateikiamas sveiko mokslo turinys daugiausia susideda 
išdorovinių gairių (2,1-10), kurios lakoniškai apibendrinamos soteriologinėmis maksimomis 
(2,11-14; 3, 4-7). Akivaizdu, kad Paulius siekia atskleisti nedorų (1,10-1116) mokytojų, kurie 
Kretoje skleidė klaidinantį ir bendruomenes skaldžiusį mokymą, motyvus. Užčiaupti šiuos 
tuščiakalbius apgavikus (1,10) buvo vienas pagrindinių uždavinių, iškeltų Titui. 

idant priešininkas liktų sugėdintas, neturėdamas apie mus 
pasakyti nieko blogo. ?Mokyk, kad vergai visur klausytų savo 
šeimininkų, būtų jiems paslaugūs, neatsikalbinėtų, '"neva- 
giliautų, bet pasirodytų verti visiško pasitikėjimo. Taip jie 
visu kuo puoš mūsų Gelbėtojo Dievo mokslą. 

"Juk gelbstinti Dievo malonė pasirodė visiems žmonėms, 
"mokydama mus, kad, išsižadėję bedievystės ir pasaulio geis- 
mų, santūriai, teisingai, garbindami Dievą gyventume šiame 
amžiuje, "laukdami palaimingos vilties ir didžiojo Dievo bei 
mūsų Gelbėtojo Jėzaus Kristaus šlovės pasirodymo. “Jis atidavė 
save už mus, idant atpirktų mus iš visų neteisybių ir sau apva- 
lytų ypatingą tautą", uolią geriems darbams. "Taip kalbėk, įsak- 
miai ragindamas ir taisydamas. Niekam neleisk tavęs niekinti, 


Primink jiems, kad būtų nuolankūs valdovams ir val- 

džioms, klausytų jų, būtų pasirengę kiekvienam geram 
darbui, "nieko nešmeižtų, būtų taikingi, švelnūs, su visais 
žmonėmis visuomet elgtųsi romiai. 

“Juk ir mes kitados buvome neprotingi, neklusnūs, pakly- 
dę, vergavome įvairiausiems geismams ir malonumams, 
gyvenome kupini blogio ir pavydo, nekęsdami ir vienas kito 
nekenčiami. “Tačiau, kai pasirodė mūsų Gelbėtojo Dievo 
gerumas ir meilė žmonėms, ?jis išgelbėjo mus ne dėl mūsų 
padarytų teisumo darbų, bet iš savo gailestingumo - atgim- 
dančiu ir atnaujinančiu Šventosios Dvasios nuplovimu". “Jos 


2,14 ypatingą tautą: žodžių junginys Iaos periousios - ypatinga tauta, vartojamas LXX (Iš 19,5; 
Įst 7,6 ir kt.), kyla iš hbr. am segula - tauta kaip brangiausia, ypatinga nuosavybė ir apibūdina 
Dievo pasirinktą, išrinktąją tautą. Šis žodžių junginys NT pavartotas tik šioje vietoje. Tas pats 
apibūdinimas, tik perteiktas žodžiais laos eis peripoičsin - įsigytoji tauta, randamas ir1 Pet 2,9. 
3,5 atgimdančiu ir atnaujinančiu Šventosios Dvasios nuplovimu: 4 eil. atvėręs išgelbėjimo moty- 
vą - Dievo gerumą ir meilę žmonėms - čia Paulius paaiškina, kaip išgelbėjimas ateina. 
Teologai svarsto, koks yra šio posakio, kurį sudaro penki kilmininko (gr. genityvo) linksnio 
daiktavardžiai, akcentas; pažod. vertimas būtų toks: per nuplovimą atgimimo ir atnaujinimo 
Šventosios Dvasios. Tikėtina, kad Paulius pabrėžia, jog išgelbėjimas įmanomas tik gimstant 
iš Šv. Dvasios ir patiriant jos teikiamą vidinio žmogaus atnaujinimą (plg. Jn 3,5). Mažiau 
tikėtinas aiškinimas, kad tai nuoroda į vandens krikštą. Panašu, kad dktv. loutron - nuplovi- 
mas - vartojamas perkeltine prasme, t. y. nuplauna Šv. Dvasia. Šią mintį randame 1 Kor 6,1: 
„esate nuplauti [...] mūsų Dievo Dvasia“. Greičiausiai Paulius remiasi pranašo Ezekielio 
metafora, nusakančia poegzilinį tautos nuplovimą tyrame vandenyje, kuris apvaiys ją nuo 
stabmeldystės ir suteiks naują Dvasią, o vidines nuostatas pakeis taip, kad žmonės noriai 
vykdys Dievo įsakymus (Ez 36, 25-27). 


Titui 3,6-15 171 


per mūsų Gelbėtoją Jėzų Kristų jis gausiai mums išliejo, "idant 
išteisinti jo malone taptume amžinojo gyvenimo, kurio vi- 
liamės', paveldėtojais. 

ŠTai patikimas žodis. Ir aš noriu, kad tu atkakliai tvirtintum 
šiuos dalykus, idant įtikėjusieji Dievą imtųsi daryti gerus 
darbus. Tai gera ir naudinga žmonėms. ?O kvailų ginčų, kil- 
mės sąrašų, vaidų ir kovų dėl Įstatymo venk, tai nenaudinga 
ir bergždžia. "Žmogaus, keliančio susiskaldymą, vieną kitą 
kartą įspėjęs, venk, "žinodamas, kad toks yra iškrypęs, nu- 
sideda ir pats save pasmerkia. 

"Kai nusiųsiu pas tave Artemą ar Tichiką, pasistenk atvykti 
pas mane į Nikopolį, nes esu nutaręs ten žiemoti. "Pasirū- 
pink teisininką Zeną ir Apolą į kelionę išlydėti taip, kad jiems 
nieko netrūktų. "Tesimoko ir mūsiškiai daryti gerus darbus 
būtiniems poreikiams tenkinti", idant nebūtų bevaisiai. 

5Tave sveikina visi esantys su manimi. Pasveikink tuos, 
kurie myli mus tikėjime. Malonė su jumis visais! 


3,7 amžinojo gyvenimo, kurio viliamės: laiško pradžioje kalbėdamas apie savo pašaukimą Pau- 
ius pažymi, kad vienas iš jo tikslų - suteikti Dievo išrinktiesiems amžinojo gyvenimo viltį; 
Čia dar kartą tai pabrėžiama. Viltis remiasi nemeluojančio Dievo pažadu (1,2; plg. Hbr 6,18-19) 
ir kantriai laukia jo išsipildymo (plg. Rom 8,24, 25). 

3,10 Žmogaus, keliančio susiskaldymą: nors senesni klasikiniai vertimai būdv. hairetikos verčia 
iesiog eretikas, labiau tiktų versti skaldytojas. Turimi omenyje žmonės, kurių veikla suskaldo 
bendruomenę; daugiau apie dkt. hairesis reikšmes žr. 1 Kor TI, 19 paaišk. 

3,14 daryti gerus darbus būtiniems poreikiams tenkinti: pasirengimo daryti gera tema plėtoja- 
Mavisame laiške (1,16; 2,714; 3, 8), o laiško pabaigoje nuskamba ir praktinis šio apaštališko 
Pamokymo pritaikymas - Titas turi pasirūpinti, kad Evangelijos tarnai kelionėje nieko 
Nestokotų (3,14). 


LAIŠKAS FILEMONUI 


'Paulius, Kristaus Jėzaus kalinys, ir brolis Timotiejus mūsų 
mylimam bendradarbiui Filemonui, “taip pat sesei Apfijai, 
mūsų bendražygiui Archipui' ir bendruomenei tavo namuose“: 
"malonė jums ir ramybė nuo Dievo, mūsų Tėvo, ir Viešpaties 
Jėzaus Kristaus! 

“Visuomet dėkoju savo Dievui, minėdamas tave savo mal- 
dose, *nes girdžiu apie tavo meilę Viešpačiui Jėzui ir visiems 
šventiesiems ir tikėjimą". ?Meldžiu, kad mums bendras tikė- 
jimas teiktų tau pažinimą visokio gerumo“, esančio mumyse 
dėl Kristaus“. /Iš tavo meilės patyriau didelį džiaugsmą ir pa- 
guodą, nes per tave, brolau, buvo atgaivintos šventųjų širdys. 


1,2 bendražygiui Archipui: Archipas taip pat minimas Kol 4,17; tad Filermonas gyveno Kolo- 
suose, 0jo namuose besirenkančiai bendruomenei adresuotą Pauliaus laišką mes žinome 
aip Laišką kolosiečiams. 

1,2 bendruomenei tavo namuose: ankstyvosios krikščionybės periodu tikinčiųjų bendruomenės 
neturėjo maldos namų ir dažniausiai rinkdavosi pasiturinčiųjų namuose (plg. Rom 16,5; 
Kor 16,19; Kol 4,15; taip pat žr. Rom 16, 5 paaišk.). Namų bažnyčiai priklausydavo ir namiš- 
kiai bei vergai, kurie, atsivertus šeimininkui, sekdavo jo pavyzdžiu (Apd 16, 30-33). Panašu, 
jog Filemono vergas Onesimas, dėl kurio Paulius ir rašo šį laišką, nepritarė savo šeimininko 
naujai atrastam tikėjimui ir galbūt dėl šios priežasties ir pabėgo iš namų. 

1,5 meilę [...] ir tikėjimą: paprastai Paulius pirma mini tikėjimą ir po to meilę (žr. 1 Kor 13, 13; 
1Tes1,3;2 Tes 1,3), tačiau čia jis apkeičia tvarką. Akivaizdu, kad taip pabrėžiama meilės, kuri 
gaivina ir guodžia prislėgtą širdį (1,7), reikšmė. Be to, kaip paaiškėja toliau, Filemonui reikės 
meiliai priimti į namus savo pabėgusį vergą Onesimą ir atleisti jo skriaudas. Tik iš meilės 
Filemonas galės atsiliepti ir į apaštalo prašymą - leisti Onesimui tapti Pauliaus pagalbininku. 
1,6 mums bendras tikėjimas teiktų tau pažinimą visokio gerumo: labiau pažodžiui frazę galima versti 
taip: tavo bendrystė tikėjime veiktų pažįstant visokį gėrį. Žodis gerumas (agathon) pakartojamas 
ir1,14. Tad aišku, kad ir laiško pradžioje Paulius turi mintyje tai, kad Filemono gerumas gali 
būti parodytas konkrečiu darbu - išleidžiant Onesimą į misijas drauge su apaštalu Pauliumi. 
1,6 dėl Kristaus: žodžiais eis Christon gali būti nurodytas tikslas, tuomet būtų turima omenyje tai, kad 
gerumas yra nukreiptas į Kristų. Iš tiesų priel. eis dažniausiai nurodo kryptį, tikslą, tačiau taip pat. 
nors daug rečiau, ir priežastį. Tokiu atveju norima pasakyti, kad Kristus yra gerumo, esančio tikin- 
čiuosiuose, priežastis. Pastarasis aiškinimas labai tikėtinas, žinant, kad laiške, adresuotame bend- 
ruomenei, kuri rinkosi Filemono namuose, yra toks teiginys: Kristus jumyse - šlovės viltis (Kol 1,27). 

“Todėl, nors turiu ganėtinai drąsos Kristuje tau įsakyti, kas 
dera, "labiau iš meilės prašau", toks, koks esu; aš, Paulius, 
senyvas žmogus", o dabar ir Kristaus Jėzaus kalinys, "prašau 
tavęs dėl savo sūnaus Onesimo", kurį pagimdžiau kalėdamas", 
"kadaise tau nenaudingo, o dabar naudingo [ir] tau, ir man. 
"Siunčiu jį tau kaip savo širdį. "Norėčiau jį pasilaikyti, idant 
vietoje tavęs patarnautų man, kalinčiam dėl Evangelijos. 
"Tačiau be tavo sutikimo nieko nenorėjau daryti, kad tavo 
gerumas būtų ne priverstinis, o savanoriškas". "Galbūt jis 
tam ir buvo trumpam atskirtas, kad amžinai galėtum jį tu- 
rėti “jau ne kaip vergą, bet daugiau nei vergą - kaip mylimą 
brolį", ypač mylimą man, o juo labiau tau, ir pagal kūną, ir 
Viešpatyje“. 

"Tad jei laikai mane bičiuliu, priimk jį kaip mane". O jeigu 
jis tave kuo nuskriaudė ar yra skolingas - tai mano sąskaiton! 


1,9 labiau iš meilės prašau: toliau plėtojama krikščioniškos meilės tema. Meilė priešprieši- 
nama įsakymui, net doram, ir net jeigu jis ateina iš apaštalo lūpų. Mylima ne paklūstant 
autoritetui, o laisva širdimi - šią mintį Paulius plėtoja 14 eit. 

1,9 senyvas žmogus: kai kurių tyrėjų nuomone, dktv. presbutės galėjo būti pavartotas pasiuntinio, 
ambasadoriaus reikšme, aptinkama LXX (2 Kr 32, 31; 1 Mak 14, 22; 15,17; 2 Mak 11,34). Tačiau šią 
reikšmę turi kitas, giminingas dktv. presbeutės, nepasitaikantis NT rankraščiuose (tiesa, vksm. 
presbeuo dalyvį Paulius šia prasme vartoja 2 Kor 5,20; Ef 6,20). Vis dėlto laiško Filemonui 
kontekstas ir šio sakinio mintis, regis, pabrėžia ne apaštalo autoritetą, o jo žmogiškumą. 
1,10 Onesimo: Onesimas minimas ir Kol 4,9. 
1,10 kurį pagimdžiau kalėdamas: turimas omenyje Onesimo atsivertimas, įtikėjus Kristų (plą. 
1Kor 4,15; Gal 4,19). Tad tikėtina, kad Onesimas pabėgo nuo savo šeimininko Filemono dėl 
to, kad pastarasis tapo krikščioniu. Tačiau, papuolęs į kalėjimą, Onesimas sutiko ten kalė- 
jusį Paulių irjo skelbiamai Evangelijai jau nebegalėjo pasipriešinti. 
1,14 tavo gerumas būtų ne priverstinis, o savanoriškas: Dievo akyse geri darbai priimtini tiek, kiek 
jie kyla iš laisvo apsisprendimo, o prievarta gali slėptis net po apaštališku autoritetu. Tai 
yra bene pagrindinė šio laiško mintis ir priežastis, paskatinusi apaštalą parašyti Filemonui 
ir parsiųsti namo pabėgus; vergą. 

116 daugiau nei vergą - kaip mylimą brolį: laiško pradžioje patį Filemoną įvardijęs kaip savo 
mylimą bendradarbį, dabar Paulius jo prašo parodyti meilę Onesimui. Akivaizdu, kad meilės 
motyvas, atsikartojantis per visą neilgą laišką, pabrėžia pagrindinę krikščioniško tikėjimo 
savybę - meilę. 

116 ir pagal kūną, ir Viešpatyje: posakis, be abejo, reiškia tai, kad Filemonas turi branginti 
Onesimą kaip žmogų ir kaip krikščionį. Visų pirma - kaip žmogų. Socialinė padėtis žmogui 
tapus krikščioniu, pasak Pauliaus, praranda reikšmę (Kol 3,10-11). Apie žodžio sarx - kūnas 
vartoseną Pauliaus laiškuose žr. Rom 1,3; Gal 2,16; 5,13 paaišk. 

117 priimk jį kaip mane: tai ne vien retorinė priemonė. Pabėgusį ir galbūt apsivogusį vergą 
Pautius prilygina sau, išrinktajam apaštalui. Teiginys atskleidžia tiek apaštalo nuolankumą, 
tiek suvokimą, jog Dievo akyse visi žmonės, nepriklausomai nuo jų bendruomeninio statuso 
arluomo, yra lygūs. Tai sakydamas, Paulius laiduoja Onesimo atsivertimo autentiškumą: ta 
Pati Evangelijos jėga, kurią buvo patyręs Filemonas, perkeitė irjo vergo širdį bei gyvenimą. 


174 Fileamonui 19-25 


PAš, Paulius, rašau savo ranka“: „aš atlyginsiu“, - jau net 
neminiu, kad ir pats save esi man skolingas. “Taip, brolau, 
norėčiau iš tavęs turėti naudos Viešpatyje. Atgaivink mano 
širdį Kristuje! 

"Rašau tau, pasikliaudamas tavo paklusnumu ir žinoda- 
mas, kad padarysi daugiau nei prašau. *'Be to, paruošk man 
svečių kambarį, nes viliuosi, kad per jūsų maldas būsiu jums 
dovanotas. 

“Tave sveikina Epafras", belaisvis" Kristuje Jėzuje drauge su 
manimi, "Morkus, Aristarchas, Demas, Lukas“, mano bend- 
radarbiai. “Viešpaties Jėzaus Kristaus malonė su jūsų dvasia! 


1,19 rašau savo ranka: plg. 1 Kor 16,21; Gal 6,11; Kol 4,18; žr. 2 Tes 3,17 paaišk. 

1,23 Epafras: Pauliaus bendražygis, kilęs iš Kolosų ir šiame mieste paskelbęs Evangeliją; 
žr. Kol 1,7 paaišk. 

1,23 belaisvis: dktv. sunaichmalūtos - pažod. bendrabelaisvis. Save Paulius vadina Kristaus Jėzaus 
kaliniu (1,10), o Epafrą - belaisviu Kristuje Jėzuje. Šiais sąmoningai pasirinktais apibūdinimais 
pabrėžiama, jog kalima dėl Evangelijos, tačiau jie turi ir kitą konotaciją - Kristaus tarnai 
gyvena ne sau, bet savo Viešpačiui. 

1,24 Morkus, Aristarchas, Demas, Lukas: visi šie Pauliaus bendražygiai yra minimi ir Laiške 
kolosiečiams: Aristarchas ir Morkus - Kol 4,10, o Demas ir Lukas - Kol 4,14. Tai dar vienas 
patvirtinimas, kad Kol ir Flm rašyti tuo pat metu ir perduoti kolosiečiams per Tichiką ir 
Onesimą (Kol 4,7-9). 


LAIŠKAS HEBRAJAMS 


1 Dievas, daug kartų ir įvairiai kitados kalbėjęs protėviams 

per pranašus, “šiomis paskutinėmis dienomis prakalbo 
mums per Sūnų, kurį paskyrė visko paveldėtoju ir per kurį 
sukūrė pasaulius. “Jis, būdamas Dievo šlovės spindesys" ir 
jo esybės atspaudas", visa" išlaikantis savo galios žodžiu, ap- 
valęs nuodėmes, atsisėdo Didybės' dešinėje aukštybėse “ir 
tapo tiek pranašesnis už angelus, kiek prakilnesnį už juos 
paveldėjo vardą. 

"Kuriam iš angelų kada nors Dievas pasakė“: 

Tu esi mano Sūnus, 
šiandien aš tave pagimdžiau. 


1,3 šlovės spindesys: žodžių junginys apaugasma tės doxės nepavartotas nė viename Pauliaus 
laiške. Laiške hebrajams yra ir daugiau terminų, kurių nerandame Corpus Paulinum. Skirtin- 
gas Paulius laiškų ir Hbr žodynas yra laikomas vienu iš įrodymų, kad laiško autorius nėra 
apaštalas Paulius. Atkreiptinas dėmesys ir į tai, kad Hbr įžangoje nėra Pauliui būdingo 
prisistatymo, adresato paminėjimo, padėkos / maldos. 

1.3 jo esybės atspaudas: dar vienas žodžių junginys, NT randamas tik šioje vietoje - charaktėr 
tės hupostaseos autou. Tyrėjai atkreipia dėmesį į paralelės tarp Filono Aleksandriečio ir Laiško 
hebrajams leksikos, pvz., Filonas, kalbėdamas apie sieloje esantį Dievo atspaudą (Legum 
allegoriae 3.95), vartoja dktv. charaktėr - antspaudas, atspaudas, ženklas, raidė, charakteris, 
būdas - iraiškina, kad antspaudo ženklas yra amžinasis Logas (De plantatione 18). Todėl kai 

kurie biblistai Laiško hebrajams autoriumi laiko Apolą, kuris buvo kilęs iš Aleksandrijos, be 

to, iškalbingas (anėr logios), t. y. mokęsis retorikos meno (Apd 18,24). 

1,3 visa: žodžius ta panta čia galime traktuoti kaip visatos apibūdinimą, taip pat 2,10. 

1.3 Didybės: dar viena Pauliui nebūdinga kategorija, megalūsunė - didybė, didingumas, dideny- 
bė, NT pavartota Hbr1,3; 8,1 ir Jud 1,25. Toliau laiške argumentuotai pabrėžiama Kristaus 

didybė ir pranašumas prieš angelus (1,3-13), prieš Mozę (3,3-6), prieš vyriausius Izraelio 

kunigus (8,1-5; 9,11-14). 

1,5 pasakė: toliau tiksli LXX cit. Ps 2,7. Didžioji dalis Hbr citatų paremtos LXX, priešingai nei 

Pauliaus korpuse, kuriame tikslių Septuagintos citatų nėra daug, dažniau cituojama iš 

kitų šaltinių arba iš atminties. 

176 Hebrajams 1,5-9 


Ir vėl: 
Aš būsiu jam tėvas, 
ojis bus man sūnus. 
“O įvesdamas Pirmgimį' į pasaulį", sako“: 
Tepagarbina jį visi Dievo angelai. 
"Ir angelams sako": 
Jis daro savo angelus vėjais 
ir savo tarnus ugnies liepsnomis. 
Š0 Sūnui': 
Tavo sostas, Dieve, amžių amžiams 
ir tavo teisingumo skeptras yra tavo karalystės skeptras. 
? Tu pamilai teisumą ir neapkentei neteisybės, 
todėl patepė tave Dievas, tavo Dievas, 


1,5 Ir vėl: toliau cit. 2 Sam 7,4. 

1,6 Pirmgimį: dktv. prėtotokos - pirmgimis, pirmagimis. Galbūt tai aliuzija į Ps 89,27, kurioje 
karalius Dovydas apibūdinamas kaip prototokos - „aukščiausiasis iš žemės karalių“, o gal- 
būt turimas omenyje Izraelis, kurį Dievas vadina savo pirmgimiu (Iš 4,22; Jer 31, 9). Šiaip 
ar taip, kalbama apie Kristaus pranašumą, tik ne prieš žemiškus valdovus, kaip Dovydo 
atveju, ir ne prieš kitas tautas, kaip Izraelio atveju, o prieš dangiškus valdovus - angelus; 
taip pat žr. Kol 1,15 paaišk. 

1,6 pasaulį: čia pavartotas ne dktv. kosmos — pasaulis, o dktv. cikoumenė - apgyvendinta že- 
mė, pasaulis. Pastaruoju žodžiu paprastai būdavo apibūdinamos civilizuotos graikų (vėliau 
romėnų) valdos kaip barbarų žemių priešingybė. Tad į kokį pasaulį Dievas įveda savo Pirm- 
gimį? Nors gali atrodyti, kad autorius čia kalba apie Dievo Sūnaus įsikūnijimą, tačiau tiek 
kito žodžio parinkimas, tiek kontekstas leidžia daryti išvadą, kad turimas omenyje dangus, 
į kurį įžengia prisikėlęs Kristus. Štai taip ją grindžiame: (1) Kristaus įsikūnijimas minimas 
vėliau, vartojant dktv. kosmos (10, 5); (2) 3 eil. autorius kalba apie Kristaus išaukštinimą po 
prisikėlimo iš numirusiųjų; (3) 5 ei!. cituojamą psalmės ištrauką „Tu esi mano Sūnus, šiandien 
aš tave pagimdžiau“ (Ps 2,7) apaštalas Paulius pasitelkia Kristaus prisikėlimui apibūdinti 
(Apd 13, 33); (4) toliau žodis oikoumenė taikomas ateities pasauliui (2,5). Tad čia oikoumenė 
apibūdina dangišką pasaulį, kuriame angelai garbina Kristų. Tai ir yra pagrindinė laiško 
įžangos (1,3-14) mintis - Kristus didingesnis už angelus. Regis, skaitytojai, kuriems buvo 
adresuotas šis laiškas, tuo abejojo. 

1,6 sako: tolesnės citatos šaltinis nėra visai aiškus, svarstomos šios versijos: (I) „tepagarbina 
jįvisi Dievo sūnūs" (LXX Įst 32, 43b)); (2) „teįgauna tvirtybės visi Dievo angelai" (LXX Įst 32, 43d); 
(3) „garbinkite jį, visi jo angelai" (LXX Įst 97[96], 7); (4) graikiškas Mozės giesmės tekstas, 
kuriame Įst 32, 43b eilutė yra identiška čia cituojamai. Pastebėtina, kad Mozės giesmė ST 
metu buvo giedama Jeruzalės šventykloje, taip pat tapo liturgijos dalimi sinagogose, tad 
graikiškai kalbantys judėjai ją gerai žinojo. Mozės giesmė minima Apr 15,4, ją cituoja ir 
Justinas Kankinys Dialoge su Trifonu (130). 

1,7 angelams sako: cit. Ps104,4. Laiško autorius seka rabiniška tradicija, kuri, aiškindama 
ST teofanijas, vėją ir ugnį traktuoja kaip Dievo įrankius: „Jo valia angelai sėdasi ir stojasi, 
pasirodo vyro ar moters pavidalu, ar net kaip vėjas ir ugnis" (Exod. Rab 25.86a). Ši citata 
atskleidžia, kad Hbr autoriaus teologinės įžvalgos išplaukia iš graikiško LXX, o ne hebrajiško 
MT teksto. Pastarasis sako: „Darai vėjus savo pasiuntiniais, ugnies liepsnas savo tarnais"; 
o LXX: „Jis daro savo angelus vėjais ir savo tarnus ugnies liepsnomis". 

1,8 Sūnui: cit. Ps 45, 8-9. 

džiaugsmo aliejumi labiau už tavo bičiulius. 
Wir“: 
Pradžioje tu, Viešpatie, padėjai žemės pamatus 
ir dangūs - tavo rankų darbas. 
"Jie pražus, o tu pasiliksi, 
jie visi susidėvės lyg drabužis, 
"ir kaip apdarą juos suvyniosi, 
lyg drabužį, ir jie bus pakeisti, 
bet tu esi tas pats 
ir tavo metai nesibaigs. 
"Kuriam iš angelų jis kada nors yra pasakęs“: 
Sėskis mano dešinėje, 
kol paguldysiu tavo priešus po tavo kojomis. 
"Arjie visi nėra patarnaujančios dvasios, pasiųstos tarnauti 
tiems, kurie paveldės išgelbėjimą? 


Todėl turime būti dar dėmesingesni tam, ką girdėjome, 
kad nepaslystume. ŽMat jei per angelus paskelbtas žodis 
galiojo ir kiekvienas nusižengimas bei neklusnumas susilauk- 
davo teisingo atpildo, *kaip mes jo išvengsime, nepaisydami 
tokio didingo išgelbėjimo? Jis, pradžioje paties Viešpaties 
paskelbtas, mums buvo patvirtintas jį girdėjusiųjų, “drauge 
su jais liudijant ir Dievui - ženklais, stebuklais, įvairiomis 
galiomis ir Šventosios Dvasios dovanomis, padalytomis pa- 
galjo valią. 
Juk ne angelams jis palenkė ateities pasaulį, apie kurį kal- 
bame. "Kai kas kažkur paliudijo, sakydamas“; 
Kas yra žmogus, kad jį prisimeni, 
kas žmogaus sūnus, kad juo rūpiniesi? 
" Padarei jį trumpam žemesnį už angelus, 
šlove ir garbe jį apvainikavai, 
Švisa palenkei po jo kojomis. 


1,10 Ir: cit. Ps 102,26-28. 

1,13 yra pasakęs: cit. Ps 10,1; pastebėtina, kad ST citatų rinkinys (1, 513) yra įrėmintas pasi- 
kartojančiu retoriniu klausimu: „kuram iš angelų jis yra pasakęs?". 

2,6 sakydamas: cit. Ps 8,5-7. Nors Hbr autorius pabrėžia, kad neatsimena, kur tiksliai ST yra 
jo cituojama mintis, - kažkur paliudijo, - jis žodis į žodį cituoja graikišką psalmės tekstą 
(taip pat 4,4). 

"Tačiau regime tą trumpam padarytą žemesnį už angelus - 
Jėzų, už mirties kančias vainikuotą šlove ir garbe, kad jis 
Dievo malone už kiekvieną paragautų mirties. '"Mat derėjo, 
kad tas, dėl kurio ir per kurį yra visa, vesdamas daug sūnų 
į šlovę, kentėjimais ištobulintų jų išgelbėjimo pradininką“, 
"Juk šventintojas ir šventinamieji - visi iš vieno". Dėl šios 
priežasties jis nesigėdija vadinti juos broliais, "sakydamas'; 

Paskelbsiu savo broliams tavąjį vardą, 

bendruomenėje tau himnus giedosiu. 

Ir vėl'; 

Pasitikėsiu juo. 
Ir vėl: 

Štai aš ir vaikai, kuriuos davė man Dievas. 
"O kadangi vaikai turi toki patį kūną ir kraują, tai ir jis jais 
dalijosi, idant mirtimi sunaikintų turintijį mirties galią, 
tai yra velnią, "ir išlaisvintų tuos, kurie, bijodami mirties, 
visą gyvenimą praleido vergijoje. “Juk iš tikrųjų jis pagelbs- 
ti" ne angelams, o Abraomo palikuoniams. "Todėl ir turėjo 
tapti visa kuo panašus į brolius, idant būtų gailestingas ir 


2,10 išgelbėjimo pradininką: dktv. archėgos - įkūrėjas, pradininkas, sumanytojas arba vedlys, 
vadovas, kapitonas. Kristui apibūdinti tiktų ir viena, ir kita reikšmė. Vis dėlto, atsižvelgiant 
įtai, kad toliau (6,20) Kristus vadinamas pirmtaku (prodromos), iabiau tikėtina, jog ir čia 
Jisįvardijamas kaip išgelbėjimo pradininkas. Šiame apibūdinime biblistai atkreipia dėmesį 
į galimą aliuziją: Romos valstybėje paplitusiame Herkulio (graikų mitologijoje Heraklio) 
kulte Herkulis buvo tituluojamas ir pradininku (archėgos), ir gelbėtoju (sūtėr). 

2,11 iš vieno: nuo Bažnyčios tėvų iki mūsų dienų svarstoma, ką autorius turėjo omenyje, 
sakydamas ex henos - iš vieno (sktv. gali būti tiek vyriškos, tiek bevardės giminės). Paminė- 
tini pagrindiniai aiškinimai: (1) šventintojas ir šventinamieji yra vienos prigimties, (2) jie iš 
Adomo, (3) iš Abraomo, (4) iš Dievo. Nors pastarojo požiūrio taško laikosi ir dalis vertėjų, 
mūsų Manymu, labiau tikėtinas pirmasis aiškinimas, pasak kurio, turimas omenyje Kris- 
taus ir tikinčiųjų žmogiškumas. Tuo grindžiama Kristaus pergalė prieš mirtį (2,14) ir jo 
kaip Aukščiausiojo kunigo atjauta žmonėms (2,18). Adomas laiške apskritai neminimas, 
o Abraomui ir jo palikuoniams skiriama daug dėmesio tiek šiame skyriuje (2,16), tiek ir 
toliau (11,12); pastarojoje eil. pavartotas beveik identiškas žodžių junginys: aph' henos - iš 
vieno - tad neatmestinas ir trečias tyrėjų aiškinimas. 

2,12 sakydamas: cit. Ps 22,23. 

2,13 vėl: Čia ir toliau cit. Iz 8,17-18. 

2,16 pagelbsti: vksm. epilambanomai - paimti, pagriebti, pasiekti, padėti ir pan., perkeltine 
prasme suprasti, suvokti. Klasikiniai vertimai, kaip antai angliška Karaliaus Jokūbo Biblija. 
sekdami Bažnyčios tėvų komentarais, mintį perteikė kaip nusakančią Kristaus įsikūnijimą — 

„Jis prisiėmė ne angelų prigimtį, o Abraomo palikuonių". Tačiau šių dienų teologai ir vertėjai 
laikosi nuomonės, kad turimas omenyje ne įsikūnijimas, o pagalba, išgelbėjimas, išlaisvinimas 
(iš mirties). Mūsų požiūriu, įterpdami žodžius iš ankstesnio sakinio, mintį galėtume versti 
ir taip: „jis iš vergijos paima ne angelus, o Abraomo palikuonis". 

ištikimas Aukščiausiasis kunigas", tarnaujantis Dievui, kad 
permaldautų už tautos nuodėmes. ŠPats iškentęs, kai buvo 
gundomas, jis gali padėti tiems, kurie yra gundomi. 


Todėl, šventieji broliai, dangiškojo pašaukimo dalininkai, 
įsižiūrėkite į mūsų išpažinimo Apaštalą ir Aukščiausiąjį 
kunigą Jėzų, "kuris, kaip ir Mozė [visuose] jo namuose, yra 
ištikimas jį paskyrusiam“. *juk jis pripažintas vertu dides- 
nės šlovės už Mozę'- tiek, kiek statytojo garbė didesnė nei 
namo. “Kiekvieną namą kas nors stato, o Dievas yra visa ko 
statytojas. Mozė visuose jo namuose buvo ištikimas kaip 
tarnas, kad paliudytų, kas bus paskelbta, ?o Kristus - kaip 
Sūnus, vadovaujantis jo namams. Tie namai esame mes, jei 
[tik] būsime drąsūs ir išlaikysime viltį, kuria didžiuojamės. 
"Taigi, kaip sako Šventoji Dvasia': 
Jei šiandien išgirsite jo balsą, 
Š neužkietinkite savo širdžių kaip per maištą, 
išmėginimo dieną dykumoje, 
? kur jūsų tėvai mane gundydami mėgino 
ir regėjo mano darbus 
V keturiasdešimt metų. 
Todėl užsirūstinau ant šios kartos 
ir pasakiau: „Jų širdys nuolatos klajoja, 
jie nepažino mano kelių.“ 
"Tadrūstaudamas prisiekiau: 
„Jie tikrai nejeis į mano poilsį.“ 
"Žiūrėkite, broliai, kad kuris iš jūsų neturėtų piktos, ne- 
tikinčios širdies, atitraukiančiosš nuo gyvojo Dievo. Verčiau 


2,17 Aukščiausiasis kunigas: čia Jėzus pirmą kartą pristatomas kaip Aukščiausiasis Dievo tautos 
kunigas. Ši mintis toliau plėtojama ir aiškinama 3, 1; 4,14-16; 5,1-10; 7,26-28, 8, 1-6; 9,11-14.24-26. 
3,2 kaip ir Mozė [visuose] jo namuose, yra ištikimas jį paskyrusiam: plg. Sk 12, 7; 1 Sam 2,35; 
1 Met 17,14. 

3,3 pripažintas vertu didesnės šlovės už Mozę: akivaizdu, kad skaitytojams, kuriems adresuo- 
tas šis laiškas, įtaką darė judaistinės doktrinos, pabrėžiančios Mozės, kaip Toros davėjo, 
šventyklos statytojo ir apskritai tautinio identiteto bei valstybingumo kūrėjo, autoritetą. 
Kristaus reikšmė šioje šviesoje buvo menkinama. Hbr 1 sk., remiantis ST citatomis, atsklei- 
džiama, jog angelai negali prilygti Kristaus didybei, 02 sk. teigiama, kad Mozė tebuvo Dievo 
Sūnaus pirmtakas, Dievo namų tarnas, negalintis prilygti Kristui. 9 sk. žemiška šventykla 
bus priešpriešinama dangiškajai, o jos kunigai - Kristui kaip Aukščiausiajam kunigui. 

3,7 kaip sako Šventoji Dvasia: pažod. cit. Ps 95,71. 

raginkite vieni kitus kasdien, kol diena dar vadinama šiandien, 
idant neužkietintų kurio iš jūsų nuodėmės apgaulė. "Juk 
esame tapę Kristaus dalininkais, jei tik pirminį pasitikėjimą 
išlaikysime tvirtą iki galo, "kaip sakoma": 
Jei šiandien išgirsite jo balsą, 
neužkietinkite savo širdžių kaip per maištą. 

“Kas gi buvo tie išgirdusieji ir maištavę? Ar ne visi tie, kuriuos 
Mozė išvedė iš Egipto? "Ant ko jis rūstavo keturiasdešimt me- 
tų? Ar ne ant nusidėjusiųjų, kurių kūnai krito dykumoje“? 
"O kam prisiekė, kad nejeis į jo poilsį, jei ne tiems, kurie ne- 
pakluso? "Tad matome, kad jie neįstengė įeiti dėl netikėjimo'. 


4 Todėl, kol pažadas įeiti į jo poilsį" vis dar galioja, bijo- 

kime, kad kas nors iš jūsų nepasirodytų pavėlavęs. Juk 
Evangelija buvo paskelbta ir mums, kaip ir jiems, bet jiems 
išgirstas žodis nedavė naudos, nes tikėjimu jie nesijungė 
su tais, kurie girdėjo'. ?0 mes, kurie tikime, jeiname i [tą] 
poilsį, kaip parašyta": 

Tad rūstaudamas prisiekiau: 
„Jie tikrai nejeis į mano poilsį.“ 

O Dievo darbai buvo užbaigti nuo pasaulio sukūrimo. *Apie 
septintąją dieną jis kažkur taip yra pasakęs": Ir ilsėjosi Dievas 
septintąją dieną po visų savo darbų. *Ir vėl štai čia“: Jie nejeis į ma- 
no poilsį. "Taigi todėl, kad kai kuriems dar reikės įeiti į jį, o 
anie, kuriems Evangelija buvo anksčiau paskelbta, nejėjo 


3,15 kaip sakoma: cit. Ps 95,7-8. 

3,17 kūnai krito dykumoje: plg. Sk 14,29. 

3,19 neįstengė įeiti dėl netikėjimo: pasirinkimą tikėti arba ne galėtume laikyti svarbiausia laiško 
tema: 4 sk. toliau plėtojamas įspėjimas dėl skaudžių netikėjimo pasekmių, o kulminacinia- 
me I! sk. visa žydų tautos istorija apžvelgiama, pabrėžiant tikėjimo reikšmę. 

4,1įeiti į jo poilsį: šis žodžių junginys, 3 ir 4 sk. sutinkamas net 9 kartus, pabrėžia, kad dva- 
sios ramybė ir atgaiva pasiekiama tik tikint ir išpažįstant Jėzų Kristų (4,14). 

4,2 tikėjimu jie nesijungė su tais, kurie girdėjo: keliuose rankraščiuose šį ne visai aiškų posakį 
taisoma - išgirsto žodžio [...] girdėjusieji nejungė su tikėjimu. Tačiau tokia korektūra nebūtina, 
nes autorius greičiausiai turėjo omenyje Sk 14 sk., kuriame pasakojama, kad iš dvylikos žval- 
gų, pasiųstų išžvalgyti Pažadėtosios žemės, tik Jozuė ir Kalebas tikėjo Dievo pažadu. Tauta, 
nesijungdama su jais, t. y. nepriimdama jų tikėjimo, pradėjo murmėti ir išmirė dykumoje (plg. 
3,17; 4,6 ir Sk 14, 26-38). Tad pirmąjį tekstinį variantą pagrindžia tiek kritinė teksto analizė, 
pirmenybę atiduodanti sudėtingesniam posakiui, tiek ir kontekstas, nurodantis ST istoriją. 
4,3 kaip parašyta: cit. Ps 95,11. 

4,4 taip yra pasakęs: cit. Pr 2,2; plg. Iš 20.11; 31,17. 

4,5 vėl štai čia: cit. Ps 95,11. 


Hebrajams 4,6-5,5 181 


dėl nepaklusnumo, jis vėl nustato tam tikrą dieną - šiandien, 
po tiek laiko kalbėdamas per Dovydą, kaip jau buvo sakyta': 
Jei šiandien išgirsite jo balsą, 
neužkietinkite savo širdžių. 
ŠMat jeigu Jozuė būtų suteikęs jiems poilsį, Dievas vėliau 
nekalbėtų apie kitą dieną. ?Vadinasi, šabo poilsis vis dar 
laukia Dievo tautos, ''nes kas įeina į jo poilsį, ilsisi po savo 
darbų, kaip Dievas - po savųjų. "Todėl stenkimės įeiti į tą 
poilsį, idant niekas nebenupultų, sekdamas anuo nepak- 
lusnumo pavyzdžiu. 

"Gyvas ir paveikus yra Dievo žodis, aštresnis už bet kokį dvi- 
ašmenį kalaviją, perskrodžiantis iki sielos ir dvasios perskyros, 
iki sąnarių ir kaulų smegenų, ir teisiantis širdies mintis bei 
ketinimus. “Ir joks kūrinys negali nuo jo pasislėpti - viskas 
nuoga ir atvira akims to, kuriam mes atsiskaitysime. 

"Taigi turėdami didijį Aukščiausiąji kunigą, perėjusi per 
dangus, Jėzų, Dievo Sūnų, laikykimės išpažinimo. "Juk mes 
turime ne tokį Aukščiausiąjį kunigą, kuris negalėtų atjausti 
mūsų silpnybių, bet kaip mes visaip mėgintą, tačiau nenu- 
sidėjusį. “Todėl drąsiai ateikime prie malonės sosto, idant 
gautume gailestingumą ir rastume malonę, kai mums reikia 
pagalbos. 


Juk kiekvienas aukščiausiasis kunigas, imamas iš žmo- 

nių, yra skiriamas kaip žmonių atstovas pas Dievą, idant 
atnašautų dovanas ir aukas už nuodėmes. Jis gali atjausti 
neišmanančius ir klystančius, nes ir jam nesvetimas silpnu- 
mas. *Todėl jis turi atnašauti aukas tiek už tautos, tiek ir už 
savo nuodėmes. “Ir niekas pats neprisiima tos garbės, bet tik 
tas, kuris Dievo šaukiamas kaip Aaronas. *Taip ir Kristus ne 
pats save pašlovino tapdamas Aukščiausiuoju kunigu, bet 
tas, kuris jam pasakė": 

Tu esi mano Sūnus, 
šiandien aš tave pagimdžiau. 


4,7 jau buvo sakyta: 3,7-8, kur cituojama Ps 95,7-8a. 
5,5 jam pasakė: cit. Ps 2,7. 

“ir kitoje vietoje jis sako": 

Tu - kunigas per amžius 

Melchizedeko tvarka. 

"Savo gyvenimo žemėje dienomis" jis garsiai šaukdamas ir 
raudodamas atnašavo maldas ir prašymus tam, kuris galėjo 
išgelbėti jį iš mirties, ir buvo išklausytas dėl savo pagarbu- 
mo. ŠNors ir buvo Sūnus, kentėdamas išmoko paklusnumo 
"ir padarytas tobulas tapo visiems jo klausantiems amžinojo 
gyvenimo priežastimi, '"Dievo pavadintas Aukščiausiuoju 
kunigu Melchizedeko tvarka". 

"Apie tai mums reikėtų daug kalbėti, bet sunku tai išaiškinti, 
nes tapote tingūs klausyti. "Nors jau laikas jums būti mokyto- 
jais, vėlreikia, kad kas nors jus pamokytų įvadinių Dievo žodžio 
pagrindų. Tapote tokie, kuriems reikia pieno, o ne kieto maisto. 
Suk kas maitinasi pienu, nesupranta teisumo žinios, mat tebė- 
ra kūdikis. "Kietas maistas skirtas brandiesiems - tiems, kurie 
patirtimi išsiugdė pojūčių gebas atskirti gera nuo blogo. 


Todėl, palikę pradinį Kristaus mokslą, eikime pirmyn, 

bręskime", užuot vėl dėję pamatus: atsivertimą nuo ne- 
gyvų darbų ir tikėjimą Dievu, Žmokymą apie krikštus, rankų 
uždėjimą, mirusiųjų prisikėlimą ir amžinąjį teismą". *Dievui 
leidus, taip ir padarysime. 


5,6jis sako: cit. Ps 10,4. 

5,7 gyvenimo žemėje dienomis: pažod. kūno dienomis. Laiško autorius pabrėžia žmogišką Kris- 
taus prigimtį (2,17-18; 4,15). Čia, be abejo, numanoma Jėzaus kančia, malda Getsemanės sode 
(Lk 22,44), šauksmai, kabant ant kryžiaus (Mt 27,46.50). Kristaus žmogiškumo aprašymu 
siekiama patikinti, kad kiekvienas, net ir pats silpniausias, ateinantis pas jį kaip Aukščiau- 
siąjį kunigą, bus suprastas ir išklausytas. 

5,10 pavadintas Aukščiausiuoju kunigu Melchizedeko tvarka: laiško autorius, pristatydamas 
Jėzų kaip vyriausiąjį kunigą dangiškoje Dievo Šventykloje, turi įtikinti skaitytoją žydą, kad 
toks titulas ir tokia tapimo kunigu tvarka buvo nustatyta Rašte. Šiam tikslui jis ir pasitelkia 
Melchizedeką (Pr 14,18-20) bei pabrėžia jo kaip kunigo išskirtinumą, palyginti su ST kunigais 
iš Levio giminės. Melchizedeko tvarka detalizuojama 7ir 8 sk., daugiau apie Melchizedeką 
žr. 7,1ir 7,3 paaišk. 

6,1eikime pirmyn, bręskime: pažod. judėkime link brandos. 

6,2 amžinąjį teismą: žodžių junginys krima aidnion - amžinasis teismas - NT pavartotas tik 
šioje vietoje, plg. ateinantį teismą (Apd 24,25). NT autoriai Dievo teismą dažniau apibūdina 
dktv. krisis (pvz., Mt 10,15; )n 3,19, 5, 22; 1 Tim 5,24); o žodžio krima pirmoji reikšmė yra teis- 
mo nuosprendis, sprendimas (pvz., Mk12,40; Rom 2,2.3; TI, 33). Visgi nėra dvejonių, kad čia 
turimas omenyje mirusiųjų teismas, vaizdžiai aprašytas Apr 1,18. Dievo teismo ir Dievo 
teisėjo motyvas Hbr atkartojamas ne kartą (9,27; 10, 27.30; 12,23; 13,4). 

"Juk neimanoma, kad tie, kurie kartą buvo apšviesti, pa- 
ragavo dangaus aukštybių' dovanos, tapo Šventosios Dvasios 
dalininkais, *patyrė Dievo žodžio gerumą ir ateinančiojo 
amžiaus galybę “ir nupuolė, atsinaujintų ir atsiverstų, nes 
jie kenkdami sau vėl kryžiuoja Dievo Sūnų" ir viešai jį žemi- 
na“. "Juk žemė, sugerianti dažną lietų ir brandinanti derlių, 
naudingą tiems, kurie ją įdirba, gauna Dievo palaiminimą, 
Šbet auginanti erškėčius ir usnis - bevertė ir netrukus bus 
prakeikta, o galiausiai išdeginta. 

"Nors mes taip kalbame, bet jums, mylimieji, tikimės kai 
ko geresnio, to, kas gelbsti. '"juk Dievas nėra neteisingas, jis 
nepamirš jūsų darbų ir meilės, kurią parodėte jo vardui, kai 
tarnavote ir tebetarnaujate šventiesiems. "Trokštame, kad 
kiekvienas iš jūsų tą patį stropumą rodytų iki galo, kol visiškai 
išsipildys jūsų viltis, "kad neaptingtumėte, bet sektumėte 
tais, kurie tikėjimu ir kantrumu paveldi, kas pažadėta. 

SDuodamas Abraomui pažadą Dievas neturėjo kuo aukš- 
tesniu prisiekti, todėl prisiekė savimi" "tardamas": 

Tikrai laiminte palaiminsiu tave ir dauginte padauginsiu tave. 
5lr būdamas kantrus Abraomas gavo, kas pažadėta. “Juk žmo- 
nės prisiekia kažkuo aukštesniu ir kiekvieno ginčo pabaigą 
patvirtina priesaika. "Taip ir Dievas, norėdamas dar aiškiau 
parodyti pažado paveldėtojams, kad jo ketinimas nesikeis, 


6,4 dangaus aukštybių: žr. Ef 1,3 paaišk., plg. Ef 2,6; Fil 2,10; 2 Tim 4,18. 

6,6 kenkdami sau vėl kryžiuoja Dievo Sūnų: nuo Bažnyčios tėvų iki šių dienų egzegetų įvardis 
heautois traktuojamas kaip nuostolio datyvas, t. y. kenkdami patys sau, taip sau darydami ža- 
lą. Tačiau posakį galima suprasti ir kaip naudos datyvą: sau kryžiuoja Dievo Sūnų. Egzegetų 
nuomonės išsiskiria ir aiškinant vksm. anastauroo (čia pavartotą dalyvio forma): vieni laiko, 
kad priešdėlis ana žymi kartotiną veiksmą - vėl, dar kartą kryžiuoja, o kiti - kad juo žymima 
kryptis - aukštyn iškėlę kryžiuoja. Kadangi autorius daug kartų pabrėžia Kristaus aukos 
išskirtinumą - jis paaukojo save kartą ir visiems laikams (7,27; 9,12. 28; 10,10.14), pirmoji 
traktuotė yra kur kas labiau tikėtina, žr. tolesnį paaišk. 

6,6 vėl kryžiuoja Dievo Sūnų ir viešai jį žemina: ši eilutė atskleidžia auditorijos, kuriai adresuo- 
tas laiškas, padėtį. Krikščionims žydams darė įtaką mokymas, siekiantis juos sugrąžinti 
atgal įjudaizmą ar tam tikrą jo atšaką, atmetant, vėl kryžiuojant Kristų. Dėl šios priežas- 
ties laiške atskleidžiamas Kristaus pranašumas prieš angelus (1-2 sk.), prieš Mozę (3 sk.), jis 
pristatomas kaip Aukščiausiasis Dievo tautos kunigas (4b-5 sk.). Dvasinio statinio pamatų 
metafora (6,2) pabrėžia mintį, kad, atmetus kertinį akmenį - Jėzų Kristų, atgaila tampa 
nebeįmanoma, nesjis ir yra šio atsivertimo pagrindas. Turima omenyje ne tai, kad tikintie- 
siems, kurie nusideda po atsivertimo, nebeįmanoma atgailauti - tokia galimybė visuomet 
yra (12,1), bet tai, kad Kristaus nelaikant Gelbėtoju panaikinamas pats atsivertimo pamatas. 
6,13 prisiekė savimi: cit. Pr 22,16. 

6,14 tardamas: cit. Pr 22,17. 

patvirtino jį priesaika, "idant du nekintantys dalykai, apie 
kuriuos Dievas negali meluoti, mums, suradusiems prieg- 
lobsti, suteiktų didelės drąsos laikytis mums skirtos vilties. 
"Turime ją tartum saugų ir tvirtą sielos inkarą, įeinanti vidun 
pro uždangą", "kur dėl mūsų įėjo pirmtakas Jėzus, amžiams 
tapęs Aukščiausiuoju kunigu Melchizedeko tvarka. 


Tas Melchizedekas' , Salemo karalius", Aukščiausiojo Dievo kunigas, 
"pasitiko Abraomą, grįžtantį iš mūšio, kuriame jis sutriuškino karalius, 
ir jį palaimino. Jam Abraomas nuo visko skyrė dešimtinę. Verčiant, jo 
vardas pirmiausia reiškia „teisumo karalius“, po to Salemo ka- 
ralius, tai yra „taikos karalius“. *Be tėvo, be motinos, be kilmės 
sąrašo, neturintis nei dienų pradžios, nei gyvenimo pabaigos, 
tapęs panašus į Dievo Sūnų - jis lieka kunigas visiems laikams. 
“Tik pažiūrėkite, koks didis tas, kuriam patriarchas Abrao- 
mas [net] davė dešimtinę iš geriausio grobio! *Žinoma, ir Levio 
sūnūs, gaunantys kunigystę, turi Įstatymo duotą įsakymą 
imti iš tautos, tai yra iš savo brolių, dešimtinę, nors ir jie 
yra kilę iš Abraomo strėnų. "Bet tas, nors ir nepriklausė jų 
giminei, vis dėlto paėmė iš Abraomo dešimtinę ir palaimi- 
no pažadų turėtoją. "Nėra jokių dvejonių, kad žemesnis yra 
laiminamas viršesnio. *Be to, ten dešimtines ima mirtingi 
žmonės, o čia - tas, apie kuri liudijama, kad jis gyvas. ?Galima 
sakyti, kad per Abraomą dešimtinę yra davęs ir dešimtinių 
ėmėjas Levis. “Juk jis, kai Melchizedekas pasitiko Abraomą, 
buvo savo tėvo strėnose. 


6,19 įeinantį vidun pro uždangą: ST mini dvi Šventyklos uždangas, kurios LXX įvardijamos skir- 
tingai. Kiemo uždanga vadinama kalumma (hbr. mūsūk), o uždanga, skyrusi Šventąją nuo 
Švenčiausiosios - katapetasma (hbr. pūrėket). Pastaroji uždanga ir yra minima šioje eilutėje, 
taip pat 9,3 ir 10,20. Taigi posakis vidun pro uždangą numano įėjimą į Švenčiausiąją. Taip 
Izraelio aukščiausiojo kunigo Aarono (o vėliau ir jo palikuonių) atėjimas į Švenčiausiąją. 
kur jis paaukoto už tautos nuodėmes ožio krauju apšlakstydavo Sandoros skrynios dang- 
ų(Kun16,2-16), yra palyginamas su Jėzaus įžengimu į Šventyklą danguje, kur jis, kaip visų 
žmonių Aukščiausiasis kunigas, aukoja savo kraują už jų nuodėmes bei užtaria juos prieš 
Dievą. Šią analogiją, atveriančią kontrastą tarp žemiškų kunigų atnašaujamo gyvulių kraujo 
irJėzaus Kristaus pralieto kraujo, autorius plėtoja ir toliau (7, 23-28; 8,1-4). 
7.1WMelchizedekas: ši ir 2a eil. susideda iš Pr 14,18-20 citatų. 

7,1 Salemo karalius: greičiausiai Salemu vadinamas Jeruzalės miestas (taip aiškina hebrajų 
targumai), nors Jeronimas mėgina Salemą sieti su Salimu (/n 3,23). 

7,1 Aukščiausiojo Dievo kunigas: Senovės Artimųjų rytų karaliai sykiu dažniausiai atlikdavo 
ir vyriausiojo kunigo apeigas. 

"Taigi, jei tobulumas būtų pasiekiamas per levitų kuni- 
gystę" (juk su ja susijęs tautai duotas Įstatymas), kam dar 
reikėtų sakyti, kad iškils kitas kunigas Melchizedeko, o ne 
Aarono tvarka? '"Mat keičiantis kunigystei, būtinai keičiasi 
ir Įstatymas. "O tas, apie kurį tai sakoma, priklausė kitai 
giminei, iš kurios niekas nebuvo atsidėjęs tarnystei prie au- 
kuro. "Akivaizdu, kad mūsų Viešpats yra kilęs iš Judo gimi- 
nės, apie kurios kunigus Mozė nieko nėra kalbėjęs. PTai juo 
labiau akivaizdu, nes iškyla kitas, panašus į Melchizedeką, 
kunigas, “kuris juo yra tapęs ne kūnišku Įstatymo įsakymu, 
bet nesunaikinamo gyvenimo galia. "Juk liudijama': 

Tu - kunigas per amžius 
Melchizedeko tvarka. 
"Taip atšaukiamas ankstesnis įsakymas, nes jis silpnas ir 
nenaudingas - "Įstatymas nieko neištobulino - ir suteikiama 
geresnė viltis, kuria priartėjame prie Dievo. 

Juo labiau, kad neapsieita be priesaikos! Anie tapdavo kuni- 
gais be priesaikos, Žo šis su priesaika, nes jam buvo pasakyta': 

Viešpats prisiekė 

ir nesigailės: 

Tu - kunigas per amžius! 
“Dėl to Jėzus [ir] tapo geresnės Sandoros laiduotoju. ŽAnų 
kunigų buvo daug, nes mirtis trukdydavo jiems išlikti, "o šis 
pasilieka per amžius, todėl ir turi neatšaukiamą kunigystę. 
Dėl šios priežasties jis gali iki galo išgelbėti" tuos, kurie 
per jį ateina pas Dievą - jis amžinai gyvas, kad juos užtartų. 
“Tokį Aukščiausiąjį kunigą mums ir derėjo turėti: šventą, 
nekaltą, nesuteptą, atskirtą nuo nusidėjėlių ir išaukštintą 


7,1 jei tobulumas būtų pasiekiamas per levitų kunigystę: greičiausiai tai vienas iš pagrindinių 
teiginių, imponavusių tikintiems žydams. Laiško autorius paneigia, kad tobulumą galima 
pasiekti per levitų kunigystę, įžvalgiai pasitelkdamas „nepriklausomo“ kunigo Melzhizedeko, 
kuris nurodomas kaip Jėzaus Kristaus provaizdis, argumentą. Kitaip tariant, jis atkreipia 
skaitytojų dėmesį į tai, kad jau ST yra užuominų apie naują dvasinę kunigystę (Ps NO, 4). 
7,17 Juk liudijama: cit. Ps 10,4b. 

7,21 jam buvo pasakyta: cit. Ps NIO, 4a. 

7,25 jis gali iki galo išgelbėti: gr. posakis eis to panteles gali būti traktuojamas arba kaip laiko 
aplinkybė - amžinai, arba kaip būdo - visiškai, pilnai, iki galo (pvz., Lk 13,11). Pastarąja pras- 
me (kaip priev. pantelės sinonimą) šį žodžių junginį vartoja Filonas Aleksandrietis, Juozapas 
Flavijus. Toks pasirinkimas minčiai suteikia dar vieną, soteriologinę reikšmę - tikintiems 
dovanojamas Kristaus išgelbėjimas ne tik amžinas, bet ir užbaigtas. 

virš dangaus. "Jam nereikia, kaip kitiems aukščiausiesiems 
kunigams, kasdien atnašauti aukas pirma už savo nuodėmes, 
po to už tautos - jis, pats save paaukojęs, tai įvykdė kartą ir 
visiems laikams. “juk Įstatymas aukščiausiaisiais kunigais 
skiria silpnybių turinčius žmones, o po Įstatymo duotas prie- 
saikos žodis - amžiams tobulą Sūnų. 


Svarbiausia iš to, ką sakome, yra šitai: mes turime tokį 
Aukščiausiąjį kunigą, kuris atsisėdo danguje Didybės 
sosto dešinėje". 'Jis - tarnas Šventyklos, tikrosios Palapinės, 
kurią pastatė ne žmogus, o Viešpats. *Kiekvienas aukščiau- 
siasis kunigas yra skiriamas dovanoms ir aukoms atnašauti, 
todėl ir šiam reikia turėti ką atnašauti. “Jei jis būtų žemėje, 
nebūtų kunigas, nes čia yra, kas atnašauja dovanas pagal 
Įstatymą. *Šie kunigai tarnauja dangaus aukštybių ženklui 
ir šešėliui, juk Mozei, kai jis ruošėsi įrengti palapinę, buvo 
nurodyta': Žiūrėk, - sako Dievas, - kad viską padarytum pagal pavy- 
zdį, parodytą tau ant kalno. "Bet Jėzus yra gavęs juo prakilnesnę 
tarnystę, juo pranašesnės Sandoros, grindžiamos pranašes- 
niais pažadais, tarpininkas jis yra. 
"Jei pirmoji Sandora nebūtų turėjusi trūkumų, nereikėtų 
ieškoti vietos antrajai. *Priekaištaudamas jiems Dievas sako": 
Štai ateina dienos, - sako Viešpats, - 
kai Izraelio bei Judo namams 
suteiksiu naują Sandorą. 
? Ne tokią Sandorą, kurią buvau sudaręs su jų tėvais 
tą dieną, kai paėmęs už rankos išvedžiau juos iš Egipto žemės. 
Jie nesilaikė mano Sandoros, 
ir aš juos apleidau, - sako Viešpats. - 
V Štai kokią Sandorą sudarysiu su Izraelio namais, 
praėjus anoms dienoms, - sako Viešpats: - 
Duosiu savo įstatymus jų protams 
ir juos įrašysiu jų širdyse. 


8,1 Didybės sosto dešinėje: įžanginę laiško eilutę atkartojantis posakis (žr. 1,3 paaišk.) patvirtina 
vieną esminių šio laiško teiginių - niekas negali prilygti išaukštinto Jėzaus Kristaus didybei. 
8,5 buvo nurodyta: cit. Iš 25,40; LXX tekste nėra žodžio panta - viskas; egzegetų nuomonė, 
laiško autorius jį galėjo įterpti, turėdamas omenyje ankstesnę eilutę - Iš 25,9. 

8,8 sako: cit. Jer 31, 31-34 - pati ilgiausia ST citata visame NT. 

Ir būsiu jiems Dievas, 
o jie bus mano tauta. 
"Ir nebemokys nė vienas savo artimo" 
nei savo brolio sakydamas: „Pažink Viešpatį“, 
nes jie visi pažins mane, 
nuo mažiausio iki didžiausio, 
V nes būsiu gailestingas jų neteisybėms 
ir jų nuodėmių daugiau nebeprisiminsiu. 
SSakydamas „naują Sandorą“, jis paskelbė, kad pirmoji yra 
atgyvenusi. O kas atgyvena ir pasensta, tas netrukus išnyks. 


0 [Ir] pirmoji Sandora turėjo tarnystės potvarkių ir že- 
mišką šventyklą. Pastatytos palapinės priekinė dalis, 
kurioje stovėjo menora, stalas ir padėtinė duona, vadinosi 
„Šventoji“, žUž antrosios uždangos buvo palapinės dalis, vadi- 
nama „Šventų Švenčiausioji“. *Ten stovėjo auksinis smilkymo 
aukuras ir iš visų pusių auksu padengta Sandoros skrynia, 
kurioje buvo auksinis indas su mana", išsprogusi Aarono 
lazda' ir Sandoros plokštės“, *o virš jos šlovės cherubai", spar- 
nais dengiantys permaldavimo dangtį". Apie tai dabar nėra 
reikalo smulkiau kalbėti. 
“Taip viską įrengus, į priekinę palapinės dalį nuolat eida- 
vo tarnystę atliekantys kunigai, "bet į antrąją - tik kartą per 


8,1 artimo: vienuose rankraščiuose randame dktv. politės - bendrapilietis, kituose plėsios - 
artimas, kaimynas. 

9,4 indas su mana: plą. Iš 16, 33-34. 

9,4 išsprogusi Aarono lazda: plg. Sk 17,10. 

9,4 Sandoros plokštės: plg. Įst 10, 2-5. 

9,5 šlovės cherubai: gr. cherubim yra pasiskolintas iš hbr. karūbim ir reiškia Jahvės akivaizdoje 
esančius angelus. Pirmą kartą jie minimi Adomo ir levos išvarymo iš Edeno sodo scenoje kaip 
sargai, saugantys kelią prie gyvenimo medžio (Pr 3,24). Psalmininkas cherubus apibūdina 
kaip Dievo žirgus (Ps 18,10); išsamesnį šių angeliškų būtybių aprašymą randame Ez 10, 1-22. 
Tarptestamentinis judaizmas arkangelą Gabrielių vadina cherubų vadovu (Enocho knyga 
20,7), cherubų karietos minimos Sir 49, 8. Šioje vietoje Hbr autorius (žodis pavartotas vie- 
Nintelį kartą NT) primena, kad Mozė pagamino auksinius cherubus, kurių sparnai dengė 
Sandoros skrynią (iš 25, 18-20). 

9,5 permaldavimo dangtį: dktv. hilastėrion - permaldavimas, numaldymas, sutaikymas (su dievy- 
be) - graikų romėnų pasaulyje žymėjo priemones, kuriomis žmonės numaldydavo rūstau- 
jančią dievybę. Į NT žodis ateina iš LXX ir yra pavartotas tik du kartus: čia ir Rom 3,25. Jei 
ten jis žymi Kristaus kraują kaip permaldavimo priemonę, tai čia - Šventų Švenčiausioje 
stovėjusios Sandoros skrynios dangtį (Iš 25,17-22). Kartą per metus Aaronas pašlaksty- 
davo permaldavimo dangtį paaukotų gyvulių krauju ir taip sutaikydavo Izraelį su Dievu 
(Kun 16,30); taip pat žr. Rom 3,25 paaišk. 

metus, tik vienas - aukščiausiasis kunigas, ir tik su krauju, 
kurį atnašauja už save ir už tautos klaidas. *Taip Šventoji 
Dvasia atskleidžia, kad kelias į Šventyklą", kol tebestovi pir- 
moji palapinė, dar nėra apreikštas. ?Tai dabartinio amžiaus 
provaizdis, rodantis, kad atnašaujamos dovanos ir aukos 
negali padaryti tarno sąžinės tobulos". "Jos apima tik val- 
gius, gėrimus ir įvairius apsiplovimus pagal kūnui taikomus 
potvarkius, galiojančius iki naujos tvarkos meto. 

"O Kristus, atėjęs kaip esamų gėrybių“ Aukščiausiasis ku- 
nigas, pro didesnę ir tobulesnę Palapinę, ne rankų darbo, 
tai yra ne šios kūrinijos, "ir ne ožių ar veršių krauju, bet 
savuoju krauju kartą ir visiems laikams įžengė į Šventyklą, 
įgydamas mums amžiną atpirkimą. "juk jei ožių bei jaučių 
kraujas ir telyčios pelenai, kuriais apšlakstomi susitepusieji, 
pašventina ir apvalo kūną, "tai juo labiau Kristaus, kuris per 
amžinąją Dvasią atnašavo save kaip auką be trūkumų Dievui, 
kraujas apvalys mūsų sąžinę nuo negyvų darbų, kad tarnau- 
tume gyvajam Dievui. 

"Todėl jis ir yra naujosios Sandoros tarpininkas: jo mirtis 
tapo atpirkimu už pirmojoje Sandoroje padarytus nusižen- 
gimus, kad pašauktieji gautų pažadėtą amžinąjį paveldą. 


9,8 kelias į Šventyklą: nors šiame posakyje pavartotas žodis hagia 3 eil. apibūdina priekinę pa- 
lapinės dalį, vadinamą Šventąja, čia, pridedant pažymimąjį artikelį, juo nusakoma dangaus 
Šventykla. Hbr autorius žemišką Izraelio šventyklą laiko dangiškosios provaizdžiu (9, 24), 
bet taip pat galime įžvelgti ir tokią analogiją: priešakinė Izraelio šventyklos dalis vaizduoja 
žemišką šventyklą, o vidinė Šventų Švenčiausioji - dangišką. 

9,9 negali padaryti tarno sąžinės tobulos: posakį galime traktuoti dvejopai: (I) čia sąžinė turi 
savimonės reikšmę (žr. 10, 2 paaišk.), tad turimas omenyje Dievo garbintojo savimonės tobu- 
lėjimas; (2) kalbama apie garbintojo tobulėjimą, kuris nebuvo įmanomas, taikant Senosios 
Sandoros priemones, o nuoroda į sąžinę - kata suneidėsin, pažod. pagal sąžinę - apibūdina 
garbintojo gyvenimo būdą. Toliau jau tiesiai pasakoma, kad sąžinė, jos pažadinta kaltė, 
gali būti apvalyta tik Kristaus krauju (9,14; 10,22), o šventykloje atnašautų gyvulių kraujas 
tokios galios neturi (10, 2-4). 

9,11 esamų gėrybių: kai kurie vertėjai verčia kitą rankraščiuose randamą variantą - vietoje 
dalyvio genomenėn - esamų, atėjusių rašoma mellonton - ateinančių; tai reikštų, kad Kristus 
yraateinančių, būsimų gėrybių Aukščiausiasis kunigas. Pastarajam rankraščių perrašinėtojų 
pasirinkimui įtakos galėjo turėti mellonton pavartojimas 10,1, kur sakoma, jog Įstatymas 
turėjo ateinančių gėrybių šešėlį. Tačiau kituose rankraščiuose, tarp jų ir ankstyvajame pa- 
piruse P46, rašoma esamų, atėjusių gėrybių. Šį „sunkesnį“ variantą tyrėjai laiko originaliu. 
Kokias esamas gėrybes, kurias suteikė Kristus, gali turėti omenyje teksto autorius? Labai 
tikėtina, kad visų pirma kitoje eilutėje paminėtą Kristaus įgytą amžiną atpirkimą (W,12) ir iš 
jo kylančius nuodėmių atleidimą (9, 21), sąžinės apvalymą ir pašventinimą (9,14). Paminė- 
tinairtai, kad LXX antru žodžiu agatha - gėrybės - yra apibūdinama pažadėtoji žemė (Iš 3.8: 
Sk 14,7; Įst 1,25 ir kt.). 

“Kur yra testamentas, ten būtina įrodyti testatoriaus mirtį. 
"Testamentas įsigalioja žmogui mirus, o testatoriui esant 
gyvam jis neturi jokios galios. Todėl ir pirmoji Sandora ne- 
buvo pašventinta be kraujo. "Paskelbęs tautai visus Įstatymo 
įsakymus, Mozė paėmė veršių [ir ožių] kraujo su vandeniu, 
raudonos vilnos ir yzopo ir apšlakstė pačią knygą bei visą 
tautą "tardamas": Tai yra kraujas Sandoros, kurios Dievas įsakė jums 
laikytis. "Jis apšlakstė krauju ir palapinę bei visus liturginius 
indus. “Pagal Įstatymą beveik viskas yra apvaloma krauju, 
ir be kraujo praliejimo nėra atleidimo. 

Taigi taip turi būti apvalomi ženklai, vaizduojantys tai, 
kas danguje, o pačios dangaus aukštumos - už anas prana- 
šesnėmis aukomis. “Juk Kristus įžengė ne į rankų darbo 
šventyklą - tikrosios atvaizdą, bet į patį dangų, kad dabar 
atstovautų mums priešais Dievo veidą. >Įžengė ne tam, kad 
daug kartų atnašautų save, kaip daro aukščiausiasis kunigas 
kasmet įeidamas į šventyklą su svetimu krauju; “tuomet nuo 
pasaulio sukūrimo jam daug kartų būtų reikėję kentėti. Bet 
jis pasirodė vieną kartą amžių pabaigoje, kad savo auka su- 
naikintų nuodėmę. "Kaip žmonėms skirta vieną kartą mirti, 
0 po to teismas, Žtaip ir Kristus, vieną kartą atnašautas, kad 
prisiimtų daugelio nuodėmes", antrą kartą pasirodys ne dėl 
nuodėmės, bet jo laukiančiųjų išgelbėjimui. 


10 Įstatymas, turėdamas ateinančių gėrybių šešėlį, o 
ne patį dalykų vaizdą, niekuomet negali tomis pa- 
čiomis, kasmet nuolat atnašaujamomis aukomis ištobulinti 
tų, kurie su jomis ateina. ŽArgi atnašavimai nesiliautų, jeigu 
tarnaujantys šventykloje, kartą apvalyti, nebeturėtų sąžinėje 
nuodėmės'? “Tačiau šios aukos kasmet primena nuodėmes. 
"Juk jaučių ir ožių kraujas negali panaikinti nuodėmių. 
"Todėl, ateidamas į pasaulį, jis sako": 
Aukų ir atnašy nenorėjai, 
bet paruošei man kūną. 


9,20 tardamas: cit. Iš 2, 8. 

9,28 kad prisiimtų daugelio nuodėmes: aliuzija į [z 53,12. 

10,2 sąžinėje nuodėmės: žr. 9,9 paalšk., taip pat Rom 2,15;1 Kor 8,7 ir 2 Kor 4,2 paaišk. 
10,5 jis sako: cit. Ps 40,6-8. 


190 Hebrajams 10,6-20 


5 Deginamosiomis aukomis ir atnašomis už nuodėmes 
nesigėrėjai. 
" Tuomet tariau: 
Štai ateinu - 
knygos ritinyje apie mane parašyta - 
vykdyti, Dieve, tavo valios. 
šAnksčiau taręs“: aukų ir atnašų ir deginamųjų aukų ir atnašų už 
nuodėmes nei norėjai, nei jomis gėrėjaisi (jos atnašaujamos pagal 
Įstatymą), "po to jis pasakė: Štai ateinu vykdyti tavo valios. Jis 
panaikina viena, idant įtvirtintų kita. "Dėl šios valios ir esa- 
me pašventinti per Jėzaus Kristaus kūno atnašavimą kartą 
ir visiems laikams. 

"Kiekvienas kunigas kasdien stoja tarnauti ir daug kartų 
atnašauja tas pačias aukas, kurios niekuomet negali pa- 
naikinti nuodėmių. 'ŽBet šis, atnašavęs vieną auką visiems 
laikams", atsisėdo Dievo dešinėje "laukdamas, kol jo priešai 
bus patiesti kaip pakojis po jo kojomis, "nes viena atnaša jis 
visiems laikams ištobulino šventinamuosius. 

"Tai mums liudija ir Šventoji Dvasia, pasakiusi“: 

“ Štai Sandora, kurią sudarysiu su jais 

pasibaigus toms dienoms, - sako Viešpats: 
aš duosiu įstatymus jų širdims 
ir juos įrašysiu jų mintyse, 
Vir jų nuodėmių bei jų neteisybių 
daugiau nebeprisiminsiu. 
50 kurjos atleistos, ten nebereikia atnašos už nuodėmę. 

"Todėl, broliai, turėdami drąsos įeiti į Šventyklą per Jė- 

zaus kraują' “pro uždangą, tai yra jo kūną, nauju ir gyvu 


10,8 taręs: 8-9 eil. dar kartą cit. Ps 40, 6-8, įterpiant paaiškinimus, o 10 eil. pateikiama 50- 
teriologinė išvada - pašventinimas įmanomas tik dėl Kristaus aukos. 

10,12 atnašavęs vieną auką visiems laikams: egzegetų nuomonės išsiskiria sprendžiant, ar žo- 
džių junginys eis to diėnekes — visiems laikams priskirtinas prie Kristaus išaukštinimo - visiems 
laikams atsisėdo Dievo dešinėje, ar pabrėžia atpirkimo užbaigtumą. Pastarasis pasirinkimas 
mums atrodo labiau tikėtinas: (1) laiške ši laiko aplinkybė visuomet žymi tai, kas pasakyta 
anksčiau (7,3; 10,112.14); (2) aptariamu teiginiu pabrėžiamas kontrastas tarp nuolat atna- 
šaujamų aukų, kurios neturi pašventinimo galios (10,11), ir vienintelės Kristaus kaip Aukš- 
čiausiojo kunigo atnašos, panaikinančios nuodėmę (10,12) ir visiems laikams (eis to dižnekes; 
tas pats posakis dar kartą pavartotas 10,14) pašventinančios tikinčiuosius. 

10,15 pasakiusi: cit. )er 31,33. 

10,19 per Jėzaus kraują: posakis gali žymėti būdo aplinkybę - kuriuo būdu įeiname į Dievo 
Šventyklą (per Jėzaus kraują) arba priežasties aplinkybę - kokiu pagrindu (dėl Jėzaus kraujo). 

keliu, kurį jis mums atvėrė, Žir turėdami didi kunigą Dievo 
namams, Žateikime su atvira širdimi“, kupini tikėjimo, ap- 
šlakstę ir apvalę širdis nuo blogos sąžinės bei nuplovę kūną 
tyru vandeniu. ŽNesvyruodami išpažinkime tai, ko viliamės, 
nes ištikimas tas, kuris pažadėjo. "Ir žiūrėkime vieni kitų, 
skatindami meilę bei gerus darbus, Žneapleisdami savo susi- 
rinkimo, kaip kai kuriems įprasta, bet ragindami vieni kitus 
juo labiau, juo aiškiau regite besiartinančią dieną. 

0 jei jau pažinę tiesą savo noru nusidedame, tuomet 
aukos už nuodėmes nelieka, Žtik kažkoks baisus teismo ir 
priešininkus prarysiančios liepsnojančios ugnies laukimas. 
3Kas atmeta Mozės Įstatymą, tam nėra pasigailėjimo ir jis 
turi mirti, dviem ar trim liudytojams paliudijus. "Kiek, jūsų 
manymu, rūstesnės bausmės vertas tas, kuris trypia Dievo 
Sūnų, laiko suteptu Naujosios Sandoros kraują, kuriuo buvo 
pašventintas, ir įžeidžia malonės Dvasią? *Juk žinome, kas 
pasakė“: 

Mano kerštas, aš atmokėsiu. 
Ir dar“: 
Teis Viešpats savo tautą. 
"Baisu papulti į gyvojo Dievo rankas! 

*Prisiminkite ankstesnes dienas, kuomet apšviesti ištvėrėte 
sunkią kentėjimų kovą': “tiek viešai įžeidinėjami ir kanki- 
nami, tiek ir būdami bičiuliai tų, su kuriais taip elgiamasi; 
"jūs arjautėte kalinius" ir su džiaugsmu pasitikote nuosavybės 


10,22 atvira širdimi: pažod. tikra širdimi, t. y. nesuklastota, be melo. 

10,30 kas pasakė: cit. Įst 32,35; plg. Kun 19,18; Pat 20,22; 24,29; Sir 28,1-7; Rom 12,19. 

10,30 /r dar: cit. Įst 32,36; Ps 135,14.. 

10,32 sunkią kentėjimų kovą: dktv. athlėsis - grumtynės, imtynės, kova, varžybos; bendrašaknis 
vksm. athled - grumtis, kovoti, varžytis ir pan. randamas 2 Tim 2,5, o sunathleė - grumtis dtau- 
ge (prieš) Fil 1,27; 4,3. Hbr autorius metaforiškai viešą krikščionių pažeminimą palygina su 
sporto arenoje vykstančiai kova. Jos metu buvo konfiskuotas šių tikinčiųjų turtas (10, 32-33), 
tačiau, stebint didelei miniai, jie grūmėsi ir laimėjo. Šį įvaizdį perima Bažnyčios tėvai: antai 
Klemensas Romietis Laiške korintiečiams apaštalus apibūdina kaip imtynininkus (athlėtai), 
kovojusius iki mirties (5,1-2); Ignotas Antiochietis laiške Polikarpui pastarąjį kviečia pakel- 
tisunkumus, lavintis, kaip tai daro imtynininkas (athlėtės) (1,3; 2,3), nes būti sužeistam ir 
laimėti yra didelė garbė (3,1). 

10,34 atjautėte kalinius: vksm. sumpathėo - pažod. reiškia patirti, kentėti drauge, bet ir atjausti, 
suprasti, ką išgyvena nuteistasis, kaip Jėzus atjaučia (sumpathėo) mūsų silpnybes (4,15); šis žo- 
dis, vartotas ir graikų filosofų (pradedant Aristotetiu ir Epikūru), tapo tarptautiniu: reikšti 
simpatiją, šimpatizuoti ir pan. 

išgrobstymą, žinodami, kad turite geresnį ir išliekantį turtą. 
Todėl nepameskite savo drąsos, jai skirtas didelis atlygis. 
Jums reikia ištvermės, idant įvykdę Dievo valią gautumėte, 
kas pažadėta. "Juk": Dar truputį, visai truputėlį, 
Ateinantis ateis ir neužtruks. 
3 Mano teisusis tikėjimu gyvens, 

o jei atsitrauktų, 

mano siela juo nesigėrės. 
"Tačiau mes nesame iš tų, kurie traukiasi, kad pražūtų, bet 
tikime, kad siela būtų išgelbėta, 


1 Tikėjimas" yra pagrindas to, ko viliamės", parodymas 
to“, ko neregime. "Būtent dėl jo sentėviai susilaukė 

pritarimo, 

Tikėjimu suprantame, kad pasauliai buvo sukurti Dievo 
žodžiu - iš to, kas nematoma, atsirado tai, kas regima. 

“Tikėjimu Abelis atnašavo Dievui geresnę auką negu Kai- 
nas. Dėl tikėjimo buvo paliudyta, kad jis yra teisus, Dievui 
priėmus jo dovanas. Tikėjimu jis ir miręs tebekalba". 

"Tikėjimu Enochas, nepatyręs mirties, buvo perkeltas ir jo 
nerado, nes Dievas jį perkėlė". Mat prieš perkėlimą buvo paliudyta, 


10,37 Juk: cit. Iz 26,20 ir Hab 2,3. 

10,38 0: cit. Hab 2,4. Graikiškas ir hebrajiškas tekstai cituojamoje vietoje skiriasi. Pastarąjį 
verstume: Pasipūtusi siela neteisi, o teisusis tikėjimu gyvens. Hbr autorius seka LXX tekstu, tik 
jį kristologiškai modifikuoja: pirma pasako, kad teisusis tikėjimu gyvens, o po to - kad 
Dievas nesigėrės tuo, kuris atsitraukia. LXX tekste ateinantis ir atsitraukiantis yra tas 
pats asmuo, bet Hbr autoriui ateinantysis yra Kristus, o atsitraukimo grėsmė iškyla tam, 
kuris nustoja jį tikėjęs. 

1,1 Tikėjimas: 1 Kor 13 sk. laikomas himnu meilei, o Hbr 1 sk. tikrai galėtume vadinti himnu 
tikėjimui; dktv. pistis - tikėjimas jame paminėtas net 23 kartus. 

11,1 pagrindas to, ko viliamės: dktv. hupostasis - esybė, prigimtis, esmė, pamatas, pagrindas, atrama 
(pvz., LXX Ps 69, 3) ir net nuosavybės teisės dokumentas arba pati nuosavybė, taip pat pasitikė- 
jimas, ryžtas, drąsa. Vieni vertėjai šioje vietoje hupostasis traktuoja kaip būdo savybę, kurią 
pagimdo tikėjimas: pasitikėjimas tuo, ko viliamės. Kiti įžvelgia bendresnę nei subjektyvaus 
nusistatymo reikšmę - tikėjimas suteikia pagrindą krikščionių vilčiai arba, galėtume sakyti, 
pagrindžia viltį. Tikėjimas yra tarsi pažadėtąją nuosavybę patvirtinantis dokumentas, pa- 
našiai kaip Pauliaus laiškuose Šventosios Dvasios užstatas (arrabūn 2 Kor1,22; 5,5; Ef 1,14) 
ir pirmieji vaisiai (aparchė Rom 8,23). 

1,1 parodymas to: dktv. elenchos, panašiai kaip hupostasis, gali būti pavartotas subjektyvia 
įsitikinimo reikšme, ir objektyvia — parodymo, įrodymo reikšme, kuri kyla iš vksm. elegcho — 
atskleisti, parodyti ()n 3,20; Ef 5,1113). 

11,4 jis ir miręs tebekalba: žr. 12,24 paaišk. 

1,5 jo nerado, nes Dievas jį perkėlė: cit. Pr 5,24. 

kad jis patiko Dievui". *O be tikėjimo neįmanoma jam patikti, 
nes ateinantis pas Dievą privalo tikėti, kad jis yra ir atsily- 
gina tiems, kas jo ieško. 

"Tikėjimu Nojus, įspėtas apie tai, kas dar nebuvo regima, 
apdairiai pastatė laivą savo šeimai išgelbėti; juo" jis pasmerkė 
pasaulį ir tapo tikėjimu įgyjamo teisumo paveldėtoju. 

ŠTikėjimu Abraomas pakluso šaukiamas keliauti į vietą, 
kurią turėjo gauti kaip paveldą, ir išvyko nežinodamas, kur 
keliauja. 

"Tikėjimu jis apsigyveno pažadėtoje žemėje tarsi svetimo- 
je, įsikūręs palapinėse su Izaoku ir Jokūbu, to paties pažado 
paveldėtojais, '"nes jis laukė pamatus turinčio miesto, kurio 
meistras ir kūrėjas" yra Dievas. 

"Tikėjimu ir pati Sara, nevaisinga ir jau netinkamo gim- 
dyti amžiaus, gavo galią pastoti, nes laikė ištikimu tą, kuris 
pažadėjo'. "Todėl iš vieno žmogaus, ir jau apmirusio, gimė 
palikuonys, gausūs kaip dangaus žvaigždės ir nesuskaičiuo- 
jami kaip jūros kranto smiltys". 

"Tikėdami jie visi mirė negavę to, kas pažadėta, tik iš tolo 
tai matydami, džiaugdamiesi ir išpažindami, kad jie žemėje 
yra svetimi ir prašalaičiai'. "Juk kas taip kalba, akivaizdžiai 
parodo, kad ieško tėvynės. "Jeigu jie būtų turėję omenyje tą, 
iš kurios išėjo, tai būtų pakakę laiko į ją sugrįžti. “Tačiau iš 
tikrųjų jie siekė geresnės, tai yra dangiškosios tėvynės. Todėl 
Dievas nesigėdija vadintis jų Dievu - jis parengė jiems miestą. 

"Tikėjimu Abraomas atnašavo Izaoką, kai buvo mėginamas. 
Tas, kuris gavo pažadus, buvo beatnašaująs savo viengimį 


T,5jis patiko Dievui: cit. LXX Pr 5, 24. 

11,7 juo: veikiausiai turimas omenyje tikėjimas, tačiau kai kurie egzegetai svarsto, kad įvar- 
džiu gali būti numanomas laivas. 

11,10 meistras ir kūrėjas: žodžių technitės ir dėmiourgos reikšmės yra labai artimos: technitės gali 
reikšti amatininką (Apd 19,24.38), menininką, kūrėją (Išm 13,1), o dėmiourgos - meistrą, kūrėją, 
atlikėją ir pan. Antikinėje literatūroje (dėl Platono Timajo įtakos) Dievas dažnai apibūdinamas 
žodžiu dėmiourgos. Tačiau Biblijoje demiurgas pavartotas tik čia ir 2 Mak 4,1 (pejoratyviai). 
Labai tikėtina, kad Hbr autorius apibūdina Dievą kaip kūrėją, pasitelkdamas dėmiourgos 
kategoriją, dėl Aleksandrijos mokyklos įtakos - Filono raštuose šis Dievo apibūdinimas gan 
dažnas (pvz., De cherubim 127, De mutatione nominum 29-32), žr. 1,3 paaišk. 

11,11 Jaikė ištikimu tą, kuris pažadėjo: Pr 17,19; 18, 11-14; 21,2. 

11,12 gausūs kaip dangaus žvaigždės ir nesuskaičiuojami kaip jūros kranto smiltys: Pr 22,17; 15,5; 32, 13. 
71,13 išpažindami, kad jie žemėje yra svetimi ir prašalaičiai: plg. Pr 23,4; 47,9. Šį Izraelio patriar- 
chų požiūrį perima psalmininkai (LXX Ps 39[38], 12), o NT - apaštalai (Ef 2,19; 1 Pet 2,1). 

sūnų, apie kurį buvo pasakyta': iš Izaoko tau bus pašaukti palikuo- 
nys. "Jis samprotavo, kad Dievas gali prikelti ir iš mirusiųjų, 
todėl ir atgavo ji kaip provaizdį". 

Tikėjimu ir Izaokas laimino Jokūbą bei Ezavą, kalbėda- 
mas apie ateiti". 

"Tikėjimu Jokūbas prieš mirtį palaimino kiekvieną Juoza- 
po sūnų ir pagarbino Dievą, palinkęs ant savo lazdos drūtgalio“. 

Tikėjimu Juozapas, baigiantis jo gyvenimo dienoms, pa- 
minėjo Izraelio sūnų išėjimą iš Egipto ir nurodė, kaip elgtis 
su jo palaikais". 

Tikėjimu naujagimis Mozė tris mėnesius buvo savo tėvų 
slepiamas", nes jie matė, koks vaikelis mielas, ir neišsigando 
karaliaus įsakymo. 

"Tikėjimu Mozė užaugęs atsisakė vadintis faraono dukters 
sūnumi". Šjis verčiau pasirinko kentėti su Dievo tauta nei 
pasiduoti laikiniems nuodėmės malonumams, “Kristaus 
pažeminimą laikydamas didesniu turtu negu Egipto lobiai, 
mat jis žvelgė į atlygį. 

"Tikėjimu jis paliko Egiptą, nebijodamas karaliaus rūsty- 
bės“; jis liko tvirtas, tarsi regėtų tą, kuris neregimas. 

Tikėjimu jis įsteigė Paschą ir apšlakstymą krauju", idant 
naikintojas nepaliestų jų pirmgimių. 


11,18 pasakyta: pažod. LXX cit. Pr 21,12 (plg. Rom 9,7). 

11,19 kaip provaizdj: egzegetų nuomonės dėl posakio en parabolėi išsiskiria: vieni mano, kad 
jis reiškia vaizdžiai tariant, t. y. Abraomas Izaoką iš mirusiųjų atgavo ne tiesiogine, bet 
perkeltine prasme, juk jis nebuvo miręs; kiti labiau linkę matyti sąsają su 9,9, kur parabolė 
yra provaizdis - kaip Mozės palapinė buvo dangiškos Šventyklos provaizdis, taip ir Izaoko 
paaukojimas ir tai, kad jis išliko gyvas, buvo Jėzaus Kristaus mirties ir prisikėlimo provaizdis. 
11,20 kalbėdamas apie ateitį: Pr 27,27-29.39-40. 

11,21 palaimino kiekvieną Juozapo sūnų: Pr 48,9-20. 

11, 21 pagarbino Dievą, palinkęs ant savo lazdos drūtgalio: cit. Pr 47,31. Remiantis Pradžios kny- 
gos naratyvu, šis epizodas yra ankstesnis nei šioje eilutėje minimas Juozapo sūnų - Efraimo 
ir Manaso - laiminimas (Pr 48,9-20); Jokūbas prašo Juozapo prisiekti, kad šis palaidotų 
jį tėvų žemėje, o ne Egipte, ir gavęs sutikimą pagarbina Dievą, parimęs ant savo lazdos. 
11,22 paminėjo Izraelio sūnų išėjimą iš Egipto ir nurodė, kaip elgtis su jo palaikais: Pr 50, 24-25. 
Ti,23 Mozė tris mėnesius buvo savo tėvų slepiamas: Iš 2,2. 

Ti, 24 atsisakė vadintis faraono dukters sūnumi: Hbr autorius Iš 2,11-12 naratyvą interpretuo- 
ja kristologiškai. 

11.27 jis paliko Egiptą, nebijodamas karaliaus rūstybės: labiau tikėtina, kad turimas mintyje Mo- 
zės pabėgimas nuo faraono (Iš 2,15), o ne visos tautos išvedimas iš Egipto; todėl Paschos 
įsteigimas minimas kitoje eil. 

11,28 įsteigė Paschą ir apšlakstymą krauju: Iš 12, 21-28. 

“Tikėjimu jie perėjo Raudonąją jūrą, tarytum per sausu- 
mą", o tai mėginę padaryti egiptiečiai prigėrė, 

“Tikėjimu buvo sugriautos Jericho sienos", jas apėjus per 
septynias dienas. 

"Tikėjimu pasileidėlė Raaba, taikiai priėmusi žvalgus, ne- 
pražuvo" drauge su neklusniaisiais. 

“Ką dar turėčiau pasakyti? Man neužtektų laiko, jei pa- 
sakočiau apie Gedeoną, Barką, Samsoną, Jeftę, Dovydą bei 
Samuelį ir pranašus, kurie tikėjimu užkariavo karalystes, 
vykdė teisingumą, gavo tai, kas pažadėta, užvėrė liūtams 
nasrus, “užgesino galingas liepsnas, išvengė kalavijo ašmenų, 
nusilpę atgavo stiprybę, tapo galingi kovoje, privertė trauktis 
svetimšalių kariuomenes. * Moterys atgavo prikeltus savo 
mirusiuosius; kiti kankinami atsisakė būti išlaisvinti, idant 
prisikėlę gautų geresnį gyvenimą; “dar kiti patyrė patyčias ir 
plakimus, pančius ir kalėjimą, “buvo užmėtyti akmenimis, 
pjaustomi pusiau, mirė nuo kalavijo, klaidžiojo rengdamie- 
si avių ir ožkų kailiais, stokojo, vargo, kentėjo. ŠTie, kurių 
pasaulis nebuvo vertas, klajojo dykumoje, kalnuose, olose 
ir žemės plyšiuose. 

"Ir jie visi, dėl tikėjimo sulaukę pritarimo, negavo to, kas 
buvo pažadėta. “Nes tai, kas geriau, Dievas buvo numatęs 
mums, kad be mūsų jie negalėtų pasiekti tobulumo. 


1 Tad ir mes, tokio liudytojų debesies apsupti, nusi- 
2 meskime visas naštas bei supančiojančią nuodėmę 
ir ištvermingai bėkime mums skirtoje rungtyje, *žvelgdami 
į tikėjimo pradininką ir užbaigėją Jėzų, kuris vietoje jam 
skirto džiaugsmo", nepaisydamas gėdos, iškentėjo kryžių ir 
atsisėdo Dievo sosto dešinėje. 'Pamąstykite, kokį nusidėjėlių 
priešiškumą jis turėjo iškęsti, idant nenusilptų ir nesugleb- 
tų jūsų siela. 


Tl, 29 jie perėjo Raudonąją jūrą, tarytum per sausumą: Iš 14,21-30. 

11,30 buvo sugriautos Jericho sienos: Joz 6, 5.20. 

11,31 Raaba, taikiai priėmusi žvalgus, nepražuvo: JOZ 6,25. 

12,2 kuris vietoje jam skirto džiaugsmo: kai kurie vertėjai frazę supranta kaip dėl jam skirto 
džiaugsmo, t. y. dėl džiaugsmo danguje ištvėrė kančią žemėje. Tačiau labiau tikėtina, kad 
turimas omenyje žemiškas džiaugsmas, kurio, pasirinkęs kryžiaus kančią, Jėzus atsisakė. 
Su šia aliuzija susiduriame jau anksčiau, autoriui kalbant apie Mozę (11, 24-25). 


196 Hebrajams 12,4-17 


'jūs dar nesipriešinote iki kraujo, kovodami su nuodėme, 

"ir visai pamiršote paraginimą, skirtą jums kaip sūnums“: 
Mano sūnau, niekais nenuleisk Viešpaties auklėjimo 
ir nenusimink jo taisomas, 
Š nes ką Viešpats myli, tą auklėja, 

ir plaka kiekvieną sūnų, kurį pripažįsta. 
"Pakentėkite, kai jus auklėja. Dievas elgiasi su jumis kaip 
su sūnumis. O kurio sūnaus tėvas neauklėja? *Bet jei liekate 
be auklėjimo, kuris visiems tenka, tuomet esate ne sūnūs, 
o nesantuokiniai vaikai“. "Juk mūsų kūno tėvai mus auklė- 
jo ir mes juos gerbėme. Argi nereikėtų dar labiau paklusti 
dvasių Tėvui ir gyventi? "Anie auklėjo mus trumpam, kaip 
jiems atrodė geriausia, o šis - mūsų labui, kad gautume jo 
šventumo dalį. "Kiekviena auklyba tam kartui atrodo ne džiu- 
gi, oskausminga, bet vėliau subrandina ramybės ir teisumo 
derlių tiems, kurie per ją buvo išugdyti. 

"Todėl ištieskite nusvirusias rankas bei sustingusius kelius" 
ir žingsniuokite tiesiais keliais“, idant kas raiša neišnirtų, 
bet verčiau sugytų. 

KSiekite santaikos su visais" ir šventumo, be kurio niekas 
neregės Viešpaties. "Žiūrėkite, kad kas nepritrūktų Dievo ma- 
lonės, kad nesuželtų kokia karti šaknis", sutepdama daugelį, 
“kad kas nebūtų pasileidėlis ar nešvarus kaip Ezavas, kuris 
už valgio kąsnį pardavė savo pirmagimystės teises". "Juk ži- 
note, kad ir vėliau, kai norėjo paveldėti palaiminimą, buvo 


12,5 paraginimą, skirtą jums kaip sūnums: cit. Pat 3,11212. 

12,8 esate ne sūnūs, o nesantuokiniai vaikai: nesantuokiniai vaikai (nothoi) neturėdavo teisės į 

paveldėjimą, jais buvo mažiau rūpinamasi ir auklėjant. ST įpareigojo hebrajų tėvus auklėti 

savo vaikus, skiriant jiems ir fizines bausmes (Pat 13,24; 22,15; 23,13-14). Romos imperijos 

teisėje gyvavusi patria potestas (tėvo valdžia) suteikė tėvui neribotas teises ir bausmių (net 

mirties bausmės) taikymą savo vaikams. Skirtis tarp santuokinių ir nesantuokinių vaikų 

egzistavo ir pas graikus; paminėtina labai panaši frazė iš Aristofano komedijos Paukščiai: 
„tu esi nesantuokinis vaikas (nothos), o ne sūnus" (1650). 

12,12 ištieskite nusvirusias rankas bei sustingusius kelius: laisvai cit. IZ 35,3. 

12,13 žingsniuokite tiesiais keliais: pažod. savo pėdoms darykite tiesius kelius; laisvai cit. Pat 4,26. 

12,14 siekite santaikos su visais: kai kurie egzegetai žodžius meta pantūn - su visais sieja su 

diėkete ir verčia: visi kartu siekite ramybės, kitaip tariant, sutarkite tarpusavyje. Tačiau labiau 

įprasta tokioje konstrukcijoje meta panton sieti su eirėnėn - santaikos su visais (plg. Rom 12,18). 

12,15 nesuželtų kokia karti šaknis: aliuzija į Įst 29,17[18]. 

12,16 už valgio kąsnį pardavė savo pirmagimystės teises: Pr 25,33. 

atstumtas: jis nerado progos atgailauti, nors ir su ašaromis 
jos ieškojo“. 

»Jūs atėjote ne prie apčiuopiamos ir liepsnojančios ugnies", 
ne prie tamsos, ūko ir vėtros, "ne prie trimito skambesio ir 
žodžių garso, kurį girdėjusieji maldavo daugiau nė žodžio 
jiems netarti, - "mat jie negalėjo pakelti priesako': net jei 
gyvulys paliestų kalną, bus užmėtytas akmenimis, Žir reginys buvo 
toks grėsmingas, kad Mozė pasakė: esu išsigandęs" ir visas dre- 
bu. “Ne, jūs atėjote prie Siono kalno ir gyvojo Dievo miesto, 
dangiškos Jeruzalės, prie nesuskaičiuojamos daugybės angelų, 
prie iškilmingos draugijos, *prie danguje įrašytų pirmgimių 
Bažnyčios, prie visų Teisėjo Dievo, prie tobulų teisiųjų dvasių, 
“prie Naujosios Sandoros tarpininko Jėzaus ir prie apšlaks- 
tančio kraujo, kalbančio geriau už Abelio kraują“. 

SŽiūrėkite, kad neatstumtumėte kalbančiojo! Jeigu anie 
neišvengė atpildo", kai nusigręžė nuo to, kuris juos įspėjo 
žemėje, tai juo labiau mes, nusigręžę nuo kalbančio iš dan- 
gaus. “Anuomet jo balsas drebino žemę, o dabar jis kalba 
žadėdamas": 

Aš dar kartą sudrebinsiu ne tik žemę, bet ir dangų. 


12,17 jis nerado progos atgailauti, nors ir su ašaromis jos ieškojo: Pr 27,34-38. 

12,18 atėjote ne prie apčiuopiamos ir liepsnojančios ugnies: 18-19 eil. turima omenyje teofanija 
ant Sinajaus kalno (Įst 4,11-14; Iš 19,16-20). Todėl kai kuriuose rankraščiuose dėl aiškumo 
įterpiama oros - kalnas: atėjote ne prie apčiuopiamo kalno. Sinajaus kalną, ant kurio Mozei buvo 
duotas Įstatymas, Hbr autorius priešpriešina Siono kalnui, ant kurio pastatytas Jeruzalės 
miestas (plg. Gal 4,25-26). į pastarąjį žvelgiama iš eschatologinės perspektyvos - Jeruzalė 
kaip dangaus aukštybių miestas yra ta vieta, kur prie nesuskaičiuojamos daugybės angelų 
surenkama iškilminga draugija (12,23) negali būti žemiška. Tad Jeruzalės miestas, kaip ir 
jame stovėjusi šventykla, tėra dangiškosios tikrovės įvaizdis bei atspindys. 

12,20 negalėjo pakelti priesako: toliau laisvai ir sutrumpintai cituojama Iš 19,12. 

12,21 esu išsigandęs: šiuos žodžius Mozė pasakė anksčiau, Įst 9,19, bet Hbr autorius regi pa- 
ralelę tarp šių dviejų patirčių. 

12,24 kalbančio geriau už Abelio kraują: kulminacinėje vietoje vėl paminimas nuo brolio rankos 
žuvęs Abelis (11, 4), kurio kraujas šaukiasi Viešpaties (Pr 10,4). Pasak Talmudo (Sanhedrin 
96b), panašiai atpildo šaukėsi ir nužudyto kunigo Zacharijo kraujas (2 Kr 24,20-22). Tarptes- 
tamentiniame judaizme įsitvirtinusį požiūrį, kad nekaltai pralietas kraujas šaukiasi Dievo 
keršto, perėmė ir NT autoriai (Mt 23,35; Lk 11, 51; Apr 6, 9-11). Tad supriešinęs Senąją Sandorą 
su Naująja (8,6), žemišką šventyklą - su dangiškąja (9,23-26), gyvulių kraują - su Jėzaus 
krauju (9, 11-13; 10,4-14), autorius, prieš įspėdamas nepamesti tikėjimo (12, 25-29), patikina, 
kad Jėzaus kraujas kalba geriau, t. y. šaukiasi ne Dievo keršto, betjo gailestingumo ir malonės. 
12,25 anie neišvengė atpildo: autorius, pavartodamas vksm. ekpheugėo — išvengti, išsprūsti, 
pabėgti ir pan., sugrąžina skaitytoją į laiško pradžią, kur jis vartoja tą patį žodį (2,3), taip 
duodamas suprasti, kad jo pamokymas eina į pabaigą. 

12,26 kalba žadėdamas: cit. Hag 2,6. 

"Žodžiai dar kartą nurodo, kad bus pašalinta tai, kas sudrebi- 
nama, tai yra, kas sukurta, idant išliktų, kas nesudrebinama. 

Todėl gaudami nesudrebinamą karalystę būkime kupini 
padėkos. Dėkodami tinkamai tarnaukime Dievui su pagarba 
ir baime, ?nes mūsų Dievas - pasiglemžianti ugnis". 


1 Teišlieka brolių meilė! 'Nepamirškite svetingumo, 

nes per jį kai kurie nė neįtardami į svečius priėmė 
angelus". *Prisiminkite kalinius, tartum kalėtumėte drauge, 
ir engiamus, nes ir patys esate kūnę". 

“Santuoka tebūna visų" gerbiama ir jos patalas nesuteptas. 
Juk pasileidėlius ir svetimautojus teis Dievas. 
jūsų gyvenimo būdui tebūna svetimas godumas. Pasiten- 

kinkite tuo, ką turite, nes jis pats yra pasakęs: Niekada tavęs 
nepaliksiu ir neapleisiu. "Todėl kupini pasitikėjimo galime sakyti": 

Viešpats mano padėjėjas, 

[ir] aš nebijosiu, 

ką man gali padaryti žmogus? 
"Atsiminkite savo vadovus, kurie skelbė jums Dievo žodį. Žiū- 
tėkite į jų gyvenimo baigtį, sekite jų tikėjimu. Jėzus Kristus - 
tas pats vakar, šiandien ir per amžius. "Nesiduokite suklaidi- 
nami įvairių svetimų mokslų. Gera širdžiai būti stiprinamai 
malonės, o ne nurodymų dėl valgių, nedavusių naudos tiems, 
kurie jų laikėsi". "Mes turime aukurą, nuo kurio neturi tei- 
sės valgyti tarnaujantys palapinei. "Už nuodėmes aukojamą 
gyvulių kraują aukščiausiasis kunigas įneša į šventyklą, ojų 
kūnai sudeginami už stovyklos'. "Todėl ir Jėzus, idant savo 
krauju pašventintų tautą, kentėjo už vartų. "Taigi išeikime 
pas jį už stovyklos, prisiimdami jo pažeminimą. "Juk čia mes 


12,29 mūsų Dievas - pasiglemžianti ugnis: laisvai cit. Įst 4,24. 

13,2 į svečius priėmė angelus: aliuzija į angelų viešnagę pas Abraomą (Pr 18,2-21). 

13,3 nes ir patys esate kūne: kai kurie vertėjai posakį supranta taip: lyg patys būtumėte jų kailyje. 
13,4visų: frazę galima versti ir taip: santuoka tebūna visame kame gerbiama. 

13,6 galime sakyti: cit. Ps 18,6; plg. Rom 8, 31. 

13,9 nurodymų dėl valgių, nedavusių naudos tiems, kurie jų laikėsi: tiek artimo (13,10), tiek ir to- 
limesnio konteksto (9,10) šviesoje šią mintį reikėtų suprasti kaip nuorodą į ST potvarkius, 
reguliavusius mitybą. Taip pat atkreiptinas dėmesys į tai, kad judėjų požiūriu maistas 
stiprina ir džiugina širdį (Ps 104,15). 

13,11 jų kūnai sudeginami už stovyklos: turima omenyje Kun 16, 27. 

neturime išliekančio miesto, bet ieškome būsimojo". "[Tad] 
per jį visuomet atnašaukime Dievui gyriaus auką, tai yra jo 
vardą išpažįstančių lūpų vaisių. "Nepamirškite daryti gera, 
dalytis su kitais, nes tokios aukos patinka Dievui. 

"Pasitikėkite savo vadovais ir pakluskite jiems, nes jie budi 
jūsų sielų labui ir už tai atsiskaitys. Tedaro tai su džiaugsmu, 
o ne stenėdami, nes tai jums nenaudinga. 

SMelskitės už mus, nes esame tikri, jog turime švarią sąži- 
nę ir norime visada tinkamai elgtis. "Ypač prašau tai daryti", 
kad būčiau greičiau jums sugrąžintas, 

20 ramybės Dievas, amžinosios Sandoros krauju prikėlęs 
iš mirusiųjų didijį avių Ganytoją - mūsų Viešpatį Jėzų, Žte- 
parengia jus viskam, kas gera, kad vykdytumėte jo valią, 
darydamas mumyse, tai kas patinka jo akims per Jėzų Kristų. 
Jam šlovė per [amžių] amžius! Amen. 

"Prašau jus, broliai, kantriai priimti šį paraginimo žodį, 
juk glaustai parašiau. 

Žinokite, kad mūsų brolis Timotiejus yra paleistas į laisvę. 
Jeigu jis netrukus atvyks, jus pamatysiu kartu su juo. 

3Sveikinkite visus savo vadovus ir visus šventuosius. Jus 
sveikina broliai iš Italijos! "Malonė su jumis visais! 


13,14 ieškome būsimojo: pig. T, 10.16. 
13,19 tai daryti: turima omenyje malda. 


